
Na podlagi zakona o davku na dodano vrednost (Uradni list RS št. 89/98) 
sodi farboviti magazin Joker med proizvode, za katere se obračunava in 
plačuje davek na dodano vrednost po stopnji 9,5 %. 

Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 

Tole je zaresna 250. izdaja, kajti nekoč davno 
smo imeli eno dvojno številko. Ampak to so 
obrobnosti. Pomembno je, da je revija obilna z 


IROVJE, KONZOLEGCO 


vsebino, tudi na rovaš E3ja. Ta je bil sicer ob 
nam najbolj neugodnem času v mesecu, ampak 
smo en del predogledov vseeno stisnili v junij. 

Evropski častilci japonske igralske robe smo 
zaradi specifike večjezičnega trga često zane- 
marjeni. Založnikom se ne splača truditi se s 
prevodi in tako ne dobimo marsikaterega nas- 
lova. Če pa ti že prispejo, radi zamudijo in so le 
digitalni. A tu gre za nišo, s kakršno se ubada- 
jo mali založniki, in njim človek zaradi bolj 
osebnega odnosa odpusti. Veliki, kot je Sguare 
Enix, pa bi morali biti bolj profesionalni. 

Naj v zvezi s tem opišem križev pot, ki sem ga 
doživel ob izidu tretjega dela kultne akcijsko 
frpiske serije Drakengard ali Drag-On Dragoon, 
katere odvrtek Nier (Joker 202, 79) je bil na 
zahodu toplo sprejet. Mesece jih je bilo treba 
fanovsko prosjačiti, da so v Playstation Store 
naposled poslali digitalni izvod Drakengarda 3 
za PS3. Ob tem je bilo dva tisoč izvodov fizične 
posebne izdaje s slinjenja vredno lično knjigo 
dobavljivih le skozi njihovo trgovino. Žal v njej 
nisi dobil ploščka, temveč zgolj kodo za dolpo- 
teg težkih gigabajtov — za nič nižjo ceno. V re- 
du, požrem, ker si res želim bukve. Ob pregle- 
du pogojev poslovanja opazim, da v Slovenijo 
Zadevo pošljejo celo z brezplačno poštnino. 

Kul! Ustvarim račun, dodam igro v košaro — 
prikaže se sporočilo: "Prosimo, da odstranite 
vse fizične izdelke. Pošiljamo jih le v sedem 
evropskih držav!" Kaj?! Večkrat nadlegujem 
osebje, ki pa me besno ignorira, tako kot 
tričetrt bratov iz Sloveniji podobnih vukojebin, 
ki se glede nezmožnosti nakupa usajajo na 
uradnem blogu. Ker se ne pustim zajebavati, 
jih prijavim Evropskemu potrošniškemu centru 
zaradi kršitev pravil notranjega trga Unije. 

Na morebitno odločitev še čakam, vmes pa se 
čudim stanju Drakengarda 3. Špil je v Evropi 
zunaj tri tedne, a je stežka igralen. Hroščev 
mrgoli, dodatki ne delajo in manjka zaplata, ki 
so jo Američani že dobili. Ljudje vpijejo, Sgua- 
re pa je lepo tiho in briše neugodna forumska 
sporočila. Četudi bi uradniki ugodili moji zah- 
tevi in prisilili Sguare, da mi pošlje fizični iz- 
vod, nisem prepričan, da sploh še kaj želim od 
teh neprofesionalnežev. Bom raje z Amazona 
nabavil ameriško različico na blu-rayu, ki jo 
bom lahko vsaj igral. Ali pa denar dal drugam 
- navsezadnje se ga tako otepajo, da si ga ne 
zaslužijo. Raveer 

ljub vsesortnim potovalnim destinaci- 
jam, bližnjim in daljnjim, se marsikdo 
slejkoprej poda v London. In se tja nato 
redno vrača. Poleg najugodnejših letals- 
kih povezav je za to zaslužen prav pose- 
ben, skorajda otipljiv privlak tega velemesta, v kate- 
rem najde nekaj zase sleherni obiskovalec. London 
je eno od središč sveta in najbolj žlahtna ter mogoč- 
na evropska prestolnica. Navsezadnje je bil še pred 
stoletjem center največjega imperija v zgodovini. 
Obe svetovni vojni sta sicer Združenemu kraljestvu 
zavdali, toda stara slava je še vedno prisotna, saj 
ima mesto največ milijarderjev. Bogatija, javna in za- 
sebna, je očitna na prvi pogled, naj gre za veličastne 
zunanjosti in notranjosti stavb, večinoma narejene 
še z umazanim kolonialnim denarjem, ali za več pe- 
tične pločevine, kot je ima Silicijeva dolina ali Dubaj. 
Kot bedni turist se seveda lahko nad bliščem le di- 
stančno diviš. Spal ne boš v Savoyu, Elton John te ne 
bo povabil na zabavo, Katy Perry moreš šlatati le v 
muzeju voščenih lutk, v Harrodsu te ne bo spremljal 
osebni lakaj in malo verjetno je, da se boš ob enih zjut- 
raj znašel v istem baru kot princ Harry. Lahko zgolj 
otročje kukaš skozi šipo ferrariju enzu, koliko ima na 
števcu, se slikaš ob phaetonu in upaš, da v prestižni 
veleblagovnici ne boš z nahrbtnikom prevrnil vaze za 
nekaj deset tisočakov. A četudi živiš le od uličnega fiš 
6 čipsa, London poseduje neskončno raznolikih at- 
rakcij za navadnega človečka, iščočega drugačnega 
bogastva. Plus, seveda, štacune, kakršnih na celini ne 
najdeš. 
Zunanje sebkanje z glavnimi, splošno znanimi obeležji 
so stvar enega dneva, vendar je taka površnost ne- 
smiselna. Za lastno zvedavost velja biti širše kulturen 
in pokukati v zgodbe notranjosti. Naj ustanova navz- 
ven deluje še tako dolgočasno, vsebina zaradi dobre 
predstavitve pritegne. Mar veš, da sta Elizabeta Il. in 
njen mož Filip oba prapravnuka kraljice Viktorije? In 
da so kučmasti kraljičini stražarji za ograjo palače od 
leta 1959, ko je eden od njih brenil tečno ameriško tu- 
ristko, ki mu je najbrž hotela natakniti pomarančo na 
bajonet? Ako je kraljica zdoma, na njeni rezidenci pla- 
pola britanska zastava, med njeno prisotnostjo papra- 
por kraljevine, tisti s harfo in mnogo levi. Leve so na- 
mreč na angleškem dvoru tako oboževali, da so bili 
kralji živali kar petsto let stalni prebivalci Towerja. V 
tamkajšnjem zverinjaku so imeli celo polarnega med- 
veda, ki je privezan na ketno lovil ribe v Temzi. 
Stotine takih drobcev podatkov dobivaš na vsakem 
vogalu, in še zdaleč ne le o Tudorjih ter Windsorjih. 
Sprehodiš se po uličicah Jacka Razparača in potrkaš 
na Sherlockove duri. Nekje vidiš okostje dinozavra, 
tam sinjega kita v naravnem merilu in drugod 240- 
centimetrski meč, ki je bil zares v uporabi! Nek avto- 
bus je leta 1952 zaradi napačne signalizacije zapeljal 
na dvigajočo se rampo Tower Bridga in preskočil me- 
trsko vrzel med krakoma. Katastrofalni požar, ki je le- 
ta 1666 uničil dve tretjini Londona, se je začel v pe- 
karni na Pudingovi stezi. Londonska Črepinja oziroma 
Shard je opazna steklena špica, je bila s 306 metri 
je presegel moskovski Mercury City. Astronavti nosijo 
pleničaste gate, ki vpijejo do dva litra tekočine. Danes 
živi borih štiri tisoč tigrov, medtem ko jih je bilo pred 
sto leti še 100.000. 
Tovrski most, živalski vrt, grad, Buckinghamska pa- 
lača in prirodoslovni muzej so samo delček london- 
skih virov znanja. Gostoljubnih ustanov je nepredstav- 
ljivo veliko - resnejših, kot je Westminstrska opatija, 
ali manj, kakršna je razstava lutk Gospe Tussauds. 
Zgodovinskih objektov, privlačnih muzejev in sproš- 
čujočih galerij zlepa ne zmanjka. In naposled so tu 
gledališča v West Endu, katerih predstave so že same 

UVODNJAK 


Obvladovanje ulic sem nadgradil s še eno koristno 
tehnologijo, ki je bila do včeraj nedosegljiva, jutri pa 
bo privzeta: podatkovno gostovanje. Vsi — razen onih, 
ki na plaži v Rovinju brezskrbno gledajo risanke z 
YouTuba - vemo, da so mobilniški podatki v tujini 
predragi. A Simobil je pretekli mesec kot eden prvih 
evropskih operaterjev uvedel pavšalno plačilo za neo- 
mejene megabajte, sporočila in klice znotraj EU. 


po sebi lahko razlog za londonarjenje. Toda večina 
teh krajev stane kar precej. Vstopnine, če jih plačuješ 
na licu mesta, se sučejo pri dvajsetih funtih, ponekod 
petaka manj, a raje več. Zoo recimo košta 26 funtov, 
Ripleyjev muzej neverjetnosti pa 27. Muzikli so dva- 
krat dražji. Še za cerkev jih odšteješ 18 in za en obrat 
gigantskega kolesa Eye 17. Stalne razstave v nacio- 
nalnih muzejih in galerijah so resda zastonj, a kljub te- 
mu lahko v nekaj dneh skasiraš par sto evrov samo za 
vstopnice. 

Že če ceniš kulturno in naravno dediščino ter si vza- 
meš čas za oglede, je to veliko, kaj šele za tistega, ki 
vstopa samo zavoljo zapika. Anglija je draga, funt je 
močan in cene zasoljene. Kar nam je bil včasih Slo- 
vencem Dunaj, to je že lep čas London: za pustit tre- 
buh zunaj. Hrana in nastanitev sta višji tako v znesku 
kot v valuti. Pri nas so hitri nudli pet evrov, tam šest 
funtov. Kino je denimo 11 šterlingov, torej skoraj 14 
naših, in za en prevoz s tubo kasirajo tri evre. Poceni 
je pri Londonu zatorej le letalski polet. Možnosti po- 
trošnje pa toliko! A ta evropski Babilon je treba do- 
živeti. Večkrat. 

Na srečo obstaja način, kako prepoloviti stroške vs- 
topnin, ki ga na moje začudenje domala nihče ne ko- 
risti. To niso predhodni spletni nakupi, ki prihranijo 
komaj kaj in mnogokrat terjajo, da vnaprej določiš 
datum. Nimam v mislih niti turistične kartice London 
Pass, za katero mastno plačaš, nakar imaš 24 ali 48 
ur časa, da rafalno obdelaš čimveč zanimivosti. Ci- 
kam na malo poznano stalno možnost, ki jo človeko- 
ljubno nudijo Britanske železnice. S povratno vozovni- 
co, kamor šteje tudi ona 16-funtna za Stansted Ex- 
press, je mogoče na veliki večini znamenitosti dobiti 
dve karti za ceno ene. Najlepše pri tem je, da ni treba 
nič predhodno rezervirati in plačati, marveč neobve- 
zujoče stiskaš kupone s spletne strani in jih uporab- 
ljaš, ko oziroma če ti zapaše. Če vaju je dvoje, kar va- 
ju ponavadi je, imaš kar naenkrat ekstra mošnjiček 
gvinej za potrošnjo pri stricu Hamleyju. 

Čeprav se mi kot taborniku, veščemu orientacije in 
topografije, po eni plati toži za starimi, analognimi 
vremeni, je raba zemljevidov na mobilniku v tujih kra- 
jih priročna čez in čez. Pred časom sem se na tem 
mestu že razpisal o tem, kakšen neverjeten nucnik je 
čarobna karta, ki ve, kje si. To je sila uporabno, ko 
uletiš skozi enega od številnih izhodov postaje pod- 
zemske železnice in se ti ni treba več ozirati za son- 
cem ali sliniti prsta. Tokrat me je Google Maps vnovič 
presenetil, saj me je vodil od čokoladnega oddelka v 
pritličju Harrodsa do sekretov v drugem nadstropju. 
Ja, po novem so digitalizirane in označene tudi notra- 
njosti pomembnejših stavb. A ni imel do nedavnega 
nečesa takega le Harry Potter? 

Obvladovanje ulic sem nadgradil s še eno koristno 
tehnologijo, ki je bila do včeraj nedosegljiva, jutri pa 
bo privzeta: podatkovno gostovanje. Vsi - razen onih, 


ki na plaži v Rovinju brezskrbno gledajo risanke z 
YouTuba - vemo, da so mobilniški podatki v tujini 
predragi. A Simobil je pretekli mesec kot eden prvih 
evropskih operaterjev uvedel pavšalno plačilo za ne- 
omejene megabajte, sporočila in klice znotraj EU. 
(Tik pred zaključkom redakcije je enako uslugo vpe- 
ljal tudi Telekom, vendar le v enem paketu.) Čisto za- 
stonj to ni, saj velja tri evriče na dan uporabe. Toda za 
ta denar lahko brez mencanja in gledanja na sekundni 
kazalec govoriš z mamo in šefom, predvsem pa si ne- 
prestano na 3G-liniji. To izniči odvisnost od plačljivih 
ali nezanesljivih hotelskih wifijev. Tistemu, ki je prej 
vsake pol ure iskal Starbucks samo zato, da je lahko 
počekiral pr'jateljčke in se pohvalil z doživetji, je to 
kratkomalo neprecenljivo. V istem trenutku moreš sli- 
kovno poročati s klopice, kjer so Anne Boleyn odrobi- 
li glavo, ali iz Eyeve gondole 130 metrov nad Temzo! 
Prej smo slike nalagali zvečer v sobi, kmalu pa bo ob 
spomenikih huda gužva, saj bodo ljudje zajete spomi- 
ne objavljali na licu mesta. 

Resda si lahko karte v telefon prednaložiš. Toda le pri- 
ključen boš zapikoval bucike, samodejno pridobival 
okoliške zanimivosti, preverjal odpiralne čase in iskal 
javni transport. Če bi tega pomagala ne imel, bi se po- 
služeval le podzemne, katere poznano mrežo ima v 
roki vsak turist. A tuba, čeprav na daljših progah hit- 
ra, ni vedno najbolj priročna. Avtobus je enostavnejši. 
Nanj stopiš z ulice, postaje so pogoste, cenejši je in 
med vožnjo gledaš okolico. Težava je v številu prog in 
v tem, da ni priročnega načrta. Zdaj sem ga imel. 
Googlov zemljevid mi je povedal, da je sto metrov na- 
prej postajališče, kjer naj ujamem linijo 159 in izsto- 
pim čez devet postaj, po tristo metrih hoje okoli parka 
pa bom čez predvidoma štiriindvajset minut na cilju. 
Novostim v digitalnem vsakdanu ni konca in zares 
lajšajo ter cenijo pridobivanje popotniških izkušenj. 
London priporočam in se veselim časov, ko roaminga 
sploh ne bo več. 


David Tomšič 


... tedaj je nekaj fuč. Je to želja po dobrih starih časih? Občutek za zmernost? Pros- 
ti čas v naslednjih letih? Vse našteto in še kaj se izgubi v vrtincu barv, trušča in je- 
bozovnih hostes sejma Electronic Entertainment Expo v Los Angelesu. Sneti si 
nadene očala z najnovejšo tehnologijo prepoznavanja bulšita in plane v gnečo. 


voj prvi E3, osrednji svetovni sejem vi- 
deoiger, sem obiskal koncem devetde- 
setih. Primojdunaj, da je bil tedanji šov 
v osnovi sličen današnjemu. Veliki za- 
sloni, hrum od povsod, rekviziti v slogu 
skejterskih ramp in športnih avtov, ba- 
be z letaki, žurnalisti, štacunarji, naključni obisko- 
valci, ki so karto za dogodek, ki ni odprt splošni jav- 
nosti, pridobili s trditvami, da delajo za revijo Figov 
list ... Zamenjaš playstation 1 za playstation 4 in do- 
biš približno enako sliko. 
Ki pa je oddajana drugače. Njega dni si vzdušje obču- 
til skozi poročila v revijah in redke posnetke, med nji- 
mi tistega, ki smo ga nekoč objavili na natlačenki. Če 
si hotel spremljati kako tiskovno konferenco, si moral 
zanjo imeti povabilo, ki jih niso talali vsenaokrog. In 
marsikdo se je sekiral, ker TV-mreže niso povohale 
ne 'igric', ne E3ja. Zdaj, leta 2014, sedeš pred raču- 
nalniški ekran, poklikaš YouTube ali enega od stotin 
drugih virov in konferencam prisostvuješ v živo ter v 
HD. Za najnovejšo igro izveš v isti sekundi kot profe- 
sionalci na licu mesta. 
Nato je čas za občudovanje, pljuvanje in prerekanje 
na Twitterju, Facebooku in forumih. Splet je s tem 


V Unchartedu 4 za PS4 bo Nathan Drake prekinil 
upokojitev in šel po svetu iskat gusarski zaklad. 
Mar bi kliknil Piratebay! Projekt vodita Neil Druck- 
mann in Bruce Straley, najbolj zaslužna za Last of 
Us. Upamo, da to ne pomeni manka humorja. 


postal vodnjak, iz katerega črpajo tako avtorji kot za- 
ložniki, kjer za to zadolžene osebe prečesavajo mne- 
nja z vseh krajev. Dvoma ni: E3 2014 je bil bolj kot 
kadarkoli povezan z globalno odjemalsko skupnostjo. 


Microsoft: novonajdena 
osredotočenost na igre 


Da to ni sebi namen, je potrdil prireditelj prve velike 
medijske konference, Microsoft. Lani si je čezlužni 
softversko-hardverski gigant precizno odstrelil jajca, 
ko je ob razkritju xboxa one levji delež pozornosti na- 
menil aplikacijam in servisom ter manjši del špilom. 
Na igralskem sejmu! Sony je to izkoristil, se posvetil 
špilom in za playstation 4 napovedal stotaka nižjo ce- 
no. Šah mat. 

Odgovorni za Microsoftovo šlamastiko verjetno že lep 
čas gnijejo v Guantanamu in po novem je bila srž bi- 
stveno drugačna. Lani "TV! TV! TV!", letos "Games! 
Games! Games!" V uri in pol 'Media Briefinga' niso ni- 
ti omenili večpredstavnosti. Še več, igralcem so se 
zahvalili za podporo in zaprosili za vsakršna mnenja, 
po katerih se bodo ravnali. V ta namen so celo splovi- 

Mirror's Edge 2 je daleč od izida. Kazali so proto- 
tipno parkoursko gibanje iz prve osebe in tepež, v 
katerem je bila junakinja Faith z odrezanimi, moč- 
nimi gibi kos vsakemu možaku soldatu. Ne pozabi, 
da je punca tetovirana povsod, celo po očesu! Ik! 

li spletno stran Xbox Feedback. Vtis so torej konkret- 
no popravili, tudi z najavo pred E3jem, da bodo iz pa- 
keta z XBO umaknili kinect, zaradi česar bo naprava 
cenejša za sto evrov. 

Vrzel bo skušal xbox one napolniti zlasti s peharjem 
vizuelno slastnih in udarnih, čeprav nepresenetljivih 
naslovov. Tradiciji ustrezno so konferenco odprli s 
Call of Duty: Advanced Wartfare, ki bo vse razširitve 
prvi dobil na XBOju. S tem bombastičnih ameriš- 
koidnih najav ni bilo konec. Ljubitelji patriotskih voja- 
kov so orgazmirali ob napovedi Halo 5: Guardians in 
zbirke Halo: The Master Chief Collection, kjer bodo na 
enem ploščku za xbox one zbrani Hali 1 do 4 z olep- 
šano podobo in vsemi dodatki. Vseh delov sage ven- 
darle ne bo, saj bosta manjkala Reach in ODST. Av- 
tomobile je pokrila Forza Horizon 2 in morilce Assas- 
sin's Creed: Unity, srednjeveško fantazijo so zastopali 
Dragon Age: Ingusition, Fable: Legends in The Witc- 
her 3, odbito nažigalsko barvitost je prinesel Sunset 
Overdrive, odprti svet Crackdown 3 in azijsko sekljaš- 
kost, cepljeno z Monster Hunterjem, novi špil Plati- 
num Games Scalebound, v katerem bomo tepli zma- 
jevce. Našteto je podkrepilo dražilno odstrtje nasled- 
nje Larine odprave, Rise of the Tomb Raider. 


' ah 
Je Master Chief zamenjal možato zeleni oklep za 
babje rudečega? Ne, to je eden od udeležencev 
večigralske bete Hala 5: Guardians, ki se začne de- 
cembra kot del Collectiona. Nove sposobnosti, 60 
fps, namenski strežniki. O enoigralstvu pa nič. 

V dražilniku za Rise of the Tomb Raider, ki pride 
koncem naslednjega leta, vidimo Laro na psihiat- 
rični terapiji, vso zatravmirano od nasilja in okult- 
nih prigod. Hkrati so obelodanili Temple of Osiris, 
od zgoraj gledano nadaljevanje Guardian of Light. 


Nežne umetniške duše je podžgala dvorazsežna indie 
ploščadnica Ori and the Blind Forest. Ob tem je Mic- 
rosoft poudaril, da so skozi program IDeXbox zelo 
naklonjeni neodvisnim razvijalcem. Vendar je to šlo 
hitro mimo, kajti E3 ni mesto za manjše projekte. 


. s. . 
Sony: pripravljeni na 
. ce 
dominacijo 

Sony vodi po prodanih aktualnih konzolah: PS4 je pri 
sedmih milijonih, xbox one pri petih. Ni nujno, da bo 
to trajalo, a Sonyjeva konferenca je postregla s pri- 
ostrenimi katanami, ki bi lahko zahodnega tekmeca 
dokončno spravile na kolena. 

Začeli so z Destiny, Activisionovo masovno spletno 
streljanko, ki pride tudi na xbox one in PC, in nadalje- 
vali s privlačnimi ekskluzivami. To so steampunkov- 
ska rešetalka The Order: 1886, ki so jo napovedali že 
lani in zdaj nosi februarski datum izida, umetniško sp- 
reletovalščino Entwined, ploščado LittleBigPlanet 3 in 
novi projekt očeta Dark Souls Miyazakija, Bloodbor- 
ne. Oko sta pritegnila tudi Far Cry 4 in zajebantski 
Dead Island 2, dvorana pa je najbolj ploskala, ko je 
izvedela, da bo na PS4 in vito v olepšani obliki prišla 
kultna Schaferjeva avantura Grim Fandango. Sony 
ima očitno dober odnos z lastnikom blagovne znamke 
Disneyjem, saj bodo za PS4 in PS3 na razpolago ek- 
skluzivni paketi junakov za marvelovski Infinity. 
Zmešani Japonec Goichi Suda (No More Heroes) za 
PS4 dela krvavo pobijalnico Let It Die, nakar smo vi- 
deli gladko prehajanje v ladjici med vesoljem in pla- 
netom v indiejanski proceduralni raziskovalki No 
Man' Sky ... zglancani The Last of Us Remastered za 
PS4 (29. julija), ki bo vseboval razširitev in tekel v 
1080p pri 60 fps ... nove prizore iz Metal Gear Solid V: 
The Phantom Pain ... ultimativno inačico Grand Theft 
Auta V, ki bo jeseni na voljo za PS4, PC in XBO ... ter 


Po razkritju Advanced Warfara z laserji in Kevinom 
Spaceyjem so na E3ju pokazali še igranje. Znova 
gre za običajen, skriptan Call of Duty, ki pa je trgal 
s hi-tech igračkami, kot so roji robotkov in ročne 
granate, ki dobijo krila in poletijo k cilju. 

Wii U desperativno potrebuje velike nove igre, a 
sveža Zelda mu še ne bo mogla pomagati k večje- 
mu tržnemu deležu, saj bomo veseli, če izide do 
konca 2015. Šušlja se, da bo naslov The Unbound 
King in da bo šlo za nadaljevanje Wind Wakerja. 


igralne prizore iz Batman: Arkham Knight. Uro in 
tričetrt dolga konferenca se je iztekla z dražilnikom za 
Uncharted 4: A Thief's End, seveda za PS4, kajti PS3 
so komajda omenili. Igre bo še dobival, a njegov se- 
znam velikih, prvovrstnih in zanj primarno spisanih se 
je iztekel z Last of Us. 

Za razliko od Microsofta se Sony ni omejil na igre. Po- 
hvalili so se s stotinami milijonov posnetkov, deljenih 
s skupnostjo prek gumba share na joypadu, obeloda- 
nili ceno iger med 3 in 20 dolarji za emulatorski ob- 
lačni servis Playstation Now (streamanje starejših 
špilov na PS4, PS3 ali vito) in napovedali jesensko 
ameriško splovitev naprave playstation TV v Ameriki 
za 99 Š. To je onegaj, ki omogoča igranje špilov za vi- 
to na televizorju ali pošiljanje naslovov za PS4 na 
drug televizor v hiši. Zanimiva je bila še napoved stri- 
povske nadaljevanke Powers, ki jo bodo lahko prvi 
gledali playstationovi odjemalci. Nismo pa videli ne 
God of War 4, ne Gran Turisma, ne Last Guardiana. 
Ta ni odpovedan, marveč ga bodo pokazali, ko bo za- 
dosti nared. 


Nintendo: 
čakajoč na Zeldo 


V naših logih nezasluženo, a po lastni krivdi zaposta- 
vljeni Nintendo ni imel nevemkoliko bombastičnega. 
Ni bilo Metroida in F-Zera, medtem ko risankasta 
streljanka Splatoon in pretepačina Super Smash Bros 
nista širše zanimiva. En krepek adut pa je imel Ninty, 
ki je namesto konference v živo predvajal vnaprej pri- 
pravljeno oddajo, vendarle v rokavu. To je bil filmček 
iz nove Zelde za wii U, ki še nima podnaslova, a bo 
rahlo stilizirana v maniri Wind Wakerja, le da odrasle- 
je, in umeščena v odprt svet. To pomeni veliko dela 
za ustvarjalce, ki oblikujejo uganke, saj bodo morale 
biti te izdelane z dosti posluha za različne pristope. 


Amiibo pravijo figuricam po zgledu Skyladerjev, iz 
katerih bodo igre prebirale podatke in udejanjale 
junake. Bolj sem bil navdušen nad omembo Star 
Foxa za wii U in nad Mario Makerjem, ki bo omo- 
gočil izdelavo lastnih mariovskih odprav. 


Grand Theft Auto V pride na PC, PS4 in XBO to je- 
sen. Rockstar obetajo boljšo in gladkejšo grafiko s 
kakovostnejšimi teksturami, gostejšim prometom 
ter povečano količino živalstva v gozdovih. Napre- 
dek v internetni plati GTA Online se bo prenesel! 


EA in Ubisoft: 
posel kot običajno 


Velika zahodnjaška izdajatelja iger sta priredila konfe- 
renci, na katerih je bilo dosti ponovljenega s Sonyjeve 
in Microsoftove. Pri EAju so prednjačili Battlefield: 
Hardline, The Sims 4, FIFA 15, NHL 15 in Madden 15. 
Dosti pozornosti sta dobili pretepačina EA Sports 
UFC, v katerem bo prešvicane vepre krotil Brusli, in 
Dragon Age: Ingusition, kjer so kazali, kako se drušči- 
na bojuje z zmajem. Presenečenji sta bili nermenovana 
Criterionova prvoosebna dirkačina, kjer se bo moč čez 
drn in strn zapoditi z vsem mogočim, od ATVjev do 
gorskih koles in helikopterjev, ter prototipni prizori iz 
Mirror's Edge 2, nadaljevanja tržno neuspešne, a kri- 
tiško hvaljene prvoosebne mešanice ploščadenja 8 
bojevanja v futurističnem mestu. Nekoliko manj je 
pretresela vmesna omemba Mass Effecta 4, za katere- 
ga vsi vemo, da bo, in neimenovane nove Biowarove 
igre. Tudi EA je zaprosil za mnenja skupnosti, na pod- 
lagi katerih bodo ustvarili najboljše igre evar. Mogoče 
to velja za Need for Speed, ki ga letos niso predstavili. 
Ali pa bo ravno to postal Criterionov špil? Dostikrat so 
ob njem omenili 'hitrost' ... 

Kaj je imel Ubisoft? Saj veš. Far Cry 4, The Division, 
prelagano odprtosvetovno dirkačino The Crew in As- 
sassin's Creed: Unity, itak. Sledil je dvojni plesni ko- 
rak v obliki Just Dance 2015 za velike konzole in Just 
Dance Now za mobilnike. Ta brezplačna aplikacija bo 
joypad ali kamerico nadomestila s telefonom, na 
enem mestu se bo lahko prek spletne strani zbralo po 
več tisoč igralcev, slika pa naj bi šla na televizor ali 
tablico. Shape Up bo pisana telovadna igrica s plesi 
in sklecami za xbox one s kinectom, Valiant Hearts pa 
od strani gledana občutena avantura s tematiko prve 
svetovne vojne. Iztek so pospremili soldatje v Rain- 
bow Six: Siege. Ubijevo prireditev je povezovala ko- 
mičarka Aisha Tyler, ki veliko igra in rada govori be- 
sedo fuck, a ni videti ravno geekica. 


. 
Brezdanjost 
ev . 
pričakovanja 
S tem uteleša E3. Če sem pred petnajstimi leti igre še 
videl predstavljati piflarje, ki se jim je videlo, da dne- 
ve in noči zvečine preživljajo pred monitorji, je ta plat 
zdaj skrita. Domala vsakdo, ki stopi na oder, je spe- 
denan in / ali konkretno nabildan. Oziroma ženska. 
Taki klinično naštudirani nastopi in lepi, mladi, us- 
pešni ljudje ustvarjajo nerealno, medijsko poflasto sli- 
ko. A to paše k E3ju, kjer se sanja o tistem, kar pride, 
čeprav je to šele čez dve, morda celo tri leta, naj bo 
Mass Effect 4, Rise of the Tomb Raider ali Uncharted 4. 
Luči in oči bodo na vsak način žarele še dolgo. 

Deseti Mortal Kombat X bo imel nekaj starega in nekaj novega. Vračajo se pogled 
si strani, brizganje rdeče tekočine, usmrtitve in rentgenski ogledi pokanja kosti. Od novosti pa so v tehničnem smislu jasno vidni gladkejša, popolnejša 
animacija, bolj življenjski liki, kinematografski pristop in raba okolice po zgledu Injustice. Špil taistih razvijalcev, NetherRealm Studios, kakopak. Ti prave 
novosti obljubljajo izven samega igranja, in sicer borbo za nadzor nad svetom, kjer vsaka zmaga ali poraz prispeva h globalnemu stanju po zgledu nekate- 
rih prvoosebnih streljank. Zgodba naj bi bila nova in prav tako določeni borci, a kljub temu se bodo vrnili kultni vojščaki, kot sta Sub-Zero in Scorpion. (sn) 

DRAGON AGE: INOUISITION 

Doba zmajev nam je bi- 
la v obeh izdajah pri srcu zaradi odraslosti z dosti 
krvi in seksa ter bojevanja, v katerega si moral vložiti 
taktiko. Drugi del je bil žal manj epski in zgodbovno 
plitvejši. Bioware pa za tretji del obljublja, da bo v 
špil vrnil globino, ki njihovim frpjkam pritiče. Za 
-—, začetek bomo lahko spet igrali s poljubno raso, tako 
| kot v enici. Nadalje naj bi bili odličnejši tako odnosi 
| med člani druščine kot dosti bolj izrazite posledice 
dejanj, ki bodo vidne po vsej deželi in bodo peljale 
do kar štiridesetih koncev. Pokrajina naj bi bila večja 
in bolj odprta, po zgledu Skyrima. Prav tako napove- 
dujejo naprednejši, taktičen boj, ki ga bo moč upra- 
vljati iz ptičje perspektive, a kadarkoli skočiti v škor- 
nje kateregakoli od kameradov. Pomembno vlogo 
bodo igrali omejeni naravni viri, ki jih bodo zvečine 

% priskrbeli podložniki v trdnjavi. Sliši se dobro. (gt) 

BATTLECRY Medtem ko je večina čakala na najavo Fallouta 4, je Bethesda pokazala frišno titulo BattleCry. S tem sporočajo, da firma sestoji iz mno- 
, go studiev, ki ne živijo le za Elder Scrolls in Fallout. Novinka bo akcijska tretjeosebna večigralska zamahovalnica. Z njo otvarjajo novo podzvrst timskega bojevanja, za kate- 
ro upajo, da bo uspešna, kot so postale igre MOBA. Nasploh se BattleCry, ki bo free 2 play, največkrat omenja v družbi igralno sicer drugačnih, a po svoje prelomnih League 
of Legends in Team Fortressa. Naenkrat se bosta lahko udarili dve ekipi po šestnajstih soldatov, in to zvečine jeklo na jeklo. Nenavaden punkovski svet namreč ne mara za 


smodnik, ljubi pa velikanske meče in kovinske pesti. Likov bo v osnovi peterica, pri čemer so posebne sposobnosti, kombinacije in napredovanje samoumevni. Prikazan dvo- ' 
boj je kljub alfa verziji deloval, le malce plitek se je zdel napram enoigralskim odličnicam, dočim lokostrelka nekako ni sodila v druščino borcev prsa na prsa. Toda zadeva ima — 


pred seboj še leto dni razvoja, kajti javno beto so obljubili šele za naslednjo pomlad. Dotlej se splača pogledati reklamni filmček. (Ki mu igra ne bo prav nič podobna.) (If) 


FAR CRY 4 Četrti Far Cry se bo ponašal z večino odlik predhodnika. Najprej z dih jemajočim 
odprtim svetom, posejanim z množico sovražnih postojank, ki jih bo moč napasti iz katerekoli smeri in na več načinov. Bodisi prihuljeno s samostrelom, 
SW bodisi rešetalno z mitraljezom. Spet ne bo izostal psihotični negativec, tokrat v podobi blontnega Pagana Mina, diktatorja himalajske dežele Kyrat. Tja- 
kaj se bo naš junak, A. J. Gale, vrnil raztrosit materin pepel in ob tem padel v hudournik državljanske vojne. A namesto kolovratenja po pragozdu bodo 
to pot na vrsti plezanje, ogibanje plazovom, smučanje in jadranje. Novost bo v kampanjo brezšivno vpeto sodelovalno igranje, pri čemer partner ne bo 
nucal lastnega izvoda igre! Drzna poteza. Še drznejša bo naše jahanje slonov, ki se jim bo ob streljanju čisto scufalo in bodo gazili vsepovprek. (ag) 

LEGO BATMAN 3: BEYOND GOTHAM ; 
Superherojske štorije | 

gredo v čedalje večje razsežnosti. Tudi Batman. Gothama 

se je naveličal, zato obišče Metropolis, nakar vkup s Super- 

manom zletita v črnino. Pridružijo se jima še ostali člani 

DCjeve Pravičniške lige, recimo Wonder Woman in Flash, 

potem pa se s skupnimi močmi postavijo po robu Brainia- 


cu. Ta androidni superzlobnež ima namreč navado po- 
manjševati svetove za svojo kolekcijo igrač. V središču bo 
seveda Bats, iščoč prstane od Zelenih lantern po različnih peeaši 
vesoljih. Princip igranja bo znan, torej skakalno razbijaštvo, ' 
temelječe na različnih stričkih s samosvojimi sposobnost- (4 
mi. Dosti bo vsemirjenja, kar bo dalo izkušnji novo dimen- 
zijo, dobesedno. Kot je v zadnjih legoidnicah navada, bo tu- H 
di v tretjem Batmanu del sveta oziroma vesolja prost in z g 
s mnogo skrivnostmi. Bi bili pa srčno veseli, če bi igra dodat- 
no raziskovanje konkretneje osmislila. Vračanje v nivoje in 
prosto igranje v Hobitu namreč nista bila polnovredna. (If) 

Insomniac, avtorji Resistance in Ratcheta 6 Clanka, so 
prestopili v Microsoftov tabor. Njihov strelski projekt Sun- 
set Overdrive bo mešanica različnih vplivov, od rolkarščin 
prek Jet Set Radia do Ratcheta in njegovega futuristično 
izmišljotinskega arzenala. Tony Hawk z velikansko puško, 
skratka. Ne bo se odvijala v posamičnih, linearnih stopnjah, 
temveč bomo harali po odprtem velemestu Sunset Cityju. 

a Pritem bomo s hitrostjo 'osmih metrov na sekundo' tekli po 

| vseh zidovih, se odgnali od vsakega avta, se podričali po 
slehernem robu in se v slogu Crackdowna povzpeli na po- 
slednjo stolpnico. Vmes bomo praktično nenehno nažigali 
po nepreglednih tropih mehkomesnih zombakljev, ki bodo 
za razliko od površinsko sorodnega niza Dead Rising hitri in 
gibčni. Spopadali se bomo tudi z drugimi frakcijami in ime- 
li do sedem zaveznikov, vse igranje pa bo odeto v pisano, 
rahlo stripovsko grafično tuniko z gromozanskimi eksplozi- 
jami ter žarkimi barvami. Segin duh živi naprej! (sn) 


THE DIVISION Kaj bi se zgodilo z ZDA po izbruhu smrtonosne epidemije? Družba bi se sesedla in preživeli bi razpadli na frakcije od- 
padnikov. A mi v tej tretjeosebni streljačini ne bomo bandit, marveč pripadnik vladne organizacije Division, izurjeni za preživetje primeru katastrofe. Prečkali bomo zapuščeno be- 
tonsko džunglo, odlično izrisano z novim pogonom Snowdrop, iskali preživele in uporaben material ter streljali slabe fante v glavo. Ker bo špil postavljen v bližnjo prihodnost, to 
pomeni mala brezpilotna letala v žepu in avtomatske mitraljeze. Največja odlika igre bo brezšivno spajanje eno- in večigralstva z gladkim skakanjem v igro, podobnim kot v De- 
stinyju. Borili se bomo v skupini do štirih ljudi, pri čemer bodo ljudje lahko vskočili tudi s tablic in tako usmerjali brezpilotnike. Glede vzdušja gotovo ena od zvezd sejma E3. (ag) 

THE SIMS 4 Kuro za iz- 
leganje zlatih jajc pitaš dalje in četrta generacija 
igrivega simulatorja življenja bo v vsem izboljšana 
trojka. Najbolj izpostavljajo orenk bolje razdelane 
osebnosti Simčkov, ki se bodo bolj prepričljivo 
odzivali na bizarnosti, ki se jim bodo dogajale. Prej 
jih je v dolgotrajnejše stanje slabe volje spravil bo- 
leč mehur, tokrat jih bo lahko v depro sunilo že 
popevanje soseda pod tušem. Hitrejše bo deljenje 
vsebine, saj boš skozi tako imenovano galerijo 
dostopal do vsega, kar bodo dali na razpolago pri- 
jatelji. Njihove Simčke boš recimo hipoma povle- 
kel v lasten svet! Razen tega bodo v igri močnejša 
orodja za gradnjo hišk, pa tudi privzeto bodo so- 
seske živahnejše kot v trojki in bolj podobne pra- 
vim skupnostim. Edinole grafika ne bo deležna 
kvantnega skoka, da bodo The Sims 4 lahko igra- 
le tudi punčare na svojem prvem laptopu. (ag) 

uaš SUPER SMASH BROS. Sveža izvedenka te mlatilne serije, ki doslej šteje tri dele, bo vnovič gledana od strani in po arenah se bodo poti- 
pm —E: kali do štirje med sabo sprti liki. Šlo bo za razširjeno Nintendovo bando in znanih je trideset otepačev, od Maria in Bowserja do Samus (Metroid), Greninje (Pokemon), Ika (Fi- | 
a re Emblem), Linka (Zelda) ter, da, Sonica. Vsak bo imel sebi lastne in tematiki ustrezne napade - od Yoshija jih boš po jajcih fasal z jezikom, francoski buldog iz Nintendogs ti 
jih bo nič kaj nežno ogrizel in Kirby napihnil do onemoglosti. Variant bojev bo ničkoliko, tudi brez okoljskih nevarnosti. Tu bo bolj prišel do izraza borilni sistem, ki je po tradici- 
ji vse prej kot plitek, a mu škodi vsesplošni kaos. Nemara se bo SSB naslednje leto potegoval za mesto na turnirju Evo. Najprej bo izšla inačica za 3DS in nato še za wii U. (sn) 


BLOODBORNE Ko 
Hidetaka Miyazaki ni več vodil izdelave Dark Souls 2, 
smo se spraševali, kaj je narobe. Nič, le nekaj novega 
se je lotil početi. No, skoraj novega, saj Bloodborne 
ne bo pisana simulacija ježe na konjiču. Vnovič bo šlo 
za temačno tretjeosebno akcijsko frpjko z naprednim 
realnočasovnim bojem, ki pa naj bi okvirni sistem iz 
Dark in Demon's Souls potisnila korak naprej. Znašli 
se bomo v odprtem mestu Yharnamu, podobnem an- 
gleškemu Edinburghu v 19. stoletju, po katerem raz- 
sajata čarovnija ter bolezen in ga bomo sproti odkri- 
vali. Ulice bodo zasedali krvoločni inficiranci, preveli- 
ki krokarji in napadalni psi, ki se jih bo treba odkrižati. 
Tokrat manj defenzivno kot v Dark Souls, saj ne bo lj 
ščita. Vihteli bomo cepanico, ki bo spreminjala obli- 
ko, in hkrati šibrenico, ki bo efektivna zlasti od blizu. 
Obljubljeni so še bistveno drugačna umetna pamet, 
izvrstna grafika in groza. Veliko groze. (sn) 


BATTLEFIELD: HARDLINE 
Založnik bi rad strelsko serijo Battlefield po vsej 
sili vzgojili v tekmeca Call of Dutyju. To pomeni frišen naslov vsa- 
ko jesen, s čimer pride nevarnost maddenovske razvodenelosti. 
Tega se zavedajo in letošnje Bojišče bo od vseh najbolj samosvoje. 
i Hardline bo namreč prizorišča vojaških spopadov zamenjal za tista 
— gami med tolovaji in policaji, čeprav bo na prvi pogled to komaj opazno. 
ZM Tko eni kot drugi bodo namreč vihteli arzenal, ki presega tistega 
8 povprečne diktatorske države. Nosili bodo avtomatska orožja, zaš- 
čitne jopiče in infrardeča opazovala ter protioklepna orožja. Enote 
SWAT bodo falote lovile z oklepnimi tovornjaki, helikopterji in ju- 
rišnimi propelerskimi letali. Malopridneži bodo odgovarjali z doma 
utrjenimi terenci z miniguni na strehi, cisternami-bombami in last- 
nimi helikopterji. Posebna pozornost bo namenjena uporabnim 
predmetom (gadgetom), kjer bomo namesto vojaških pehotnih 
min uporabljali plezalne kavlje in spustne vrvi. 
Akcija je videti na moč podobna tisti v Battlefieldu 3 in 4, z oddel- 
ki bojevnikov, ki se vojskujejo kot organizirana armada. Z edino 
razliko, da lahko palicaji cefizlje uklenejo. Toda kdaj si nazadnje 
uzrl tak razčefuk v civiliziranem svetu? Ne, mi ga tudi nismo. Več 
smisla znamo izkusiti v enoigralski kampanji. Ta bo zadobila obli- 
ko napete mafijske pripovedi, ki naj bi silila ob bok tisti iz GTAjev 
in bila s tem najbolj ambiciozna v seriji doslej! Bajala bo o dveh 
možeh postave, sodelavcih, od katerih se eden spridi. Nova okoli- 
ca bo takisto omogočila več pestrosti v večigralskih modusih, kjer 
bomo denimo po avtocesti lovili ukradeni tovornjak z denarjem ali 
reševali talce. Bizarno premiso na stran, pri Visceralu, kateremu je 

Nič vec skrbi zaradi 
visokih stroškov v tujini! 


EU NESKCIONČNO 


Pošljite "4  VVSEH DRŽAVAH EU: 
"EU NESKONCNO > neskončno klicev 


na 4040 > neskončno SMS-ov 
> neskončno mobilnega interneta SAMO 2,99 €/dan uporabe v tujini! 


Tudi za samostojne podjetnike in podjetja. 


Tarita BU NESKONČNO je tarifa, v okviru katere lahko naročnik opravlja odhodno in dobodne klike, pošilja SMS sporočila la prenata 
podatke, ko: se nahaja izven Slovenije in znotraj EU. Tarifa EU NESKONČNO vsebuje omejitve dnevne uporabe, tj. 1000 min, 1000 SMS 
in 500 MB na dan tocej od uporabe ene izmed vključenih storitev do 73:59 tisti dan po slovenskem časovnesm pasu. Vkljxčene minute 
veljajo za klice, ki so vzpostavljeni in zaključeni znotraj £U. Dnevni znesek tarife DU NESKONČNO se obračuna samodejno, ko se uporatii 
vsaj ena izmed ukljičenih storitev (odhodni ali dohodni ke ali poslan SMS ab prenos podatkov izven Slovenije in znotraj EU) po ceni v 
skladu z veljavnim cenikom Si znobila Tacita ne velja v sateditskih omrežjih, na ladjah in letalih. Za tarišo EU NESKONČNO veljajo Posebni 
posgoiš uporabe tarife EL NESKONČNO, ki so dostopret na www simobil s//EUneskoncno. V primeru, da Si mobil ocenil, daje naročnikova 
uporaba storitev, vključenih v tar$o EU NESKONČNO, v nasprceju s Posebnimi pogoji uporabe stoditve £U NESKONČNO, si pridržuje m . vo . . e 
pravko, da naročnika opozoriti ja/ali mu onemogočiti nadaljnjo uporabo tarife EU NESKONČNO. Več. informacij na Simobilovih Dajemo najvec Ze 15 let simobil SI 
. . . 


prodajnih mestih, na www. simobil si ali tedefonski številki 40 40 40 40. Simobil, d, d, Šmartinska c. 138b, Si 1000 Ljubjana 


FIFA 15 
% EAju sploh ni treba brcati nasprotnika na ho 
tleh, saj Pro Evo dodobra tolče. Kljub temu se Fifina 
mašina ne ustavlja. Marketinška je na naslovnico zno- 
va dala Messija, igralna pa poskrbela za izboljšave. 
Oziroma spremembe, kajti publika te igre je tako ve- m. 
lika, da je nemogoče zadovoljiti vso. Najočitnejša je ss 
konkretno lepša podoba, ki zajema tako podrobnejše Rač 
animacije kot umazane drese, realistično travo ter p — 
številne do potankosti izrezbarjene štadione. Jasno, PAR? di! 
saj je pozornost zdaj na pogonu lgnite in s tem inači- BE ; h 
cah za PS4, XBO ter, da, PC. Ta bo dobil enakovred- 
no next-gen verzijo! Nadalje je poudarek na hitrejšem 
obračanju in na splošno gibanju nogometašev, kar 
naj bi botrovalo poskočnejši akciji in tudi bolj raznoli- 
kim golom. Poseben poudarek so dali čustvom, kajti 
odslej bodo fuzbalerji reagirali na vlečenje za majico, 
prekrške, zgrešene in zadete strele. (sn) 


ie po)Gdrd 3 te <A NM ' 2. 

Kar je bila pred leti zastavonošna Sonyjeva franšiza, se seli nekoliko v ozadje. LittleBigPlaneta ne delajo izvirni avtorji Me- 
dia Molecule, temveč britanski najemniki Sumo Digital, ki med drugim klamfajo Forzo Horizon 2. Kakih večjih izvirnih idej v LBP3 na E3ju vsekakor ni bilo zaslediti. Osnovna 
finta je ta, da bodo do štirje poskakujoči vrečarji v tradicionalnem pogledu od strani tokrat samosvoji. Sackboy bo dobil tri prijateljčke, vsakega z lastnimi veščinami. Oddsock 
bo hiter kuža, ki se bo izkazal pri pritiskanju stikal, Swoop bo ptič, ki bo letal in pobiral predmete ter like, dočim bo Toggle tank, ki bo s težo rinil velike ovire. Stari Žakljarček 
pa bo mogel plezati in izkoriščati najdene onegaje, na primer sušilnik za lase. Ob tem kanijo nadgraditi urejevalnik stopenj, ki bo poznal šestnajst nivojev globine. (sn) 


ASSASSIN'S CREED: UNITY 

| Pariz koncem 18. stoletja ni bil romantičen 
kraj, kakršnega poznamo danes. Odvila se je namreč revolu- 
| cija, ki ni le strmo(ob)glavila kralja, marveč vzpostavila ne- 
kajletno vladavino terorja, med katero so rablji delali nadure. 
V tej giljotinski vojni rojalistov, žirondistov in jakobincev se 
bodo znašli Arno Dorian in njegovi ašašinski kameradi z na- 
menom, da razkrijejo pravo silo za prevratom. In pomagajo 
oziroma preprečijo vzpon nekega malega generala (vloga 
oziroma stran Napoleona v AC-svetu še ni jasna). 
Revolucionarna ni le tematika, marveč tudi vsebina, kajti Uni- 
ty je velik korak od štirice, tako grafično kot igralno. Ena od 
novosti je v štorijalno kampanjo brezšivno vpeto sodelovalno 
večigralstvo za štiri kapucinarje, ki bodo eden drugega krili in 
si pomagali. (Drugačne družabnosti začuda ne bo.) Nasled- 
nja noviteta so notranjosti stavb, ki ne bodo ločene od ostale- 
ga sveta. Pomembno vlogo bodo imele krčme s kvestodajal- 
ci in mnogo zabavnega dogajanja. Nasploh bo naključnih in 

| skriptanih dogodkov neprimerno več, pa tudi vplivov našega 
delovanja. Zlasti močan element, ki se ga bo dalo uporabiti v 
svoj prid bolj kot doslej, bodo nemirne, sestradane množice. 
Dokler so bili gardisti v demotu prisotni, je bil mir. Ko pa je 
Arno pol stražarjev pobil, je svojat postala neobvladljiva. 
Ašašin bo seveda še bolj gibčen in vratolomen, a kljub spek- 
takularnemu skakanju po notredamskih gargojlih in tekanju 
po vrveh za perilo kani biti nadzor enostavnejši. Več globine 
in s tem izziva pa bo vključeval boj, kajti vpeljali so nekaj no- 
vih potez in frišno orožje, železno rokavico. Poudarek bo na 
zaresnem šunjanju, zaradi česar bodo naloge še bolj večrešlji- 
ve. Demonstrirali so atentat na polnem trgu, ki je spomnil na 
onega legendarnega s kitajske tržnice v zadnjem Hitmanu: 
pristopov vsaj pol ducata, od preobleke do odkritega uboja, 
ki je poslal sporočilo templjarjem, naj se ne zajebavajo. 
Unity je v vsakem pogledu deloval kot špil novega rodu, zato 
se gre te simulacije pariških streh res veseliti. O odvrtku Co- 
met, ki naj bi ga razvijali za stari konzoli, pa niti besede. (lf) 


DAWNGATE Veliki Electronic Arts ka 
je moral skočiti na vlak iger MOBA. Predlagajo simpa- — ) 

tični Dawngate, ki je že prešel v odprto beto. V načelu o 
sledi temeljem Dote in njenih klonov: dve moštvi s po 


petimi junaki se stepeta na risankasti karti s farbovitimi a ne se a 
| drevesi in računalniško vodeno vojsko, ki neutrudno ds; 
koraka k nasprotni trdnjavi. Novosti so v detajlih. Na 


- 


prvi karti sta stezi le dve, ne tri, je pa zato obširnejša ] 
okolica. Po bojišču je raztresena kopica stranskih ciljev, 4 ni 
ki pospešijo priliv goldinarjev, s katerimi kupuješ opre- dau 

mo. Dotok denarcev je razen tega odvisen tudi od tvoje at 
uspešnosti v vlogi, ki si jo izbereš pred bitko. Vloga hun- MAG 
terja ti denimo prinese večji zaslužek ob 'čiščenju' ho- 

ste. Proženje veščin je kanček zahtevnejše od onega v Ki 

Doti, saj jih je treba na pravi način skombinirati. Vseka- z 
kor Dawngate ni le cenen poskus kopiranja velikih. (ag) 

RAINBOW SIX: SIEGE 
Po več klasično 
strelskih naslovih se serija protiteroristič- 
nih iger Rainbow Six vrača h koreninam. V 
prvih delih je bilo namreč igranje razdelje- 
no na dve fazi. Najprej načrtovalno, v kate- 
ri so specialci vojaške enote Rainbow pre- 
udarjali, kako in iz katere smeri napasti te- 
roriste. Ter nato fazo izvedbe, v kateri so 
letele krogle. Siege bo zopet imel oboje. 
Dasi bo premogel enoigralsko in sodelo- 
valno kampanjo, so na sejmu predstavili le 
večigralstvo. Moštvi s po petimi člani bosta 
izmenično nastopali v vlogi specialcev in 
| teroristov. Prvi bodo med pripravo izvido- 
vali z robotki in termalnimi kamerami, dru- 
gi bodo postavljali pasti. Prikaz boja je 
navdušil z uničljivo okolico, za borce pa bo 
lahko usodna že ena krogla. V nasprotnem 
primeru bodo od sreče kušnili svoj zaščitni 
jopič. Siege bo spet hardcore. Je že čas. 
Aja, R6: Patriots je mrtev :(. (ag) 


Pripovedna avantura v slo- 
gu The Walking Dead, ki je že bolj interaktivna risanka 
kot igra, na prvi pogled ne gre vkup s podivjano 
prvoosebno rešetalko Borderlands. A kdor je igral 
dvojko, ve poročati o psihotičnih likih in zgodbi, iz ka- 
terih bo Telltale lahko obilno pobiral. Oboje bodo spo- 
jili v Tales from the Borderlands in barvite podobe jim 
itak ne bo treba predelovati! Tales bo še ena epizodna 

> serija kot omenjena zombijska in The Wolf Among Us, 

le da bo vzdušje bolj igrivo in bliže Samu 86 Maxu. 

Kljub temu bomo tudi tu z glavnima protagonistoma, 

fračo Fiono in Hyperionovim delavcem Rhysom, ne- 

nehno postavljeni pred kočljive dileme, od katerih bo 

odvisna pripoved. Ta se bo začela po koncu Border- h Vi 

lands 2. Intrigantna je obljuba, da bo dogajanje BA'UUeuH GA) (e) No one commandeers' my van! 
začinjeno s strelskimi sekvencami, in krepelca iz Tales ...: 

DAMA. aj bi se dalo uvoziti v naslove serije Borderlands. (ag) liho are you people? - | A 


ej — 
FORZA HORIZON 2 Prvi Horizon je bil zabaven in drugačen od matične serije Forza, saj je šlo za lahkotnejšo dirkačino v od- 
prtem svetu puščavskega Kolorada. A manjkalo ji je dosti. Dvojka, ki bo domovala predvsem na xboxu one (pride še na X360, a bo oskubljena), bo večja in kompletnejša. 
Postavljena bo na jug Francije in Italije, kar pomeni raznolikejšo, 'našo' pokrajino, od travnikov, polj in vinogradov do cest, mest ter gora. Padla bosta noč in dež, kar bo bi- 
stveno vplivalo na dirkanje. Le-to znova ne bo tako realistično kot v Forzi, toda v okolici naj bi bilo zdaj manj ovir, zato bodo dirke še bolj dinamične in polne drznih ubiranj 
poti. Tako čez travnike kot skozi gostejši promet, za vlaki in letali. Avtov bo dvesto licenčnih, med njimi lamborghini huracan, in zanje obljubljajo 'realistične poškodbe'. (sn) 


LordFebo se nikdar ne naveliča skupščin superjunakov 
in drugih prebivalcev neresničnih onkrajev. Zato se vno- 
vič pridruži družbi odraslih otrok, ki v maskah kupujejo 
figurice, se igrajo in brskajo za stripi, ki so jih zgrešili. 


tripovske konvencije niso panožne 

razstave, marveč druženja v pravem 

pomenu besede, kjer se zberejo nav- 

dušenci nad vsesortnimi fantazijski- 

mi svetovi. Čeprav so se taki krožki 
začeli s stripi, dandanes vključujejo še računalniš- 
ke in namizne igre, filme, literaturo ter japanke. 
Londonski Comic Con ima vseh teh geekovskih 
zanimanj v izobilju, saj je daleč največji svoje baže 
v Evropi. Prvikrat sem ga izkusil pred šestimi leti, 
ko se je imenoval še MCM Expo in je gostil le ne- 
kaj deset tisoč ljubiteljev domišljije. Prireditev je 
odtlej pridobila najbolj znano licenco take organi- 
zacije, Comic Con, in se opazno razvila. Zadnji vi- 
kend v maju se je na razstavišču Excel zbralo re- 
kordnih 100.000 obiskovalcev, od tega dobršen 
del preoblečenih v Maščevalce, Pravičnike in dru- 
ge prepoznavne junačke hlačke! Naslov članka, 
četudi recikliran, je zato najbolj primeren. 


Neverjetne šeme 


Najbolj očiten element takega zbora je seveda cos- 
play, našemljenost v poznane like. Tega pri nas 
praktično ne poznamo, v bolj zanesenjaških deže- 
lah pa gre za orenk hobi. Čeprav je marsikakšen 
kos kostuma kupljen, je bistvo v lastnem rokodel- 
stvu, ustvarjalnosti in improvizaciji. Nekateri šivajo, 
lepijo in zbijajo opremo po nekaj mesecev. Drugim 
ni težava biti bosopet, zgoraj brez ali od peta do 
glave prebarvan v modro. Rezultati so osupljivi. Vi- 
del sem v celoti doma izdelanega Ironmana ... pa 
Optimusa Prima, ki se je res zložil v tovornjaček ... 


do poslednjega izrastka dovršeno Kerriganovko ... 
v garaži narejenega prašičjeličnega gamorrskega 
stražarja ... nago z gromozanskim repom ... Dok- 
torja Octopusa z verodostojnimi hrbtnimi tentakli ... 
Tanka iz Left 4 Dead ... štirirokega, svetlobne 
meče vihtečega generala Grievousa ... 

V tej maškaradi uzreš mnogo interesantnih prizo- 
rov, kot so za prste obliznit povorka Disneyjevih 
princesk, v nulo izpopolnjeni borci iz Street Figh- 
terja, marinec in alien, ki igrata avtomat, falanga 
špartanskih hoplitov nasproti Power Rangerjem, 
Stormtrooperji, ki vodijo brate Dalton v ketnah, 
Bane in Batmana objeta, celotna zasedba iz man- 
ge-animeja One Piece, trije Kapitani Amerika pred 
pisoarji, celo omizje Narutov, ki srebajo ramen, 
Jokerja, ki brska za starimi Šišmiševimi stripi, ved- 
no prisotni spopadi med Sithi in jediji ... Zlasti je le- 
po videti izzivalne, oprijete in razkrivajoče ženske 
oprave. Angležinje imajo že privzeto velike joške in 
so zelo brezsramne pri razkazovanju oblin. 

Veliko je figur iz mang in animejev, tudi takih, ki se 
zdijo nemogoče za oponašanje, a so fani vseeno 
udejanjili veličastne obleke s krili, gromozanskimi 
orožji in nemogočimi frizurami. Naj ti pride na pa- 
met še tako obskuren ali pozabljen lik, nekdo se ga 
je spomnil in udejanjil. Lego striček, Playboyeva 
zajčica, brodolomec z odbojkarsko žogo, Little Po- 
ny, Pac-Man, tetromini, nek človeček se je celo za- 
kamufliral v mini morisa. Ali pa dvoslojne maske, 
recimo steampunk Vader in zombi Mario. Večina 
se jih pride le pokazat, dočim najboljši nastopijo na 
tekmovanju, katerega zmagovalci gredo v jesen- 
ske finale Eurocosplaya. 

Sejem bil je živ 

Razstaviščni prostor sestoji iz mnogih sklopov. V prvi vrsti 
so številni prodajni štanti z zbirateljsko robo, ki sega od pri- 
ljubljenih akcijskih kipcev in igrač do preoblek ter vele- 
mečev iz japanskih risank. Četudi ne iščeš nobene konkret- 
nosti, bi kupil kar vse. Malčku plišastega facehuggerja in 
ženi Wonderwoman štumfe z miniogrinjalom. Ali raje oble- 
kico tokijske šolarke. Za v posvečeno vitrino pa čarobno 
palico Harryja Potterja, zeleno lanterno od, no, Zelene lan- 
terne, vilinski nakit in maketo Gundama. Bi imel čez celo 
steno spalnice stripovsko fototapeto, v kuhinji akvarel zad- 
nje večerje z Nintendovimi liki in v dnevni sobi triptih zem- 
ljevida Srednjega sveta? Vse je naprodaj. Tudi bogat preži- 
vetveni komplet za zombijevsko apokalipso zna priti prav, 
kakor umeten rep, Portalova naprava ASHPD, barvne leče 
in profi stripovski flukiji. Seveda vse to dobiš na internetu, 
ampak na sejmu je ponudba na enem mestu, lahko jo poti- 
paš, pa še kak funt ceneje pride. 

A to še zdaleč ni večinski delež Comic Cona. Konkreten 
kos je namenjen azijski popkulturi, kjer med ostalim proda- 
jajo japonske čokoladke, nudle in žlikrofe. Sledi razstava 
steampunkovske umetnosti z zasoljenimi cenami artefak- 
tov, medeninasto-usnjene oprave udeležencev pa so nič 
manj kot holivudske. Nadalje potekata tridnevno tekmova- 
nje v League of Legends in retroigranje, kjer je bila največja 
gneča okoli hitronožnega Dance Dance Revolutiona. Tu je 
stripu namenjen del Comic Village, kjer se prodajajo in me- 
njavajo stari stripi ter predstavljajo neuveljavljeni risarji in 
pisatelji. Pa razdelek namizništva z založbami družabnih 
iger in igralnimi mizami. Yu-Gi-Oh čez vse! 

Par pavilijonov zasedejo znana filmska in igričarska imena, 
čeprav so bolj izjema kot pravilo. Kar je v redu, saj pretira- 
na korporativna prisotnost ne bi sedla. Kak studio prodaja 
blu-rayje ali dela skromno reklamo za film, založnikov vi- 
deoiger pa je bilo kakih pet. Nintendo je kazal Mario Kart 8, 
WB Games so promovirali Lego špile in nekje se je igralo 
Ultra Street Fighter IV. Več filmskega dogajanja je v dvora- 
nah, koder se vrtijo napovedniki in vodijo pogovori z ekipa- 
mi. Vseeno kakšne hudo odmevne predstavitve ni bilo. Še 
največ zanimanja sta pritegnili serija Street Fighter: Assas- 
sin's Fist in prihajajoči dokumentarec Showrunners, ki raz- 
kriva zakulisje snemanja ameriških TV-serij ter šovov. 

Kar se tika filmskega dela oziroma celebrityjev vobče, Lon- 
don zaostaja za San Diegom. Na kalifornijski dogodek bo 
prišel Ben Affleck in ekskluzivno bodo zavrteli par minut 
Batmana proti Supermanu, tukaj so pokazali edino dražil- 
niški plakat za prihajajoči film Bananaman oziroma po 
naše Banananjam. Čez lužo se Comic Cona udeleži stripov- 
ski očak Stan Lee, ki se prešerno fotografira z oboževalci, v 
Londonu avtograme deli avtor nepoznanega Elephantma- 
na. V Ameriki so redno v gosteh celotne zasedbe TV-serij, 
recimo Igre prestolov, v Angliji pride stiskat roke Briennin 
oproda. Od celega spiska kao znanih imen nisem poznal 
enega samega. 


Vsi v London 


Namen tega prispevka ni v sami reportaži s spomladanske 
prireditve. Razen vselej privlačnih fotk cosplaya se mi po- 
pisovanje take konvencije za nazaj ne zdi posebej smisel- 
no. Tu praviloma ni najav in premier, marveč gre za zaba- 
vo, zanimivosti in izkušnje na osebnem nivoju. Zato ti stra- 
ni orisa prireditve vzemi kot spodbudo za udeležbo. Pa ne 
ob letu osorej. Londonska maškarada se namreč zgodi dva- 
krat letno. Jesenska bo 24. oktobra, vstopnica je 15 šterlin- 
gov, izlet pa da neprecenljive izkustvene točke. Imaš celo 
poletje časa za razmislek. Menim, da je obisk takega do- 
godka, da je nuja za vsakega navdušenca nad omenjenimi 
tematikami. Tudi zate! Ko boš enkrat užil dogajanje v živo, 
se divil nad štanti z geekovsko robo, jedel riž iz skupne skle- 
de z Raidenom in Zlatolasko ter začutil podpasno ščemenje 
ob pogledu na ledraste rešižene in skoraj nič oblečene voj- 
nozvezdne princese, boš vedel, zakaj! 

FIFA 14 se je na rovaš prvenstva razširila 

Ne sicer s pravim world cup modusom, z brezplačnim 
približkom pa vseeno. Ekstra vsebine je bil deležen 
način ultimate team, kjer iz navideznih kart oziroma 
nalepk — takih, kot jih najdeš v svetlečih zavojčkih v 
Merkatorju — sestavljaš lastno moštvo in z njim meriš 
moči proti računalniku ali živim spletnim nasprotni- 
kom. Na vseh sobnih sistemih, od PCja prek PS3 do 
PS4, smo tako dobili njegovo novo inačico FIFA 14 
Ultimate Team: World Cup, ki simulira svetovno pr- 
venstvo. S seznama izbereš eno od dvaintridesetih 
dežel udeleženk (Slovenije torej ni) in začneš sesta- 
vljati ekipo iz posameznikov širom sveta. Snopiče z 
naključnimi fuzbalerji kupuješ bodisi za FIFA-točke, ki 
jih seveda bolj počasi nabiraš z igranjem, ali s pravimi 
soldi. Na ta način bodo lastniki Fife 14 vsaj delno za- 
dovoljeni in jim ni treba kupovati EAjeve igre World 
Cup Brazil 2014, ki je na rovaš polne cene in ne ravno 
polnih novosti prejšnji mesec pri nas dobila oceno 65. 


EA pokopal Mythic Entertainment 

Lanskega decembra so pri Electronic Artsu ugasnili 
strežnike mmorpgja Warhammer Online, ki kljub veli- 
kim ambicijam ni bil dostojen tekmec World of War- 
craftu. S tem se je razvijalec, studio Mythic iz Fairfaxa 
v Virginiji, znašel v resnih škripcih. Založnik mu je 
zaukazal razvoj mobilniških naslovov, rezultat pa je bil 
porazni tablični Dungeon Keeper. To je zapečatilo uso- 
do devetnajst let starega studia, ki je leta 2001 zaslo- 
vel z masovščino Dark Age of Camelot, ki je bila glav- 
na tekmica EverOuestu. Še prej pa z online tekstovni- 
mi frpjkami, MUDi. No, dober kader je ušel že leta prej 
in danes snuje spletščino Camelot Unchained. 


G0G.com hoče mešati štrene Steamu 

Doslej si igre, ki jih ponuja spletna štacuna GOG.com 
(Good Old Games) enostavno nabavil na njenem sp- 
letnem portalu. Ponašajo se s popolno odsotnostjo 
zaščite proti kopiranju. Toda firma bo stopila v korak 
s časom, ki zapoveduje napredne servise in povezo- 
vanje, saj je naznanila lastno odjemalsko programje, 
GOG.com Galaxy. Ta se bo od konkurenčnih Steama, 
Origina, uPlaya in ostalih razlikoval v pomembni pod- 
robnosti: njegova raba bo prostovoljna! Zagnali ga 
bomo le, ko bomo želeli sinhronizaciti dosežke, iskati 
prijatelje in se meriti v več. Drugače bomo lahko špi- 
lali brez njega in aktivacij naj ne bi uvedli. V času po- 
divjanega DRMja vsekakor pohvalen pristop. 


Vsi avgusta na Gamescom 

14. avgusta odpre duri za množice kelmorajnski igri- 
čarski velesejem Gamescom, pestrejša evropska ina- 
čica E3ja. Ker smo mnenja, da mora tak dogodek v 
živo izkusiti sleherni pravoverni gejmer, obisk spod- 
bujamo. Časa je dovolj, projekt pa izvedljiv. Jurja od- 
daljeni Koln lahko zapakirate v nepozaben prijateljski 
avtomobilski izlet ali pa si za presenetljivo nizko ceno 
kupiš aranžma, ki ga ponuja turistična agencija Abc- 
tour (oglas najdeš nekje v reviji). Popravcev in izpitov 
tisti čas ni, zato je izgovarjanje lignjasto. 

Skupi marke i pfeninge, idemo za Njemačku! 


Kako gre Nintendu? 


Internetni hivemind pravi, da slabo. Prvi povod za to 
je prodaja wiija U, ki je pod pričakovanji - v letu in pol 
so prodali nekaj več kot šest milijonov kosov, hoteli 
pa devet. Tudi zato je Nintendo koncem obračunske- 
ga leta, ki se je izteklo marca, objavil izgubo v višini 
pol milijarde dolarjev, kar je tretji zaporedni anualni 
minus. To je zadostovalo za senzacionalistične naslo- 
ve širom spleta v slogu 'Nintendo z eno nogo v grobul! 
in "Wii U je mrtev!!l!", 

To so po vsej verjetnosti računi brez krčmarja. Nin- 
tendo so, tako kot igranje na PCju, pokopavali neneh- 
no, a se je vedno pokazalo, da je firma preveč trdna in 
disciplinirana, da bi šla cugrund. Minus prihaja iz raz- 
vojnih stroškov, ki se bodo na rovaš uspešnega 3DSa 
nedvomno pokrili, pa tudi wii U ni tako v riti, kot se 
zdi. Prodaja se izboljšuje in sistem ima kar nekaj iz- 
vrstnih iger, od svežega Mario Karta 8 prek Zelde: 
Wind Wakerja do Super Maria 3D World in še česa. 
Škoda le, da je to konzola, ki jo kupiš za igranje Nin- 
tendovih iger, kajti ostali založniki se v njej ne najde- 
jo. Bomo o tem rekli več kmalu, ko priobčimo članek 
o Ujevih plusih in minusih. 


2DS je cenejša inačica 3DSa, namenjena mlajšim, 
ki so jo oropali poklopne zasnove in stereoskopske 
slike na zgornjem zaslončku. Drugače pa si sta 
strojčka enaka, tako da igre za 3DS delujejo v 2DSu. 


Ob drugih težavah Japonce ovira Philipsova tožba v 
Ameriki, saj naj bi Nintendo z wiijem U kršil dva nji- 
hova lučkarsko-elektronska patenta. Philips hoče pre- 
prečiti prodajo wiija U in doseči odškodnino, po vsej 
verjetnosti pa gre za taktično potezo za polnjenje 
mošnjičkov na rovaš oslabljenega nasprotnika. Spom- 
nimo se, Philips in Nintendo sta nekdaj sodelovala, ko 
je prosluli sistem CD-I dobil filmsko Zeldo ali dve, kar 
pa so spljuvali tako kritiki kot igralci. 

Finančne situacije si Nintendo ne bo reševal s tem, da 
bo svojo kultno tolpo, od Maria do Yoshija in Kirbyja, 


Pogosta cena za črni wii U z 32 GB v paketu z Mario 
Kartom 8 je 290 evrov, za paket, v katerem je Zel- 
da: Wind Waker, pa 250. Ce MK8 registriraš do 
konca julija, dobiš kodo za velik brezplačen špil! 

tlačil na druge platforme, zlasti mobilne. Šef Satoru 
Iwata je glede tega docela jasen: ne in pika. Prav tako 
je malo verjetno, da bi wii U pocenili s tem, da bi iz 
paketa odstranili gamepad z zaslončkom, saj je ravno 
ta edinstven in razvijalcem nudi izvirne možnosti iz- 
ražanja, čeprav je zazdaj slabo izkoriščen. Na njem 
občasno vidimo karto dogajanja in kaj podobno ne- 
navdihnjenega. Daleč od tega, da bi ga imeli za drugi 
zaslon v hekerskih miniiigrah (ideja za Watch Dogs 
na wiiju U), da bi simuliral pogled iz vojaškega trota 
ali kaj podobnega. Naj bi pa kmalu potegnili zanimi- 
vejšo potezo: za trge v razvoju, s čimer mislijo na 
države, kot so Brazilija, Kitajska in podobne, naj bi 
ustvarili poseben, poceni hardver. Kako kanijo nanj 
dajati in predelovati igre, ni jasno. A poteza, če bo do 
nje prišlo, je zanimiva in pogumna. 


Vedno več mobidičnega 
igranja in trošenja 


Vsaj v Ameriki je tako, kakor pravi Nielsenova razi- 
skava igralnih navad. Firma s slovesom je zaslišala 
dva tisoč ljudi in pravi, da so igralci, starejši od tri- 
najst let, lani tedensko na vseh platformah skupaj 
igrali povprečno nekaj več kot šest ur, kar je 12 od- 
stotkov več kot pred dvema letoma. 19 odstotkov te- 
ga časa so namenili igranju na mobilijah, kar je deset 
posto več kot leta 2012. Od tega je najbolj poraslo 
drkanje na ipadu in drugih tablicah, kar vse bolj 
počno tudi predani (hardcore). Američani se še ved- 
no največ zabavajo s konzolami - 34 %, medtem ko 
ima PCjev delež cifro 33 %. 


Deca je tudi razlog za kupovanje robe na mobilniš- 
kih tržnicah. Staršem so drobižni zneski za igrice in 
interaktivne knjige vredni miru, ki ga imajo pred 
igranjem. Nič narobe, ako je uživanje zmerno. 


S tem je nekoliko povezana druga številkarska vest, 
znova čezlužne narave. Raziskava podjetja Super Da- 
ta pravi, da so prihodki od digitalnih nakupov letos 
porasli za 26 %, občinstvo pa samo za 9 %. To obse- 
ga tako digitalne nakupe iger kot dodatkov zanje sko- 
zi mikrotransakcije. V slednji kategoriji so ljudje naj- 
več kupovali dodatna orožja, oblačila in vozila, in si- 
cer najraje v prvoosebnih streljankah. Precej manj je 
bilo nakupov paketov novih stopenj in zgodbenih do- 
datkov. Ker je denar sveta vladar, se lahko nadejamo 
manj slednjih in še več ponudbe kalašnikovk in rož- 
natih tankov za drobiž, ki se ga nabere. Mimogrede, 
največ naj bi na ta način zapravljal 32 let star moški, 
ki mu zato pravijo 'whale', kit. Ker je pač tako obilen, 
z vampom denarja. Take pravzaprav jemljejo na mu- 
ho izdelovalci špilov z mikrotranskacijami kakršneko- 
li vrste, ne zastonjskarskih trum, kot je povedal Guan- 
tic Dreamov velmož v raportu z zagrebškega dogodka 
Reboot v prejšnji cifri. Saj si bral, kajne? 

"The disappointment of poor guality is remembered longer than the joy of a low price!" 


Lego Cuusoo je Lego Ideas postal 
O Legovem projektu Cuusoo smo pisali v Jokerju 
227. To je japonsko-danska naveza, v kateri je javnost 
predlagala in glasovala za posrečene kockaste mo- 
delčke, ki jih je fabrika nato po lastni presoji spravila v 
serijsko proizvodnjo. Doslej je na tak način izšlo šest 
kompletov, med drugim Minecraft. Zadeva se je izka- 
zala za sila uspešno, zato se je Lego odločil, da jo sp- 
ravi pod lastno streho. Cuusoo, kar po japansko po- 
meni sanjarjenje, je namreč znan tokijski agregat ust- 
varjalnosti, ki ni osredotočen le na legoidnost. Po no- 
vem je portal za kockasto ustvarjalnost in glas množic 
v Legovi lasti ter se kliče Ideas. Osnovna pravila osta- 
jajo enaka: sestavi in objavi lastno zamisel. Ako v letu 
dni pridobiš 10 tisoč všečkov, bodo v Billundu mo- 
delček vpogledali in pretehtali. V primeru odločitve za 
izdelavo je avtor soudeležen pri dobičku. "Porno ali 
—- Vojska odpade, zombijev 
ne bomo delali, za Zeldo 
pa bi bilo preveč težav z 
Nintendom in ustvarja- 
njem novih edinstvenih 
kock." Na revizijo ravno 
- čakata tematiki Dr. Who 
in Mini Big Bang Theory. 


Gumb za uboj telefona 

V ZDA so leta 2012 ukradli milijon in pol mobilnih te- 
lefonov, lani dvakrat toliko. Zakaj? Ker se dobro pro- 
dajajo, se razume. Softver sicer omogoča resetiranje 
na daljavo, vendar je to moč zaobiti. Operater lahko 
izklopi številko IMEI, unikatno za čisto vsak aparat na 
planetu, a to zahteva nalog policije. Zato je vzniknila 
iniciativa, da bi imeli telefoni vgrajen tako imenovan 
kill switch, možnost, da na daljavo v eni potezi naredi- 
mo napravo neuporabno. S tem bi se ustavila trgovi- 
na z ukradeno robo. No, nekateri so do take skrajne 
možnosti skeptični, saj bi se utegnila zlorabljati, tako 
v domačem okolju kot s 
strani hekerjev. Drugi razlog 
za nezainteresiranost proiz- 
vajalcev in operaterjev je, da 
imajo dobiček od novih tele- 
fonov, ki jih kupijo okradeni, 
in zavarovanj. 

Ker se vsak tretji poulični 
rop zgodi zaradi mobilnika, 
je zvezna država Minnesota kot prva sprejela zakon za 
obvezno tako 'stikalo' v vseh novih mobilnikih poleti 
2015. Vseeno trdota tega dejanja pri tem ni določena. 
Zaklep telefona prek interneta imajo namreč že zdajš- 
nji telefoni, med drugimi iphone, a to ga ne naredi za 
opeko, saj je možen vnos gesla. Bržda bo ostalo le pri 
tem, kajti dajanje rulji možnosti za instantno uničenje 
600-evrske naprave zna biti v resnici tvegano. 


Kontroler za XBO združljiv s PCjem 

Zgražali smo se, ko je Microsoft splovil xbox one, a ni 
dal na plano gonilnikov, s katerimi bi bilo moč njegov 
joypad uporabiti s pecejem. Zdaj so naposled na voljo 
uradni drajverji za Windows 7 in 8. XBOjev plošček se 
z njimi spremeni v inačico tistega za xbox 360 in naj 
bi deloval v vseh igrah. Preizkusili smo ga v Fifi 14, 
Dark Souls 2, Thiefu, Super Street Fighterju IV in Ray- 
man Legends - dela! Nekaterim nista všeč klikotava 
gumba pod kazalcema, a križec in triggerja so odlični. 
Manjkata pa na PCju brezžičnost, saj ni dongla, in 
podpora naprednim motorjem za tresenje. Ti so sami 
po sebi veliko boljši kot na 
xboxu 360, a na PCju recimo 
v Titanfallu obratujejo po 
starem. Za to bodo morale 
poskrbeti igre. 


Google je poslej največ 
vredna znamka 


Sicer obstaja več raziskav vrednosti posameznikov 
ter podjetij, toda analitiki so sklepčni, da je Google le- 
tos prehitel Apple na lestvici najžlahtnejših logotipov. 
Pri tem seveda ne gre samo za IT-panogo, marveč za 
celotno zasebno gospodarstvo. Cupertinski sadjarji so 
zavoljo inovativnosti in prodornosti dominirali zadnji 
dve leti, zdaj pa se je njihov vpliv upočasnil. Kar je lo- 
gično, kajti lani kljub odlični prodaji in prelomnemu 
superračunalniku macu pro niso pokazali ničesar re- 
volucionarnega za široke množice. Ipad in iphone sta 
le nadgrajevana, namigovane ure in televizorja pa ni 
od nikoder. Google po drugi plati naglo širi svoja pod- 
ročja in se je vrgel v robotiko, satelite ter avtonomne 
avtomobile. Itak pa je vseprisoten. 


Googlu se šteje v plus, da deluje široko, inovativno 
in predvsem neskrivnostno, saj svoje koncepte raz- 
kriva že v zgodnjih fazah. Tak je tudi tale brezvo- 
lanski avto, ki pelje popolnoma sam od sebe. Z li- 
darjem na strehi (svetlobnim radarjem) si ustvarja 
3D-sliko okolice in vozi upokojence po testni stezi. 


Po oceni hiše Millward Brown, ki temelji na 150.000 
anketirancih po vsem svetu, je veliki G vreden 159 
milijard dolarjev. Na drugem mestu je Apple, sledijo 
IBM, Microsoft, McDonald's in Coca-Cola. Forbesova 
lojtrca je kanček drugačna, vendar je vse skupaj bolj 
kot ne špekuliranje. S kakšno metodologijo neki 
vrednotijo fane, ki spijo na pločnikih pred splovitvijo 
novega iphona, ali viralno širjenje Googlovih domisel- 
nih doodlov? Kljub temu je bil učinek takojšen. Zavo- 
ljo raziskave je Googlova delnica poskočila, s čimer 
se je vrednost podjetja dodatno povečala. Toda že 
majhen zajeb lahko povzroči pok mehurčka ... 


Tretji rod Microsoftove 
tablice surface pro 


Razvpite Microsoftove linije tablic surface RT z Win- 
dows RT uporabniki niso dobro sprejeli in redmond- 
sko podjetje se jo še trudi zbezati iz rdečih številk. 
Imajo pa kanček uspešnejšega sorodnika, serijo sur- 
face pro. Ta je namenjena resnejšemu delu in sloni na 
polni inačici Oken 8 ter Intelovih srčikah. 

Sredi maja so naznanili novi surface pro z zaporedno 
številko 3 in nekaj zanimivimi rešitvami. V oči najbolj 
bode 12-palčni zaslon, ki ima to pot razmerje 3 : 2 in 
ločljivost 2160 x 1440. Nastavljivo stojalo lahko na- 
pravo postavi tako v pokončno lego kot poležano, 
primernejšo za delo s priloženim digitalnim pisalom. 
Dodobra so prenovili plastični pokrov s tipkovnico in 
dotikabilno ploščico, ki je občutno večja kot prej, s 

Surface pro 3 je namenjen poslovanju. Ravno zato 
so se snovalci odločili za zaslon z nestandardnim 
razmerjem 3 : 2. A tipkovnica je za delo obvezna in 
da jo je treba kupiti posebej, je nadvse kislo. 


čimer so odpravili eno glavnih zamer prejšnje izve- 
denke. V tabli bije zadnji rod Intelovih CPUjev, has- 
welli, in izbirati je moč med modeli i3, i5 ter 7. Zraven 
spada do osem gigabajtov pomnilnika in do 512 GB 
diskovja SSD. Kljub tej za tako napravo navdušujoči 
moči pa je izdelek debel samo 9,1 milimetra! Micro- 
soft trdi, da gre za najtanjšo napravo s haswelli, kar 
pa ni povsem fer, ker so mero vzeli brez pokrova. 
Vse lastnosti surfaca pro 3 so prikrojene konkurenč- 
nosti napram ultraprenosnikom pri poslovnih opravi- 
lih. Microsoft napravo oglašuje kot tablico, s katero 
lahko nadomestiš službeni prenosnik. Na ameriške 
police dospe te dni, dočim bo Evropa nanjo čakala 
dva meseca dlje. Odvisno od konfiguracije bo šla ce- 
na med 800 in 1950 evri, tipkovnica bo veljala doda- 
tnih 130. Zainteresirani jo bodo morali kupiti v tujini, 
kajti Podalpje za tako tehnologijo še ni dovolj dobro. 


LGjev superfon G3 


Galaxy S5, HTC one in xperia Z2 so že na voljo, ko- 
nec maja pa je novi rod svojega kronskega modela 
predstavil še LG. Poganja ga že videni štirijedrnik 
snapdragon 801, navit na 2,5 gigaherca, ciferni pre- 
sežek pa tiči v 5,5-palčnem zaslonu z ridikulozno raz- 
ločljivostjo 1440 x 2560. Čemu nucamo gostoto 538 
pik na inčo, vedo le Korejci. Zaradi te matrične finosti 
tehnologija ne more biti zavihan OLED, kakršen je bil 
model flex, marveč je displej klasičen tekočekristal- 
než, raven kot likalnik. Druga izstopajoča železninska 
postavka je fotoaparat na laser. Ta magična tehnolo- 
gija, ki je bila pogibel za Bruslija in Alderaan, skrbi za 
svetlobnobrzo ostrenje slike, predvsem pa za marke- 
tinško izpostavljanje. Laser prodaja! 


149-gramski laserski G3 pride julija v petih bar- 
vah. Ceprav daje videz metalnosti, so vsi atomi 
ohišja na nekovinski strani periodnega sistema. 
Material je polikarbonat z obrambo proti praskam. 

Ostale vrline G3ja se skrivajo v programju. LG je do- 
cela prevetril vmesnik, ki naj bi vključeval vse dobro- 
te tekmecev plus mnogo novih domislic, od hitrejše- 
ga odklepanja zaslona prek bolj prilagodljive tipkov- 
nice in zaklepanja vsebin pred brskajočo ženo do po- 
moči za 'sebkanje' (ustvarjanje samoportretov, to po- 
meni). Izdelali so celo lastnega pomočnika, sličnega 
Google Now. O celokupni posrečenosti in kakovosti 
bomo sodili bržda prihodnji mesec, kajti k nam one- 
gaj dospe v začetku poletja. 


Beats za milijarde k Applu 


Znamka Beats je poznana po slušalkah in tehnologiji 
za reprodukcijo zvoka. Soustanovil jo je Andre Young, 
bolje znan kot raper Dr. Dre, z namenom ustvariti 
boljši zvok od konkurenčne opreme. Po njegovem so 
ostale slušalke pofl, Beatsove pa zaradi kakovost- 
nejših basov mnogo bolj primernejše za hip hop in 
druge zamorske športe. Firma je bila nekaj časa v 
delni lasti HTCja, zato se njihovi mobilniki dičijo s naj- 
boljšo stereomuziko. Da je nekaj na tem, priča najbolj 
odmevna novica zadnjega meseca: Apple se je po 
hitrem postopku odločil za nakup podjetja Beats, 
čemur bo namenil tri milijarde dolarjev, večino tega v 
neoznačeni gotovini, ostalo v delnicah. 


Dr. Dre je west coast kantavtor in glasbenik, ki od 
leta 2006 prodaja kvalitetne slušalke, konkurenčne 
izdelovalcema Bose in Sennheiser. 


Jabolčni komandant Tim Cook je povedal, da je 
"glasba pomemben del našega življenja in ima od 
vselej posebno mesto v srcu Appla", a konkretnih 
načrtov z nakupom ni obelodanil. Dejstvo je, da se 
slušalke Beats že lep čas domala ekskluzivno proda- 
jajo v Applovih trgovinah. So v Cupertinu pogruntali, 
da so njihovi kupci podobni tistim, ki nabavljajo mac- 
booke in ipade? Kanijo sploviti hišno linijo naglavnih 
membranic, s čimer bi konkretno zarezali v trg dodat- 
ne opreme, kamor se doslej niso podajali? Bodo ipadi 
in iphoni bolj kvalitetno stereoozvočeni? Ali pa bodo 
gradili na servisu pretočne glasbe BeatsAudio, nalik 
'našemu' Deezeerju? Bodi tako ali drugače, Doktorju, 
ki je še vedno dobršen lastnik, se lahko le smeji. Po- 
stal bo prvi milijarder v hip hop panogi! 


OS X in i0S kmalu 
še bolj povezana 


Apple na svoji junijski razvojniški konferenci WWDC 
ni pokazal niti koščka trdnine in s tem razočaral ver- 
nike, ki so pričakovali televizor, uro in novi ifon. A tu- 
di brez novega hardvera se bo funkcionalnost njihovih 
naprav dvignila, kajti predstavili so prihodnji rod soft- 
verskega sloja tako za računalnike kot mobilije. Novi 

Eden od fičrov novih sistemov bo telefonično ko- 
municiranje, govorno ali pisno, prek računalnika. 
Iphone in mac morata biti le v isti mreži. 


OS X se bo klical Yosemite, kajti od prejšnje različice 
dalje ga ne poimenujejo več po mačkah, marveč po 
kalifornijskih krajih, dočim bo mobilni sistem iOS no- 
sil zgolj zaporedno številko 8. Oba izdelka prideta je 
seni, pri čemer bo slednji sovpadel z iphonom 6. 
Dasi bo imel namizni sistem mnogo izboljšav in nov, 
iOSu sličen ploskejši dizajn, ter četudi bo mobilniška 
osmica bojda največja nadgradnja doslej, je najbolj v 
ospredju njuna povezanost. Za dobršen del sodelova- 
nja po skrbela nova storitev, iCloud Drive, oblačna 
omara s privzetimi 5 gigabajti prostora, kamor se bo- 
do nalagali tako posnetki kot dokumenti. Z njo se Ap- 
ple končno pridružuje Google Drivu in OneDrivu, kajti 
njihov doslejšnji iCloud je bil le začasna shramba. Po- 
gruntavščino seveda reklamirajo, kot da so izumili ne- 
kaj čisto frišnega. Niso, res pa je, da bo rokovanje z 
oblakom karseda priljudno in z močnim poudarkom 
na urejanju fotografij, s čimer bo jabolčni ekosistem 
še bolj vseobsegajoč. Primer sodelovanja naprav sko- 
zi oblak je tudi brezšivno prehajanje med odprtimi do- 
kumenti brez potrebe po shranjevanju. Začneš s pisa- 
njem maila na iphonu in nadaljuješ na macbooku. Nič 
manj zanimiva ni neposredna vez telefona z macom, 
ki bo omogočala klicanje in esemesanje z računalni- 
ka, če ifona ne bo pri roki. 
iOS 8 bo prinesel dolg spisek novitet. Tu bo skupna- 
platforma za vse telovadne in zdravstvene aplikacije 
.. čuda novih bližnjic in opozoril v notifikacijskem 
središču ... vpisovanje s prstnim odtisom v vse servi- 
e ... deljenje lokacije in izmenjevanje kupljene robe 
med družinskimi člani ... Mnogo alinej je takih, ki jih 
uporabniki konkurence že poznajo, recimo možnost 
drugačne, drsalne tipkovnice. Toda po predogledu 
sodeč bo Applovi oholosti navzlic prihajajoče mobil- 
niško okolje za prste obliznit. 


Na levi so nove bližnjice do priljubljenih stikov, na 
sredi boljši poštni klient, ki podpira drajs levo in 
desno, na zadnji sliki pa hitra obvestila. 


Poleg uporabniških novosti je firma dogodku primerno 
predstavila par razvojniških rešitev. Ena od njih je nov 
programski jezik swift, ki bo poenostavil kodiranje 
aplikacij in pohitril njihovo izvajanje. Nenavadno mo- 
čan poudarek pa so govorci namenili knjižnicam, ki se 
tičejo iger. Do te mere, kot bi hoteli namigniti na pri- 
pravo igralne platforme. Morda v okviru televizorja ... 

Komercialni vesoljski 
poleti so vse bliže 


V zadnjih dneh maja smo bili priča dogodkoma, ki sta 
trenutek pričetka poletov v vesolje še nekoliko pri- 
bližala navadnim smrtnikom (z nesmrtno količino de- 
narja). Najprej je podjetje Virgin Galactic Richarda 
Bransona doseglo dogovor z ameriško Federalno 
upravo za lete, s katero so uredili frčanje plovil za ve- 
soljske polete med vsem obstoječim letalskim pro- 
metom, da ne bodo eni drugim v napoto. Začenši z 
avgustom bo vzletišče Spaceport America v Novi Me- 
hiki, Virgin Galacticova osrednja baza, lahko pričelo s 
komercialnim delovanjem. Branson predvideva, da 
bodo prve potnike v nebo ponesli jeseni. 


SpaceShipTwo je sredinski del tele naveze, ki se 
na nebu loči, vžge raketne motorje in s hitrostjo 
4000 km/h dvigne potnike deset kilometrov nad 
Karmanovo mejo (100 km), uraden rob vesolja. 


To bodo storili z raketnim letalom SpaceShipTwo, ki 
ga bo do višine šestnajstih kilometrov najprej ponesel 
reaktivni White Knight Two. Celoten let bo trajal pol- 
tretjo uro, šesterica potnikov pa bo lahko v brez- 
težnosti uživala polnih šest minut. Kljub temu in ceni 
250.000 ameriških dolarjev na karto je prijavljenih 
potnikov že več kot sedemsto, v glavnem bogatašev 
in medijskih zvezd. 

Le nekaj ur za Virginovo najavo so oživeli pri glavnem 
tekmecu, firmi SpaceX Elona Muska, in predstavili 
drugo generacijo vesoljskega plovila Dragon. V2 se 
od enice najbolj razlikuje v lastnem pogonu. Ta mu 
bo omogočal samostojno pristajanje na Zemlji, dočim 
zna vl tja pasti s padalom. Druga noviteta je posadka 
do sedmih astronavtov, s čimer bo ta zmaj mogel do- 
stavljati ljudi na Mednarodno vesoljsko postajo. V1 
namreč tja od predlani tovori zgolj predmete. Zmaja 
v2 lahko takisto hitro preuredijo za naslednji polet, 
kar bo zmanjšalo stroške. Posebej zanimiva tehnična 
podrobnost plovila zadeva njegove raketne motorje 
SuperDraco. Njihova izgorevalna komora je naprav- 
ljena z laserskim sintranjem, napredno inačico 3D-ti- 
skanja, s čimer gre za pionirski tovrstno izdelan raket- 
ni motor! Prvi let naj bi bil okrog prehoda v 2016. 


Čolnič Dragon, ki je zvečine prinašal tovor na pos- 
tajo ISS, ima za seboj le uspešne misije. Bo dvojka 
s potniki in pristajalnim sistemom tudi uspešna? 


a površju se pogosto zdi, da se v slovenski 
filmski sferi ne godi nič bolj zanimivega od 
socialnih dram in občasnih komedij, ki nas 
poredko obiščejo v kinu. Od večjih filmskih 
| dogodkov vsako leto priredijo Festival slo- 
venskega filma s svežimi dosežki domače ki- 
nematografije, ki nima velikega posluha za 
žanrski film. A daleč stran od konvencional- 
nega filma, na drugem koncu Slovenije, se skriva 
nenavaden in prodoren dogodek te baže. Ljutomer- 
ski Grossmannov festival fantastičnega filma in vina 
je diametralno nasprotje 'visoke' kulture, ki kaže 
sredinec slovenskim filmskim stereotipom. Dogo- 
dek, ki bo letos med 15. in 19. julijem potekal že de- 
setič, zaznamujejo ljubezen do žanrskega filma, ne- 
odvisne produkcije in vina. Veliko vina. 


Kdo je Grossmann? 


Da se festival odvija v Ljutomeru, je odgovoren loka- 
lec dr. Karol Grossmann, ki ni bil filmar, marveč od- 
vetnik. Mož z začetka dvajsetega stoletja je bil sila iz- 
obražen in razgledan človek z nemalo interesi, ki so 
segali od gledališča do pisane besede. Med drugim se 
je navduševal nad sodobno tehnologijo, predvsem fo- 
tografijo in filmom. V nemškem Dresdnu je kupil 
17,5-milimetrski amaterski filmski aparat in tako po- 
stal prvi Slovenec s kamero. V letih 1905 in 1906 je 
posnel naše prve filmske zapise, preproste gibljive fo- 
tografije takratnega mestnega dogajanja. Čeprav je 
šlo le za raziskovanje zmožnosti novega medija, je bil 
to prvi mejnik v slovenski kinematografski zgodovini. 
Omeniti velja, da je leta 1915 nekaj mesecev pri njem 
bival nihče drug kot Fritz Lang. To je bil kasneje slav- 
ni režiser, ki je posnel zgodnje filmske klasike, kot so 
Metropolis, Testament dr. Mabuseja in M. Kdo ve, 
morda je Karol vplival na filmsko bodočnost mladega 
Langa! 


— Festival fantastičnega 


Stoletje po prvih filmskih posnetkih so dvatisočpete- 
ga v Lotmerku lansirali prvi Grossmannov festival fil- 
ma in vina. Od leta 2010, ko je postal eden od članov 
Evropske federacije festivalov fantastičnega filma, 
imenu dodajajo pridevnik 'fantastični'. Več kot primer- 
no, saj se dogodek specializira za gojenje žanrske 
filmske kulture, ki je pri nas dokaj zapostavljena. Če- 
prav je naklonjenost grozljivkam očitna, pa se Gross- 
mannovci trudijo postreči s čimpestrejšo izbiro ra- 
zličnih zvrsti tako domače kot tuje neodvisne produk- 
cije. Istočasno promovirajo filmsko kulturo, ki je širše- 
mu občinstvu manj dostopna. Prireditev je tako name- 
njena velikim filmskim entuziastom ter tistim, ki so se 
pripravljeni brez predsodkov podati v svetove, kjer so 
meje dobrega in slabega okusa često zabrisane. 
Tekom dogajanja zavrtijo okoli šestdeset filmov, od 
glasbenih dokumentarcev in kratkih filmov do groz- 
ljivk z mnogimi podsortami - slasher, trasher, obskur- 
ni, eksploatacijski in eksotični biseri, kultne klasike. 

Id se bo tudi letos odpravil v 
srce Prlekije gledat filme na najbolj 
zanimiv filmski festival naokoli. In na 
par deci jeruzalemčana s slatino. 


Nekaj jih zasučejo v mestnem kulturnem domu, a 
večina projekcij se odvija na prostem. Tam, kjer se 
lahko gledalec giblje od ene do druge in vmes zgrabi 
kako pivo ali kozarček žlahtnega in si ogleda, kar mu 
pade v oko. Morda to ni najbolj idealno za puristične 
filmoljubce, ki prisegajo na popolno tišino. A občutek 
je bolj sproščen kot v lokalnem multipleksu in vzdušje 
sceloma židano. Filme pogosto pospremijo tudi av- 
torji in festival vsako leto gosti kultne filmske ikone, 
ki z gledalci delijo anekdote svojih karier. 


Dogajanja obilo 

A projekcije še zdaleč niso edino, kar lahko kinoho- 
dec doživi na Grossmannu. Prlekija slovi po pristnem 
vinorodnem okolišu, zato ob filmskem organizirajo 
vinski program z degustacijami lokalnih vinogradni- 
kov. Obiskovalec se lahko priključi kateri od delav- 
nic, ki se odvijajo čez dan. Igralske sposobnosti je 
moč piliti v igralski delavnici, učiš se delati filmske 
maske s profesionalci ličenja ali se podaš v gverilsko 

akcijo in tekom Male delavnice groze posnameš las- 
ten film. Filmski mučeniki obiščejo Torture Garden, 
kjer v neprestanem deseturnem filmskem programu 
prisostvujejo največjim filmskim grozam, tako vse- 
binskim kot kvalitetnim. Keč je, da moraš plačati iz- 
stopnino, če želiš zapustiti dvorano pred koncem ma- 
ratona. Ob poznih večernih urah pa se v lokalnem 
klubu dogajajo različni, večinoma s punkom in rock- 
om obarvani koncerti, ki so jim Ljutomerčani še po- 
sebej naklonjeni. 

Vrhunec in najbolj prepoznavna značilnost festivala, 
ki se zgodi na zadnji dan, je vsakoletna parada pošas- 
ti. Čez dan si lahko obiskovalec za nekaj evrov prepu- 
sti profi mejk-up umetnikom Mad Sguirrel FX iz Srbi- 
je, da iz njega ustvarijo zombija, demona ali drugo 
ostudno nakazo. Po želji ti naredijo lastno masko. Na- 
to se povorka pozno popoldne ob glasnih, v živo igra- 
nih rockovskih ritmih sprehodi po ulicah Ljutomera. 
Ta iz mesteca za eno popoldne ustvari pravi mali Hor- 
ror Con in za letos so si zadali, da bodo rušili rekord v 
zombijskih četvorkah. Istočasno se bo odvijala Sub- 
kulturna tržnica, kjer se bo izmenjevalo stare devede- 
je, plošče, stripe, knjige in podobno. 


>— Hi mu 


NOLLTWOOA M OBISKU 

Idemo v Lotmerk! 


Letošnja okrogla prireditev znova obeta nemalo do- 
življajev in kinematografskih presenečenj. Za tiste, ki 
bi se odločili odpraviti v Prlekijo, velja omeniti, da fes- 
tival nudi brezplačno kampiranje. Drugače pa je za 
nočitev z zajtrkom v okoliških turističnih kmetijah tre- 
ba odšteti med 20 do 30 evri. Za projekcije ter neka- 
tere delavnice in koncerte terjajo simbolično ceno. 
Hrana in pijača sta cenejši kot drugod po državi, lju- 
dje prijazni in gostoljubni, lep vinorodni okoliš pa ute- 
gne navdušiti še tako zapetega mestnega človeka. 

V času, ko kinematografi izgubljajo gledalce, so festi- 
vali postali neprecenljivi zagovorniki filma. Gross- 
mannov je pravi mali čudež in eden bolj zanimivih ši- 
rom Evrope. S sproščenim odnosom do kulture in fil- 
ma, popestrenim z veliko obstranskega dogajanja, 
vsako leto privablja več obiskovalcev in zbuja pozor- 
nost svetovne filmske srenje. Pestri večeri ob projek- 
cijah in vinu ter ležerni, zmačkani popoldnevi so lah- 
ko pravi oddih, prireditev pa obvezen cilj za filmske 
gurmane in gurmanke. Naj film in špricer tečeta v po- 
tokih! 

MALA DELAVNICA GROZE 


Tako so poimenovali delavnico v čast legendarne- 
mu režiserju in producentu B-filmov Rogerju Cor- 
manu po njegovem celovečercu Little Shop of 
Horrors, o katerem kroži podatek, da ga je posnel 
v dveh dneh in eni noči. Delavnica od prijavljenih 
terja, da v času festivala po- 

snamejo in zmontirajo film m 

po lastnih zmožnostih in g 

sredstvih. Vsebinskih in 

drugih omejitev ni, računa- 

jo pa na izdelke v duhu fe- 

stivala. Zadnji dan izberejo 

zmagovalca in ga simbo- 6? 

lično nagradijo s kipcem, /' 

filme pa zvečer prikažejo 

množici. Če imaš interes 

in bi rad preizkusil svoje 

filmsko kreativne spos- 

obnosti, se lahko prijaviš 

do 1. julija. 


PLAN9 


Prlekija se lahko 

pohvali, da goji 

praktično edine 

žanrske entuzia- 

ste v Sloveniji. 

Medtem ko se 

slovenski filmarji pritožujejo, da jim država naklo- 
ni premalo denarja za njihova skropucala, je pro- 
dukcijska ekipa Plan 9 (imenovana po famoznem 
Plan 9 from Outer Space, bojda najslabšem filmu 
vseh časov) na čelu z režiserjem Vitomrijem Kau- 
čičem v zadnjih letih posnela kar štiri celovečerce. 
Korpus Krispi in trilogijo Vinopiri so udejanjili za 
skoraj nič denarja s pomočjo prleških zanesenja- 
kov. Filmi po kvaliteti nihajo, a prinašajo svojevr- 
sten žmoht in drznost, ki ga večina novonastalih 
visokoproračunskih slovenskih filmov ne premo- 
re. V teh filmih se odraža vse, za čemer stoji Gros- 
smannov festival, in predstavljajo eno redkih B- 
produkcij pri nas. Ob kozarcu vina so Vinopiri ek- 
stremno zabaven ogled za ljubitelje low-budget 
grozljivk. Vse filme si lahko v celoti ogledate na 
YouTube kanalu VitomirKaucic. 


Ob prispetju Dni prihodnje preteklosti 


obnovi odnos s svojim najljubšim 


superjunaškim univerzumom - tistim, v katerem bivajo mutantski ljudje X-Men. 
Trgajo ga rdeči žarki, režejo adamantijski kremplji, premetavajo silne nevihte, 
mečkajo telepatske sile. A vendar je bolj cel, mogočen in obsežen kot kadarkoli. 


utacija je gibalo biološkega razvoja. 
Spremembe genoma botrujejo dru- 

gačnim lastnostim organizma, brez 

česar ni evolucije. Nastali primerek 
lahko podleže ali pa je močnejši, bolj prilagojen oko- 
lici. V teh primerih ima več možnosti za preživetje, 
vendar znajo obstoječa bitja to zameriti. Zmutiran- 
cev se bojijo in jih skušajo onemogočiti. 
Prav to se dogaja v svetu X-Men stripovske hiše Mar- 
vel. V tem vesolju so ljudje pretežno sprti z mutanti - 
osebami, pri katerih se pokaže čarobna moč. Eni 
nadzorujejo misli, drugi letijo, tretji zdravijo, četrti 
spreminjajo obliko in tako dalje. Nekateri bi radi s 
človeštvom sobivali, ni pa malo takih, ki se imajo za 
naslednji korak evolucije in uberejo militantno pot. 
Poleg tega mutanti poznajo obilico medsebojnih raz- 
prtij, tudi 'dobri' z 'dobrimi' in 'zlobni' z 'zlobnimi'. 
Tovrstna zasnova omogoča posvečanje številnim te- 
mam, od mesarskega obračunavanja do osebnih 
dram, kar vodi k dolgoživosti. ln res so Wolverine, 
Cyelops, Magneto in kompanija stari že štirideset let. 
Priljubljeni so tako kot Batman, Spider-Man in Aven- 
gers. Deloma zaradi stripov s častitljivo tradicijo, kjer 
so preobrati, spajanja in reseti del vsakdana. Deloma 
pa zavoljo filmov, ki vsakih nekaj let obnovijo splošno 
zanimanje za franšizo. Za mnoge je edini Wolverine 
Hugh Jackman in edina Storm Halle Berry. 
A začelo se je na raskavem papirju in z neuspehom. 


Ne najbolj fantastičnih pet 


Izvirna stripovska serija z nazivom The X-Men je nale- 
tela na hladen odziv. Marvel jo je lansiral leta 1963, 
da bi zaslužil z novo modo, ekipami superherojev. 
Malo prej so njihovi lastni Fantastic Four namreč 
poželi veliko odobravanje. Namesto samotarjev, kot 
so bili dotlej razturaški Spider-Man, Hulk in Iron Man, 
je bralstvo dobilo moštvo, katerega člani so se podpi- 
rali. Hrabrili so se v težkih trenutkih in bili bolj člo- 


Velmoža ameriškega superjunaškega stripa Jack Kirby 
zvezke X-Menov in upodobil še številne druge Marvelove junake — Hulka, Thora, Fantastic Four. Še živeči 
Stan Lee pa si je izmislil tako X-Mene kot Spider-Mana in Iron Mana, pa tudi znano ekipo Avengerjev. 

veški od hladnokrvnih, polbožjih braniteljev pravice v 
Supermanovem slogu. Ravno tedaj se je ameriška 
družba osvobajala spon petdesetih, krepila so se pro- 
tivojna gibanja, naokoli so hodili čudaki z dolgimi la- 
smi in vznikali so protesti proti rasni diskriminaciji ter 
vojskovanju. Fantastic Four so ujeli duha časa, saj je 
šlo za navadne ljudi, ki jim je moči darovalo naključje 
in so se dolgo trudili, da so jih zaobvladali. 

X-Men, ki so ime dobili po genu X in posledičnih eXt- 
ra močeh, so jezdili na istem valu. Začetna peterica - 


(levo) in Stan Lee. Jack, ki je umrl 1994, je risal prve 

Cyclops, Iceman, Angel, Beast in Marvel Girl (prvot- 
no ime za Jean Grey) - je bila Fantastični četverici 
podobna v tem, da je sposobnosti prejela naknadno. 
To je vodilo k nebogljenosti in težavam, s katerimi se 
je mogel poistovetiti vsakdo. Zlasti mladi bralci, kajti 
vsi pozitivci so bili najstniki, izvzemši njihovega hro- 
mega šefa, Charlesa Xavierja ali Profesorja X. Vendar 
je bil strip zastavljen enostavno. Heroji so bili belopol- 
ti in so se kot staromodne dobričine borili proti Mu- 
tantski bratovščini, v kateri so bili sovražno razpo- 
loženi Magneto, Ouicksilver, Toad, Scarlet Witch in 
Mastermind. Prav tako smo že dosti na začetku ugle- 
dali oborožene robote Sentinele, ki so namenjeni lovu 
na mutante, in Xavierjevega orjaškega polbrata Jug- 
gernauta, ki ga je spridil nadnaravni kristal. 


Šim h 

Kljub opevanju Kirbyja in Leeja so začetni zvezki X- 
Menov z današnjega stališča precej medli, tako ri- 
sarsko kot vsebinsko. Pravi Iksiči so se začeli 1975. 


VEDEŽ 


V kompleksnost so se avtorji, med katerimi je bil glav- 
ni Spider-Manov oče Stan Lee, spustili pozno. Ko so v 
strip začele pronicati teme, kot je Magnetovo preži- 
vetje holokavsta, in so hoteli ustvarjalci razburkati vo- 
do s simuliranim ubojem Xavierja, je bila prodaja že 
slaba. Izvirni The X-Men so v zadnji, 66. epizodi na- 
stopili marca 1970. 


Ko ugrizne Rosomah 


Toda Lee in drugi Marvelovi velmožje so verjeli v za- 
nimivi okvir. Leta 1975 so franšizo v drugačni obliki 
oživili pod nazivom Giant Size X-Men. Okrepili so se z 
boljšimi risarji in uslugami pisca Chrisa Claremonta, 
ki je potem za Iksiče skrbel še dolga leta. Ekipo so to- 
krat tvorili rasno in narodnostno raznoliki kerlci, kar je 
razbilo kalup. Prav tako so bile drznejše njihove moči. 
Vodja Cyclops, ki mu je iz oči švigal laserski žarek, je 
bil sicer bel ameriški moški in kot tak kajpak rojen 
vodja. A ob sebi je imel enakopravne mogočneže: ru- 
skega mišičnjaka Colossusa, ki se je naredil v jeklen- 
ca, teleportirajočega se Nighterawlerja iz Nemčije, za- 
morsko Storm, ki je v šamanski maniri spreminjala 
vreme, apaškega lndijanca Thunderbirda, lrca Bans- 
heeja, Japonca Sunfira in Kanadčana Wolverina, ki je 
prišel iz sorodnega Hulka. 

Wolverine je bil krvoločen, zdravil se je in iz rok so mu 
švignili veliki kremplji. Bil je neugnan, uporniški in 
nepopoln, zato so ga bralci takoj vzeli za svojega. A 


to se je zgodilo z vsemi Iksniki, ki so doživeli nepri- 
merno večji uspeh kot pred dvanajstimi leti in so odt- 
lej praktično samo še rasli. V prvi polovici osemdese- 
tih so bili najbolj priljubljen ameriški superjunaški 
strip in so Marvelu prinašali bajne solde. Bralci se ni- 
so mogli naužiti prigod vedno večjega nabora mu- 
tantskih rešimož in rešižen, ki so toliko časa kot za 
odkupovanje sveta porabili zase in za svoje zagate. 


WILL JOIN 4 
OYops 
h MUTANT 
AA — 4 


Do reseta univerzuma leta 2012, ki mu rečejo Mar- | 
vel NOW, je bila osrednja serija Uncanny X-Men 
Vol. 2. Odtlej je to All-New X-Men s sodobnim, ost- 
rim videzom in časoplovnim scenarijem. 


OSEBNE IXAZNICE 


X-univerzum tvori na tisoče zvežčičev, 
v katerih je toliko izdajstev, prevar, 
obratov in ubojev, da bi globoko zajel 
sapo še Shakespeare. Nekatere pojave 
pa so stalne, da ne rečem ikonske. Tu 
je sedmerica. 


WOLVERINE 

Pravo ime: James 

Howleft ali Logan 

Prvi nastop: Ineredi- 

ble Hulk 4180 (okto- 

ber 1974) 

James Howlett se je 
rodil v Kanadi na prelomu v 20. stoletje 
z močjo zdravljenja lastnih ran ter ne- 
navadno dolgega življenja. Prav tako je 
posedoval bestialno ostre kremplje, ki 
jih je po želji pognal iz pesti. Boril se je 
v več vojnah in bil skrivni agent kanad- 
ske vlade. V tem programu so skušali 
ustvariti supervojaka, zato so Wolveri- 
nu (po naše rosomahu, vrsti kune) ob- 
dali kosti z domala neuničljivo kovino, 
adamantijem. Ko je napol blazen pobeg- 
nil, je srečal Profesorja Xavierja, ki mu 
je ponudil dom in mesto v organizaciji 
X-Men. Tam je Wolverine ostal nepred- 
vidljiv upornik, ki rad gleda na lastne 
interese, s čimer je utelesil novi rod 
ameriških, protivojno in aktivistično 
usmerjenih moških. Je nasprotje vodje 
Cyclopsa, ki pooseblja staro avtoriteto. 
Kasneje se je pridružil Avengerjem in 
pomagal obnoviti realnost, ko jo je 
Scarlet Witch kolapsirala na dan M. V 
novih stripovskih prigodah se ukvarja s 
sinom, morilcem z imenom Daken. 

CYCLOPS 

Pravo ime: Scott 
Summers 

Prvi nastop: X-Men 1 
(september 1963) 
Scott je sine majorja 
Christopherja Summ- 
ersa. Ko je družina nekega dne letela 
domov, so avion napadli vesoljci iz ce- 
sarstva Shi'ar. Fant je utrpel hude poš- 
kodbe in je leto dni prebil v komi. Kas- 
neje zaradi tega ni mogel nadzorovati 
optičnih — laserskih žarkov iz oči, ki so 
posledica njegove najstniške mutacije. 
Edini način je, da nosi poseben vizir ali 
očala, s čimer zaustavi energijo, ki je je 
dovolj, da prebije goro. Disciplinirani in 
požrtvovalni Scott po tistem, ko ga Xa- 
vier reši kriminalca Living Diamonda, 
postane vodja X-Menov, kjer ima stalno 
težave z neposlušnim Wolverinom in 
fura safr v ljubezenskih prigodah z Jean 
Grey. Hoče se poročiti z njo, vendar 
Jean umre, nakar se oženi z njenim klo- 
nom, s katerim ima sina Nathana — ta 
kasneje postane junak Cable. 


JEAN GREY 
Pravo ime: eem, Jean 
Grey 
NJE spa MA Prvi nastop: X-Men 31 
nk ii, (september 1963) 
Hat. Ko je bila Jean stara 
deset let, ji je najboljšo prijateljico zbil 
avto. Trpljenje umirajoče je v Jean pre- 
budilo mutantske - telepatske in teleki- 
netične moči, zaradi česar je podoživela 
prijateljičino grozo. Vso zatravmirano 
so jo starši kmalu poslali k Xavierju, ki 


je v dekletovih mislih ustvaril miselne 
ščite in jo tako obvaroval. Šele dosti 
kasneje ji je omogočil, da je začela upo- 
rabljati svoje silne psihične moči, po- 
tem ko je že bila članica X-Menov pod 
izvirnim imenom Marvel Girl in sta šmi- 
rala s Cyelopsom. Jean je sčasoma za- 
pustila X-Mene, vendar so jo ugrabili 
roboti Sentineli in jo zaprli v vesoljsko 
postajo. Ko je bežala nazaj na planet, se 
je z njenim klonom spojila vsemirska 
entiteta Phoenix in ga prevzela. Zaradi 
miselnih manipulacij zlobnega Master- 
minda je Jean postala blazni Dark 
Phoenix, ki se je spopadel z X-Meni. 
Sčasoma je Jean, ki je ugotovila, da jo 
Cylops vara z Emmo Frost, prešla na 
višjo raven zavedanja in zdaj obstaja v 
drugi dimenziji. 


PROFESSOR X 
Pravo ime: Charles Xavier 
Prvi nastop: X-Men 41 
(september 1963) 
Xavier je po rodu Anglež 
in ima zavidljive psio- 
nične moči, s katerimi 
bere in briše misli, vanje vstavlja pro- 
jekcije in jih nadzoruje. Prav tako je 
sposoben deljenja mentalnih udarcev. 
Po nesrečnem otroštvu je potoval po 
svetu in v Izraelu spoznal Magneta. 
Skupaj sta se uprla negativcu baronu 
Von Struckerju, toda Magnetova skraj- 
nost je Xavierja streznila. Zapustil je Iz- 
rael, vendar ne prej, kot je zaplodil 
otroka, ki je kasneje postal mutant Le- 
gion. Po spopadu z žlehtnim vesoljcem 
Luciferjem je hrom od pasu navzdol 
pristal na vozičku, a mu to ni prepre- 
čilo, da bi v ZDA ustanovil zatočišče za 
mutantsko mladež. Potencialne učence 

je našel s strojem Cerebrom, ki mu kre- 
pi miselne moči, in sestavil petčlansko 
ekipo mutantov, da bi slednje spravil s 
človeštvom. Prisiljeni pa so se bili boje- 
vati z Magnetom, ki se je z ljudmi voj- 
skoval. Naslednja ekipa — Giant Size X- 
Men - se je udarila z alienskim imperi- 
jem, nakar se je Xavier zatreskal v nji- 
hovo novo vladarico Lilandro ter se po- 
tikal po vesolju z ekipo Starjammerjev, 
v kateri je bil tudi Cyclopsov oče. Nato 
se je vrnil na Zemljo, se spopadal z Ma- 
gnetom in drugimi mutanti, med dru- 
gim s Hulkom, ter izgubil spomin. Kako 
priročno. 


MAGNETO 

Pravo ime: 

Max Eisenhardt / Erik 
Magnus Lehnsherr 
Prvi nastop: X-Men 
71 (september 1963) 
Magneto, gospodar 
magnetne sile, je po rodu Jud in je trpel 
pod nacističnim čiščenjem 'izbranega 
ljudstva'. Komaj je preživel in si kasne- 
je ustvaril družino, ki pa jo je izgubil za- 
radi vmešavanja ljudi. Tudi zato je od- 
vrgel misli na to, da bi z njimi sobival. 
Magneto meni, da naj si mutanti pod- 
vržejo ljudi, saj so naprednejši in boljši 
od njih, zato si zaslužijo, da jim vladajo. 
Kmalu je osnoval zlobno ali, bolje reče- 
no, moralno dvomljivo Bratovščino, 
kjer je zbral podobno misleče mutiran- 
ce. Po vesoljski epizodi, kjer je pone- 
srečeno skušal prisiliti entiteto Stran- 
ger, da mu pomaga, se je vrnil na Zem- 
ljo in nadaljeval bojevanje s človeštvom 
ter Xavierjem. Čez leta je postal celo 
njegov zaveznik in prevzel ravnateljstvo 
šole, vendar premirje ni trajalo. 


KITTY PRYDE 

Pravo ime: Katherine Pryde 

Prvi nastop: The Uncanny X-Men 

7129 (oktober 1994) 

Medtem ko je večina mutantov mo- 

či odkrila v povezavi z neko travmo, 

jih je Prydova sprejela dokaj umir- 

jeno. Kot najstnica je imela močne glavobole, na- 
kar se je izkazalo, da je s spreminjanjem atomskih 
vibracij sposobna sebe in druge prenašati skozi 
trdno snov. Najprej se je je skušala polastiti Emma 
Frost, Bela kraljica Peklenskega kluba, še ene or- 
ganizacije negativcev. Kitty se je pridružila X-Me- 
nom in se zatreskala v Colossusa, vmes pa dobila 
alternativna imena, kot sta Ariel in Sprite. Danes 
uporablja naziv Shadowcat, ki ga je dobila na Ja- 
ponskem, kjer jo je Wolverine naučil borilnih veš- 
čin. Kasneje je Kitty postala članica britanske ekipe 
Excalibur in delala za agencijo S.H.I.E.L.D. iz uni- 
verzuma Avengerjev. V filmih pretirano spregleda- 
na Kitty je eden najbolj prijetnih X-likov, ki si zaslu- 
ži biti pred številnimi moškimi kolegi in zlohotno 
Emmo Frost. Za nameček ima kul spremljevalca, 
alienskega zmajčka Lockheeda. Daenerys, si to ti? 


STORM 

Pravo ime: Ororo Munroe 

Prvi nastop: Giant Size X-Men 41 
(1975) 

Belolasa in temnopolta Ororo je 
nova čarovnica-princesa afriške- 
ga rodu, ki se je rodila v Ameriki, 
a je odraščala v Egiptu. Pri petih letih so ji starši 
umrli v vojni, deklica pa je bila dolgo zakopana 
pod ruševinami zraven mrtve matere, zaradi česar 
je močno klavstrofobična. V Kairu se je prelevila v 
otroško zmikavtko in celo okradla Profesorja X. 
Pot ji je znova prekrižal, ko so se njene moči nad- 
zorovanja vremena že začele razvijati. Postala je 
ključna članica združbe X in kasneje, po dnevu M, 
kraljica Wakande ter članica Fantastičnih štirih. 


MVYSTIOUE 

Pravo ime: Raven Darkhčaime 

Prvi nastop: Ms. Marvel 16 
(1978) 

Punca germanskega priimka ima 
veličastno sposobnost, da se pre- 
levi v katerokoli človekoliko bitje. 
Pri tem očitno skopira tudi obleke, čevlje, ure in 
očala. Huda mutacija :). Sposobnosti je skrivala 
tako dobro, da je pošteno napredovala v obramb- 
nem ministrstvu ZDA in tam izvedela mnoge vo- 
jaške skrivnosti. Bila je članica Bratovščine, X-For- 
ce in X-Men, a je slednje pred kratkim izdala. 


SENTINELI 

Prvi nastop: X-Men 414 (novem- 

ber 1965) 

Sentineli so veliki, oboroženi ro- 

boti, ki jih dr. Bolivar Trask ustva- 

ri za boj na mutante z nadčloveš- 

kimi močmi. Težava je v tem, da 
se Sentineli zavedo sebe in se z robotom Master 
Moldom na čelu odločijo, da si bodo podvrgli lju- 
di. Skozi leta in mnoge boje preidejo več razvojnih 
stopenj (mark |, mark Il ...), tudi v nanoobliko, s 
čimer skušajo mutante razdejati od znotraj, v krvi. 
V stripih Uncanny X-Men 4444 in 142, ki so sta 
podlaga za film Days of Future Past, zavladajo vsej 
Ameriki, tako človeštvu kot mutantom, ki se z nji- 
mi vztrajno spopadajo. Ampak to je le ena od ča- 
sovnic, ki Sentinele postavljajo v raznorazne vlo- 
ge, tudi zaščitnike ljudi ter mutantov. 

Tako je nastalo več bolj ali manj vzporedno tekočih 
zgodbenih lokov. Med njimi izpostavljam sago The 
Dark Phoenix, kjer mutante obsede entiteta iz vesolja 
in povzroči smrt nekaterih protagonistov (glej okvir 
'Stripovski izbor') ... Days of Future Past, ki je osnova 
za aktualni film in je predstavil potovanje skozi čas, 
ker Bratovščina umori predsedniškega kandidata ... in 
razpad na dve moštvi, modro in zlato, ki gresta vsako 
po svoje, a se prepletata v tako imenovanih crosso- 
verjih, kjer se srečujejo vsebine različnih vej. 

Jean Grey in Xavier sta v vzporednih realnostih in od- 
vrtkih večkrat umrla, skoraj vsa mutantska populaci- 
ja je na 'dan M' izgubila moči, na čelo Bratovščine je 
prišla shapeshifterka Mystigue in temačno obsedeni 
X-Meni so se spopadli z dobrotniki Avengerji (Thor, 
Iron Man, Captain America), saj je Marvel sčasoma 
poenotil nekdaj ločene stripovske univerzume. To se 
še vedno dogaja, nazadnje pred dvema letoma ob re- 
setnem dogodku Marvel NOW. Poleg tega velja ome- 
niti samostojne odvrtke, kot je X-Force, alternativna 
superjunaška ekipa z nekoliko manj znanimi heroji, 
kot sta Cable in Psylocke. 

Srečevanje štorij in svetov je žal večkrat konfuzno in 
posiljeno, saj v posamične serije vpadajo deli, ki so 
drugačni tako slikovno kot slogovno. A fanov, ki jih je 
na milijone, to ne moti. 


Industrialci in coprnice 


Likov se je skozi leta nabralo toliko, da jih niti veliki 
ljubitelji ne folgajo več. Nastale so konkretne enciklo- 
pedije - dobršen del Dorling Kindersleyje The Marvel 
Encyclopedia s 363 stranmi odpade na X-Mene. Tak- 
isto je količina različnih podzgodb, nadzgodb, preme- 
šank, dopolnilk in ostalega komajda obvladljiva. 


STAY, YOUR HAND, WINGED 

ONE/ YOUR MORTAL 

ARE BUT FEATHER TOUCHES 
TO THKOR/ 


Vendar so X-Men več od rutinskega mimohoda novih 
in novih mutantskih herojev, ki se zapletajo v zmerom 
manj mogoče situacije. Iz trušča je moč izluščiti te- 
meljne ideje, ki se jim ustvarjalci niso odpovedali. 
Ugotovitev, da so X-Men drugačne vrste superjunaki 
od čistunskih borcev za justico, kakršni so Avengerji 
in Superman, recimo kot pribita drži skozi desetletja. 
So še bolj človeški od Batmana in Spideyja, kajti tad- 
va sta precej osamljena, mutantov pa je več in se lah- 
ko družijo. So otipljivi, intimni in tragični. 

A vprašajmo se dalje, kdo bere stripe? Marsikdaj ču- 
daki, neprilagojenci, drugačni, sanjači. Njih najbolj 
naslavlja ta serija, v kateri se družba normalnih zgraža 
nad drugačnimi, jih preganja in ubija. Mutanti se 
držijo zase, družijo se med sabo, v klikah, kot je Xa- 
vierjev 'Inštitut za nadarjene'. Svojo drugačnost pa 
spoznajo ravno v puberteti. Nič čudnega ni, da moč- 
no odzvanjajo pri mlajših odjemalcih in tistih starej- 
ših, ki niso pozabili, kako so jih v šolah kot piflarje 
garbali lokalni luzerčki. 


JUST REACH 
THAT TITIAN- 
HAIRED 

TIGRESS 


TIME--, 


JE tn 


X-Meni in Avengerji so se prvič udarili zgodaj, leta 1965, a zaradi nesporazuma. V predlanski 12-delni seriji 
Avengers vs. X-Men pa pet 'dobrih' mutantov obsede vsemirska entiteta Phoenix. Kakopak sledi epska bitka. 

Robote Sentinele mnoge serije slikajo po svoje, 
med njimi film Days of Future Past. Tipska oblika je 
taka: veliki, z magnetovsko čelado in uničevalni. 


Nato so tu subtilne, nezgrešljive vzporednice z resnič- 
nim svetom glede posamičnih likov. Profesor X, ki 
skozi stroj nadzoruje misli, je alegorija tehnološko na- 
predne Amerike. Združuje nove in stare čase - Cyc- 
lopsa kot klasičnega ameriškega junaka in Wolverina 
kot volka samotarja. Ni naključje, da je pri dobrih fan- 
tih toliko telepatov, poleg Xavierja vsaj še Jean Grey 


X-MEN (2000) 


VEDEŽ 


in Emma Frost, s čimer se namiguje, da sta za uspeš- 
nost takega koncepta nujna propaganda in filtriranje 
informacij. Drugače rečeno, držanje v nevednosti, kar 
je visoko na Wolverinovem seznamu zamer. Še dru- 
gače rečeno: svoboda demokracije je navidezna. Na 
strani čezlužnega 'talilnega kotla' sta še znanost v po- 
dobi Beasta, raziskovalca Henryja McCoya, ki brska 
po genu X in postaja vse bolj živalski, ter religija v 
obliki Angela. Na drugi strani se Bratovščina poslužuje 
bolj naravnih prijemov: magnetnih sil (Magneto), ži- 
valske mogote (Sabretooth), prevzemanja podob in 
zapeljevanja (Mystigue), srednjeveškega čaranja 
(Scarlet Witch). Ta frakcija bolj poudarja individuali- 
zem in je posebej daleč od vsakršne homogenosti. 

A čeprav Chris Claremont kot najbolj spoštovan avtor 
x-manskih zgodb pravi, da "človeštvo sovraži mutan- 
te le zato, ker so mutanti," se mi zdi, da toni res. Lju- 
dje se mutantov bojijo predvsem zato, ker imajo 
moči, ki bi jim lahko resno škodovale. Z osebki, ki te 
znajo sevreti s sto metrov ali ti vstopiti v glavo in ti za- 
povedati, da boš oseminštirideset ur neumorno bru- 
hal, ko boš slišal besedno zvezo 'zemljepisna dolžina', 
pač ni heca. Zato mislim, da je X-Men predvsem 
zgodba o tem, kaj se zgodi, ko zatirani dobijo moč. 
Tedaj nastane nevarnost pravega spora in vojne, kar 
se v več zvezkih dejansko zgodi. 


XMEN FILMI 


Chris Claremont je še en starosta univerzuma X- 
Men, ki je scenarije zanj pisal sedemnajst let. Ker je 
bil igralec, se je v like vživljal s tega stališča. 


THE WOLVERINE (2013) 


Debelih štirinajst let je minilo od prvega 
filma o Možeh X, za katerega je studio 
Fox pravice odkupil že sredi devetdese- 
tih. Nato se je cincalo, iskalo režiserje 
in igralce ter zbiralo tehnologijo. Sce- 
narij je vzel staro stripovsko premiso in 
na eno stran postavil Xavierjeve 'nadar- 
jence', na drugo pa Magnetovo Bra- 
tovščino. Magneto skuša sprožiti mu- 
tacije v svetovnih voditeljih, na kar 
Charles Xavier ne pristane. Profesor X 
(Jean-Luc Picard, ee, Patrick Stewart), 
Wolverine (Hugh Jackman), Jean Grey 
(Famke Janssen), Storm (Halle Berry), 
Cyclops in Rogue se zato udarijo s Toa- 
dom, Mystigue in Sabretoothom. Nad 
običajen blockbuster se je film dvignil 
po zaslugi obelodanjene tragične prete- 
klosti falotskega šefa Magneta (lan 
MeKellen) in vlečenjem vzporednic med 
njim in radikalnim zagovornikom črns- 
kih pravic Malcolmom X. 


X2 (2003) 

Sranje zadene ventilator, ko Magneto 
uide iz plastičnega zapora, Xavierjeva 
šola utrpi napad, vladni agent William 
Stryker pa pridobi nadzor nad Profe- 
sorjem. Tematika iz enice se razširi in 
režiser Bryan Singer poleg političnih 
uvede družbene teme, zlasti segregaci- 
jo na osnovi spolne usmerjenosti. Od- 
lično izbrani nastopajoči iz enice so se 
vrnili, toda nabor herojev se ni bistveno 
razširil, saj so imeli težave s proraču- 
nom. Soliden film, ki pa ni segel tako 
daleč kot prvenec. 


X-MEN: THE LAST STAMD (2006) 
Singerja je na režiserskem stolčku na- 
sledil Brett Ratner (Rush Hour), ki nima 
predhodnikovega očesa za detajle. Sce- 
narij se ubada z iskanjem zdravila, ki bi 

uničil mutacije, kar je analogija zago- 
vornikov razvoja arcnije za homosek- 
sualnost. Zdravilu nasprotuje Magneto- 
va Bratovščina, ki se pripravi na vojno, 
Xavier pa skuša situacijo umiriti. Prav 
tako se v Last Standu pojavi entiteta 
Phoenix, ki rovari po betici Jean Grey. 
No, večina pozornosti in denarja je šla v 
posebne učinke, ki jih je delalo enajst 
firm. Zaradi nabreklega proračuna so 
prisotni novi liki, med njimi Kitty Pryde 
(Ellen Page), Juggernaut, Rasputin in 
Colossus, a to ne pomeni večje kakovo- 
sti. Nasprotno, Last Stand je najmanj 
osredotočen in zanimiv med X-filmi. 


X-MEN: ORIGINS - 
WOLVERINE (2009) 

Najbolj markantni lik v X-trilogiji je bil 
Wolverine in naslednji film se je posve- 
til njemu. Znova v telesu Avstralca 
Hugha Jackmana, ki mu je s to vlogo 
padla sekira v med. Videli smo, kako 
mutanta Rosomaha rekrutira agent 
Stryker in ga spremenijo v 'Orožje X'. 


Spopasti se mora z Deadpoolom, Mar- 
velovim junakom, ki se pojavlja v raznih 
njihovih franšizah, videli pa smo še Sa- 
bretootha (Liev Schreiber) in mlade 
mutante, med njimi Gambita in Cyclop- 
sa. V redu možata akcijada, ki pa ni pre- 
mogla globine prvih filmskih X-Menov. 
Kaj šele nekaterih stripov. 


X-MEN: FIRST CLASS (2011) 

Izlet v preteklost X-likov se je nadalje- 
val s Prvim razredom. Spoznamo trp- 
ljenje Magneta (Michael Fassbender) v 
lagru in vpogledamo mladost Charlesa 
Xavierja (James McAvoy), pa tudi dru- 
gih mutantov, kot so Mystigue, Emma 
Frost in Beast. Antagonist je dr. Klauss 
Schmidt, fašistični znanstvenik, ki ga 
odlično upodobi Kevin Bacon. Po eni 
strani je film treskajoč, da so ljubitelji 
akcije zadovoljni. A pod tem je še dosti 
plasti, od osebnih razmerij do razglab- 
ljanj o človeški naravi in tem, kako hitro 
um najde opravičilo za zločine ter šib- 
kost. Menim, da je to najboljši X-film. 


Rosomah se odpravi na Japonsko tepst 
nindže in (srebrne) samuraje. Ne gre za 
tipičen superherojski film, saj je cepljen 
z ljubezensko dramo in izgubo moči, 
kajti Logan je ob sposobnost regenera- 
cije. Tudi ljubezenska zgodba je za 
stopničko nad tipskimi klišeji. Žal pa 
odraslost skrhajo najstniški elementi in 
bedarije, pač po kinematografskem si- 
stemu 'za vsakogar nekaj'. 


Naslednji film z X-Meni bo prispel leta 
2016, in sicer bo to X-Men: Apocalyp- 
se, nadaljevanje tako aktualnega Days 
of Future Past, katerega opis ta mesec 
najdeš v rubriki Slikosuk, kot First Class. 
Dogajal se bo v osemdesetih minulega 
stoletja in bo znova obiskal |ksiče v ra- 
nih, čeprav ne več rosnih letih, s Fass- 
benderjem in McAvoyem vred. Režiral 
bo stari maček Bryan Singer. 2017 pa 
pride Wolverine 3, o katerem ni znane- 
ga kaj več od glavnega igralca. Seveda 
bo to Hugh Jackman, čeprav se je pri- 
dušal, da postaja prestar za te hece in 
da je utrujen od stalnega treninga mišic. 
When money talks, bullshit walks. 


Špric bele esence 


Prispodobnost Iksarjev gre še naprej. Tematika raz- 
nolike, intimno znane manjšine, ki jo preganja uni- 
formna, brezoblična večina, je hvaležna prst za rast 
številnih metafor. Nekateri imajo mutante za inačico 
Judov iz časa druge svetovne vojne, kar se vklaplja v 
Magnetovo preteklost. Drugi poudarjajo vzporednico 
z rasnim razlikovanjem - pri tem pomaga, da je borec 
za enakopravnost Martin Luther King deloval v času 
prve x-manske serije, od leta 1963, ko se je zgodil 
pohod na Washington, do 1968, ko so ga umorili. 

Tretja vez je tista s homoseksualnostjo. V stripih ta 
plat ni zelo izražena, v liberalnem Hollywoodu pa je 
duh Gejspodarja Prstanov še kako živ. Več delov film- 
ske sage X-Men istospolno usmerjenost obravnava 


Wolverine v stripih niti ni najbolj razvpit član X-Me- 
nov. So ga pa na piedestal dvignili filmi, ki tak mo- 
gočen lik potrebujejo. Seveda je hetero. 


Če je kaj nehvaležnega, je izbirati naj- 
boljše med nepreglednim kupom X- 
stripov, med katerimi je dosti kvalite- 
tnih. A preberi vsaj enega od naslednjih 
zgodbenih lokov. 


VEDEŽ 


jasno in goreče. V drugem delu se Iceman 'razkrije' 
staršema in ga le-ta vprašata, če je kdaj poskusil ne 
biti mutant. Glavni negativec Stryker pa pošlje sina 
na zdravljenje k Xavierju, nakar mu profesor pove, da 
mutacija ni bolezen. Sem omenil, da je režiser X1 in 
X2 Bryan Singer gej, da sta geja oba scenarista, da je 
gej lan MeKellen, ki igra Magneta (ter Gandalfa!), in 
da je lezbijka Ellen Page, ki v tretjem filmu, The Last 
Stand, in v Days of Future Past nastopa kot Kitty Pry- 
de? Singerja je privlekla ravno obravnava diskrimina- 
cije in predsodkov. Morda je obveljal kot primernejši 
za režijo od Jamesa Camerona prav zaradi svoje jav- 
no obelodanjene spolne usmeritve. 

Razpravo o tej plati naj končam s prizorom iz prvega 
filma, kjer Magneto senatorja Kellyja muči z napravo 
v obliki kovinskega stolpiča z gobastimi izrastki na 
vrhu. Proti koncu se Magnetu od užitka oči kar za- 
sučejo, z vrha stolpiča pa izbruhne slap bele energije, 
ki sceloma prekrije nesrečnega senatorja. Eksperi- 
ment pretvorbe navadnega človeka v mutanta se ne 
posreči, a ni treba biti posebej senzibilen, da skapiraš 
prispodobnost. 


Moč statičnih slik 

Morda sem s tako razlago komu pokvaril spomine in 
oglede X-filmov, ki studiu Fox redno navržejo do- 
biček. Nič hudega, kajti zelo rad bi kakega gledalca 
zbrcal iz objema h'woodskih epopej v naročje stripov. 
Le-te so dandanes nadomestili filmi in podajanje 
zgodb skozi sličice s tekstovnimi oblački je pri večini 
v nemilosti, češ, da je za otroke. A to je kratkovidno. 
Nekateri X-filmi so tematsko in prispodobno solidni, 


zlasti X1, X2 in First Class, dočim nobenemu ne opo- 
rekam zabavnosti, spektakla ter akcije. Vendar se 
držijo varnih voda - fetišizirajo Wolverina, pogrevajo 
rivalstvo med Xavierjem in Magnetom, ki so ga stripi 
razdelali že pred Days of Future Past, in zapostavljajo 
ženske, ki so v X-stripih bistveno številčnejše in moč- 
nejše. Dve filmski uri nista zadosti, da bi, celo v nada- 
ljevanjih, izrazili zapletene medsebojne odnose in kon- 
kurirali megastični količini epskih pripetljajev, ki se je 
Iksarjem zgodila na papirju. Naravno okolje za X-Men 
so dejansko stripi, saj je mogoče tako kompleksno 
tematiko obdelati le skozi ducate zvežčičev. Čeprav 
gredo v drugo skrajnost in znajo izdatno komplicirati, 
zadnji film Days of Future Past pa se jim po občutku 
dejansko precej približa (se bo to ohranilo?), v njih še 
vedno živi pravo bistvo mutantske zalege. 


Vsled razboritosti so X-Meni idealni za špile. Naj- 
bolj širno znane so japanske 2D-pretepačine z nji- 
mi, od Children of the Atom do Marvel vs. Capcom. 


THE DARK PHOENIX SAGA 
Ta široko opevana in znana štorijalna li- 
nija je tekla v seriji The X-Men od cifre 
129 do 138 (od januarja do oktobra 
1980). Glavni lik v njej je Jean Grey, ki 
prav v Sagi doseže višek zanimivosti. 
Opis vsebine najdeš kar pri razdelavi 
njenega lika, saj sta neločljivo poveza- 
na. Tematika je precej vesoljska, saj 
srečamo aliene Shi'arje, vidimo uniče- 
nje celotnega planeta — ta usoda kasne- 
je grozi sončnemu sistemu — in priso- 
stvujemo bitki na Luni. 


| 40" |" MARMENCOMICS GROUP 
THE UNCANNY ' 


ASTONISHING X-MEN VOL. 3 
Zgodba, imenovana Astonishing X- 
Men, je ločena od glavne stripovske se- 
rije Uncanny X-Men, njena najbolj svet- 
la točka pa je tretja serija, ki se je začela 
leta 2004. V njej ilustrator John Cassa- 
day udejanji precej bolj odraslo in sub- 
tilno risbo, kot je značilno za X-Men in 
superjunaške stripe vobče, medtem ko 
znani pisec Joss Whedon (Buffy, Firef- 
ly) nanovo razpostavi like, ki so se za- 
čeli že malo izgubljati v poplavi različ- 
nih prijemov. Odrasla in impresivna se- 
rija, ki ostaja eden od X-biserov. 


sma Za ASTONISHING 


MAGNETO: TESTAMENT 
Magneto mi je osebno izredno zanimiv 
lik in njegovo ozadno stripovsko štorijo 
v petih zvezkih sem kar požrl. V fantov- 
skih letih srečamo njegovo družino, pri- 
sostvujemo ljubezni, ki jo čuti do svoje 
bodoče žene Magde, in ga spremljamo 
v judovske gete ter Auschwitz. Najbolj 
zanimivo je, da se serija komaj dotakne 
slavnih magnetnih moči in da je odrasli, 
resni risarski slog tako drugačen od pi- 
sanega kiča, ki ga srečamo v mnogo 
drugih stripih. Je tudi precej sodobna, 
saj je tekla med 2008 in 2009. 


HOUSE OF M 

... je osemdelni crossover, v katerem 
skušajo X-Meni in Avengerji družno po- 
raziti silno čarovnico Scarlet Witch, Ma- 
gnetovo hčer Wando Maximoff. Kljub 
temu dogodki pripeljejo do Magnetove 
nadvlade, kar pa ne traja, kajti novi svet 
se podre in večina mutantov izgubi mo- 
či. Ostane jih le nekaj sto. Preden pa se 
to zgodi, sledimo uresničenju želja do- 
ločenih likov, na primer Spider-Mana, ki 
je poročen z Gwen. Bomo dobili strip, ki 
se bo nadaljeval od tod? Ali morda kar 
film oziroma risanko? 

TOREK 12. AVGUST 
Odhod iz Ljubljane ob 22.00 uri. Odhod 
avtobusov iz različnih krajev po Sloveniji. Sledi 
nočna vožnja do Nemčije. Nadaljevanje vožnje z 
vmesnimi postanki mimo Munchna, Niurnberga, 
Wurzburga in Frankfurta do Kolna. 


SREDA 13. AVGUST 
V Kčln prispemo predvidoma okrog poldneva. 
Sledi sprehod po mestnih ulicah in voden ogled 
mestnih znamenitosti: kčlnske katedrale, četrte 
najvišje cerkve na svetu, železniškega mostu čez 
reko Ren imenovanega Most ljubezni, Kolinske 
filharmonije, mestne hiše s starim mestnim 
jedrom, cerkve sv. Martina, glavne nakupovalne 
ulice imenovane Schildergasse in Imhoff 
čokoladnega muzeja (doplačilo). Po končanem 
ogledu bo na razpolago nekaj prostega časa, 
nato sledi prevoz do hotela in nastanitev. 


ČETRTEK 14. AVGUST IN 
PETEK 15. AVGUST 
Zajtrk v hotelu. Sledi 
prevoz do sejemskega 
prizorišča, ki se za vse 
obiskovalce odpre 

ob 10.00 uri. Ogled 
sejma. Zvečer se 

ob dogovorjeni uri 
napotimo do hotela 
(sejemska vrata so 
odprta do 20.00 ure). 


SOBOTA 16. AVGUST IN 
NEDELJA 17. AVGUST 
Isto kot petek, le da se sejem 
začne že ob 9.00 uri. Kdor te 
možnosti ne bo imel ali je ne 
bo želel izkoristiti, se bo lahko 
sprehodil po ulicah Kčlna in užival 
v samostojnih ogledih ali nakupih. V 
nedeljo ob 12.00 uri se bomo napotili 
proti domu. 


PONEDELJEK 18. AVGUST 
Vožnja domov. Na odhodna mesta bomo 
prispeli v zgodnjih jutranjih urah. 


GAMESCOM 
2014 


V čem je štos polariziranih očal? 

Ko se sprehajaš po tržnicah v turističnih krajih, brez 
izjeme naletiš na trume prodajalcev sončnih očal. Nič 
hudega sluteče kupce prepričujejo, češ, da ne gre za 
običajno zatemnjeno steklo, marveč za dosti bolj ve- 
soljski, 'polariziran' izdelek. Za napredno tehnologijo, 
tako rekoč, ki pa v resnici ni tako zelo napredna. 

Kaj sploh je polarizacija? Gre za fizikalno lastnost va- 
lovanja v prostoru. V treh dimenzijah so lahko valovi 
poljubno usmerjeni. Nihajo lahko nihajo gor in dol, le- 
vo in desno ter v vseh pozicijah vmes. Na vodni gladi- 
ni, torej v dveh dimenzijah, lahko s prostim očesom 
vidimo, da se gibljejo le plosko po površini. Iz takih ali 
drugačnih razlogov si želimo, da bi se včasih valova- 
nje enako obnašalo v zraku. Pa smo si izmislili oviro, 
imenovano polarizacijski filter, ki prepušča valove le 
pod določenim kotom in pod drugimi ne. Še več, če 
dve polarizacijski leči postavimo pravokotno eno na 
drugo, ne bo šlo skozi nič. Na ta način lahko z eno- 
stavnim mehanizmom naredimo učinkovito zaslonko. 
Princip deluje pri vseh valovanjih, od guncanja nihala 
do radijskih valov in, da, svetlobe. Med posvetno rabo 
je bržda najbolj znan v sončnih očalih, zaslonih in 
naočnikih za stereoskopijo. 


<<", - osa ni usi 


Ne, ne gre za popravljanje v Photoshopu. Leva sli- 
ka je posneta z običajno fotografsko lečo, desna s 
polarizacijskim filtrom. Razlika je neverjetna. 


Polarizirana sončna očala poznamo že iz tridesetih let 
prejšnjega stoletja. Leta 1929 je Edwin Land iznašel 
plastični filter, ki je polariziral vidno svetlobo. Imeno- 
val ga je Polaroid in na podlagi patenta zgradil znano 
fotokorporacijo. Material zaradi polarizacije blokira 
približno 90 odstotkov vidne in ultravijolične svetlobe. 
Pred običajnimi stekli imajo polarizirana še to pred- 
nost, da odpravijo bleščanje in odseve. Zato lahko z 
njimi vidiš v notranjost avtomobila s toniranimi stekli. 
Isti princip uporabljajo zasloni iz tekočih kristalov. Ko 
jih podrezamo z elektriko, se zavrtijo v eno ali drugo 
smer in s tem določijo, pod katerim kotom bodo pre- 
puščali svetlobo. Da vse skupaj deluje, je prek njih 
nalepljen še en fiksni filter. Tak sistem omogoča do- 
ber štos za varovanje zasebnosti. Če z zaslona ta sta- 
tični filter odstraniš in enakega vgradiš v okvir očal, 
boš pravo sliko videl le ti, vsi ostali pa bel ekran. 


Vam svetuježe od, 
leta MV V 


Guattro si nadene polarizirana sončna očala, sede 
v svojo razbitino in se odpelje na večerjo v lokal 
brez Michelinovih zvezdic. Popiha jo brez plačila. 


Polarizacijo s pridom uporablja domači 3D. Pri pasiv- 
nih očalih sta leči različno polarizirani - ena vzdolž in 
druga krožno. Skladno so na TV-ekranu lihe vrstice 
polarizirane na en, sode pa na drug način. Tako vsak 
uč dobi svojo. Zaradi manjše intenzivnosti prepušče- 
ne svetlobe je stereoskopska slika temnejša, kar pro- 
izvajalci radi kompenzirajo z večjo jakostjo ozadne 
osvetlitve v trirazsežnem načinu. Na svojevrsten na- 
čin polarizacijski efekt uporabljajo tudi aktivna kuka- 
la, saj z njim najlažje steklo hitro zatemnimo. 


Kaj so Michelinove zvezdice? 

Veliki proizvajalci pnevmatik se ne ukvarjajo le z gu- 
marskim poslom, marveč blagovno znamko širijo na 
druga avtomobilistična področja. Prepoznavnost si 
zagotavljajo z močnim marketingom, ki je splovil kar 
nekaj družabnih ikon. Recimo Goodyearov zrakoplov, 
Pirellijev znameniti koledar in Michelinove zvezdice. 
Preden smo množično presedlali na Google Maps, sta 
bila najboljša spletna kartografska resursa Autoroute 
in Via Michelin. Francoski gumar je storitev izpeljal iz 
lastne ponudbe evropskih avtokart, ki so že v papir- 
nati obliki obilovale s podatki, kje na poti se je vredno 
ustaviti, si ogledati lokalno znamenitost in predvsem, 
kaj dobrega pojesti. Ve se, kaj je potomcem Karla Ve- 
likega prioriteta! Ustanovitelja podjetja, Brata Andre 
in Edouard Michelin, sta svoj prvi vodnik objavila že 
leta 1900. Sprva sta ga delila zastonj, da bi se ljudje 
več vozili s takrat redkimi avti in posledično kupovali 
več gum. Po prvi svetovni vojni pa sta ga posodobila 
in ga jela zaračunavati. Bojda sta se tako odločila, ker 
sta pri nekem mehaniku videla delovni pult podložen 
s kupom vodnikov, kot da so ničvredna šara. 


Nam najbližja restavracija s tremi 
zvezdicami je Le Calandre v Padovi. 
Meni z desetimi hodi stane 250 evrov. 


Italia 


MICHELIN 


Knjižica je postala priljubljena, saj so bili ljudje za pre- 
gleden seznam restavracij hvaležni. To ju je prepriča- 
lo, da sta zaposlila ekipo 'inšpektorjev,' katerih nalo- 
ga je bila ocenjevati in pisati kratka priporočila. Edi- 
no, kar sta zahtevala od njih, je bila popolna anonim- 
nost. To velja še danes in gre tako daleč, da Micheli- 
novi ocenjevalci svojega posla ne smejo razkriti niti 
lastni družini. Sredi dvajsetih, ko se je ekipa utekla, so 
pričeli podeljevati še zvezdice. Najprej so jo dobili le 
najboljši lokali, sredi tridesetih, ko so vodnik oblekli v 
značilne rdeče platnice, pa so uvedli tri ocene. 
Princip Michelinovih zvezdic je enostaven. Nadpov- 
prečna restavracija v svoji kategoriji si prisluži eno 
zvezdico. Tista, ki je tako dobra, da se zaradi nje spla- 
ča napraviti obvoz, dobi dve. Tri zvezdice pa pomeni- 
jo tako izjemen lokal, da je vredno le zaradi tega oditi 
na pot. Oznaka 'v svoji kategoriji! je pomembno zato, 
ker nima smisla primerjati lokalnega bistroja in resta- 
vracije v prestižnem hotelu. 
Po drugi svetovni vojni so poleg vsakoletne rdeče 
knjige pričeli izdajati zeleno, v kateri podobno ocenju- 
jejo lokale za tiste s plitkejšimi žepi. Cene določajo na 
podlagi kupne moči v državi in se trenutno v Evropi 
giblje okrog 35 evrov. Da ste ob tej cenovni postavki 
pisano pogledali, je verjeten razlog, da v Sloveniji lo- 
kalov z Michelinovimi zvezdicami nimamo. Obenem 
Francozi vodnika po'naši državi ne tržijo. Nam naj- 
bližji zvezdičar je slovenski oštir Joško Sirk na itali- 
janski strani Goriških Brd, zvezdico pa je dobil za 
odlično, čisto kmečko oštarijo. Največ ozvezdenih lo- 
kalov je v domovini vodnika, dočim je prvak med 
mesti Tokio, ki se ponaša s kar šestnajstimi restavra- 
cijami z najvišjo možno oceno. A mnenje ni stalno. 
Nekaj znanih restavracij je pre- 
stižni znakec izgubilo, med njimi 
newyorški lokal Gordona Ram- 
sayja, vodje Peklenske kuhinje. 
Ko so mu oceno s treh zvezdic 
znižali na eno, je po lastnih bese- 
dah jokal kot otrok. 
V stoletju izhajanja si je rdeči 
zvežčič pridobil status, ki mu za- 
gotavlja pomembnost tudi v dobi 
instantnih ocen na Googlu in Trip 
Advisorju. Ali, po Ramsayjevo: 
"Michelinove zvezdice so kot Liga 
prvakov. Morda ti letos ne uspe, a 
vedno je tu prihodnje leto. Važno 
je, da jo pridobiš, še važneje, da jo 


obdržiš." 


JA oerenecim 

iz 18. stoletja, ki je skušal svojo ljubico in 
zaščitnico, carico Katarino Veliko, pretentati 
na zanimiv način. Da bi ustvaril vtis bogastva in si 
povečal slavo, je na osvojenih krimskih bregovih 
Dnjepra postavil lažne razkošne zgradbe. Ko je vla- 
darica obiskala posesti, je tako videla zgolj fasade. 
Nemški življenjepisec Georg von Helbin je trdil, da je 
moralo slednje postavljati na tisoče kmetov. To so 
drugi kasneje zanikali, s Potemkinom vred. A danes 
je fraza 'Potemkinova vas' sopomenka za olepšano 
prikazovanje resničnega stanja. 
Mislim, da izraz industriji iger ustreza. Na zunaj 
je vse lepo. Ven prihaja na stotine špilov, zla- 
sti na Steamu, kamor se dobesedno usi- 
pljejo. Letos so jih na tej platformi za digi- 
talno distribucijo že izdali več kot vse lan- 
sko leto - nad sto vsak mesec! Temu je de- 
loma botroval izplen projekta Greenlight, 
kjer ljudje glasujejo za tiste nedokončane iz- 
delke, ki se jim zdijo najbolj obetavni, nakar 
jim Valve pomaga k izidu. Vrednost trga z 
igrami naj bi do leta 2017 presegla 100 mili- 
jard dolarjev oziroma 73 milijard evrov. Po za- 
hodnih televizijah se rolajo spoti za naslove, 
kot so Call of Duty, FIFA in Titanfall. Populaci- 
ja Twitcha buhti, na YouTubu že vsak objavlja 
lastne rivjuje iger, komentatorjev je kot pečka 
in trave, Dota 2 in League of Legends privlači- 
ta na desetine milijonov ljudi. Nove prvoraz- 
redne igre so drage, a kmalu pridejo popusti 
in razprodaje, poleg česar trg rabljenih izvo- 
dov deluje. In ker se tehnologija stara po- 
časi, je za male solde na razpolago og- 
romno starejših naslovov ter sistemov. 
Takih, s katerimi je igranje slično, če ne 
enakovredno najnovejšemu. 
Pa je res? Kot nekdo, ki ima več vpo- 
gleda v zaodrje in ustroj industrije, na 
to gledam trezno. O tem, da je sredi- 
ca skorajda izginila in da ostajajo le 
še bombastični AAA-naslovi ter 
kup neodvisnic, sem že pisal. Prav 
tako o ugotovitvah, da denar pri- 
naša le nekaj odstotkov izdanih 
iger. Levji delež špilov na Stea- 
mu je recimo že po enem dnevu 
neviden. 


G rigorij Potemkin je bil ruski velikaš in general 


(o ooaaoooososoaoeoaoooeoebeseseceseoeo 


ŠI 


SWIPE UP TO MAKE IT RAJN 


e it Rain je nov mobilni 
jer zbiraš denar in ga fr- 
striptizetam. Kosmatulj ni. 


Potemkinova vas 


Oboje s še drugimi dejavniki vodi k nezavidljivemu 
slovesu področja kot zelo neugodnega za delavce. 
Podjetja, ki izdelujejo špile, so namreč nezanesljivi 
delodajalci. Če se ozreš na Gamejobwatch.com, vidiš, 
da je lani šlo cugrund več kot sedemdeset razvijalskih 
skupin, kar je privedlo do izgube približno 3500 de- 
lovnih mest. In to samo na zahodu. Naj gre za zaprtje 
LucasArts (ob službo je bilo 200 ljudi), Trion Worlds 
(100), Zynge v San Franciscu (360), Visceral Mon- 
treal (150), Gameloft (250), Junction Point (160) ... 
Pred kratkim je zadnjo luč ugasnil Gamespy, medtem 
ko je Nintendo ravno najavil, da bo zaprl svoj štab v 
nemškem mestu GroBostheim, pri čemer se bo od 
kruha poslovilo 130 oseb. 

Tudi število odpovedanih iger ni majhno, pri čemer ni- 
so varni niti licenčni projekti. Pred kratkim so recimo 
najavili, da so stornirali čarovniški MMO World of 
Darkness s svojčas lukrativno White Wolfovo licenco. 
Delali so ga skoraj desetletje, toda islandski studio 
CCP je z njim ravnal kot svinja z mehom - člane je do- 
deljeval drugim igram, od Eve do Dusta in Valkyrie, in 
naposled niso imeli pokazati nič. In ali se spomniš 
prvoklasne streljačine 1313 v univerzumu Vojne zvezd, 
ki je umrla skupaj z LucasArts? Žalostno. 


Attack Sguadrons je bila večigralsko usmerjena 
vesoljska akcijada, ki jo je že kar daleč v razvoju 
ukinil Disney, novi lastnik vsega lucasovskega. 


Šur, nekateri odpuščeni so dobili službe v podružni- 
cah, drugi so šli h konkurenci. Tretji, redki, so kot led- 
vičke v omaki. A na splošno velja, da je industrija iger 
nagnjena k nenadnim zaprtjem. Povprečni čas razvi- 
jalske kariere je kakih sedem let in ogromno nadarje- 
nih posameznikov z vizijo ter znanjem preprosto gre 
drugam. Nekam, kjer zaslužijo več z manj tveganja, 
da bodo jutri ob službo, kjer so delovne ure bolj nor- 
malne, ne da se gara ob petkih in svetkih, in kjer so 
razmere bolj stabilne, zaposlovalci manj pišmevuhov- 
ski, publika pa bolj sočutna. 

Tako je pač pri igrah, pa tudi filmih, glasbi, literaturi. 
Če jutri crkne količkaj velika firma, ki daje vkup elek- 
trične podaljške ali neonske žarnice, bo pri poročilih 
takoj jamrunga. Če se to zgodi s firmo, ki dela igrice, 
ali s tem povezanim medijem, je vseeno. Celo publike 
ne zanima več, da se je zgodil še en crkot ali da so 
odpovedali ta ali oni špil. Preveč je izbire in preob- 
sežno je področje za kaj takega. Zgovoren je podatek, 
da bo 60 odstotkov od tistih bajnih 100 milijard leta 
2017 tvorilo mobilniško in tablično igranje, za katere- 
ga vemo, kakšno je - zvečine odvrgljive, medonald- 
ske narave. Hodimo po Potemkinovi vasi. 


Sneti 

Svet pozna detektive, katerih pravo orožje je sarkazem. Take, ki 
živijo od burbona in cigaret, primer pa zanje ni primer, če ga v pi- 
sarno ne prinese fatalka. Detektive, ki se ne zajebavajo. Nakar je tu 
Tex Murphy. Guattro brska po pisarniški omari z njegovimi primeri. 


ex je svoje ime uzrl v šestih igrah, vendar se 

prvikrat ni pojavil kot skupek pikslov. Pred 

točno četrt stoletja je namreč Chris Jones 

spisal scenarij o nerodnem zasebnem detek- 

tivu in v njegovem podjetju Access Software 
so posneli petinštiridesetminutni amaterski filmček 
Plan 10 from Outer Space. Plašč in klobuk fedoro, 
značilno opravo vohljača iz filmov noir, si je nadel kar 
avtor sam. Filmček se je sčasoma izgubil, na IMDBju 
ga boste iskali zaman. Zgodba o detektivu, ki v futu- 
rističnem, postapokaliptičnem San Franciscu rešuje 
primere tako, kot so jih pred sto leti, pa je ostala. Še 
istega leta se je namreč prelevila v igro Mean Streets. 
Tam prijazni nerodnež sreča svojo prvo fatalko, ki ga 
pošlje iskat svojega izginulega očeta. 


Simulator letečega avta 


Leta 1989 smo na PCjih igrali naslove, ki jim je bilo 


sko nekaj ugledali. Lastniki amig so se nam hahljali, 
kajti v naših krajih so prevladovale enobarvne kartice 
hercules, namesto zvoka pa smo bili deležni otožnih 
piskov iz krmežljavega zvočnika. A vendarle so to že 
bili časi, ko je IBM predstavil grafični standard VGA, v 
katerem se je dalo napraviti marsikaj. 

Ta 'marsikaj' so pri Accessu vzeli dobesedno in dosta- 
vili zelo samosvojo igro, Mean Streets. Izdelku bi težko 
rekli pustolovščina, kajti običajnega sprehajanja po 


zaslonu in klikanja na predmete je bilo malo. Toliko 
več je bilo arkadnih vložkov, kjer si hodil na desno in 
streljal oziroma tepel zlobnjake v slogu Double Drago- 
na. Vrh tega si lahko nad mestom prosto letal z anti- 
gravitacijskim avtomobilom. 

Večino špila so tvorila zasliševanja osumljencev, v 
katere so že takrat, ko je bila tehnologija v povojih, 
uspeli vključiti videoposnetke. Ne le to: ker jim je na- 
poti hodila omejenost zvoka, so spisali lastno knjižico 
RealSound, skozi katero so predvajali digitaliziran go- 
vor. Skratka, že od samega začetka so skušali iz 
hardvera iztisniti največ. To je najlepše kazala njihova 
serija simulacij golfa Links, ki je od leta 1990, ko je 
izšla prvič, skozi devetdeseta veljala za standard. No, 
golf jim je prinašal denar, da so lahko nadaljevali z 
novimi Texovimi prigodami. Druga po vrsti je prišla 
med nas leta 1991 in tedaj je šlo za dosti bolj klasično 
pustolovščino. 


tito RAJE Mi MI 


MOVE. OPEH OM ZOFE IASTE. BAČI 


Mean Steets, prvi Texov primer. Od pustolovščine si v letu 1989 pričakoval nekaj takega, kar vidiš na zgornji 
sliki. Nikakor pa ne, da bo v njej nič kaj enostavna letalska simulacija, ki ti bo vzela lep kos igralnega časa. 
Tex, ki dobi bombo pravice, je žal statična slika. Nekajsekundni videi so se predvajali v zanikrnem okencu. 

Tex gre na Mars 


Zgodnja devetdeseta so bila čas skokovitega napred- 
ka avantur, ko se je tipkanje ukazov umikalo grafič- 
nemu vmesniku. Temu primerno se je Tex v Martian 
Memorandumu otresel večine arkadnih vložkov in se 
dosti bolj zgledoval po Lucasovih igrah, od vrstice z 
ukazi do obilne rabe miške. V drugo ga najame bogat 
industrialec, ki je pogrešil hčerko. Če je bilo štorije v 
Mean Streets malo, so se v drugo krepko potrudili in 
ustvarili zaplet, ki detektiva na koncu popelje na Mars 
in mu v roke celo položi kamen, s katerim je moč na- 
povedovati prihodnost. Prav ta nota lahkotne znan- 
stvene fantastike, polne včasih že kar otročjih šal, ki 
jim je dodan kanec nadnaravnega, s tem postane 
zaščitni znak serije. 


"JR 


z. PE adi 


LATER THAT EVENINC.... 


"a: ž 
Nadaljevanje Martian Memorandum (1991) je bilo 
še najbolj klasična avantura od vseh. Dokaj plitko 
štorijo so naphali z obilico spolnega namigovanja, 
ki se ga ne bi sramoval niti Larry Laffer. 

Kljub temu, da pisanje ni na nivoju epskih Sierrinih ali 
Lucasovih štorij, se Tex zlagoma oblikuje v prikupne- 
ga nerodneža. Bolj podobnega Guybrushu iz Monkey 
Islanda ali Rogerju Wilcu iz Space Guesta kot svojima 
pravima vzornikoma, filmskima vohljačema Phillipu 
Marlowu in Samu Spadu. K razvoju nove osebnosti je 
bistveno pripomogel izboljšani sistem dialogov. Za 
razliko od prvenca, kjer si ostale like izpraševal po se- 
znamu ključnih besed, si zdaj moral najprej človeška 
prisiliti v sodelovanje z vprašanji v pravilnem vrstnem 
redu. Marsikdo se je zaradi tega konkretno zataknil. 
Ker so to avtorji pričakovali, so vdelali obširen sistem 
pomoči, ki te je znal vedno dregniti v pravo smer. 
Brez njega bi bilo igro bržkone nemogoče končati. 


Pod srebrnimi ploščami 


A tisto pravo je šele prihajalo. Prelomnica za serijo je 
bila Under a Killing Moon, ki je izšla leta 1994. V 
času, ko smo vzdihovali nad Mystom in Sedmim go- 
stom, ki sta prišla na enem oziroma dveh ploščkih, si 
je Access drznil izdelati ekstravaganco, s katero so 
napolnili razkošne štiri cedeje! Že v naslovni animaci- 
ji so ponosno zapisali, da so izdelali interaktivni film. 
Izraz sicer ni bil nov, vendar je dotlej bil rezerviran za 
hecne videostreljanke tvrdke American Laser Games, 
ki si jih končal v kaki uri, potem ko si vedel, kam klik- 
niti, ali čudne 'igre,' kjer je bilo veliko gledanja in ma- 
lo igranja. Ducat klikov ni interaktivnost! 

Killing Moon ni padel v to past. Še vedno je šlo za pol- 
nokrvno pustolovščino, ki pa je preskočila v prvoo- 
sebni pogled s prostim premikanjem v trirazsežnem 
prostoru. Enako kot v Doomu! Vmesne sekvence so 
posneli z živimi igralci pred zelenim zaslonom, nakar 
so osebe postavili naravnost v digitalni svet. Video se 
je gladko vrtel čez cel zaslon, pogovori pa niso bili 
več le črke na ekranu, ampak dejanski čvek dveh 
osebkov. Navsezadnje so stalni liki dobili prave obra- 
ze, od Texa, ki ga je spet upodobil Chris Jones, 

do njegove nesojene ljubezni Chelsee, bivše 
žene Sylvije in prijaznega oštirja Louieja. 
Čeprav je šel prodajni uspeh (konkre- 
tnih številk niso razkrili, tudi za na- 
slednice ne) predvsem na rovaš po- 
stavljanja z novo tehnologijo, velja 
poudariti, da je bil naslov hudo 
igralen. Nikoli nisi imel občutka, 
da le buljiš v dogajanje na zaslonu, 
marveč si bil ves čas aktivni ude- 
leženec. Opazen je tudi dvig kakovo- 


o 


Danes je raziskovalni način v Under a Killing Moon po 3D-okolici videti beden, 
ob izidu pa je bil lepši od Dooma! A malokdo ga je mogel gnati celozaslonsko. 


H 1 


Under a Killing Moon (1994) ni bil prva igra z živimi igralci na računalniških ozadjih. Je bila pa kakovost tako 


igralcev kot posnetkov samih za razred boljša od konkurence. Tudi po igralnosti. Štirje CD-Romi materiala! 


sti zgodbe. Novi scenarist Aaron Conners postavi Te- 
xa na samo dno družbe, sveže ločenega od prve žene 
in brez beliča v žepu. K sreči oropajo njegovega sose- 
da, zoprnega lastnika zastavljalnice Rooka. Murphy 
kljub pregovorni nesposobnosti hitro odkrije krivca, 
kar ga potegne v nov, dosti bolj zapleten primer. Se- 
veda mu ga dostavi fatalka in kar je videti kot enosta- 
ven lov na izgubljeno umetnino, preraste v pravi boj z 
nevarnim kultom, ki se znova konča v vesolju. 

Under a Killing Moon je bil igra mnogih presežnikov. 
Očitki opisovalcev so v glavnem leteli na neroden pr- 
voosebni nadzor z mišjo, ki mu je primanjkovalo na- 
tančnosti. Kljub temu pa je šlo za naslov, ki ga lahko 
brez težav igraš še danes. Le nad podobo se ne smeš 
preveč zmrdovati. Ne pozabi, da je bil to pred dvajse- 
timi leti višek tehnologije ... 


Vrhunec serije 


The Pandora Directive, splovljena 1996, med ljubitelji 
velja za vrhunec Murphyjevih prigod. Tehnično se ne 
razlikuje dosti od predhodnice, saj je igralni vmesnik 


docela isti. So pa avtorji znatno popravili kakovost vi- 
dea, kar je botrovalo temu, da je bilo v škatli kar šest 
ploščkov. Posledično si jih med igranjem menjal kot 
za stavo. Zaradi Luninega uspeha so si lahko Access 
privoščili bolj znane igralce - Kevina McCarthyja, 
Barryja Corbina in nekdanjega Charliejevega an- 
gelčka Tanyo Roberts. 
Predvsem pa so udejanjili masivno štorijo. Ta se je 
vrtela okrog domnevne nesreče letečega krožnika v 
Roswellu in je Murpha med drugim popeljala v zloglas- 
no Območje 51, še preden so o tem na spletu na veli- 
ko rožljali teoretiki zarot. Skozi igro si lahko šel po 
več poteh, kar te je pripeljalo do kar sedmih podobnih 
si, a vseeno samosvojih koncev. Odločitev, katerega 
boš uzrl, je vodila skozi dialoge. Ti so bili nekaj po- 
sebnega: namesto govorjene vrstice si videl le kratek, 
zvečine humoren opis, kako se bo Tex odvzal. Danes 
ta koncept uporabljajo Biowarove frpjke in je najlepše 
viden v Mass Effectih. 
Pandora velja za zlati standard, kaj od igre te zvrsti 
pričakovati. Ne le od interaktivnega filma, marveč 
pustolovščine nasploh. Gleda na starost naslova 
upravičeno bentimo, kako je mogoče, da toliko sod- 
obnih avantur pozna zgolj eno in edino pot sko- 
zi igro, enolično rokovanje s predmeti in 
neumno umeščene uganke, ki z zgodbo ni- 
majo zveze. Pred skoraj dvema desetlet- 
jema smo v Pandori dobili vse to - in še 
več. Ko je bil internet v povojih, je bila 
denimo pomoč znotraj igre zlata vred- 
na, četudi si jo drago plačal. Ostal si 
brez nekaterih koncev in tvoj točkovni 
rezultat je šel po gobe. Si vsaj imel ra- 
zlog za vnovično preigravanje. 


| verrony ) 
—-—— 


403] 


Select a topic 


naziva 


leča nare 


4 ; | 
| mer | Texr /rmavei 


] 4 DOMKILIANY PANEL 


4 
v 
1 


-. Pandora's Directive (1996) je bil podoben predhodniku. V interaktivnem na- 

činu se nisi le pogovarjal, marveč si pobiral in uporabljal predmete. 
se hotel le obrniti, si moral spet preklopiti v raziskovalnega. Res nerodno. 

Ans biter ac live 
Vetective Mevi 


Tex Murphy and The Remake 


Od Overseerja, ki smo ga dobili v začetku 1998, smo zara- 
di Pandore veliko pričakovali. Zato smo bili presenečeni, 
ker nismo dobili novega špila, temveč nanovo povedano 
zgodbo Mean Streets. V kanonskem zaključku Pandore 
Murph namreč končno pride skupaj s svetlolaso mutantko 
Chelsee. Ko parček praznuje prvo obletnico, ga ona pov- 
praša o njegovi bivši ženi Sylviji. Murph se potopi v spomi- 
ne in ji začne pripovedovati o svojem prvem primeru. 


Avtorje imam na sumu, da si v škatli dobil tako DVD- 
kot CD-različico Overseerja le zato, da si videl razliko v 
kakovosti videa. Ironično je bilo z DVDjem več težav. 


Od znanih obrazov se tokrat pojavi Michael York, bralstvu 
najbolj znan kot šef Austina Powersa, pripoved pa zavoljo 
filmskosti teče dosti bolj zvezno kot leta 1989. Accesovci 
so konkretno popravili videz, tokrat na račun kartic na hi- 
trem vodilu AGP in videa v formatu MPEG-2, ki ga je omo- 
gočil takrat povsem frišni DVD. Nad obema tehnikalijama 
sem bil v opisu v davnem Jokerju 51 tako navdušen, da 
sem ves čas blebetal le o tem, bolj malo pa o špilu samem. 
Za to se zdaj globoko opravičujem. Ampak pospešeno 
grafično vodilo je pomenilo nekajkrat hitrejšo grafiko, ki je 
bila dosti lepša kot v predhodnici, dočim je bil DVD takrat 
za nas magična beseda. Ob slinjenju sem skorajda spre- 

gledal, da so izginili različni konci in da je bila 
zgodba temu ustrezno šibka. Očitno Chrisove 'fa- 
novske fikcije' ni bil sposoben popraviti niti Aaron, 
ki je spodoben pisec - to je dokazal z dvema roma- 
noma, v katerih je na svoj način predstavil dogod- 
ke iz Killing Moon in Pandore. 

Overseer je bil mišljen kot mašilo do novega naslo- 
va in hkrati preizkus nove tehnologije. Zato so igro 
končali na najslabši način: z viscem. Po povedani 
zgodbi parček odkrije, da so jima ukradli avto. K 
sreči se najde prijazen voznik, ki ju bo zapeljal do 
policije. Med poletom pa se nenadoma obrne in 
oba ustreli. Kaj se je zgodilo s Texom in Chelsee? 
Odgovora nismo dočakali vse do letos. 


Kaj so ti storili, Access? 


Čeprav je bila nova avantura v izdelavi, so se vre- 
mena ekipi konkretno zmračila. Leta 1999 jih je na- 
mreč kupil Microsoft. Ne kot studio, marveč so se 
hoteli polastiti njihovega golfa Links. Preostanek so 
čez pet let dali naprodaj in kupil jih je Take2, vendar 
ni vedel, kaj bi z njimi. Sredi 2006 so jih brez razla- 
ge preprosto postavili na cesto in studio zaprli. 
Chris je tačas že ustanovil novo podjetje Big Finish 
Games in zaposlil praktično vse nekdanje sodelav- 
ce. Predstavil jim je načrt, da bodo z občasnicami 
zaslužili za izdelavo novega Texa, in leto kasneje 
pridobil nazaj blagovno znamko. Nakar je vse po- 
tihnilo. Priložnostne igrice so sicer prinašale denar, 
a komajda za pokrivanje tekočih poslov, in upanje 
je počasi hiralo. Chris in Aaron sta čisto za svojo 
dušo izdelala ducat kratkih podcastov z detektivom 
v glavni vlogi in čakala na boljše čase. 

Ti so prišli s Kickstarterjem leta 2012. Vedela sta, 
da so njuni špili v vseh teh letih dobili kulten status, 

in se čutila dolžna, da Murpha spravita iznad prepa- 
da. Ljubitelje serije sta poprosila za štiristo dolarskih 
tisočakov in obljubila podobno vsoto iz lastnih 
žepov. V le nekaj dneh sta nabrala 600.000 $, kar je 
pomenilo, da ima Project Fedora, kot sta ga delo- 
vno poimenovala, zeleno luč. Tesla Effect sta nare- 
dila z milijonom na računu, kar je pol manj, kot ga 
je šlo za Under a Killing Moon pred dvajsetimi leti. 
Dejstvo je, da projekta ne bi bilo brez množice ljubi- 
teljev. Hkrati pa se je izkazalo, da sta največja fana 
neobritega, jezikavega moža pod klobukom avtorja 
sama. In verjetno še nista rekla zadnje besede. 


Video v ločljivosti 1920 x 1080 je za Tesla Effect nemara celo predober. Tako lahko vidiš vse gubice in 
sive lase, ki so jih igralci dobili v šestnajstih letih. In ne najboljšo šminko :). Toda cenenost igri pritiče. 

soške A Tex Murphy Adveglure 


se 


jubitelji futurističnega detektiva Texa Murphyja 

smo na njegovo novo prigodo čakali dolgih šest- 

najst let, odkar se je Overseer končal z velikan- 

skim viscem. Založnik Access je vmes propadel, 
ekipa pa je pod novim imenom Big Finish Games skušala 
za nadaljevanje zaslužiti z občasnimi projekti. Ko se 
račun ni in ni izšel, so se za pomoč obrnili k igralcem in 
na Kickstarterju zbrali dobrega pol milijona dolarjev. Tex 
je spet lahko oblekel plašč in si na glavo poveznil fedoro. 
Je ob tem ostal zvest koreninam? Nedvomno. 


Prizorišča, ki jih obiščeš, niso noben oblikovni presežek. Taka podoba 
... so naredila svoje in igralci so se postarali. V prvi vrsti bi bolj sodila desetletje v preteklost..A sovpada z dizajnom predhodnic. 
Chris Jones, avtor serije, ki je detektiva lastnofrisno upo- 


dobil v vseh delih. Temu primerno preskoči štorija. Leto —— 

je 2050 in Murph se prebudi v razdejani pisarni na Chand- Mitra ORA JAMI zA 
lerjevi aveniji v San Franciscu. Z luknjo v spominu, ki ob- (tanin HI MA A a O a 
sega sedem let. Zadnje, česar se spomni, je ravno nesla- £ 

vni zaključek Overseerja, ko ju je s punco nekdo ugrabil 

in ga za nameček še ustrelil. Čemu amnezija? ln odkod 

torba, polna denarja? Naiven, kot je, se odloči zadevi pri- 

ti do dna - ki je globlje, kot bi si mislil. 

Presenečenja se vrstijo. Stari znanci so do njega oprezni in 

nikomur ni dolžan niti beliča, kar je neobičajno. Kot kaže, 

je vmes rešil finančne težave, hkrati pa postal zlovoljen, 

nevaren, a učinkovit detektiv. Vzrok naj bi bila ravno na- 

silna smrt njegove ljube tistega nesrečnega dne. Ko pa 

ugotovi, da je nekdo skrivoma snemal njegovo stanovanje 

in mu na pot pridejo prva trupla, mu postane jasno, da ne- 

kaj smrdi. Nevrologinja mu razkrije, da spomina ni izgubil 

zaradi udarca, marveč mu ga je nekdo izbrisal namerno, z 

drogo. Indici ga pripeljejo do združbe, ki časti lik in delo 

Nikole Tesla, kjer zopet najde le trupla. Kaj so odkrili, da 

jih je bilo treba pokončati? Kdo drži niti v rokah? 


KAJ JE FMV? 


Najnovejša pustolovščina robatega detekti- 
va znova uporablja sodobnemu igralcu ne- 
vsakdanji prijem, nekdaj znan kot FMV, Full 
Motion Video. Sredi devetdesetih so igre, 
zlasti pustolovščine, uporabljale prave, 
mnogokrat znane holivudske igralce, ki so —» 
nastopali v vmesnih sekvencah. Čeprav je 
bila kakovost videa mizerna, često z mno- 
go črnega roba in celo s prepletenim prika- 
zom, so v očeh mnogih ustvarjalcev in od- 
jemalcev postale zrelejše, boljše. Tako se je 
rodil famozni žanr interaktivnega filma. A v 
/ nekaj letih je FMV iz iger izginil, saj je video 
/ nadomestila bolj fleksibilna računalniška 
oziroma 3D-grafika. Le občasno še pomiga 
in spomni na čase, ko je lahko v visokopro- 
računski igri nastopila pornozvezdnica :). 

Brskanje in mozganje 


V igri se prepletata samosvoja, brezšivno povezana 
načina uživanja igre, raziskovalni in filmski. V prvem 
se po lokacijah sprehajamo skozi Texove oči, z obi- 
čajnim nadzorom, kot ga poznamo iz streljank. Podo- 
ba ni nič posebnega, pravzaprav je špartanska, ogla- 
ta in z malo podrobnostmi. Nizkoproračunska. Ven- 
dar tega ne gre šteti pretirano v minus, kajti videz je 
oblikovno sličen prednicam, predmeti, ki jih je moč 
pobrati ali uporabiti, pa so jasnejši. Kljub temu se 
kdaj zgodi, da kakšnega spregledaš. Avtorji so jih 
zvečine premeteno poskrili: pod kamen, krožnik, za 
sliko, v mizni predal, kakor je bila navada v predhod- 
nicah. Zato se kot pravi detektiv navadiš vtakniti nos 
v vsak kot in skušaš premakniti vse, kar ti pride pod 


Kljub temu, da gre za običajno matematično ugan- 
ko, se je pri njej.menda zataknilo večini igralcev. 
v 


Louijeva nečakinja Taylor je ena od treh možnih 


Texovih ljubic. Nazornih spolnih prizorov pa ni. 


Dialogi so dvonivojski. V zgodbovnem delu izbi- 
raš med tremi Texovimi reakcijami, nakar lahko 
v zasliševalnem vprašaš dobesedno karkoli. 

prste. Ob tem si ves čas deležen pikrih Murphyjevih 
komentarjev. Resno, model ima o vsem kaj povedati 
in vsakič znova dokaže, da ni najbolj načitan. 

Ker so važne stvari pod ključem, se med raziskova- 
njem pogosto srečaš z logičnimi ugankami. Nekaj 
vrat in trezorjev odpreš tako, da najdeš listek z ges- 
lom. Drugod pa se moraš bolj potruditi. Tovrstne na- 
loge poleg rabe predmetov ponujajo običajen zbir se- 
stavljank, labirintov, matematičnih zagonetk in po- 
navljanja vzorcev, znan izvežbanemu pustolovcu. Ni- 
so najlažje, vendar se ob njih ne mučiš pretirano. Všeč 
mi je, da so našli pravo mero med izzivom in frustraci- 
jo, če pa se ti povsem zatakne, lahko puzlo preskočiš. 
No, to omogoča le nižja težavnost, ki jo olajšata še 
pomoč v obliki baterijske svetilke, s katero najdeš vse 
'vroče točke', ter vgrajenega sistema pomoči, ki te za 
ceno 'detektivskega statusa' usmeri nazaj na pravo 
pot. Nobene od teh dobrot ni na težji stopnji, gamer. 
Za razliko od predhodnic izbira težavnosti ne vpliva na 
to, katere poti skozi avanturo so ti na voljo, in reše- 
vanje teh prvoosebnih delov je povsem linearno. 


Inventar je žal slab. Sličice so nerazločne, 
predogled v krogcu premajhen in opisi skopi. 


Kam bo šla moja zgodba? 


Drugi, enako pomemben del je filmski. Štorija se raz- 
vija skozi vmesne videosekvence, ki se jim sicer prav 
tako pozna nizkoproračunskost, a to le pridoda k vz- 
dušju, da gledaš pravi futuristični noir žlahtne B-pro- 
dukcije. Vključno s pretiranim igranjem, slabimi ma- 
skami, povprečnimi posebnimi učinki in zasedbo, ki 
niha od vedno odličnega Chrisa Jonesa do totalno 
zanič statistov. Si pa ne moreš kaj, da se ne bi na- 
smejal starim znancem iz prejšnjih iger. Utrgani Arc- 
hie ti razlaga novo teorijo zarote, mutantski oštir 
Louie je vesel dobrega starega Murpha, dočim je imel 
zastavljavec Rook raje njegovo zlobno različico. Še 
pomembneje je, da štorijalne sekvence prekinjajo 
odločitve, kako naj Tex v danem trenutku odreagira. 
Kot je za serijo značilno, ne izbiramo med vrsticami 
dialoga, marveč kratkimi humornimi opisi, ki lahko 
imajo nepredvidljive posledice. Mlajši igralci ste to 
bržkone srečali v Mass Effectu. 

Temu primerno se veji krovna zgodba, ki te popelje 
do petih možnih, sicer zelo podobnih koncev. Kdaj bo 
fabula skrenila, ni težko ugotoviti, vendar so preme- 
teni pisci večino kretnic napravili pogojnih. Da se ti 
možnost sploh ponudi, si moral na določen način 
ravnati že poprej. Vsaka od poti ima tudi vsaj eno sa- 
mosvojo raziskovalno lokacijo, kjer izveš drugačen 
košček iz svoje preteklosti. Razlike v skozihodih niso 
velikanske, a jih je dovolj, da upravičijo ponovno pre- 
igravanje, zlasti če se ženeš za višjo oceno detektiv- 
skega dela, ki si je deležen na koncu, oziroma če ho- 


češ zapeljati vse tri dame, ki se ti ponudijo. Lepo je 
videti, da si kdo spet upa uporabiti malodane pozab- 
ljene igralne mehanike, kot sta točkovanje in nena- 
zadnje umiranje. Ja, na določenih mestih lahko ne- 
napovedano umreš. Špil te ob tem prijazno okara in 
vrne na mesto tik pred usodnim korakom. 


Dodatna oprema 


Kot dodaten bonbonček so Big Finish po vseh lokaci- 
jah raztrosili dvajset zbirateljskih predmetov v podobi 
stripov. Če nabereš vse, se po koncu špila odpre Te- 
xova shramba, kjer si lahko ogledaš vse odklenjene 
videoposnetke, torej svoj lasten film, si na džuboksu 
vrtiš odlično muziko iz špila in si pogledaš malce po- 
pravljen konec Under a Killing Moon, avanture, ki je 
bila pred dvajsetimi leti v špici FMV-norije. Na sa- 
mosvoj način so se oddolžili tudi podpornikom s 
Kickstarterja. Poprosili so jih za fotografije in jih izo- 
besili na odročna mesta na vseh lokacijah. Vsaka je 
deležna samosvoje Texove enovrstičnice in dejansko 
ti postane toplo pri srcu, ko vidiš, kako so avtorji 
hvaležni, da so lahko igro naredili. 

Nasploh je ves Tesla Effect velikanski poklon ljubite- 
ljem serije, ki niso nikoli izgubili upanja, da jih bo 
neobriti detektiv znova obiskal. Marsikateri predmet v 
njem sproži nostalgijo, ki jo spremlja ujemajoči se 
posnetek iz ene od predhodnic. To naj bi novega ig- 
ralca spodbudilo k nakupu starih naslovov. Kar je up- 
ravičeno, kajti če se z Murphom doslej nisi srečal, od 
Effecta nimaš dosti. Če te mika podati se v serijo, ki 
zvesto sledi smernicam, kot jih je nekdaj za slavnega 
ameriškega detektiva Philipa Marlowa začrtal pisatelj 
Raymond Chandler, obišči najprej Gog.com in prični 
s Pandora Directive. Under a Killing Moon bo bržkone 
presuh zalogaj, a zdaleč ne neužiten. 

Gotovo se bo kdo obregnil ob relativno piškavo po- 
dobo, ki bi sodila skoraj deset let v preteklost, nihanje 
kakovosti akterjev in nasploh koncept, ki sodi v prej- 
šnje tisočletje. Res je, da so predhodnice premikale 
strojne zahteve takratnih računalnikov, danes pa špil 
brez težav teče na prenosniku. Toda za 20 evrov na 
Steamu ponudi več igranja kot tipična sodobna pu- 
stolovščina. Dolgega, nelinearnega, miselnega, razi- 
skovalnega in čvekaškega. 


Otrok ljubezni 


Zgovoren je podatek, da je Tesla Effect nastal s pol 
manjšim proračunom kot pred dvajsetimi leti Killing 
Moon. Igra je stala manj kot milijon. Se mu pa na vsa- 
kem koraku vidi, da so ga naredili ljudje, ki jim ni šlo 
v prvi vrsti za denar, marveč so vedeli, da so svojim 
kupcem nekaj dolžni. In to so jim dostavili ravno z nji- 
hovo pomočjo. So izpolnili vsa pričakovanja? Niso, 
marsikaj bi se dalo popraviti in izboljšati. So pa izpol- 
nili vse, kar so obljubili, in nam dostavili nostalgičen 
izlet v neko drugo časovno obdobje, v svet, ki smo 
odvrgli in pozabili, kako fino smo se imeli v njem. 
Marsikdo se v njem ne bo našel, nekateri pa smo v 
njem pustili svoje zlomljeno srce. Ravno take nova 
Murphyjeva odprava nagovarja. 


Ouafttro si znova ogrne plašč in na glavo povezne 
klobuk. Šestnajst let sta se prašila v omari, a ju 
niso požrli ne molji, ne radioaktivno sevanje. 


nadaljevanje, ki smo ga predolgo ča- 
kali v lepo, serije vredno sklenjena 
zgodba v dolžina in nelinearnost v 

vidna nizkoproračunskost x poznati moraš pred- 
hodnice x Games 


Big Fini 


ugodno, četudi se naposled zbudiš. 

Tvoj priljubljeni nogometni klub je 

čisto zamenjal moštvo, tisto ženšče 
/ pob, s katerim si ga biksal(a), pa je ime- 
lo vmes dve poroki in tri otroke. A še 
slabše je, če se po tako dolgem spancu 
zdramiš v svet pod okupacijo, kjer te roh- 
neči grobijani silijo namesto metulj govori- 
ti Schmetterling in jesti zelje ter klobase. 
Tu so šli pa predaleč. Po zelju me napenja. 
Ravno ta nevšečnost se pripeti Williamu 
'B. J.' Blazkowiczu, junaku prvoosebne st- 
relske serije Wolfenstein. Najuspešnejše- 
mu pobijalcu nacistov v zgodovini in prva- 
ku v žongliranju z rotirajočimi ter električ- 
nimi topovi. Navzlic njegovim herojskim 
podvigom v Return to Castle Wolfenstein 
in Wolfensteinu izpred petih let je Nemčija 
po zaslugi čudežnih orožij leta 1946 v 
prednosti. B. J. tedaj v eni od akcij faše 
šrapnel v glavo in postane rastlina, ki jo 
odložijo v sanatorij. Ko se leta 1960 zave, 
se nacistična Nemčija razprostira od New 
Yorka do Kitajskega zidu in naprej do Kam- 
čatke, saj je zmagala v drugi svetovni voj- 
ni. Dobrodošel v Novi red. 


Wolfensteinova Evropa leta 1960 je uresničitev velikonemških 
sanj po svetovni prevladi. Nacističnemu režimu se udinja ce- 
lotna obla in tudi nekdanji zavezniki v silah osi, na primer Ita- 
lija in Japonska, so podložne dežele z marionetnimi oblastmi. 
Veličino tisočletnega rajha izpričujejo kvišku sileči betonski ko- 
losi, ki jih krasijo pozlačene valkire. Berlin, London in ostale 
evropske prestolnice so spremenjene v sivinski slavospev jek- 
leni moči nemškega naroda po zgledu Metropolisa in sorodnih 
futurističnih zamisli. To silno kuliso kajpak poseljujejo zgledni, 
pošteni in pravilno misleči državljani rajha. Možje, ki delajo v 
jeklarnah, in žene, ki so rodile najmanj šest blontnih arijskih si- 
nov. Morebitni moteči elementi, ki jih nacistični aparat še ni iz- 
koreninil - nearijci, homoseksualci in ljubitelji risank o Mikiju 
Miški -, životarijo v koncentracijskih taboriščih. 

Čeprav te New Order takoj napade z monumentalno ikono- 
grafijo širokih betonskih ulic, po katerih korakajo kovinski po- 
licijski roboti, so najlepše podrobnosti o svetu raztresene po 
kotičkih, kjer jih odkrivaš sam. Časopisni odrezki ti povedo, 
da je New York kup radioaktivnih ruševin, saj so nanj vrgli 
atomsko bombo in si tako podjarmili Združene države. Po Ki- 
tajskem zidu se sprehajajo nemški soldatje, v Veliki Britaniji 
pa poteka kampanja proti ribam in krompirju, ker redita. Ko 
prisluškuješ, ujameš pogovor zakoncev, ki se odločata, ali pri- 
javiti soseda, ker se 'čudno' obnaša. 

V Wolfensteinu imenitno oživijo vsi strahovi policijske 
države. Vzdušje je na površju tesnobno, moreče. A ven- 
darle mu je primešana obilica posrečene satire. Nemci 
so na Luno poslali prvega človeka, ki mu je ime Hans 
Armstark. Beatli so prisiljeni peti v nemščini pod ime- 
nom Die Kafer, njihov zadnji album je Das blaue U-boot, 
Modra podmornica. Kljub opresivnosti diktatorskega 
režima je zaradi tega okolica vselej živahna in na biza- 
ren način zanimiva. Hitro ti je jasno, da so MachineGa- 
mes igro napravili s srcem, in skoraj pozabiš streljati 
naciste, ker te svet tako prevzame! 


The New Order je po eni plati besna rešetalka nacijev v človeških 
in manj človeških oblikah — kot smo je vajeni. Po drugi strani pa 
preseneti z odličnimi liki. Spodaj sta dva od glavnih negativcev. 


Blazkowiczu nova realnost ni povšeči. Vendar nanjo 
pogleda s pozitivne plati: več nacistov pomeni več tarč! 
Izkaže se, da v komi ni pozabil pobijati sovragov s klju- 
kastim križem. Prvega zaštiha kot tolstega vepra, nakar 
se krvavost le še povečuje. 

Že prej v seriji so bili naciji predstavljeni docela eno- 
stransko. Kot zle hudobe, ki vzrejajo zombije in imajo 
včasih namesto rok mitraljeze. Novi red podobo priže- 
ne do še bolj karikiranih razsežnosti, saj ga prežema 
podoben patos kot Neslavne barabe. Prisežem, da se 

fraza 'pobijmo čimveč nacistov' pojavi v sle- 
hernem dialogu. V bistvu jo imajo Blazkowicz 
in njegovi kameradi kar namesto pozdrava. V 
slogu "Ravnokar sem fental goro nacistov" 
namesto "Živijo" in "Saj bi še kvartal, ampak 
moram iti luknjat naciste" namesto "Adijo." 
Zato ni presenetljivo, da Germani nenehno iz- 
ginjajo v slapovih krvi. 

Novi Wolfenstein ne zaostaja za predhodniki 
v scenah, kjer vse sam' pada. To omogoča 
nov prijem: večino pušk lahko primeš po eno 
z vsako roko. Že posamezna avtomatska šib- 
renica napravi iz nesrečnega soldata pasulj, 
dve naenkrat pa ... Oh joj. Je pa to kljub vse- 
mu višek karnaže, ker orožja sama zase niso 
za dol past, pa še malo jih je. Obveznemu 
nožku dela družbo pištola, ki ji moreš natak- 
niti dušilnik. Sledijo običajna avtomatska 
puška, šibrenica in ostrostrelka, na kraju pa 
je LaserKraftWerk (LKW), super-duper laser- 
ska krepalica. To je to. 

Nekaj razgibanosti jim dodajo drugotni nači- 
ni. Na avtomat namontiraš malo bazuko, ki 
je poleg ročnih granat edino eksplozivno 
sredstvo, in za šibrovko najdeš municijo, ki 

se odbija od sten. Največ kapric ima laser, ki 
ga skozi nadgradnje, razmetane po kartah, 
izgradiš v ultimativno orožje. Tako, ki zna v 
snajperskem načinu čez pol karte samodejno 
upepeliti večino sovragov v ne več kot dveh 
šusih. ln ker ni Wolfija brez rotirajočega to- 
piča, je moč v maniri Crysisa tovrstne pritrje- 
ne mitraljeze sneti s podstavkov. 


Kolikor je rešetancija razmeroma všečna, ra- 
zen nekaterih scen z dvopuškovnim vihte- 
njem in prešanim mesom v njej ni ničesar ta- 
kega, česar ne bi bili že videli. Machine Ga- 
mes so se držali nazaj in kdor je pričakoval 
znanstveno ultrafantastiko, s katero iz rok 
mečeš jedrsko pogubo, bo razočaran. Tudi 
dinamika boja ni povsem zglajena, saj naciji 
umirajo predolgo oziroma goltajo preveč 
svinca. Vsaj oni običajni; supersoldatom tega 
res ne gre zameriti. Zato se je res koristno iz- 
vežbati v ciljanju v glavo. 


b.. Naslov se od ostalih volčjih razlikuje po odsotnosti paranormalnih pojavov. | 


j 30 Mih - 
Nad oživljanjem zombijev in odpiranjem drugih dimenzij so naciji očitno Še 
obupali. Namesto tega uzreš obilo kibervojščakov in klatiš reaktivna letala. 


> 

Največ kljukastega vojaštva sestavljajo običajni pešaki in stražarji, ki 
znajo glasno kričati "HALT', niso pa kdovekako nevarni. Sredi igre 
se jim pridružijo bolje oklepljeni elitni borci s šibrovkami in raketome- 
ti. Najmarkantnejše beštije pa so produkt skrivnih projektov supero- 
rožij. Pri tem je nadvse zanimivo, da med njimi ni niti sledu okultnega! 
V Vrnitvi smo obglavili nešteto zombijev in pred petimi leti celo sami 
upravljali z nadnaravnimi silami. V Novem redu ni o takih pošastkih 
ne duha ne sluha. Pravzaprav gre za prvi prvoosebnostrelski Wolfen- 
stein brez njih. 

Utrgane zveri so tu le posledica pobezljanih znanstvenih in tehno- 
loških eksperimentov. Začenši z več sortami oklepljenih psov. Super- 
vojaki, masivne gmote mesa in jekla, prenesejo ogromno tepeža in 
po klasični Wolfijevi naturi nosijo večcevne topove. Najnevarnejši so 
bojni roboti, ki jih z golim nažiganjem v fris bolj kot ne žgečkaš. Za 
krepot jih moraš najprej začasno onesposobiti z elektromagnetno 
granato, nakar jih ustreliš v šibko točko na hrbtu. 


(a 


Grad Wolfenstein, po katerem je serija 
dobila ime, je izmišljen. Nastal je v gla- 
vi Silasa Warnerja, ki je v hiši Muse le- 
ta 1981 za apple II napravil skrivalno 
avanturo Castle Wolfenstein. Šlo je za 
prelomen špil, ki je v pogledu od zgo- 
raj spojil tiholazenje, streljanje in rabo 
predmetov. Kot neimenovani zavezniš- 
ki agent si moral iz gradu suniti tajne 
dokumente in se pri tem izogibati 
Nemcem. Ni jih bilo nujno postreliti — 
lahko si jih preslepil z njihovo unifor- 
mo in jih celo podkupil! Tri leta pozne- 

je je izšlo nadaljevanje Beyond Castle 
Wolfenstein, v katerem si prvič ašaši- 
niral Hitlerja. 

Muse so leta 1987 zaprli, toda ideja 
Volčje skale je živela dalje. Okužila je 
ljudi pri Id Softwaru in nastal je legen- 
darni Wolfenstein 3D, prva orenk pr- 
voosebna streljanka, ki je zakoličila za- 
konitosti žanra. Skrivanje in podobni 
napredni manevri iz Castla so se po- 
slovili in namesto tega si lahko rešetal 
nacije z rotirajočo strojnico, da so kri- 
čali: "MEIN LEBEN!" Tod je prvič na- 


stopil ikonični junak B.J. Blazkowicz, 
Američan poljskega rodu ... in za na- 
meček Jud. Igra je z zombiji in skrivni- 
mi orožji zastavila odpuljeni, nadnara- 
vni pridih serije. Hitler, ki ga fentaš v 
tretji epizodi od šestih, predte prikora- 
ka v oklepni obleki, oborožen z mini- 
gunoma! 

Za 3D je dospel prekvel, Spear of De- 
stiny, nakar se je Id posvetil Doomu in 
Ouaku. K polaganju Nemcev so se vr- 
nili s pomočjo hiše Gray Matter, ki je 
leta 2001 izgotovila odlični Return to 
Castle Wolfenstein. Šlo je za rimejk iz- 
virnika, saj je pripoved štartala nanovo 
z B.J.evim pobegom iz Volčje skale in 


zatem kvarjenjem nacističnih načrtov s 
skrivnimi orožji ter oživljanjem tirana 
Heinricha |. Tamkaj smo prvič srečali 
velenasprotnika generala Totenkopfa, 
Smrtoglavca. Paranormalne čirečare 
so šle še dve prestavi više pred petimi 
leti v Wolfensteinu spod rok Raven 
Softwara. Blazkowicz je tam z magič- 
nim medaljonom ustavljal čas in ska- 
kal skozi dimenzije. Med drugim smo 
fentali Hansa Grosseja, ki je bil eden 
od redkih likov, prenesenih iz Wolfen- 
steina 3D. Tehnično v niz spada tudi 
Wolfenstein: Enemy Territory, ki pa je 
izključno večigralski naslov in se na 
pripoved v resnici ne navezuje. 


<4 MachineGames bobneče bojevanje, kot je desno proti enemu od šefov, mojstr- 

sko prekinjajo s predahi, med katerimi čebljaš s člani odporniškega gibanja. Dia- 
logi so odlično govorjeni, Idjev srček Id Tech 5 pa osebe oživi v navdušujoči po- 
dobi. Najti je moč še kup skrivnosti, na primer prvo stopnjo Wolfensteina 3D. 


Tudi šefovske kreature zahtevajo kanček tuhtanja, ki pa ne pre- 
seže iskanja in ciljanja razmeroma očitnih šibkih mest. So luštne in 
ena je painkillerjevsko orjaška, toda zopet ne navdušijo toliko, da 
bi čeljust padala pod mizo. Od Wolfensteinovega izvoda, ki bi mo- 
gel tajinstvena naciorožja zaradi časovnega preskoka peljati še dlje 
v futurizem, sem nekako pričakoval več. Predhodnik je imel frčeče 
soldate z raketnimi nahrbtniki, tu jih ni. Kot tudi ne svetlolasih još- 
katih esesovskih ašašink. Šmrc. 


Macht und Wissenschaft 


K sreči pa ropotajoče luknjanje ni edino, kar lahko s sovragi 
počneš. New Order ima od vseh strelskih Volčjih skal najbolj iz- 
ražen skrivalni pristop. Mehanika je enostavna - ko počepneš in si 
izven vidnega polja nasprotnikov, te ne zapazijo. Tedaj se jim pri- 
plaziš za hrbet in jih pošlješ rakom žvižgat z enim štihom. Tudi 
mecha pse! Le supersoldatje in roboti so izvzeti. Oni imajo prema- 
lo mesa, da bi se ga splačalo žokati. 

Tiholazenje ni zapovedano, ga pa špil spodbuja z zanimivo idejo. 
Med nasprotnike so pomešani nemški oficirji, ki sami zase komaj 
kaj ustrelijo, a imajo tečno navado, da kličejo okrepitve, dokler so 
živi. Če jih uspeš potihem pospraviti, se rešiš marsikaterega spo- 
pada. Krvoloki jih pustijo še malo živeti. 

Blazkowicz je z nožki jako vešč in jih zna metati ter uporabiti v boj- 
nem metežu. To počno tudi naciji in če ujameš pravi trenutek, lah- 
ko njihov udarec odbiješ in jim v isti potezi prerežeš vrat. Opaziš 

tod sledove Riddicka in njegovega mahanja s 
pestmi? Seveda jih - MachineGames sestav- 
ljajo nekdanji člani studia Starbreeze! 

Je pa ravno v boju na blizu in tiholazništvu 
najbolj opazna neizpiljena umetna pamet. Ko 
padejo čreva na plot, so naciji kar v redu na- 
sprotniki. Počno kozolce, tečejo vstran, skri- 
vajo se za plotovi ter vogali. Nič posebnega, 
da bi rekel "UUUU" kot ob prvem srečanju s 
specialci v Half-Lifu, toda niso zanič. Ko se jim 
plaziš med nogami, pa jim včasih ni prav ja- 
sno, kaj naj s počepnjenim človekom počno. 
Ga boli križ? Nek stražar je dvignil pendrek in 
delal kroge okoli mene. Zabaven tip. Takisto 
protestirajo le, če jim kamerada pihneš pred 
očmi, dočim jih srečanje s še svežim truplom 
ne presune. Očitno nekaj, kar je v Germaniji 
stalna praksa, kajjazvem. 


Fleisch wie Eisen 


Prijemov v boju je še več. Med šprintom lahko 
po fuzbalersko zadrsaš po tleh, kukaš in stre- 
ljaš izza vogalov. Ne tako elegantno kot iz za- 
klona v Gears of War, ker komanda po neki 
čudni logiki mestoma ne prime, a vendarle. Ko 
težko oklepljeni trooper nate juriša s šibrovko, 
je dobro imeti med njim in svojimi črevi čim- 
več betona. 

Novi Wolfi uporablja deloma samodejno zdra- 
vljenje. Med predahom se ti rane do neke me- 
re zakrpajo same, za šivanje odprtih zlomov in 
lukenj pa moraš - "PRESUNJEN KRIK" - po- 
birati pakete s prvo pomočjo. Zamisel je od- 
lična, ker se ne moreš čudežno pozdraviti le s 
tiščanjem glave k tlom, marveč ti špil obnovi 
moči kvečjemu toliko, da lahko za silo nada- 
ljuješ boj. Za kaj več se moraš potruditi. 


Kasneje se lahko zdraviš s štihanji od zadaj, 
kajti v Novi red so našli pot perki - mini- 
veščine, kakršne ima Far Cry 3. Odklepati jih 
je treba s specifičnim igranjem, denimo strel- 
ske med drajsanjem po riti ali praznjenjem ce- 
lega nabojnika laserske puške, ne da bi vmes 
zgrešil. S tem lahko B.J. dobi trdo kožo proti 
ročnim bombam ali vidi oficirje skozi stene. 
Če te v mešanje stilov igranja ne prepričajo 
raznoliki pogoji odklepanja perkov, te prizo- 
rišča, ki ti zvečine naravno ponujajo možnost, 
da se sovragom prikradeš za hrbet. Nemške 
stavbe imajo nenavadno veliko prezračevalnih 
jaškov in Blazko je kljub čokatosti v njih agilen 
kot podgana. Te priložnosti je smiselno izkori- 
stiti, kajti svinec in žarki zavetja hitro spreme- 
nijo v prah, saj je moč veliko notranje opreme 
odpihniti. Ni ravno nelinearnost ranga Deus 
Exa, je pa za stopnjo višje od Call of Dutyjev. 
Našteto povzroči, da je dogajanje v Novem re- 
du kljub bolj povprečni rešetanciji nenavadno 
pestro. Samodejno prehajaš od skrivanja do 
krvave mesoreznice in nazaj, dostikrat brez 
puščice, ki bi te vodila za rokico. Na svoj ra- 
čun pridejo zlasti raziskovalci, kajti New Order 
je prepreden s skrivnimi jaški, kotički in na- 
gradami. Itak, plenjenje nacistične zlatnine je 
zaščitni znak serije. Tu namečkoma odkrivaš 
še enigmino kodo, s katero odkleneš štiri sa- 
mosvoje težavnostne moduse. 


Bruderschaft und 
Kameradschaft 


Vmes se redno ustavljaš in zreš v nacistične 
kulise. Najsi bo grad, Berlin, podmornica, gra- 
nitni londonski nebotičnik ali kljukasti križ na 

New Order je brutalna igra. Že svinec povzroči izdaten krvošpric, najbolj nasilne pa so 
lizu, ki so en velik mesarski ples nožev, pendrekov in pasjih čekanov. 

Luni. Ups, kvarnik. (Ja, na Luno greš. Pa z laserji se streljaš.) 
Ampak pazi to: k vzdušju največ ne pridoda okolica, marveč živi 
ljudje in dialogi. "Ne me basat, to je Wolfenstein, tu se najprej 
strelja naciste in potem sprašuje!" Po prvi uri igranja res dobiš 
tak občutek, ker je uvodni del skoraj nadležno plehek in akcij- 
ski. Toda kasneje B.J. v hitrem zaporedju z motorno žago za- 
slišuje ujetnika - se gre psihološke igrice z blond Nemko - poš- 
teno pokavsa Anyo, mlado oskrbnico iz sanatorija, s katero išče 
ostanke odporniškega gibanja. New Order, kdo si in kaj si na- 
pravilo iz mojega Wolfensteina?! Odgovor: nepričakovano po- 
slastico. 

Ko B.J. in Anya najdeta upornike, se špil šele zares prične. S 
soborci se pred teboj razprostre množica pristnih zgodb o vojni, 
represiji in negotovi prihodnosti. Med nalogami lahko prosto po- 
hajkuješ po osrednjem skrivališču, se zapletaš v pogovore s ka- 
meradi in jim sem ter tja izpolniš minikvest. Za nagrado dobiš 
presunljive izpovedi, ki gredo ob bok monologom Maxa Payna 
in traktatom iz Metal Gear Solidov. Osebe so življenjske, pre- 
pričljive. Čutiti je breme na njihovih ramenih in nejevoljo, ko 
morajo poslušati, kako Blazko in Anya divje porivata v shrambi. 
The New Order je presenetljivo odrasla pripoved. Čeprav je 
rdeča nit odpuljeno volčja, s kopico robotov in laserjev, se vije 
po zelo zemeljskem okolju. Nacistični škorenj vohaš za vsakim 
vogalom. Tlačenje kipi iz črk v pismih, ki jih najdeš skrita po 
predalih, in besed izmučenih soborcev. Najboljša tovrstna ka- 
prica pa je pripovedna vejitev, v katero je v prvi uri Blazkowicz 
prisiljen in kjer ubije enega od dveh glavnih soborcev. Od tega, 
kateri preživi, je odvisno več stvari v nadaljevanju. Med drugim 
to, ali znaš onesposabljati fizične ali električne ključavnice. Če 
je v bližinskem boju čutiti sledove Riddicka, se ob osebah 
spomniš na The Darkness, ki so ga delali isti ljudje. 


S strelskega vidika The New Order ni prelomen. Boriš se še 
vedno sam, brez sodelovanja upornikov v spopadih. Misij si ne 
izbiraš tako kot v predhodniku, marveč so zaporedne. Med 
tečnosti dodam potrebo po ročnem pobiranju vseh predmetov s 
tal (2!2), res pa je, da so shranjevalne točke kar spretno razpo- 
stavljene. 

Igra namesto tega navduši iz nepričakovane smeri: z vzdušjem 
in osebami. Ne boš je šel ponovno preigravat zaradi najhudej- 
šega šefa, marveč zato, da vidiš, kateri novi liki pridejo, če v di- 
lemi na štartu igre ubiješ drugega soborca. Pa zato, da prestaviš 
kako težavnost višje, kajti privzeta je mačji kašelj. In seveda za- 
to, ker ne premore večigralstva in je od dvanajst- do petnajstur- 
na kampanja vse, kar ima. A to je dovolj. 

Novi Wolfenstein je nenavadna pojava. Po eni plati je otročji, 
brutalen in utrgano futurističen. Boriš se proti vesoljskim naci- 
jem z laserji, ki več kot enkrat spomnijo na film Iron Sky. Po 
drugi je resnobna, cinična izkušnja, ob kateri se boš več kot en- 
krat ustavil in zamislil. Sanje o tisočletnem rajhu predstavi od- 
lično tako po vsebini kot videzu, ki mu kompetentno načeluje 
Idjev pogon. Morda komu ta kombinacija ne bo kliknila. Brez 
dvoma pa poskrbi za eno letos najbolj zanimivih iger. 

H Še enkrat opozarjam, da igre ne sodi po prvi uri, ki je zelo skriptana in te vodi za roko. Čeprav 
s ' ima luštne scene, kot je plezanje po grajskem obzidju (spodaj) in bežanje pred robotskimi 
psi. Kasneje se prelevi v bolj svobodnjaško izkušnjo, kjer si dosti časa zahrbtnež z nožem. 

GLOBUS NEMČIJE 


Podnaslov The New Order izvira iz resnične 
nacistične zamisli o novem svetovnem redu, 
Neuordnungu. Po tej megalomanski ideji bi 
Nemčija zasedenim deželam vsilila politiko, ki 
bi spodbujala širjenje arijske nadrase in kr- 
čenje (beri: iztrebljanje in zasužnjenje) vseh 
'podljudi', tudi Slovanov. Končni cilj je bil zare- 
diti blont može in žene na vsak kotiček sveta in 
ustvariti pangermansko državo. 

Njeno središče bi bil Berlin in ker se za center 
sveta spodobi monumentalnost, so si Hitler in 
privrženci zamislili preureditev mesta v gigant- 
sko svetovno prestolnico. Njen glavni načrto- 
valec, Hitlerjev osebni arhitekt Albert Speer, jo 
je po vojni poimenoval Welthauptstadt Germa- 
nia. Njeno središče bi bila pet kilometrov dolga 
avenija za parade z ogromnim slavolokom 
zmage na enem ter veliko dvorano na drugem 
koncu. Slavolok bi se pel skoraj sto metrov v 
višino in bil tako velik, da bi njegovega pa- 
riškega sorodnika lahko postavil pod njegov 
obok. Dvorana Volkshalle pa bi bila največja 
stavba na svetu, s kupolo polmera 125 metrov 
in celokupno višino 270 metrov. 


[MOUSE3] 


Tokedown 


Od vseh teh ambicioznih gradbenih projektov, 
ki so izpričevali Hitlerjevo voljo po moči, je bi- 
la izgotovljena le peščica, na primer štadion za 
olimpijske igre leta 1936 in nova kancelarija. 
Stadion je bil sicer zgolj generalka za postav- 
ljanje takega s kar 400.000 sedeži, ki bi bil še 
danes največji na svetu, če bi ga dokončali. 
Toda ta orjak, kakor tudi slavolok in Volkshal- 
le, so morali po začetku druge svetovne vojne 
na stranski tir, ker so surovine potrebovali za 
vojsko. Speer je med vojno postal minister za 
oboroževanje in je med najbolj zaslužnimi za 
to, da je nacistična industrija bruhala opremo 
še po tistem, ko so jo desetkali zavezniški 
bombniški napadi. To je storil s preselitvijo to- 
varn pod zemljo in uporabo suženjske delovne 
sile. Zaradi slednjega je po koncu vojne dvaj- 
set let čemel v zaporu. 

Njegove in Hitlerjeve velike ideje na srečo vidiš 
edinole v fikciji. Priporočljiv je roman Father- 
land Roberta Harrisa, preveden v slovenščino 
kot Veliki Rajh 1964. Ta slikovito predstavi, 
kakšen bi bil svet ob nastopu nove ordnunge. 
V istoimenskem filmu po bukli, v katerem igra 
Rutger Hauer, pa uzreš Volkshalle, kakor ga 
Blazkowicz, ko prvič dospe v Berlin. 

oderni pomorski spopadi so sterilni. Sovražniki 
se zrejo na desetine kilometrov daleč skozi lise 
na radarskih zaslonih. V soju rdečih luči pade 
NI povelje in od velike packe se loči več manjših, 
(ME. > ki odpotujejo tarči naproti. Nekaj jih na poti izgine, druge 
v najdejo cilj. In lisa izgine z zaslona. 

Na prvi pogled taka šahovska igra ne sodi v bobnečo 

računalniško realnočasovno strategijo s tanki in letali. Ra- 


v 4, sa € wsig ue, A 4 SPOT2 . nomnai v ni H sok ma 
: O Pb IDE ee RA nI zen če gre za Wargame, niz hladnovojnih strategij franco- 
odla Z, da s . 00:28:03 


skega Eugen Systems, ki je z njimi pokazal, da lahko v 


uten , RTS zbašeš natovske simbole, stabilizacijo topa in podo- 
naja 5 ben vojaški šmorn, pa vseeno odneseš celo kožo. Red 
Z) "mama Dragon je tretji naslov v seriji in preizkušenemu pristopu 
—) nama odd obstoječih, European Escalationa in Airland Battla, doda 
pa KE poševnookce ter ladje. 
geo v > " m 
z Malo po Titeju 
zz; Pri Wargamu hitro začutiš, da bi bil pravi poligon za raket- 
Red Dragon je tretja v seriji Wargamov, realnočasovk s fantazijskimi spopadi iz hladne vojne. Njena ne križarke. Od nog do glave ga preveva visokotehno- 
posebnost so navdušujoči ladijski boji med raketnimi čolni in rušilci, razočara pa količina barkač. loški vojaški stil, ko ob prasketanju radijskih zvez pred te- 
za Gm boj oživi realnočasovno bojišče na več ravneh. Od naj- 
nižje s posameznimi vodi vojakov do odmaknjene, kjer se 
po zemljevidu sprehajajo le še skupinice znakcev. Kame- 
- ei le? ro je namreč moč odmikati vse dotlej, ko je pred teboj vsa 
oma taktična karta. Podobno kot v Supreme Commanderju, le 
ao da tu v napad pošiljaš zgodovinske vojaške enote in ne 
Š robotov. 
nA z. vojne, ko se Nato in Varšavski pakt zares stepeta v kon- 
ož vencionalnem, nejedrskem spopadu. To pomeni čas v 
a okolici sedemdesetih let prejšnjega stoletja. Štirje enoig- 
h ralski scenariji v Red Dragonu se konkretno odvijajo med 
; letoma 1979 in 1987, čeprav najdeš tudi novejše vojaške 
a 


V nei J sisteme. Zaradi tega lahko v skirmishu ali večigralstvu 
K ta Je Ti V a nee sv ponazoriš kak modernejši spopad. 


č <<. NA z 
PdO$V 5 j NN Ee Moj kupček fenta tvojega 
4 AC — Pač č Si na Prvi kraj, kamor pojdeš, je orožarna, kjer so na ogled da- 
Pač — 7 sj ar ne ni vsi kosi orožja sedemnajstih držav - več kot 1600 jih je. 


Dvanajstim narodom iz AirLand Battla se je pridružila še 


la, . 3 cd 
p go a k 4 IN - peterica dežel z Daljnega vzhoda: Kitajska in Severna Ko- 
Cetudi je moč soldate, protiletalske topove in helikopterje gledati prav od blizu, v boju zvečine reja na strani komunistov ter Japonska, Južna Koreja in 


uporabljaš oddaljeni pogled, ker ta zaobjame dovolj dogajanja. Bolje, da nisi alergičen na ikone. Avstralija z Novo Zelandijo na strani zveze NATO. 


ua  Mahnjencem na vojaško tehnologijo se ob pogledu na 
spisek orosijo oči, saj se lahko igračkajo z maljutkami, 
gepardi, apači in podobnimi modernimi nosilci gorja na 
kopnem, v zraku ter vodi. S tega zajetnega seznama mo- 


-— ANTI-TANK COY. "«< 
. smao 000 "o 30 raš pred začetkom igranja napraviti zalogo sil, ki jih boš 


vora 


- 4 H INI.-X — nato klical na bojišče. Pri tem moreš bodisi odbirati zelo 
Ni ; mi na široko, iz vseh natovskih ali vseh varšavskih sil, bodisi 
š d se v zameno za bonuse omejiti na denimo Eurocorp (za- 
8 —— hodnonemške in francoske sile), kar ti prinese prototipna 
iii ze mmm orožja. Sestavljanje takega 'kupčka kart' je igra v malem 
< s ; in včasih je bitka odločena že z razporeditvijo, ki jo pone- 
; Ro. zr seš v boj. Zato velja biti preudaren, kar ni mačji kašelj. Ko 
PAI kona: mediji <) Se SANA ne 
HONCO ki 84 m je z mišjo klikneš recimo na tank leopard, padeš preč, saj se 
g mx edi ši - MER ti odpre razpredelnica s statistikami o kvaliteti optike, 
IE o aj DE a —4 oklepa na posamezni stranici in še kup podrobnosti. 
ji z | pa 


CO Nr sata ei KE Kmetje, lovci in tanki 


f 4 —pe - Wargame ni simulacija, a je za razred bolj zapleten od de- 

: s )) nimo Starcrafta 2. Soldatje v boju trošijo strelivo in če 

RI ŠIV ČE Kaj —h nočeš, da ostanejo s pipcem nasproti raketni artileriji, jim 
a Takole je videti strateška potezna karta v kampanjah. Provinc ni mnogo in skupke kmalu ob- ga moraš obnavljati s tovornjaki. Ti se radi zagozdijo v 


delaš. Žal se jih ne da igrati sodelovalno kot v predhodnici. Zastonj naj bi kmalu dospel še en. blatu, če morajo na poti do cilja zaviti s ceste. Abramsi in 
"IA zj H — zarana druščina znajo fasati kritično poškodbo v balistični 

računalnik in nekaj časa ne morejo streljati. Prav vsem 
enotam boj načenja moralo, tako da zmrznejo, ko suhoji 
in tornadi po njih mečejo napalm. Vse te finese terjajo do- 
bršno mero privajanja. 

Po drugi strani se ti ni treba ukvarjati z ekonomijo, saj ni 
gradnje baze in je vse osredotočeno na boj. Okrepitve pri- 
spejo na bojišče skozi koridorje s sosednjih ozemelj. Su- 
rovina za priklic so točke, ki pritekajo ob nadzoru stra- 
teških sektorjev na karti, podobno kot v Company of He- 
roes ali World in Conflict. Za zmago se je torej treba širiti 
in ne zapečkarsko tičati v kotu ozemlja, kar zagotovi di- 
namično borbo. 

Njena najmočnejša značilnost je brutalna dokončnost sle- 
hernega ukaza. Boji se odvijajo z visoko hitrostjo in na- 
pačno postavljene enote hitro pobere v ognju termoba- 
ričnih raket in kasetnih bomb. Pozabi na starcraftovsko 
poplesovanje z marinci. Ko zamočiš, lahko večinoma le 
še krpaš luknjo v frontni liniji. Igra uporablja robusten si- 
stem kamen-škarje-papir, zato je izid spopada v nekem 
sektorju nemalokrat odločen že pred prvim strelom - s 
sestavo sil, ki vstopijo v bitko. Wargamu tako uspe v real- 
nočasovni žanr prenesti vsaj delček šahovske igre mačke 
z mišjo, ki v resnici poteka v generalštabih. To poskrbi za 
svojevrstno napetost, precej močnejšo, kot je recimo 
pričakovanje, kaj ti bo nasprotnik poslal naproti v Com- 
mand 8 Conguerju. 


Eksplozivne harpune 


Drugi Wargamov privlak je odlično vzdušje, ki ga pričara 
s topniškimi salvami in drdranjem avtomatskih topov. Ko 
začno po tvojih oklepnikih od nikoder leteti granate, gre 
zares. Alarmi tulijo, poveljniki tankov kričijo, oklep rezko 
ječi pod zadetki. Zaslišiš "švisss" raket in zagledaš zaščit- 
ni znak hladnovojnih spopadov - bele vlečke za protiok- 
lepnimi raketami. Te v Red Dragonu močno dvignejo 
utrip, kakor so ga v prejšnjih dveh delih. 

Ravno po tem se najbolj odlikuje novost v zadnjem naslo- 
vu, vojne barkače. Ko čreva zletijo na plot, se impozantne 
ladje spremenijo v živahne panje, iz katerih leti vse mo- 
goče, od raket do snopov obrambnega ognja. Hitrostrelni 
topiči za bližinsko sestrelitev protiladijskih raket rohnijo, 
da moraš stišati zvočnike. Nebo pa belijo sledi radarskih 
vab, ki hočejo odvrniti projektile od mehkih ladijskih bo- 
kov. Ob teh prizorih si zaželiš, da bi bilo tovrstnih iger več. 
No, dokler se plovila ne zagozdijo eno ob drugo. Eugen se 
že pri nadzoru kopnih sil v prejšnjih delih ni odrezal brez- 
hibno, pri ladjah ga je pa kratkomalo pokronal. Nad ob- 
našanjem behemotov, ki nosijo po štiri in več različnih 
oborožitvenih sistemov, imaš premalo kontrole, da bi 
počeli tisto, kar hočeš. Ko jih imaš peščico na kombinira- 
nem kopnem bojišču, kjer podpirajo tanke, še gre. Če za- 
kurblaš povsem pomorsko karto, pa takoj pride do križev 
in težav. Razočaran sem tudi nad bero tipov barkač. Na 
kopnem in v zraku je količina bojnih strojev navdušujoča, 
dočim je ladij na posamezni blok le dober ducat. Mnogo 
slovitih modelov manjka in na letalonosilke pozabi. Tod 
Red Dragon daje vtis nedokončanosti. 


Prednostno za linijo 


Tečno pomorsko ukazovanje je neposredna posledica Eu- 
genovega načrtnega zapostavljanja pomembnega vidika 
igre: mikroupravljanja. V želji po 'šahovski igri' so obrnili 
hrbet natančnemu nadzoru malih gruč vojaštva, čeprav je 
v igri pomembno tudi to. Primer: oklepniki imajo spredaj 
in na boku različno debelino oklepa, vendar ne moreš 
ročno odrediti, kam naj usmerijo najtršo plat, že od Euro- 
pean Escalationa ne. Tam sem jim še pogledal skozi prste, 


tokrat ne bom. 

Empirični dokaz za mojo trditev je pogled na linijo, kjer so 
igralci s hitrimi prsti in odličnim mikroupravljanjem v 
prednosti. Nenavadno, da avtorji ignorirajo to dejstvo, ko 

pa je Wargame bolj večigralska kot puščavniška 
serija. Red Dragon ima ob izidu kar 34 večigralskih 
kart za do deset proti desetim igralcem, v nalinij- 
sko platformo pa si pravzaprav nenehno vpisan. 
(Brez skrbi, kampanjo se da igrati odklopljen.) Par- 
tije najdeš kar z brskalnikom, saj je samodejni 
iskalnik omejen na modus dva na dva in ga malo- 
kdo uporablja. Toda Wargame ima srdito privrženo 
skupnost, zato igralcev vsaj na srednje velikih kar- 
tah nikoli ne manjka. Pomeriš se lahko s komerko- 
li, tudi kot Sovjet s Sovjetom. Pokarati pa moram 
omrežno hrbtenico, ki je preveč občutljiva na to, ali 
ima eden od igralcev slabo linijo, saj tak zavira vse 
ostale. Uravnoteženost ga še biksa, a Eugen so do- 
slej znali hitro izdajati popravke. 


Wargame sleherno leto 


Vedi, da boš od Red Dragona največ odnesel, če 
rad premaguješ žive ljudi. V nasprotnem primeru ti 
ostanejo dober skirmish in četverica kampanj z do- 
mišljijskimi scenariji. Taka sta kitajski napad na 
Hong Kong, ki ga Britanci nočejo prepustiti, in no- 
va korejska vojna. Scenariji imajo potezno osnovo 
v obliki Riska - zemljevid je razdeljen na province, 
po katerih razpostavljaš bojne skupine. Ko se sre- 
čata sovražni, špil zažene realnočasovno bitko s si- 
lami, ki odražajo stanje na strateški karti. 

Način je hudo preprost in vsebuje le poveljevanje 
soldateski, nobenih političnih ali ekonomskih tri- 


Oklepniki sicer imajo neke sorte zalogo zdravja, 
spravi že nekaj zadetkov. Da se posadke podelajo v hlače, zadostuje dobro merjena topniška salva. 


ki jo vidiš spodaj. A v navzkrižnem ognju jih po- 


ARMORY UNITS 


VVORVEEI ISTI 


V orožarni bi prebil dneve. Avtorji so vdelali tudi veliko posovjetske mašinerije, kot je tank leopard 
2A5 na sliki. Toda spisek je v tem pogledu luknjav. Havbico Pzh 2000 boš denimo iskal zaman. 


kov. To je manj od načina v AirLand Battlu, kjer si 
lahko uporabljal strateške prijeme, na primer po- 
morske blokade. Vse štiri karte so manjše kot prej 
in ko jih daš v nekaj dneh skozi, ni dosti težnje po 
ponovnem preigravanju. Tudi zato, ker računalo ni 
kdovekako brihtno in na potezni karti ne doseže 
morilske agresivnosti iz skirmisha. 

Red Dragon je zato najprimernejši za tiste, ki se z 
Wargamom srečujejo prvič. Takim je nakup pripo- 
ročen, veterani pa so pred hudo dilemo. Po eni pla- 
ti je AirLand Battle bolj izpopolnjen naslov z boljšo 
potezno kampanjo. A po drugi igralci na liniji tru- 
moma drvijo na trojko, ker bo ALB slejkoprej ostal 
brez posodobitev. Namesto da izdajajo DLCje, pri 
Eugenu vsako leto splovijo kar nov naslov za polno 
ceno z ravno toliko nove vsebine, da imajo fajn iz- 
govor. Zvito, zvito - častno pa toliko, kot pošiljanje 
raket na radarsko liso za obzorje. 


obožuje zvok avtomatskih protiraket- 
nih topov ob sončnem vzhodu. 


vrhunsko vzdušje v še vedno ša- 

hovska igra v nor arzenal na kop- 

nem in v zraku v videz ladij v ob- 
našanje in majhna količina ladij x nadzor nas- 
ploh x slabše kampanje kot prej 


Eugen / Focus 

Murdered: 
Soul Suspect 


rišel je tiho in stopil v legendo. Pod to 

krilatico so nekdaj v Jugoslaviji prodaja- 

li pogrošne romane o Docu Hollidayu. 

Enako tiho pa je prišel med nas drug va- 
ruh zakona, policaj Ronan O'Connor, ki ga je 
Sguare Enix skrival praktično do izida. Avtorji 
Airtight Games so mu bržkone namenili vlogo 
legende, saj ga ubijejo že na začetku igre. Pa 
mu bo to uspelo postati? 


Igroromanskost 


Murdered tehnično spada med pustolovščine. 
Vendar ne klasične zahodnjaške, kjer smo vaje- 
ni rabe predmetov in reševanja miselnih orehov, 
marveč take, kot so popularne na Japonskem. 
V njih je najvažnejša zgodba, tisto, kar počneš, 
pa odkriva vedno nove tančice skrivnosti. Za 
zvrst smo gajdžini privzeli ime vizualni ali intera- 
ktivni roman, kar v primeru Soul Suspecta naj- 
bolje opiše, kaj od njega pričakovati. 

Nadzor nad Ronanom prevzamemo v trenutku, 
ko zakrinkani hrust na ulicah mesta Salema vanj 
izprazni cel nabojnik krogel. Pob najprej ne mo- 
re dojeti, da je šel rakom žvižgat, nakar mu po- 
kojna žena pove, da delo ni dokončano. Rešiti 
bo moral svoj poslednji primer, kajti ta ga veže 
na naš svet, ali pa nikdar več ne bosta skupaj. 
O'Connor sprva misli, da mora raziskati lastno 
smrt, kaj kmalu pa ugotovi, da gre le za delec v 
mozaiku lova na serijskega morilca, ki so ga 
mediji poimenovali Zvonar. Ob njegovih žrtvah 
je namreč vedno narisan zvonec. 

Vsak nov indic odkriva širšo sliko, ki sega do 
čarovniških procesov, zaradi katerih je to malo 
ameriško mesto tako razvpito. Kot duh Ronan ne 
more rokovati s fizičnimi predmeti, k sreči pa 
med vohljanjem naleti na najstnico, s katero lah- 
ko komunicira. Punčari to ni povšeči, a pristane 
na sodelovanje, ker je med pogrešanimi osebami 
njena mama, ki je kot jasnovidka sodelovala s 
salemsko policijo. Je Zvonar utišal tudi njo? 


Hoja skozi stene 


Da nimaš več fizičnega telesa, je včasih pred- 
nost. Kot Ronana pouči eden od duhov, je prob- 
lematičen le vstop v zgradbo. Ker je večina pos- 
večenih, je zunanji zid nepremostljiva prepreka. 
Ko si notri, recimo če ti nekdo odpre vhodna vra- 
ta, preprek zate ni. V praksi to ne drži povsem. 
Poleg fizičnega sveta moraš upoštevati še du- 
hovnega, kajti tam obstajajo prikazni davno po- 
rušenih objektov, ki so neprehodne. No, sliši se 
bolj komplicirano, kot je, in princip pogruntaš v 
nekaj minutah. Prekrivanje fizičnega in duhovne- 
ga sveta je hkrati izgovor za kopico skritih ko- 
tičkov, kamor se dokazi najraje skrijejo. Včasih 
tja, kamor človek ali človeški duh ne moreta. 
Takrat zna Ronan skočiti v telo najbližje mačke. 
Srž igre je raziskovanje lokacij, začenši z zaspa- 
no sosesko, kjer so te umorili, lokalno cerkvijo 
in policijsko postajo. Poleg indicev v njih včasih 
najdeš kako izgubljeno dušo, ki se ti izpove ali te 
poprosi za pomoč. Te mininaloge so mi bile še 


42 


posebej simpatične, saj jih opraviš mimogrede, 
za sprostitev. Škoda, da jih je le kakega pol du- 
cata. Ko najdeš ves dokazni material, iz najpo- 
membnejših kosov sestaviš teorijo, kaj se je 
zgodilo, in se odpraviš na nov kraj. Omeniti ve- 
lja, da so prizorišča čedna in dobro povzemajo 
duh malega pristanišča v Novi Angliji. 

Z napredovanjem narašča morbidnost, saj obiš- 
češ pokopališče, psihiatrično bolnico in muzej, 
kjer pripravljajo razstavo coprniških procesov. 
Ob tem srečaš sovražnike - demone, ki ti v ne- 
kaj trenutkih izsesajo dušo, če te zapazijo. Gib- 
ljejo se po hitro opazni, vnaprej začrtani trasi, 
zato jim s kratko GTE-sekvenco vrneš uslugo, 
če se jim prikradeš od zadaj. Teh konfrontacij je 
sicer malo, vendar moti, da nimaš druge izbire 
kot zahrbtno taktiko. Enkrat samkrat mi je us- 
pelo izogniti se jim, ker sem slučajno odkril pot, 
na katero avtorji bržda niso računali. 


Morilec brez fines 


Murdered sem zaradi privlačne šundovske zgod- 
be preigral na dušek. Tako Ronan kot poma- 
gačica Joy sta priljudna lika, s katerima lahko 
sočustvuješ, in pogube stranskih karakterjev te 
ne pustijo hladnega. Če se posvetiš le glavni 
štoriji, ti bo vzela kakih deset ur. Igralni čas po- 
daljšaš z zbiranjem skritih reči; vsaka od devetih 
zbirk ti odklene kratko srhljivo zgodbico. Enako 
najdevaš ženine zapiske o sebi in časopisne 
članke o morilcu. V nabiralniški del zlahka daš 
dodatnih pet ur, zato me neizmerno čudi, da po 
zaključku nimaš možnosti, da bi se vrnil v igro in 
poiskal manjkajočo robo, ali new game 4, ki je v 
tozvrstnih špilih prej pravilo kot izjema. Ne bi 
škodil niti kak dodaten konec. 

Nadzoru so vidi, da je bil napravljen za konzole. 
Tudi na računalniku ga je bolje igrati s plošč- 
kom. Naveza tipkovnice in miške je bolj za silo, 
kar je zlasti opazno v dnevniku. In med igra- 
njem, saj z njima včasih kakega predmeta Ronan 
preprosto ne zazna, četudi buljiš naravnost vanj. 
Občasno se takisto zgodi, da odkrite reči izginejo 
ali da se na kasneje ponekod brez razloga pojavi- 
jo nove, kar mi daje misliti, da so kak cikel testi- 
ranja izpustili. Noben teh hroščev ni kritičen za 
končanje igre, a zmotijo. Sploh ker za špil hočejo 
polnih 40 evrov, dasi so prednaročnikom zraven 
zastonj dali drugo Airtightovo igro, Guantum Co- 
nundrum. Raje počakajte, da bo v akciji za pol 
manj. Kot roman je zelo fajn, kot igra pa se na 
trenutke spotika. Vseeno si želim nadaljevanja. 


si še drugič ta mesec na glavo po- 
vezne klobuk, a se tokrat požene v ono- 
stranstvo. Smrt ga ne bo ustavila! 


dobra nadnaravna detektivka s 
finimi liki v obilo dodatnih za- 
poslitev v zanikrni spopadi z 
demoni x hroščki in nedodelanosti x ni vno- 
vičnega igranja Kirtight / Sguare Enix 

Glede na zvrst interaktivne pripovedi in slično fabulo bi kdo pomi- 
slil, da je Murdered podoben Beyond: Two Souls. No, od Sonyjeve 
uspešnice ga loči precej bolj odprt svet in ni le zaporedje prizorov. 


Nkatti 


Demoni so dobra zamisel, kako vnesti malo akcije ali vsaj tiholazenja. 
Vendar izvedba šepa. Ubiješ jih le na en način, izogniti se jim ne moreš. 

ale Castlevania s polnim naslovom Lords of 

Shadow - Mirror of Fate HD je predelava s 

3DSa, ki po novem domuje še na PCju, xboxu 

360 in PS3ju. Ker jo gledaš od strani in vsebu- 
je dosti raziskovanja, na prvi pogled bolj spomni na 
starošolske 'vanije kot na akcijski niz Lords of Sha- 
dow. V resnici je mešanica obeh pristopov, ki temelji 
na 2.5D-skakalništvu in lahkem ugankarjenju, razis- 
kovanju ter modernem tepežu. 


Občasno se kamera oddalji in pokaže fletno gotsko 
arhitekturo, ki se poda vampirskemu nizu. Zal je 
muzika le bleda senca nekdanje veličine. 


Štorijalno je Zrcalo vezni člen med obema poglavje- 
ma LoS. A v središču pozornosti ni Gabriel, član 
druščine, ki skrbi, da so običajneži varni pred nadna- 
ravnimi silami. Mirror se osredotoča na njegova po- 
tomca, Simona in Trevorja, ter skrivnostnega Alucar- 
da. Enega v Drakulin grad pripelje sla po mašče- 
vanju, drugi želi poraziti starodavno zlo, tretji se ble- 
doličen prebudi v grobnici. Pred koncem se bodo nji- 
hove usode prepletle in zna biti, da boš nad zaključ- 
kom vsaj malo presenečen. 


Redke miselne zagonetke rabijo kot oddih od te- 
peža in raziskovanja. Tale solidno popestri dogaja- 
nje, čeprav se možgan ne pretegne. 

Izmenično boš z vsemi tremi raziskoval temnice in 
dvorane, polne pasti, beštij ter skrivnosti. Poti se do- 
stikrat vejijo, a v slepih ulicah vedno najdeš nagrado. 
Morda je to eno od neštetih trupel s sporočili, stran za 
knjigo z opisi pošasti ali oltar, ki te napravi bolj trdo- 
živega oziroma poveča malho. Ta nato sprejme več 
blagoslovljene vode in municije, ki pride prav v boju. 
Špil se bolj kot na proslavljeni Symphony of the Night 
naslanja na Lords of Shadow in pozna izmikanje, 
blok, protinapad, lučanje sovražnikov v luft ter malo 
morje kombinacij, ki se sproti samodejno odklepajo. 
Na najvišji od treh težavnosti je tepež ravno prav za- 
guljen, najsvetlejša točka pa so večnivojski šefovski 
obračuni, ki terjajo, da si zapomniš vzorce, in spom- 
nijo na zlate čase niza. 


Če si vajen mnogovrstnosti capinov, kakršno je niz 
premogel včasih, boš razočaran. Srečoma so šefi 
kul in HD-inačica manj najeda s OTEJI. 


Tistih par miselnih orehov streš brez problemov. Iz- 
kusiš tudi za 'vanije tipsko vračanje na obiskana pod- 
ročja, ko prejmeš novo sposobnost. A pri vsej izkuš- 
nji se je težko znebiti vtisa, da ne preseže sestavnih 
delov in da ne teče gladko. Fane Igarashijevih sta- 
rošolskih vampirščin bo zato potešila kvečjemu za si- 
lo. Guacamelee (J238, 88) je denimo recept prav ta- 
ko začinil z dobršno mero modernega klofanja, a bil 
na kraju bolj posrečen. Vseeno je inačico HD laže pri- 
poročiti kot izvirnik za 3DS, saj vsebuje dovolj popil- 
kov, manj nepotrebnih sekvenc GTE in izboljšano 
grafiko. 12 evrov na Steamu pod črto ni preveč, če ti 
brez metroidvanije živeti ni. Za pravo stvar pa bo tre- 
ba počakati na frišen izdelek Ige, ki je nedavno tega 
zapustil Konami. Bojda ravno zato, ker so mu pre- 
prečevali, da bi delal tovrstne špile. 


Kavbojc zopet obišče svoj omiljeni 
G a EITE NA grad. Tokrat z vzpenjačo, saj je len. 


MercurySteam / Konami. OO 7 Konami 

EXCEED YOUR VISION 


NATISNITE VEČ 
PLAČAJTE MANJ 


Distribucija: Avtera d.o.o. 
Litijska cesta 259, 1261 Lyubljana-Dobrunja, www.avlera.si 


91 


THE LAST DOOR - 
GOLLEGTOR'S EDITION 


pizodice te klasične pustolovščine smo zgrešili, 
E zato napako popravljamo zdaj, ko je izšla kot šti- 

ridelna celota v kolektorski ediciji. Igra za skraj- 
no pikslasto podobo nosi privlačno in dobro podajano 
pripoved za časa viktorijanske Anglije, ki deluje kot 
zmes Lovecrafta in Edgarja Poa. V glavni vlogi je Je- 
remiah Devitt, ki se po prejemu skrivnostnega pisma 
odpravi na obisk k prijatelju iz študentskih dni. Tam 
spozna, da je naredil samomor, s tem pa se začne od- 
stirati njuna pozabljena preteklost. Loti se raziskova- 
nja, a kamorkoli stopi, ga spremljajo smrt, bizarne vi- 
zije in vrane. Korak za korakom ga bolj vleče v svet 
okultnega. 


Sogovornikov, kot je tale obupana nuna, v igri spo- 
znaš malo, pa še ti so redkobesedni. Večji je pouda- 
rek na reševanju ugank in kombiniranju predmetov. 


V vsaki epizodi se fant znajde v drugem okolju, od 
mrakobnih zapuščenih vil do revne mestne četrti, po 
katerih napreduje linearno. Na poti srečuje redke lju- 
di, s katerimi izmenja besedo ali dobi namig. Večino- 
ma pa rešuje uganke. Te so večidel logične in rešljive 
na en način, tako da terjajo uporabo predmetov na 
pravih mestih in občasno kombiniranje reči v inven- 
tarju. Nekaj jih je kar posrečenih, ko mora Jeremiah 
denimo paziti, da ga ne sliši slepi duhovnik, ali z glas- 
bo iz škatlice ohrabri obupano nuno. 

Špil ni pretirano zahteven, je pa treba kdaj prečesati 
območja in predmete, saj v morju kvadratkov mimo- 
grede kaj spregledaš. Namenoma uporabljeno gra- 
fično omejenost so izvajalci dobro izkoristili. Česar ni- 
so mogli pričarati vizualno, pa so nadomestili s srhlji- 
vo zvočno podlago. Ob minimalističnem izgledu pride 
ta še toliko bolj do izraza. Igra se pohvali z odličnim 
soundtrackom, ki pikslom z melanholičnimi vižami 
na violini in klavirju vdihne dodaten čar. Dogajanje je 
spretno tempirano in zna presenetiti s pretresljivimi 
trenutki, ob katerih sem nekajkrat krepko cviknil. 


Tvoj inventar ni nikoli prepoln in večino najdenega 
uporabiš sproti. Vsekakor pa je lov na piksle dobe- 
sednega pomena, saj mimogrede kaj zgrešiš. 

Kljub arhaični podobi je razvijalcem uspelo ustvariti 
pristno lovecraftovsko vzdušje, ki se ga ne bi branil 
marsikak večji naslov. 


Morda se bodo Zadnja vrata s slabimi petimi urami 
igranja komu zdela prekratka. Vendar gre za še en 
dokaz, da je manj lahko več, in za starošolske pusto- 
lovce ter ljubitelje skrivnostnih avantur je popotova- 
nje priporočljivo. Vse štiri epizode lahko sicer brez- 
plačno potegneš z Thelastdoor.com. To načeloma za- 
dostuje, saj so igralno enake. Ima pa nakupna inačica 
nekoliko nadgrajeno grafiko, kristalnejši zvok in nekaj 
dodatnih koscev, ki se ukvarjajo z ozadjem zgodbe. 
Ker se avtorji financirajo izključno iz denarja, pri- 
dobljenega od strank, je nakup zagotovilo za nadalj- 
nje ustvarjanje. Če jim uspe priti dovolj daleč, bomo 
slednjič le izvedeli, kaj se skriva za poslednjimi durmi, 
kajti fabula ni zaključena. Gerald 

The Game Kitchen e 10 EUR 


SAMURAI GUNN 


okalno večigralstvo je znova v modi predvsem 
L zaradi odraslih igralcev, ki se jim kolca po starih 

časih. Če ti uspe zofo napolniti s prijatelji, ki po- 
sedujejo nindža reflekse in se navdušujejo nad Japon- 
sko, po predalih pa se ti valja par igralnih palic ali tip- 
kovnic, bi ti sedel Samurai Gunn. 


Eva, 


a de ue 4 VB. dia. Mea 


Taka je videti okolica že po nekaj usmrtitvah. Krvavi 
madeži, trupla in glave so vsepovsod. Mednje se lah- 
ko uležeš in tako skrit prežiš na mimoidoče! 


Gre za arkadno razpaljotko v osembitni podobi, kjer 
se v od strani gledanih arenah pomerijo do štirje 

gibčni samuraji. Cilj je pobiti vse, kar ni ti ali v dru- 
gem modusu tvoj partner, ter ostati živ. Vsak ude- 
leženec ima meč in pištolo s tremi naboji, ki jih hitro 
zmanjka - tolikanj bolj, če cepneš v vodo in zmočiš 
smodnik. Zaznavanje udarcev je do piksla natančno 
in če si vešč, lahko s preciznim zamahom blokiraš re- 
zilo ali celo odbiješ kroglo nazaj k pošiljatelju. Seveda 
je treba upoštevati okolico, kjer prežijo ostri koli, le- 
pljive stene in vodnjaki, v katerih se utopiš. Dosti je 


bambusa, ki ga je treba razsekati, in platform, ki so 
tako vsaksebi, da jih dosežeš le z dvojnim skokom. 
Arene so velike ravno toliko, da ni pretirane gneče, 
da pa hkrati spodbujajo nenehno gibanje. 

Pikslasta krvavost je epska, saj ob smrtih kri brizga v 
hektolitrih, kar spremljata hipna zamrznitev slike in 
izostritev obglavljenja. S tem poklonov filmom, kot je 
Kill Bill, ni konec. Če sta dva od borcev zelo ize- 
načena, se znajdeta v posebni areni, kjer ob sončnem 
zahodu stečeta drug proti drugemu z iztegnjenima 
mečema. Preživi lahko le eden! Celostno podobo za- 
ključuje glasba, ki je mešanica hip-hopa in japonske 
tradicionalne godbe. 

Bambus ponekod nenehno raste in tu pa tam ustvari 
balonček, v katerem lahko s pištolo prežiš na kanaljo. 
Zna pa biti veselo, če obda dva ali več borcev. 


Žal je špil nekoliko preveč omejen. Manjka samotars- 
ka kampanja in vse, kar lahko počneš, če nimaš lo- 
kalno prisotnih soigralcev, so posamični boji z umet- 
no pametjo, ki ni pretirano dobra. To hitro postane 
rutina, v večigralskem načinu, ki nima in ne potrebu- 
je spletnosti, pa manjkajo vsakršne nastavitve. V so- 
rodnem in bolj dodelanem Towerfall Ascensionu jih 
kar mrgoli, pa še dodajajo jih. Če te ne mami krepka 
japonskost, zato bolj svetujem slednjega. Raveer 
Maxistentialism e 14 EUR 


THE LAST TINKER: 
GITY OF GOLORS 


kcijske platforme je davnega leta 1996 v tretjo 
dimenzijo popeljal prelomni Super Mario 64. Po- 


stavil je smernice in navdihnil rod podobnih bar- 
vitih špilov z risankastim junakom, ki drveč skozi po- 
krajino premaguje pisane hribe in doline ter skače fa- 
lotom po glavah. Toda na računalnikih so take igrice 
redke. Ena od njih je bavarski The Last Tinker. 


Svet je tako prešerno pisan, da mestoma bolijo oči. 
Povsod so razmetane skrivnosti. Naletiš lahko na jam- 
ske poslikave in rasto, ki rauha zelišča. 

Iz tretje osebe vodimo gibčno opico Koru, ki z naviga- 
torsko žverco Tap prebiva na obrobju Colortowna. Na 
obronku barve še živijo v sožitju, dočim v mestu raz- 
saja nestrpnost, ki zaradi predsodkov preraste v sov- 
raštvo rdeče, zelene in modre. Pri močnih rdečkotih 
na površje priplava jeza, pogumne plave zajame de- 
presija in radovedne zelenkote panika. Vse to privede 
vrhovnega duhca do tega, da si zaželi z bledico izbri- 
sati skregani svet. Lep oris trenutnih razmer. Na nas 
je, da kot živalca s sposobnostjo upravljanja poenoti- 
mo prebivalce in rešimo dimenzijo. 


Priporočljivo je igrati s ploščkom. Gobica nudi boljši 
nadzor in lajša boj ter avtomatsko skakanje, saj je do- 
sti kombiniranja petelina in akcijskih gumbov. 


Pisani in živi svet je luštno sestavljen iz papirja, lepila 
in barvnih odtenkov, podobno kot v Tearawayju za vi- 
to. Barvit je kot mavrični prdci stotih samorogov, ta- 
ko da se je v slogu Assassin's Creeda z držanjem 
gumba za tek užitek dričati naokoli in se plaziti po 
drevesih ter brveh. Kmalu naletimo na sovražnike, ki 
se jih znebimo z dokaj preprostim udrihanjem po treh 
knofih, ki predstavljajo osnovne barve. Nepridipravi 
segajo od malih pack do velikih stvorov s špicami in 
gromozanskih šefovskih tjulnjev. Skladno z našim os- 
vajanjem barv jim rastejo zaščitne avre, tako da mo- 
raš kasneje kombinirati barvne udarce. Barvne vešči- 
ne je treba uporabljati tudi pri reševanju zagonetk z 
gobami. Velike gobe z uporabo zelene barve osedla- 
mo in rušimo vse pred sabo, z modro jo spravimo v 
jok, da solze premagajo bledino ... 

Špil lepo teče in te posrka vase, tako da devet ur 
zgodbe prehitro mine. Kasneje se lahko v vsako po- 
glavje vrneš in pobereš skrivne čopiče, s katerimi od- 
kleneš hecne efekte in božji način. Večjih zamer ni, 
mestoma zatajita nadzor ali kamera, toda umiranje je 
neboleče. Gre za posrečeno arkadno poskakovalnico, 
prepleteno s tepežem in reševanjem ugankic in odeto 
v luštno zgodbico. Zelo je primerna za mlajše, za ka- 
tere so predvideli svojstveno težavnostno stopnjo. 
Vendar niso izključili hardcore igralcev, ki lahko izbe- 
rejo smrt ob vsakem dotiku. Tako si za dva desetaka 
kupiš obilico zabave za staro in mlado. Raveer 
Mimimi Productions 6 20 EUR 


LILI: GHILD OF GEOS 


ili je punčara, ki se uči za botaničarko. Ker hoče 
[:«: najboljšo seminarsko v razredu, prijadra na 

fantazijski, bujno poraščeni otok Geos. Toda he- 
cna akcijska pustolovščina kmalu dobi višji cilj. Sim- 
patični preklasti prebivalci namreč hlapčevsko garajo 
za tiranske duhove s pokvarjenim županom na čelu. 
Lili jim bo seveda pomagala. 
Ko se v tretji osebi prvikrat sprehodiš po risankasti 
obali, kjer valovi božajo pesek in se palme zibajo v 
vetru, igrica deluje obetavno. Kljub lahkotnosti te svet 

povleče in uzreš mnogo referenc na igre, kot sta Ma- 
rio in Final Fantasy. Poleg avanturističnega tekanja 
sem ter tja in čvekanja je v ospredju boj z duhovi. 
Udejanjen je v obliki preproste ločene miniigre, v ka- 
teri je cilj pazljivo populiti rože s hrbta zlodeja. Ideja je 
še kar posrečena, a izvedba peša in prične hitro dol- 
gočasiti. Zlasti ko ugotoviš, da je okoli dotične meha- 
nike zgrajen cel špil. 

Ne pomaga, da te v svojih petih uricah Lili redno 
spomni, da izvira na tablicah. Naj gre za klikanje po 
posodah, puljenje cvetja, pretikanje stikal ali lovljenje 
duhcev - sleherno dejanje spremlja občutek, da je 
mišljeno za vlečenje s prsti po dotikabilnem zaslonu. 
Avtorji so imeli dve leti, da bi prevetrili nadzor in vse- 
bino, a ju niso. Kak skakalni odsek bi dogajanje hudo 
popestril, toda iskal ga boš zaman. Dekle namreč ne 
zna skakati. 


Tale malce nenavadna tretjeosehna akcijska avanturi- 
ca z zunanjostjo nedvomno pritegne pozornost. Ško- 
da, da pod bliščem tiči plitka predelava s tablic. 


Si pa lahkotno frpjsko višaš tri statistike, ki pomagajo 
pri šprintanju, ali v štacuni kupuješ predmete, ki te po- 
hitrijo ali režejo trnje. Tam tudi prodajaš rožice in si 
omisliš opravo drugačne barve, ker je Lili nečimrna. A 
tako glavne kot stranske naloge so rutinske in igranje 
se začne hitro ponavljati. Čisto vse opraviš tako, da si- 
stematično prečešeš celotno farbovito območje od 
skupno petih, naženeš peščico zlobnežev, nabereš 
predmete, odpreš skrinje in poiščeš kakšnega izgub- 
ljenega lesenkota. Hvaljenje z nelinearnostjo v primer- 
javi z inačico za ipad je zato votlo. Še najbolj vlečeta 
zbiranje mask in lep svet. Žal pri slednjem razočara, 
da kljub začetnemu vtisu prostranosti vselej tekaš po 
ozkih potkah med vidnimi in nevidnimi zidovi. 

Lili bi lahko bila načeloma v redu za mlajše, ki jim an- 
gleščina ni tuja ali imajo koga, ki bi jim pomagal. 
Vendar leno predelano avanturico Steam ceni na 
konkretnega dvajsetaka, kar je odločno preveč. Kljub 
slabši grafiki in odsotnosti bonbončkov jo je bolje iz- 
kusiti na ipadu, kjer jo dobiš za par kovačev in se igra 
gladkeje. Kavbojce 

BitMonster e 20 EUR 


Boj sestoji iz klikanja po rožah, kjer paziš, da se ne 
zbodeš oziroma da se čimprej odkrižaš bomb. Ce si 
prepočasen, ti zmanjka oprijema in cepneš na tla. 


WARHAMIMER 40.000: 
STORM OF VENGEANCE 


obiti igričarsko licenco za Warhammer 40.000 
D je bilo dolgo teže kot naučiti orka uglajenega ve- 

denja. Do lanskega marca, ko so Games Work- 
shop sprostili zavore. Eden od rezultatov je Storm of 
Vengeance za PC ter iOS. No, če gre soditi po njem, 
je bolje, da znova zapro duri v Workshop. Ob temle 
porazu bi si Bog-imperator zaželel, da bi ga odklopili z 
naprav, ki ga ohranjajo pri življenju. 
Storm of Vengeance je klon risankavega razpostav- 
ljanja stolpičev Plants vs. Zombies. Oziroma klon klo- 
na, saj gre enostavno za preobleko naslovčiča Ninja 
Cats vs. Samurai Dogs, prejšnjega špila studia Eu- 
technyx. Na levi strani igralnega polja postavimo svo- 
je stavbe, ki štancajo kanonfutr, in soldate po petih 
stezah pošiljamo na desno. Tam ima utrdbe sovrag, 
ki se nam zoperstavi na podoben način. Če ga naša 
vojska potisne dovolj daleč in uniči stavbe, zasede 
stezo. Ko si lastiš tri, si zmagal stopnjo. 
Špil si kar prizadeva z raznolikostjo. Igraš z vesoljski- 
mi marinci ali orki. Oboji imajo lastno trojico stavb, ki 
proizvajajo surovine ali zverine. Orki lahko svoje 
monstrume nadgrajujejo in se gredo magijo, marinci 
pa na bojišče kličejo terminatorje, dreadnoughte in 
podobne frajerje. V predahu med misijami bajtice in 
vojaštvo nadgrajuješ. Stopenj je več ducatov na po- 
samezno kampanjo, vmes pa ti vržejo še kak samos- 
voje zaguljen izziv z omejeno količino sil. 


Borci se radi spotikajo eden ob drugega in streljajo 
povsem napačne sovražnike. Je pa fajn, ko s termina- 
torjem takole blokiraš pot orkovskemu tovornjaku. 


A ni tako lepo, kot se sliši. Nadgradnje in stranske na- 
loge ti kaj malo pomagajo, ko pa gre vsaka po istem 
kopitu in se spopadi kmalu začno grozno ponavljati. 
Slej ko prej najdeš pristop, ki ga uporabljaš do onemo- 
glosti. Po poldrugi uri igranja bi raje kušnil orka, kot 
špilal dalje. Bojni sistem je poln nelogičnosti in skritih 
vrednosti, kot so kritični zadetki, katerih možnosti ne 
izveš nikjer, četudi so lahko odločilne! Najprej se ob 
zmagah počutiš fajn, nakar postane jasno, da silicij 
goljufa in bljuva vojake kljub uničenim hišam. 

Še bolj boli mlahava predstavitev Warhammerjevega 
sveta. Podoba bi bila že deset let nazaj zastarela. Kdor 
je vajen brutalnih udarov marincev v Dawn of Waru, 
bo ob tukajšnjem kilavem gibanju nad avtorje pošiljal 
Inkvizicijo. Misije v obeh kampanjah so sicer poveza- 
ne v pripoved, ki pa je butasta in deluje, kot bi nekdo 
iz Warhammerjevih kodeksov vkup naključno zmetal 
najbolj proslavljene vrstice. 

Spričo nadgrajevanja sil je Storm of Vengeance po- 
gojno primeren kvečjemu za zabijanje časa na tablici 
ali telefonu, kjer je pol cenejši. ln ob orkovskih dialo- 
gih se bodo neznalci nasmihali. Na Steamu pa ga ne 
kupuj v nobenem primeru. Aggressor 

Eutechnyx e 9 EUR 

Tehnologija organskih svetlečih diod, na kratko OLED, obeta kot listič 
papirja tanke upogljive zaslone, velike sijoče stene in prosojne prikazo- 
valnike. Toda 'obeta' jih že desetletje, kljub temu pa so največ, kar ima- 
mo v rokah, navidez običajni ekrani za mobitele in še kakšna malen- 
kost. Aggressor razišče, kod se obira prihodnost zaslonov. 


debati o razvoju televizorjev, računalniš- 
kih monitorjev in ekrančkov za ročne one- 
gaje je nujno omeniti OLED. V smislu: "Da- 
našnji teveji imajo okrog petdeset palcev, ko 
pridejo oledi, bodo pa čez celo steno!" Ali: "Pri 
monitorju moraš izbirati med hitrostjo ali ločlji- 
vostjo, z oledi boš imel oboje!" Jasno, saj na raz- 
stavah proizvajalci že več let kažejo impresivno tanke 
televizorje na osnovi organskih diod. Te so postale 
magična beseda za napredek pri ekranih. Danes so v 
mnogih mobitelih, na primer seriji galaxy S, prvi izve- 
denki PS vite, fotoaparatih in digitalnih urah. 


Toda od res visokoletečih napovedi o velikosti, ukriv- 
ljenosti in prosojnosti smo v resnici videli malokaj. 
Vsako leto se predvideni prihodi največjih naprav s 
sejmov v trgovine zamaknejo še za eno dvanajstme- 
sečje. No, do letošnjega CESa, kjer se je OLED krat- 
komalo poskril. Nove izdelke je predstavil zgolj LG! 
Famozni ukrivljeni 105-colar, s katerim je tam poziral 
Samsung, je še 'stare' sorte LCD. Lanskega decem- 
bra je vznemirila vest, da je Sony kljub pionirstvu na 
področju omejil proizvodnjo in prekinil skupni razvoj 
televizorja s Panasonicom. Samo LG je ostal glasen, 
dočim so najnovejši izdelki drugih podjetij na temelju 
lcdjev. Kaj se dogaja? Se je organskim diodam zatak- 
nilo? Odgovor: malo že, a le začasno. 


Organske ledice 


OLED je kratica za Organic Light-Emitting Diode, or- 
gansko svetlečo diodo. Ta deluje podobno kot klasič- 
na svetleča dioda, kakršnih najdeš vsepovsod polno, 
med drugim v bliskavici na telefonu. Toda pri navad- 
nih ledicah je svetilni material napravljen iz polpre- 
vodnikov, sličnih tistim, iz katerih so sestavljeni raču- 
nalniški čipi. Pri organskih pa je svetilna snov zelo 
tanka plast organske spojine. Ob besedi 'organsko' 
hitro pomisliš na živo tkivo, a izraz moraš tu razumeti 
v kemijskem smislu: kot snov iz ogljikovodikov. 


Gre za polimere, zelo dolge molekule s prav tako dol- 
gimi imeni v slogu polifluoren ali polifenilen-vinilen. 
Plasti teh snovi so stisnjene v sendvič med elektrodi. 
Ko nanju pritisneš električno napetost, anoda iz or- 
ganske snovi posrka elektrone. Na njihovo mesto pa- 
dejo novi, ki jih dostavlja katoda. Ob padcu v krožni- 
ce atomov polimera se jim zmanjša energija in od- 
večno izsevajo kot svetlobo. Tako porabljaš električ- 
no energijo, da puliš elektrone iz snovi, v zameno pa 
dobiš svetlobno. Podobno kot pri ledicah posamezna 
plast snovi oddaja svetlobo ene same barve. Da dobi- 
jo različne odtenke, morajo konstruktorji združiti več 
različnih polimerov. Samsung jih na primer nalaga 
eno ob drugo, dočim jih pri LGju zložijo v nadstropja. 

Svetleče polimere so odkrivali v sedemdesetih in 
osemdesetih letih prejšnjega stoletja. Prvo delujočo 
organsko diodo pa so leta 1987 napravili pri Kodaku. 
Sprva so organsko plast na elektrode nanašali tako, 
da so snov uparili, nakar se je usedla na površino. A 
to je drago in zamudno. Danes se širi pristop s kap- 
ljičnim tiskanjem polimera na substrat, ne dosti dru- 
gačnim od ink-jet printanja fotk! Pri kemijskem gi- 
gantu DuPont pompozno trdijo, da lahko 50-palčni 
panel tako nastane že v nekaj 

minutah. 


Prvi OLED-televizor, Sonyjev XEL-1, je meril enajst 
palcev po diagonali in tri milimetre po debelini. Za- 
radi cene treh dolarskih tisočakov se ni prijel. 


Zakaj LED TV ni zgolj LED 


Ker organske ledice barvo sevajo same po sebi, so 
zasloni na njihovi osnovi zgrajeni drugače kot elcede- 
ji. Tam tekoči kristali prepuščajo nenehoma prižgano 
ozadno svetlobo do barvnega filtra, ki prepusti želeno 
nianso. V starejših primerkih je ozadna luč hladna 
fluorescentna svetilka, dočim je v tistih z oznako LED 
to plast svetlečih belih diod. Novodobni 'LED-televi- 
zorji! so zato še vedno tekočekristalni, s pravilno 
oznako LED LCD in ne zgolj LED, kakor jim radi pra- 
vijo tržniki, da bi jih predstavili kot nekaj hudirjevo 
novega. OLED zato ni nekakšnja nadgradnja za LED! 

Pri ledjih odtenke dobimo z barvnim filtrom, pri oledu pa jih sevajo Že same 
organske ledice. Pristop ima manj plasti in še tanjše so, zaradi česar je zas- 
lon bistveno tanjši. Cenejša bo tudi proizvodnja, ko se postopki utečejo. 


OLED je drugačna tehnologija, saj ne potrebuje do- 
datne svetilke. Organske ledice poskrbijo tako za bar- 
vice kot za svetlobo. Ločimo dve sorti panelov z or- 
ganskimi diodami: takšne s pasivno in aktivno matri- 
ko (Active Matrix - AMOLED). Razlika je v načinu 
prižiganja posameznih barvnih odsekov na površini. 
Pri pasivni matriki pike prižge preprosta pravokotna 
mreža žičk, pri aktivni pa ima vsaka pika svoj tranzi- 
storček. Ekrani z aktivno matriko hitreje in natanč- 
neje prižigajo piksle, zato imajo boljšo odzivnost in so 
nasploh kvalitetnejši. Seveda je aktivna matrika draž- 
ja, saj vsebuje dodatno plast tranzistorčkov v panelu. 
Večina bolj prelestnih zaslonov v mobilnikih in televi- 
zorjih je danes že vrste AMOLED, dočim so pasivni 
stvar cenejših, bolj potrošnih naprav, kot so budilke 
in prikazovalniki na GPSih. 


Čudo tehnike 


Prednosti organskih diod so mnogotere. Črno barvo 
ponazorijo enostavno tako, da se ugasnejo. Črna je pri 
njih zares črna in ne le zelo temno-siva kot pri ledju, 
kjer celo pri deklarirano črni sceni zapaziš presevanje 
ozadne svetlobe. Na oledih tudi v starejših primerkih 
počrnjenega zaslona ne moreš ločiti od črnega roba! 
To pomeni boljše kontraste glede na ostale ekrane. 
Obenem omogočajo še boljše zorne kote, da lahko 
vsebino škiliš prav od roba. Igralci so pak veseli 
odličnih odzivnih časov, ki so nekaj desetkrat nižji od 
ledjevih! Po drugi plati organske diode ne sijejo tako 
močno kot običajne ledice, zato je še nekaj problemov 
z razločnostjo vsebine na soncu. 
Ker oledice ne potrebujejo dodatne luči, so lahko na- 
prave z njimi zelo tanke, kot ovitek plastične mape. 
Svetilna plast je ponavadi debela nekaj 


Uporabniki fonov z oledicami pričajo o barvno bolj 
živi sliki, saj imajo širši barvni obseg kot ledji. Je 
pa te zaslone zahtevneje skalibrirati, s čimer je 
imel Samsung pri prvih galaxyjih težave. 

sto nanometrov, milijonink milimetra. To pomeni 
manj kot stotino debeline lasu. Nasprotno je že samo 
celica tekočega kristala v ledju debela stokrat več, 
okrog 25 mikrometrov ali tisočink milimetra. Prišteti 
moraš še plast filtrov in svetilko. 

Zaradi tankosti je moč nekatere OLED-zaslone zvija- 
ti. Tod je podlaga namesto trdega stekla upogljiva 
plastika. Vendarle takšnih panelov verjetno ne bo ni- 
koli moč poljubno prepogibati in mečkati. Omejitev je 
aktivna matrika s tranzistorčki, ki maličenja ne mara. 
Zvečine se lahko nadejamo zmernega ukrivljanja, kar 
kravatarji na prezentacijah rade volje pokažejo in 
smeje upognejo kak prototipni mobilnik. Druga po- 
sledica majhnega preseka je možnost prosojnega pri- 
kazovala, pri čemer morajo uporabiti prozorne elek- 
trode, na primer iz indij-kositrovega oksida. 


Nazadnje velja omeniti porabo elektrike. OLED-pri- 
kazovala večino običajnih prizorov izrišejo varčneje, 
pri 50 do 80 odstotkih porabe ledja. Toda vmes je ha- 
kelje: povsem belo ozadje žlampanje požene v višave 
na tri- do petkratno vrednost lcedjeve! Takrat se mora- 
jo prav vse organske barvne plasti prižgati na najvišjo 
jakost. Kdor ima mobilnik z oledom, je morda že sli- 
šal za nasvete, naj si omisli temnejše ozadje. Slednja 
res varčujejo z elektriko in nezanemarljivo podaljšajo 
čas med polnjenji naprave. Pri oledih je torej za razli- 
ko od lcdjev poraba močno odvisna od vsebine. 


Od malih zaslonov navzgor 


Spričo naštetih dobrot je logično, da velika podjetja 
že dolgo vlagajo v razvoj te tehnologije. Olede se je 
pričelo štancati pred desetletjem in so sprva našli 
dom v manjših napravicah, kot so ure, mobilniki, fo- 
toaparati ter igralniki muzike. Tamkajšnji prikazoval- 
niki redko nosijo povsem bele podobe, zato so bile 
baterije hvaležne in prihranek je bilo čutiti na prosto- 
ru. Motorola, Nokia in Sony Ericsson so že leta 2006 

predstavljali prve modele telefonov, kot je bil Nokijin 
N85. Kodak je fotoaparat z oledom, easyshare LS- 
633, pokazal leta 2003. Microsoft je tovrsten zaslon- 
čič vgradil v igralnik zune HD, Sony walkmane serije X 
in Samsung v nespametne ure gear. Zaslončki vrste 
AMOLED so v prestižnejših linijah telefonov, kot so 
Samsungovi galaxyji S, LGjev flex in Nokijine lumie. 
To skupno nanese slabih deset odstotkov mobilniške- 
ga trga. 

Kot bi sklepali za svetilo, organske diode niso omeje- 
ne na razvedrilno elektroniko, marveč napredujejo tu- 
di na področju osvetljave. A ne zaradi izkoristka, kajti 
ta trenutno še šepa za tistim fluorescentnih žarnic. 
Oledice ta hip niso varčna opcija, namečkoma jim 
manjka svetlobne moči. Inženirji namesto tega izra- 
bljajo njihovo lastnost, da lahko sijejo kot površina, in 


% 
Ja ka | 
Z oledicami je moč dobesedno napraviti ploščice, 
ki svetijo. Oblikovalci notranjih prostorov si že ma- 


nejo roke in tvorijo svetilne površine kubističnega 
videza. Kot vidiš, se tudi manj grejejo. 

BMW je prejšnji mesec v Pekingu predstavil vizijo 

luksuznega avta prihodnosti, ki ima med ostalim 

zadnje OLED-luči. (Zarometi pa so laserski, kar je 

tudi noviteta.) Koncept kot tak ne bo šel v serijsko 

proizvodnjo, marveč bodo posamezne tehnologije 
v kratkem našle pot v redne modele. 


Organske luči seveda niso displeji iz pikslov, mar- 


več so posamični elementi večji. Vseeno se je moč 
z njimi igrati, jih animirati in delati svetleče vzorce. 
Audi je to pokazal na varianti športnika R8, ki so 
ga povprek odeli v množico Philipsovih OLED-sve- 
til. Tako okolici ne sporoča zgolj iz običajnih mest, 
kjer so ponavadi luči, marveč z bokov in strehe. 


ŽELEZNINA 


Zaradi kompaktnosti bo moč organska svetila vde- 
lovati v mnoge predmete. Platnice knjig z vdelano 
osvetljavo? Itak. Zdaj čakamo na snovalce baterij, 


da napravijo primerljivo tanke shrambe elektrike. 


Nemška tvrdka EDAG je vetrobranski stekli spre- 
menila v ogromna OLED-zaslona za prikaz prome- 
-tnih sporočil. Reč so pokazali pred petimi leti v 
Zenevi in jo hoteli prodati večjemu avtopodjetju, a 
zaenkrat brez uspeha. Na mestu je pomislek, da bi 
bila množica takih risbic v prometni konici moteča. 


snujejo svetila, ki bodo povsem drugačnih oblik, kot 
smo vajeni. Philips in Osram nam kažeta lučke v obli- 
ki ploščic ter celotne sijoče stene. V prihodnosti bomo 
lahko kopalnico osvetljevali kar s stenskimi ploščica- 
mi iz organskih diod. 

Najdlje gredo v avtomobilski industriji, kjer sta Audi 
in BMW napravila prototipne primerke konjičkov, kjer 
so zadnje luči iz oledic. S tem se jim povečajo spo- 
ročilne zmogljivosti, saj jih je laže opaziti iz različnih 
kotov, predvsem pa jih lahko povežeš v preproste 
animacije in s tem recimo nakažeš gibanje vozila. Au- 
di je lani celo predstavil koncept 'roja', kjer je čez ves 
zadek vozila poveznil organski zaslon in na njem izri- 
soval animacije. A tudi tu se bodo inženirji še trudili, 
kajti oledice še ne dosegajo svetilnosti drugih vrst luči 
in so lahko kvečjemu dopolnitev, ne zamenjava. 


Hiba božja 

Vendar med naštetimi razširjenimi izdelki ni televizor- 
jev, tablic ali računalniških zaslonov. Televizorje lah- 
ko sicer že dolgo zremo na sejmih, a današnje prodaj- 
ne artikle je moč prešteti na prste ene roke. Njihova 
cena sega v petmestne številke, prve UHD-primerke 
je bilo moč kupiti šele prejšnji mesec. Pa čeprav je 
Sony prvi tak TV, enajstpalčni XEL-1, v trgovine po- 
slal že pred šestimi leti in jim tisti, ki so jih videli v ži- 
vo, skorajda brez izjeme pojejo hvalo glede kvalitete 
barv in kontrasta. 

Oledi imajo kot nova tehnologija še vedno nekaj te- 
žav, ki zavirajo razmah. Organske spojine so bolj dov- 
zetne za obrabo kot polprevodniki in tekoči kristali. 
Po domače povedano: ob delovanju razpadajo. Celo- 

Odtenek posameznega piksla v zaslonu dobimo s 
kombiniranjem treh osnovnih barv: rdeče, modre 
in zelene. To pomeni, da je vsak sestavljen iz treh 
barvnih pik. Običajno gre pri ledjih za tri pravoko- 
tničke, ki skupaj sestavijo kvadratek. Pri oledih pa 
ta vzorec, ki mu strokovno pravimo podpikselna 
matrika, ni tako enostaven. Ker ima modra barva 
slabšo svetilnost, ima njena plast v matriki večjo 
površino od rdeče in zelene. 


Najbolj poznan od takih pristopov se kliče PenTile 
Matrix, kar je Samsungova zaščitena znamka. Nje- 
no ime izvira od prvih primerkov z začetka devet- 
desetih let prejšnjega stoletja, ki so imeli velik mo- 
der kvadratek, obdan s po dvema zelenima in 
rdečima trikotničkoma (od tu 'penta'). Tehnologi- 
jo so razvili zato, da bi obšli dejstvo, da človeško 
oko modro barvo zaznava slabše kot zeleno in 
rdečo. Danes pa se je izkazala za uporaben prijem 
pri oledih. Taka zapletenejša razporeditev barvnih 
(pod)pik zahteva naprednejše krmiljenje, vendar 
barvna natančnost in ostrina kljub temu kanček 
zaostajata za klasičnim LCDjem, kar je moč zapa- 
ziti s pozornim pogledom. 

Samsung uporablja tri barve v organskih plasteh, 
postavljenih eno ob drugo. LGjev pristop je dru- 
gačen in sliši na ime WOLED ali White OLED. Pik- 
sel je tu sestavljen iz štirih pik, saj trojici pripojijo 
belo. Glavna podrobnost je združenje organskih 
plasti v skupni sendvič, zato je sleherna od pik 
najprej bela. Nakar gre svetloba skozi filtre, ki iz- 
luščijo rdečo, modro in zeleno. Zdi se, da ima 
WOLED manj težav s proizvodnjo in da je LG rav- 
no zaradi tega samozavestnejši od tekmecev. 


kupno premorejo približno polovico življenjske dobe 
LCD-zaslonov. Pri mobitelih, ki jih ljudje menjajo hit- 
reje kot spodnje gate, to ni problem. Pri velikem tele- 
vizorju pač. Zlasti težavna je modra barva, ki ima ne- 
kajkrat slabšo obstojnost in izkoristek od zelene ter 
rdeče. Spričo slabše svetilnosti morajo inženirji upo- 
rabljati posebne sorte zaslončke oziroma finte, da obi- 
dejo omejitve. 

Zaradi tega in nepreizkušenih proizvodnih postopkov 
je organske displeje zaenkrat dražje izdelovati kot te- 
kočekristalnike, s katerimi imajo vsi bogate izkušnje. 
Že AMOLED zaslon za mobilnike Samsung košta 
enainpolkrat toliko kot LCD. Ko greš proti večjim iz- 
delkom, se stroški skokovito povečajo, ker pride do 
ogromnega izmeta. Od desetih velikih LGjevih in 
Samsungovih panelov jih je sedem fuč! Ko štancaš 
onegaje v milijonih na tako tekmovalnem področju, 
kot so tablice in televizije, je to preveč. 

In to je poglavitni razlog, da oledi v televizorjih in mo- 
nitorjih nadaljujejo mrtvi tek na sejemskih štantih, v 
trgovine pa jim ne uspe priti. Ne da bi bili slepa ulica 
ali da bi imeli kritični kvarnik, ki bi jih onemogočal. 
Enostavno je izdelava za podjetja ta hip predraga v 
primerjavi z uhojenimi procesi štancanja ledjev, četu- 
di jih po lastnostih posekajo skoraj povsod. 

LGjev 77-inčni televizor UHD OLED, ki mu z elek- 

tromotorčki krivijo zaslon, je bil zvezda LGjevega 

štanta. Na trgu bo konec leta, v Aziji pa že dobiš 
njegovo togo inačico LG 77EC9800. 


Neuničljivi LGD 

No, oledovska sramežljivost velikih imen je prejkone 
začasna. Šefeti čakajo, da bodo možje v laboratorijih 
odpravili težave, dotlej pa so ledji preprosto cenejše 
sredstvo za dosego ciljev, ki so si jih zastavili. Pogla- 
vitni cilj ta hip je prodor standarda ultra HD z loč- 
ljivostjo 3840 x 2160. Več kot je pik v zaslonu in več- 
ja kot je površina, bolj skokovita je rast stroškov in 
oledice so sedaj še predrage ter preslabo preizkuše- 
ne, da bi si firme upale staviti le nanje. Danes dobiš 
55-palčni UHD-LCD za okoli tri tisoč evrov, dočim 
LGjev enakorazsežni OLED 55EA9809 velja skoraj 
trikrat toliko, s tem, da je zgolj full HD! 

A razvoj tržnemu ziheraštvu navkljub poteka s polno 
paro, kar je vidneje na azijskem koncu, kjer zadnje 
krike displejev dobijo najprej. Tamkaj lahko kupiš 
UHD-modele, tudi LGjev 77-palčnik, ki se ukrivlja na 
ukaz. Na to stran oble pride čez pol leta. LGju, Sam- 
sungu in Panasonicu pa v zelje že hodijo kitajski pro- 
izvajalci. Predvideva se, da bomo ponovni potisk ole- 
dov v televizijsko ospredje pri nas doživeli čez dve do 
pet let. Ker tržniki kupcem nočejo reči, da morda da- 
nes kupujejo tehnologijo, ki bo kmalu zastarela, pod- 
jetja organske diode naprej razvijajo malo bolj potiho. 
Izjema je LG, ki se je odločil, da je to njegova niša, in 
jim glasno ostaja zvest. 

Ker so se plazme poslovile, bomo torej prihodnjih ne- 
kaj let na policah trgovin s televizorji, monitorji in ta- 
blicami še naprej prvenstveno zrli ledje in v nekaj letih 
naposled olede. Upati gre, da bomo tedaj priča revolu- 
ciji, ki jo napovedujejo že tako dolgo. Črno črna barva 
je že fajn, a jaz bi imel zaslone, ki jih lahko razviješ po 
steni, avtomobilske head-up displeje in vzvratne luči, 
na katerih izpišeš, naj ti bumbar neha voziti za ritjo. 


OGLED 


Še preden so se organske diode razširile na vsa 
področja, so inženirji zgruntali pristop, ki jih nekoč 
utegne zamenjati: guantum-dot LED ali OLED. 
Princip je sličen oledu, le da so svetilni material 
namesto polimerov kvantne pike, kakor imenuje- 
mo zelo majhne nanokristale. Ta hip se uporablja 
kadmijev selenid. Tudi kvantne pike znajo kot or- 
ganske molekule same barvito svetiti, obenem pa 
so odpornejše na propadanje. Zato obetajo, da bo- 
do združile dobre lastnosti ledjev in oledov. V div- 
jini je bilo Že moč uzreti prototipe, nekatere tvrdke 
pa jih skušajo vgraditi v ledje kot boljšo ozadno 
svetilko. A preden jih dobimo domov, jih bodo 
morali še kako desetletje vlačiti po sejmih. Hec. 

Complete Saga Race Driver: GRID 
formacije najdeš na : 


Naročilnico in vse podrobne in 


Med novimi naročniki bomo izžrebali 
srečneža, ki bo v novem puloverjem še 
bolj vneto spremljal dirke Formule 1. 


Na popravnem izpitu iz matematike ne bo imel težav, 


se zamišljeno zazre v tipkovnico, za katero preživi mnoge ure. Tedaj ga 
prešine vprašanje: od kod navidezno naključni razpored črk, ki ga poznamo kot 


erjetno ste kje zasledili medlo razla- 

go o tem, da so brez reda razmetane 

črke na pisalnih strojih preprečevale 

strojepiskam prehitro pritiskanje in s 

tem zatikanje mehanskih ročic. Ni 
bilo točno tako. Je pa res, da zgodovina 'kvertija' se- 
ga v drugo polovico 19. stoletja, ko je ameriški izu- 
mitelj Christopher Sholes začel snovati mehansko 
tipkarsko mašino. Najprej je sestavil stroj, ki je imel 
črke razporejene po abecedi v samo dveh vrsticah. V 
praksi pa se je to izkazalo za problem. Ročice, na 
katerih so bili pritrjeni znaki, so se večkrat zataknile 
druga ob drugo. Sploh, če je tipkač hitro usekal po 
dveh bližnjih črkah, kot sta v angleščini pogosta pa- 
ra 'th' ali 'st'. 


'Levičarski' GWERTY 


Pet let je Sholes mozgal in prerazporejal znakce tako, 
da bi se ročice čimredkeje zaletevale in tako delo 
strojepisk naredilo hitrejše, ne počasnejše. Končno je 
prišel zaporedja, ki se mu je zdelo optimalno. Pravice 
za izdelavo pisalnega stroja je leta 1873 prodal firmi 
E. Remington and Sons, ki je razpored še malce spre- 
menila. Prav oni so denimo črko R umestili v zgornjo 
vrstico. Tako je že skoraj pred poldrugim stoletjem 
prvih šestih znakov zgornje vrstice sestavljalo zdaj 
vsesplošno znano okrajšavo GWERTY. Govori se, da 
so pri Remingtonu to naredili kot prodajno finto, saj si 
tako lahko s črkami v zgornji vrstici natipkal 'type 
writer' ali pisalni stroj. 


Na prvem pisalnem stroju, Remingtonovem modelu 
1 iz leta 1873, ni bilo cifer 0 in 1, saj si ju lahko od- 
tisnil z Ojem in malim Ljem. Ker so pri Remingtonu 
najprej izdelovali šivalne stroje, so si od njih izposo- 
dili nožno pedalo, s katerim je uporabnik vračal gla- 
vo na levi del strani pri tipkanju nove vrstice. 


GWERTY? 


Tale nenavadni kovinski ježek je bila prenosna va- 
rianta komercialnega pisalnega stroja, ki ga je leta 
1870 sestavil Danec Rasmus Malling-Hansen. Pi- 
salna krogla, kot so ji tudi rekli, se ni prijela, saj med 


tipkanjem sploh ni bilo mogoče videti papirja. 


Tedaj so uveljavili še nekaj drugih značilnosti. Zaradi 
mehanizma pisalnega stroja so tipke postavili v rahlo 
diagonalo, kar so obdržale sodobne računalniške tip- 
kovnice. Nadalje sta se tedaj rodili dvigalka (tipka 
shift) in zaklepalka (tipka caps lock). Slednjo so 
uvedli zato, ker je shift za izpis velike črke dvignil ce- 
loten mehanizem. To je zahtevalo večjo moč prsta in 
mezinec več pritiskom ni bil kos. 


io iz 
Stevardesa je najbrž najdaljša beseda, ki jo lahko 
natipkaš z levo stranjo tipkovnice. Če hočeš biti do- 
ber tipkač, potem morajo biti prsti leve roke na tip- 
kah ASDF in desni na JKLO. Zato sta na tipkah F in J 
hribčka. Vse ostale znake dosegaš iz tega položaja. 

A vsem se kvertijevska razmetanost črk ni zdela naj- 
boljša. Pri tipkanju je namreč zaželeno, da se roki 
čimvečkrat menjata. Medtem ko z eno pritisneš, z 
drugo že iščeš naslednji znak, s čimer je pisanje hi- 
trejše. Sploh v angleščini na OWERTYju pogosteje 
tipkaš z levo roko. Fino za levičarje, manj pa za 
večinske desničarje, ki se zaradi tega večkrat zmotijo. 


Zmorete 212 besed 
na minuto? 


To je med drugimi pogruntal ameriški profesor Au- 
gust Dvorak, ki je črke na tipkovnici premetal po svo- 
je. Predvsem tako, da so največkrat uporabljeni znaki 
v angleščini najbolj pod prsti. Leta 1936 patentirana 
Dvorakova razporeditev se je skušala prebiti v ospre- 
dje nekaj desetletij, a se zaradi navajenosti ljudi na 
kvertijevski način tipkanja ni uveljavila. Privajanje na 
nov razpored črk namreč traja od nekaj mesecev do 
leta dni, česar si pač večina firm ni mogla in ne more 
privoščiti. Tudi neodvisne raziskave niso pokazale 
korenitega izboljšanja pri hitrosti tipkanja. No, razen 
tiste, ki jih je opravil in tudi malo priredil Dvorak sam. 
Nekatere raziskave so pokazale, da v osemurnem de- 
lovniku pri tipkanju na GWERTY strojepiskina roka 
prepotuje petindvajset kilometrov, z Dvorakom pa 
slaba dva. Razmerje je bržda pretirano, vendar drži, 
da je s tako tipkovnico postavljen svetovni rekord. 
Najhitrejša tipkarica v angleščini je bila po podatkih 
Guinessove knjige Barbara Blackburn, ki je skoraj uro 
neprekinjeno brzela s povprečnimi 150 besedami na 
minuto. Besedami, ne znaki! Najvišja hitrost v minuti 
pa je bila neverjetnih 212 besed! 

Vsi ti podatki in premetavanje črk po vrsticah tipkov- 
nic za hitrejše pisanje so uporabni in pomembni prav- 
zaprav skoraj le za angleški jezik, saj je pogostost črk 
in besed v veh ostalih jezikih korenito drugačna. A ker 
so se črkovnega razporeda spomnili v ZDA, smo se 
vsi ostali prilagodili in le kaj malega priredili po svoje. 


Zverzirani gwerty-tipkač potrebuje od pol do enega 
leta, da pride na enak nivo na Dvorakovi tipkovnici, 
le redki pa obvladajo obe. V slovenščini pridobitve 
seveda ni, saj je optimizirana za angleščino. 

Enter < vnesi, D<€ 


Čeprav je OWERTY svetovni standard, imamo tudi v 
Evropi mnoge podrazličice. V Franciji in mnogih fran- 
cosko govorečih državah denimo že od konca 19. 
stoletja tipkajo po razporedu AZERTY. Nemci peljejo 
OWERT?Z, kjer so v zgornji vrstici zamenjali Y z v 
nemščini veliko bolj pogosto črko Z. Ta razpored so 
še v časih pisalnih strojev prevzele nekatere srednjee- 
vropske in balkanske države, ki so bile nekoč del av- 
stroogrske monarhije, med njimi Slovenija. Razporedi 
so se kasneje prenesli na računalniške tipkovnice. 


——emmmg rova 4x na 


Tole je 13-tonski računalnik ENIVAC | iz leta 1953, 
ki je zelo verjetno prvi računalnik s tipkovnico. No, 
v resnici je gor priključen kar električni pisalni stroj, 
namenjen pa je bil programiranju, ne pisanju. Neče- 
sa namreč stroj nima. Zaslona, vendarle! 


V Sloveniji smo imeli glede znakov na tipkovnici pred 
leti manjšo črkarsko pravdo. Uradne slovenske raz- 
poreditve dolgo ni bilo, uporabljali smo jugoslovan- 
sko. Nekatere sta motila d in € na prvi ravni tipkovni- 
ce, druge angleški izrazi, tretji so želeli vključitev več- 
krat uporabljanih znakov na bolj vidna mesta. Dobili 
smo jo leta 2009, ko je Slovenski inštitut za standar- 
dizacijo objavil standard slovenske tipkovnice. Teme- 
lji na razporeditvi OWERTZ, namesto d in č na njej hi- 
treje prideš do narekovajev ter znakov za evro in afno, 
izrazi pa so prevedeni, recimo enter v vnesi. A take 
tipkovnice vidimo redko, še redkeje pa slišimo izraze 
dvigalka, krmilka, izmenjalka, vračalka in ubežnica. 
Veste, katerim funkcijskim tipkam pripadajo? 


S sistemom črk se že dolgo časa ne ukvarjajo več. 
V modi je drugačna sorta ergonomije. Tole je nizo- 
zemska tipkovnica safetype, ki za 300 evrov pre- 
prečuje karpalni sindrom in težave s hrbtenico. Tr- 
pijo pa zato v tej pozi harmonikarja roke. Mimogre- 
de, tista uhlja ob strani sta zrcali, da naravnaš prste. 


Elvis Požek, ki dela pri domačem Logitechovem dis- 
tributerju, pove, da se SLO-razpored v praksi ni prijel, 
saj ni obvezujoč. "Pogoj proizvajalca, da na tipkovni- 
co natisne nacionalno razporeditev, je več tisoč kosov 
letne prodaje enega modela. Zato se tega zvečine ne 
gremo in uvozniki raje sami graviramo tistih nekaj 
YU-znakov. Slišim srbske kolege, da prodajajo veči- 
noma ameriške tipkovnice. Tako so se pač navadili." 
Torej je spet obveljalo pravilo o starih navadah, ki so 
železna srajca, kar je na svoji koži izkusil profesor 
Dvorak. V zgodovino tipkanja in računalništva sta se 
namesto njega zapisala Sholes in Remington s svojim 
hecnim črkarskim zbirom OWERTY. 


Za blondinke so izdelali prav posebne tipkovnice, 
take z bolj človeškimi razlagami gumbov. Backspace 
je poimenovan 'Ooops!', vse funkcijske in napred- 
ne tipke so označene kot 'neuporabne', na črkah pa 
so primeri besed. Spušča tudi zvočne efekte. 


Gafna V krogec zaviti a, ki ga pri 
nas poznamo kot afno, ima 
dolgo zgodovino. Najprej so ga v 16. stoletju upo- 
rabljali Španci in Portugalci kot oznako za mersko 
enoto teže arroba (okoli 11 kg). V različnih jezikih 
je znak pozneje dobil različne pomene, včasih ga 
lahko zasledite kot nadomestilo za frazo 'po ceni', 
na primer 1 kg breskev (9 2 $. Afno najbolj pozna- 
mo iz računalniške terminologije. Kot znak za 'at', 
ki v naslovu elektronske pošte označuje domeno, 
je ) v uporabi od leta 1971. Danes se afna redno 
uporablja na spletnih družabnih omrežjih pred 
imenom uporabnika, ki mu je sporočilo namenje- 
no ali je v njem omenjen. 


itloj tra, Poleg računalniške je naj- 

bolj razširjena uporaba 
'lojtre' v ameriški angleščini kot nadomestek za 
besedo število ali številka. Jenkiji že vsaj sto let 
"V preberejo kot 'number one". Lojtra je najbolj 
opazen nov pomen dobila na Twitterju in podob- 
nih omrežjih, kjer se je je oprijel naziv hash in se 
uporablja za označevanje tematike twita s hashta- 
gi. "kompliciranarazlaga 


A Gr Oznaka desne izmenjalke stoji 
za alternate graphics. S tipko 


dobimo tretjenivojske znake, recimo AItGr-E na 


(jugo)slovenski tipkovnici pokaže znak € . Obstaja 
tudi četrti nivo z AltGr in Shift hkrati. V našem 
standardu na njem ni kaj dosti uporabnega, ame- 
riški pa da ob stisku s C znak 0. 


Trojna kom- 
COtrltalttde binacija tipk 
za 'mehko' resetiranje računalnika s tipkovnico je 
že zdavnaj del računalniške mitologije. Izmislil si 
jo je David Bradley, glavni inženir pri razvoju IB- 
Movega PCja. Najprej je sicer uporabljal trojko ctrl 
4 alt  esc, a ugotovil, da lahko tako hitro po ne- 
sreči resetiraš mašino. Zato je na predlog kolega 
določil kombo ctrl 4 alt - del, ki ga je nemogoče 
pritisniti z eno roko. Stvar je bila sprva mišljena za 
interno uporabo v firmi, a so funkcijo pozabili od- 
straniti in jo opisali v tehnični dokumentaciji origi- 
nalnega PCja. Tako je prišla v javnost, ki jo še ved- 
no s pridom uporablja. 


Za brezskrbno brskanje po spletu praktično na vsakem koraku sem izbrala 
Mobilni Internet M. Paket poleg 15 GB prenosa podatkov v mobilnem 
omrežju LTE/4G vključuje že storitev LTE/4G in TViN Shrambo s 5 GB 


brezplačnega prostora v oblaku za varno hrambo fotografij in posnetkov. 


INTERNET SiOL 


Za doma sem izbrala hiter, zanesljiv in neomejen internet SiOL, ki mi omogoča 
dostop do spleta prek svojega računalnika in hkrati tudi WiFi-dostop prek 
prenosnika, tablice in mobitela. 


Brez interneta enostavno več ne gre. Mami in atu smo kupili akcijski paket 
Predplačniškega Mobilnega Interneta, da ga bosta lahko občasno 
uporabljala na vikendu. Paket za 29,90 EUR vključuje USB-modum Huawei 
E3531 in kartico SIM, pa še 10 EUR prednaložene vrednosti za 30-dnevni 
zakup mobilnega interneta. Najprej sta bila skeptična, sedaj pa navdušena, 
saj za vikend večkrat vzameta s seboj še vnuka, ki ju je že veliko naučil. 


INTERNET 
VEDNO IN 


SOD Mojo o ona S 


TelekomSlovenije 

Kaj je kamera luknjičarka? 


Pravkar vidite skoznjo. Je najbolj prvinski zajem svetlobe 
za sliko, po katerem delujejo naše oči. Koncept so doumeli 
stoletja pred Kristusom, ko je pozornost dveh filozofov, Ari- 
stotla v Grčiji in Mozija na Kitajskem, pritegnilo pronicanje 
sončne svetlobe skozi listje. Aristotel je med delnim sonč- 
nim mrkom na tleh pod drevesom opazil nenavadnost. Na- 
mesto običajnih naključnih marogastih vzorcev se je na 
zemlji izrisalo stotine malih, z Luno prekritih Sonc. Vsaka 
špranja med listi je na drugo stran projicirala podobo. 

Da je ta obrnjena narobe, se je utrnilo Moziju. S predmeta 
se svetloba odbija na vse strani, a skozi tanko špranjo lah- 
ko pride le na tak način, da se z vrha predmeta odbiti foto- 
ni na drugi strani znajdejo na dnu - in obratno. Isto se do- 
gaja s fotoni, ki potujejo skozi očesno zenico na vidni živec. 
Svet v resnici vidimo obrnjenega na glavo, naše oko pa de- 
luje kot camera obscura. K sreči možgani to redno usklaju- 
jejo z realnostjo. 

Temne sobe so kmalu začeli s pridom izkoriščati umetniki 
začenši z Leonardom da Vincijem. Mnogi so si dali izdelati 
prenosne kabine in šotore z luknjico. Znotraj je bila tema, 
na platno pa se je zarisal pomanjšan zunanji svet. Treba ga 
je bilo le še pobarvati. Konkurenca je bila zavistna ob detaj- 
lih na takih slikah! Camera obscura je postala zavetnik ma- 
larjev in branik astronomov pred sevrtimi očmi zaradi ne- 
posrednega opazovanja sončnega mrka. 

Pinhole fotografija za razliko sodobne ne uporablja leče. 
Nastane iz camere obscure, ko vanjo vtaknete film, s čimer 
dobite kamero luknjičarko. Manjša kot je njihova luknjica, 
ostrejše so podrobnosti. Zato so najbolj cenjeni tisti izdelo- 
valci, ki jih poleg vsega izvrtajo v pravilni obliki. Navadno 
se merijo v delcih milimetra, kar je za svetlobo ozko grlo. 
Treba je več minut, včasih celo ur, da se skozi špranjico 
nakapa dovolj fotonov za dobro sliko. Vse to odstrani po- 
trebo po hitrem in natančnem mehanizmu zaslonke. Pri 
sodobnih aparatih mora biti natančna do stotinke sekunde, 
dočim je pri luknjičarkah ročno počasna. Čisto mimogrede, 
taisti učinek luknjičnega ostrenja izkoriščajo brezlečna ras- 
terska očala za kratkovidne. 

Arhaičarke pridoma nucajo za beleženje gibanja v času, 
denimo večurno potovanje Sonca po nebu. Kmalu pa si 
utegne ostale zvezde ogledovati bistveno večja izvedenka 
ameriške vesoljske agencije NASA. Po eni izmed inačic mi- 
sije New Worlds bi v breztežnostni prostor poslali dvodelni 
vesoljski teleskop. Prvi del bi lovil fotone, drugi pa bi 
200.000 kilometrov pred njim razprl kilometer široko plat- 
no. V njegovi sredini bi bila desetmetrska luknjica, pinhole. 
Načrt v predalu zaenkrat ohranja noro visoka cena. 


Znameniti prizor, ki je prevzel Aristotla. Krajci na tleh so 
slike delnega sončnega mrka. Z mehanizmom luknjičark 
so leta 1825 posneli prvo fotografijo sploh. 


ARHAIČNE 
LUKNJIČARKE 


Deluje na fotone, obrača svet na glavo in 
natančno beleži minevanje časa. Trifazni 
cincilator iz Zvezdnih stez? Ne, lesen foto- 
aparat ONDU, o katerem McMungo poklepe- 
ta z ustvarjalcem Elvisom Halilovičem. 


Elvis je dizajner, ki se je v žagovino vrgel ravno v času, ko po Sloveniji mizarske fabrike propada- 
jo ena za drugo. Ponuja alternativo: povezati male mizarje in z oblikovanjem nagovoriti cel svet. 


o intervjuja z njim ni bila lahka priti. 
Na zimsko praznih drevesih je vmes 
pognalo novo listje in znotraj debel so 
nastale nove letnice, ko se je napos- 
led odprl vprašanjem. Razlog za ne- 
dosegljivost je bil dober: Velenjčan se je zaprl v 
delavnico, da je lahko še pred prvo obletnico 
ONDU-kampanje na Kickstarterju, kjer je od 
1272 ljudi prejel 110 evrskih tisočakov, v div- 
jem delovnem tempu dokončal in razposlal še 
zadnje naročene fotoaparate. 
Elvis skrivnosti drevesnih letnic dobro pozna. Od 
starih mojstrov mizarjev se uči, ob kateri luni se 
drevo podre, da ne bo gorelo in da bo leseni fo- 
toaparat ONDU očesu vabljiv. Po velenjsko ofne 
svojo delavnico in Jokerju pojasni, v čem je fora 
orehovnatega svetlorisa. 


Kako so te prevzele luknjičarke? 

Nanje sem naletel nekje na internetih za časa 
faksa. To je prvinskost, s katero so sploh začeli 
fotografirati. Iz čiste radovednosti sem eno sk- 
lamfal sam. V škatlico za film s črnim pokrovč- 
kom sem zvrtal luknjico, natlačil s filmom, šel 
fotkat in podobe razvijal v kemiji. Rezultati so bili 
nenavadno zanimivi, zato sem nadaljeval z ust- 
varjanjem novih modelov in tipov. Okoli petdeset 

se jih je nanizalo iz mehkejših materialov, ampak 
nobeden ni trajal. Zvečer daš v torbo, greš žurat, 
zjutraj je že raztreščen. Medtem sem šel na štu- 
dentsko izmenjavo na Poljsko, kjer sem dobil na 
voljo mizarsko delavnico. V Ljubljani zaradi biro- 
kracije nisem imel dostopa do nje. V Krakovu 
sem zbil štiri trdnejše modele, s katerimi sem ve- 
selo fotkal naokoli. Izgledali so grozno, kar pa fol- 
ku ni preprečevalo, da me ne bi drezal, naj jih na- 
redim še zanje. 


Pa si jih? 

Eno poletje sem imel že pripravljeno deseterico 
lesenk, ampak mizarju, s katerim sem sodeloval, 
nekako ni šlo. So bile že zlepljene, ampak jih ni- 
sem nikoli dokončal. Vmes sem se leto in pol za- 
držal na projektu Plavajoče mesto, kjer smo izde- 
lovali samozadostna bivališča na vodi. Tam sem 
se tako izvežbal v tišlerstvu, da je kasneje, ko 
sem se lotil pinhole kamer, šlo vse gladko. 


Ampak zakaj ravno leseni fotoaparati? 

Obstajajo cele gore plastičnih. Kupiš, imaš nekaj 
tednov in se naveličaš. Dvakrat ti pade po tleh, 
dobi razpoke. Tudi izgleda kot cenena igrača in 
njih masovno štancanje mi je bolno. Ogromno 
ljudi mi je že reklo, hej, ja zakaj neki pa ne nare- 

diš plastične, hudo cenejše različice, ki bi so jo lahko pri- 
voščilo mnogo več ljudi? Sem se že skregal z njimi: če ne do- 
umejo razlike, naj gredo pogledat na smetišče. Zame so to 
smeti. Cenena in kratkotrajna zabava, ki še smrdi po proiz- 
vodnji zaradi kurjenja plastičnih peletov. Impulzivno jo kupiš 
na internetu in odvržeš. Če pa bi že delal iz plastike, kaj bi no- 
vega pogruntal? Tega je že dovolj. Za povrh je takšna izdelava 
dražja, orodja za kalupno vbrizgavanje stanejo tudi 100.000 
evrov. Nekako mi je vse skupaj nedosegljivo. 


V čem je bistvena razlika med leseno in plastično 
napravo? Noben od teh materialov načeloma ne 
propade čez noč. 

Že pred časom sem kupil leseno luknjičarko od nekega strica 
s Poljske. Dušo v njej lahko začutiš. Stokrat jo je prijel v roke, 
preden je prišla do tebe. Tudi mi imamo zadaj zgodbo. Nismo 
šli na Kickstarter s kitajskim gruščem, delamo sami, na roke, 
v družinskem podjetju. Tudi občestvo te čisto drugače obrav- 
nava, če te na ulici vidi z leseno kamero kot s plastično holgo, 
predstavnico hipsterskih kamer iz lomografskega gibanja. 


Zapuščino bodočim rodovom nasploh zelo poudar- 
jate. Naj bodo to posnetki ali fotoaparat sam, vse 
naj gre skozi generacije. 

Kot so proizvajali nekoč, sem tudi jaz naredil fotoaparate tako, 
da lahko gredo skozi roke vnukov. Tudi če se ti malo poško- 
duje ali umaže, pobrusiš, na novo naoljiš, pa izgleda kot novo! 
Lesni del je brezhiben. Edini problem so mogoče magneti, ki 
včasih odpadejo. Les ves čas diha, dogajajo se mikropremiki 
in kljub temu, da smo uporabili vrhunska lepila, se pri 30.000 
prilimanih magnetih včasih zgodi, da kateri ni bil v nulo nare- 
jen. Rešitev je sicer enostavna: kapljica cianokola. Mislim, da 
bodo zadeve kos testu časa. 


Zakaj sploh tak poudarek na trajnosti in ekologiji? 
Res je, da trajnostni razvoj in ekologija trenutno špilata pri 
marketingu. Ampak mi to dejansko mislimo! V nasprotju z ve- 
likimi, ki svet polnijo s smetmi in se na glas hvalijo s telefoni, 
ki naj bi bili 95-odstotno reciklabilni, kar ne pomeni, da bodo 
kdajkoli od blizu videli reciklirne linije! Obenem zavračam 
privlačne in eksotične vrste afriškega lesa, recimo bubinga ali 
zebrano, pri katerih se res vprašaš, iz kakšnih virov so ga priv- 
lekli. Raje kupim domače, saj imamo v Sloveniji dovolj hudih 
dreves, ki jih drugje ni dobiti. Afriška eksotika v ONDU? Kot bi 
v Velenju sadil palme. 


Možganski rig: najemi mizarsko delavnico v Zambi- 
ji, pa naj aparat izdolbejo lokalci iz črne ebenovine. 
Ta bi bila kul (smeh). Dejansko imam dva kolega, ki živita v 
Gani, kjer je v obilici mahagonija in druge eksotike. Ampak, 
kje je ta država ... Ideje so luštne, dokler ne zagrizeš v certifi- 
kate. Za silo enostavno škatle je potrebna gora birokracije. Že 
samo za izvoz iz Evropske unije je potrebno sprotno dokazo- 
vanje, da je les defungiciran. Zdaj si pa predstavljaj, da po- 
šiljaš napravo iz Južne Koreje v ZDA, ali pa da to počneš iz 
Afrike! Bi pa bila to zagotovo dobra zgodba. 


Torej je ključno produkt osmisliti, mu na- 
deti zgodbo in dušo? Kot so nekoč mini- 
ster Turk predstavili dve straniščni met- 
lici, eno za evro in drugo za trideset, ker 
jo je osmislil dizajn? 


Sicer sem oblikovalec, vendar je pri meni funk- 
cionalnost na prvem mestu. Z ONDUjkami sem 
se nadejal doseči čimveč ljudi, ki za luknjičarke 
do zdaj še vedeli niso, zato sem moral uporab- 
niško izkušnjo izpiliti. Šele skozi uporabnost lah- 
ko prideš do končnega dizajna! Najprej sem rešil 
problem delovanja zaslonke in previjanja filma. 
Šele ko sem to polikal, sem se začel ukvarjati z 
zunanjostjo, da zadeva ne izgleda kot navadna 
škatla. Saj bi se lahko izmišljeval neke besede in 
napihoval, da sem dobil ne vem kakšne inspira- 
cije. Ampak tega je že preveč. Jaz delam stvari, 
ki so mi kul. Ni velike filozofije zadaj. 


Kakovostni fotoaparati so dostopni vsa- 
komur oziroma ga marsikdo vseskozi 
nosi v žepu v obliki mobilnika. Čemu se 
potem vračati na to pradavno tehniko? 

Nekoč sem posedoval digitalca canon 300D, ki 
je bil takrat za amaterje vrhunska roba. Že v 


Na osamljeni domačiji sredi hribovitega gozda 
nastaja šest različnih fotoaparatov ONDU. Hali- 
lovic prisega na minimalizem. V osnovi izdeluje 
lesene škatle iz orehovega in javorjevega lesa, v 
katere je svetlobi dovoljeno pronicati le skozi 
eno samo odprtino v velikosti 0,2 ali 0,3 milime- 
tra. V drobu skrivajo držalo za film, ki se ga 
ročno previja z zunanjim lesenim gumbom. Od- 
piranje in nameščanje filma je preprosto, saj 
zadnji pokrov na mestu držijo magneti. Škatlice 
se razlikujejo v dimenzijah glede na želeni for- 
mat svetlorisa, od standarnih, 35-milimetrskih 

prvem letniku faksa sem ga prodal in se vrnil na 
film. Pri digitalcih je vsak piksel sterilen in zglan- 
can, vse je enostavno in na šus. Greš nekam, po- 
škljocaš in instantno butneš na bloge ali forume. 
Poleg tega imajo digitalce vsi. Vsi bi bili fotografi 
in malce artisti. Z digitalci se folk načeloma lepo 
samoizraža, ampak raja pač preveč dela ponov- 
ljive, štanc stvari. Vsakemu svoje, meni vse sku- 
paj ne nudi nekega zadoščenja. 

Vrnil sem se v analogni sistem in v temnico. Po- 
stopek je neprimerljiv, je posebno doživetje. Ne- 
izmerno bolj se lahko vživiš v fotografiranje. Naj- 
prej moraš dobro premisliti, kam bi sploh šel in 
kaj bo tvoj motiv. V nahrbtnik natlačiš dve luk- 
njičarki in se odpraviš. Tam za eno fotografijo po- 
rabiš od petih minut do ene ure. Nato se moraš 
prikotaliti domov in šele v temnici ugotoviš, če ti 
je sploh kaj uspelo. 

Marsikdo svojih digitalnih posnetkov po možnosti 
sploh ne obdela. Obdelava je nujna in ni izum 
Photoshopa! Tudi v temnici je treba prilagoditi 
kontraste in posvetliti, kjer je treba. Film ima 
lastnost, da ob projekciji na fotopapir izgubi do- 
ločene podrobnosti, ki jih je treba nato treba re- 
ševati v temici s tehnološkimi procesi. 


posnetkov do dražjih širokokotnih, ki omogoča- 
jo ovekovečanje panoram. Fotone se v škatlo 
spusti ročno s premikom lesenega zastirala. Ko- 
liko časa naj odprtina zeva, je odvisno od filma. 
Načeloma se lahko uporabi kateregakoli, le dob- 
ro je treba izračunati osvetlitveni čas. Film po- 
trebuje nekajsekundno obsevanje, fotografski 
papir nekaj minut ali ur. Obstajajo celo različice, 
ki omogočajo večmesečno opazovanje! Pozor, 
šatuljice nimajo kukala. Nekateri v ravno v tem 
vidijo čar orehovinastih luknjičark, ki so kot 
škatle s čokolado. Nikoli ne veš, kaj bo iz njih 
prišlo. Nabavljive so na Ondu.si, zanje pa je tre- 
ba odšteti od 90 do 170 kosov evropske valute. 

No, na Instagramih in Flickrih neobdelane 
fotke skoraj ni. 

Ampak zato imamo poplavo generičnih fotk. Vse so 
enake. Saj se lahko vsak priuči kompozicije in drugih 
tehnikalij, ampak ko greš na Flickr, vidiš stotine upo- 
rabnikov z identično vsebino. Isti kontrast, ista barvi- 
tost, isti filtri ... Sam uporabljam analogne objektive 
brez samodejnega ostrenja. Velikokrat zaradi tega 
sfalim posnetek. Pa saj ni nujno, da mora biti točen 
fokus. Če imaš uč za fotografijo, boš delal dobre fot- 
ke. Brez njega ti ne pomaga še tako huda naprava. 


Razen zamudnega postopka, kje je ključna 
razlika v samem posnetku? 

Začnimo s tem, da moraš dobro napovedati osvetlit- 
veni čas, ki lahko traja sekunde ali ure. Na luknjičarki 
ne moreš kar odpreti in zapreti zaslonke ter upati, da 
si kaj dosegel. Pred teboj so izračuni in določena me- 
ra predvidevanja, kaj se bo v prihodnji uri še dogajalo. 
Zdaj je še oblačno, čez četrt ure se bo vrnilo sonce. 
Tudi subjekt gre skozi doživetje, ki ga odnese. Če ne- 
koga portretiraš, se mora zamrzniti za nekaj minut. 
Tako je fotografiranje potekalo v davnih časih mokrih 
kolodijskih plošč zaradi počasnih emulzij. Mogoče 
zveni čudno, ampak načeloma je slikanec navdušen. 
Tudi končni produkt je čisto drugačen od lečne foto- 
grafije. Leča ima glede na goriščno razdaljo in odpr- 
tost zaslonke določeno globinsko ostrino. Glede na 
oddaljenost predmetov bodo nekateri ostri, drugi pa 
zamegljeni. Zadevo lahko popelješ v take skrajnosti, 
da ima portretiranec nos še oster, očke pa že megle- 
ne. Pinhole je brez leče, zato je njegova globinska ost- 
rina neomejena! Vse je enako ostro - ali neostro, saj 
pinhole izvede nekoliko mehkejše slike. To je pogoje- 
no z velikostjo luknjice. 

Poleg tega ima vsaka luknjičarka svojstven učinek. 
Mi imamo šest različnih kamer z namenom. Naj- 
manjša ima format Leice 24 x 36. Že naslednji ima 
dvakrat večji format, ki je lahko tudi panoramski. 
Vsaka naslednja je večja in vsaka pripelje do dru- 
gačnega pridiha istemu motivu. Temnenje ob robo- 
vih, velikost filma in njegova oblika vsi prispevajo. 
Lahko se zafrkavaš s filmom. Pri digitalcu je ta vedno 
raven, v leseno škatlo pa ga lahko ukriviš ali nameč- 
kaš po želji. 


Klik na digitalcu ne stane nič. Lahko se sp- 
rehodiš po ulici in jih mirne denarnice na- 
štancaš dva tisoč. Film je po drugi strani 
drag. Prinese to drugačen odnos do vsake- 
ga posnetka? 

Jasno. V največjo škatlo gre film s šestimi posnetki, 
ki stane slabih šest evrov. Se le ustaviš in pomisliš, ali 
se splača dati evro za naključno fotko, pa še dodatne 
za stroške razvijanja. Vzameš si čas in se posnetku 
posvetiš. 

Lahko luknjičarke v svetu svetlorisa primer- 
jam z vinilkami pri glasbi? 

Lahko! Vinilko kupiš in imaš. Film posnameš, razviješ 
in obdržiš za vekomaj. Nasploh bi moralo več ljudi di- 
gitalne posnetke razviti fizično. Ko sam vekovečim z 
digitalcem, sproti prebiram ven potencialno dobre 
posnetke in jih mečem v posebno mapo. Enkrat na 
pol leta jih pošljem v razvijalni studio in zložim v fi- 
zične albume. Ne pa v ničle in enice, ki jih nihče niko- 
li več ne pogleda, ker se jim v arhivih valjajo terabajti 
nerazvrščenih posnetkov. Poleg tega poznam primere 
fotografov, ki jim je strela skurila trde diske in back- 
upe. Kaj boš potem? 


Kaj ti pomeni fotografiranje kot tako? 

Aparat me spremlja vedno in povsod, če slučajno pa- 
de kakšna fotopriložnost. Se pa s tem ne obremenju- 
jem, saj od tega ne živim in ne postavljam galerij. 
Včasih sem jih, danes pa je že toliko fotografov na 
svetu, da moraš živeti za to, da lahko od tega živiš. 
Zame je svetloris osebno ovekovečenje življenja. 
Spomin za čez petdeset let. Veliko ljudi se izogiba ob- 
jektivu. Bežijo in delajo čudne face. Ko jim rečem: čez 
dvajset let, ko boš star in nikakav, boš tole videl. Ta- 
krat se spremenijo in nasmehnejo. 


Kaj pomeni ONDU? 

To je stara slovenska beseda, ki pomeni 'tam'. Pone- 
sel sem jo v svet in, ironično, naletel na težave. Nekaj 
firm s podobnim imenom nam ga je oporekalo. Kar 
pol leta in hudo pravnico smo potrebovali, da smo 
zmagali v bitki. 


Kako vam gre? Koliko je zanimanja za ONDU 
izven Kickstarterja? 

Zadnje čase je zelo pestro. Že do zdaj je vladal divji 
tempo, da smo izpolnili vsa naročila. Po novem bomo 


Brata Halilovič jemljeta svoji podobi na selfie ali, 
baje pravilno slovensko, sebek. Roki ju najbrž poš- 
teno bolita, saj morata biti pri miru več minut. 

morali pa še več pomigati. Dobivamo namreč ponud- 
be nekaj večjih igralcev za maloprodajo po svetu. Iz 
sprva butične je zgodba tako zrasla, da je moja delav- 
nica premajhna zanjo. Verjetno bomo morali iskati 
zunanje izvajalce. 


O kakšnih številkah govorimo? 

V prvem letu smo naredili nekje do tri tisoč kamer. 
Zdaj bomo to pomnožili z dve ali tri. Zame je to pre- 
več, hkrati pa po propadu številnih mizarstev po Slo- 
veniji ogromno mizarjev stoji brez dela. Pri nas ima 
skoraj vsak hrib svoj tišleraj. Veliko pobov, ki zna 
odlično delati, je brez posla, ker so jih povozile Ikea in 
iverke. Med takimi bom poiskal pomoč. Nočem celo 
življenje rutinsko tesati, rad bi zgruntal še kaj novega. 
Načrti so veliki, od serij novih kamer do masivnega 
pohištva in celotnih hiš! 


Koliko primerkov si prodal doma, v Sloveniji? 
Niti dvajset. Več smo jih podarili kot prodali. Na srečo 
je naš primarni trg svet in hvalabogu za Kickstarter, ki 
odstrani potrebo bankah in državnih ustanovah. Še 
posebej ukvarjanje s slednjimi je v Sloveniji ... (globo- 
ko zavzdihne in izpiha dolg, deathmetalski 'fak'). Zelo 
dobro bi bilo, če bi pri nas popustili klinč zakonodaje 
in malo zradirali javno upravo. Lepo bi bilo, če bi se 
malo manj trudila pri svojem poklicu: grenjenju življe- 
nja nam. Dva meseca smo potrebovali za odprtje 
d.o.o.ja, stari! Če kaj svetujem novincem v poslu, 
svetujem to: pustite Slovenijo zadaj! Star sem 27 let. 
Grem do kakšnega birokrata in mu skušam nekaj do- 
povedati s področja, ki ga poznam precej bolje kot 
on. Pa me butasto gleda: kaj mi tale mulc tukaj odgo- 
varja? Zignorirajo te do konca! Pri sedemdesetih še 
kar ždi v kabinetu in noče iti v penzijo. Spet smo pri 
pohlepu po denarju in oblasti! 


Kakšne lekcije in odrgnine si odnesel s kam- 
panje na Kickstarterju? 

Ne butni vanj brez možganov in se raje zmeni z nekim 
znalcem za odstotke, da bo kampanja prav narejena. 
Kickstarter je postal kar znanost v malem. V Sloveniji 
imamo nekaj pobov in deklet, ki jo res obvladajo! Re- 
cimo Andraž Jerič, ki je meni pomagal, in Eva Perčič, 
ki fura Coworking Slovenia. Pot je v vsakem primeru 
naporna. Folk si misli, eh, tipu je uspelo na Kickstar- 
terju, mehka mu prede. Mi smo imeli blagoslov, da se 
je kljub riziku na koncu izšlo. Da ne govorim o živcih 
in zdravju. Ne boš hodil na žure in ne boš s prijatelji 
visel na asfaltu kar tako, sredi dneva. Odrekal se boš 
športu. Delal boš! Za mano je eno leto hardcore sce- 
ne. Vendar ne v stilu, da se vsako jutro zbudim in 
jočem, ker moram na šiht. Ne, kul ti je in si zagnan! 
Zato svetujem: če ti gre samo za denar, se drži stran. 
Če pa imaš srčno idejo in pravi občutek, je Kickstar- 
ter nekaj najboljšega, kar se ti lahko zgodi! 


Nasičeni žanr klasičnih pretepačin se je obogatil z digitalno dobljivimi 
primerki, ki delujejo po neplačniškem principu free 2 play. Niso kdorsibo- 
di, saj nosijo znana imena, in obljubljajo dobršno mero kostolomne zaba- 


ve za ničen ali minimalen strošek. Na pregled jih dokliče 


den mojih najlepših in najbolj vznemirlji- 

vih špilspominov se ne tiče domačih raču- 

nalnikov in konzol. Povezan je z arkadami 

- igralnicami, polnimi elektronskih av- 

tomatov, kakršne so njega dni v okviru lu- 
naparkov okoli vlačili cigani. Prišel si z žepi, pol- 
nimi žetonov od bazdljivega prodajalca, in nekaj 
kosov okrogle kovine herojsko postavil pod ek- 
ran. Tako si se pofočkal za mesto v vrsti, ki je pri 
dvoigralskih primerkih delovala po nepisanem 
pravilu 'zmagovalec ostane'. Pri samotarskih pa 
'hrust ostane'. 


Tisti cingljavi občutek 
Na ta način sem odigral marsikakšno vznemirljivo 
partijo pretepačin, ki so bile tekmovalnemu 
druženju pisane na kožo. Spomnim se dolgome- 
tražnih obračunov z nekim Kitajčkom v Street 
Fighterju Alpha blizu ameriškega faksa. Sčasoma 
sva se dajala le še midva, ostali pa so izpraznjenih 
varžetov opazovali, kako je moja krepkostegen- 
ska Chun-Li zdaj garbala njegovega Akumo, zdaj 
jih kasirala po nedvomno okusno zabriti šiški. 
Lepi časi, ki so minili. Kultura srečevanja znancev 
in neznancev v arkadah je zamrla, kajti pretežno 
so se avtomati poslovili. S tem je šlo po zlu vzduš- 
no vstavljanje kovancev ali žetonov v stroj. Je pač 
drugače, ko stisneš enter na tipkovnici, kakor če 
porineš v režo kovino, da zažvenketa po roru. 
Hkrati je vstavljanje žetonov pomenilo drugačno 
stroškovno politiko kot pri igrah doma. Pri slednjih 
si naenkrat ruknil na desetine apoenov, če si špil 
izkoristil ali ne. Pri avtomatu pa si plačal 'na zahte- 
vo' - krajcar, pet, deset, kolikor si imel in želel. 


Ta avtomatni pristop se zdaj vrnil s free 2 
play pretepačinami, kot so opisani Killer In- 
stinct, Tekken Revolution, Soul Calibur: Lost 
Swords in Spartacus Legends. Ne gre za prve 
konzolne primerke brezplačniškega principa, 
ki je na mobilnih platformah standarden in na 
PCju pogost. A tako utemeljene igre so na 
playstationu in xboxu še vedno redke. Kar se 
pretepačin tiče, neupravičeno, saj ne gre za 
razprostrte izkušnje s številnimi elementi. 
Zvrst se bore malo spreminja in metanje 
žetonov v mašino za en pretep za drugim je 
danes tako, kot je bilo nekdaj, naj bo otipljivo 
na avtomatu ali virtualno na konzoli. 

Kot velijo zakonitosti free 2 playa, lahko v 
Tekkenu Revolution in druščini nekaj časa 
igraš zastonj, nakar moraš počakati, da dobiš 
navidezne žetone, ali zanje odšteti denar. 
Časovni ali denarni vložek prinese še druge 
dobrotice, od oblek in misij do likov. Zanimi- 
vo je s slednjimi, saj praviloma niso na razpo- 
lago vsi. Odprtih je le nekaj, dočim za ostale 
sežeš v žep ali dolgo igraš. V tem je nekaj lo- 
gike, kajti po raziskavah se večina navideznih 
pretepačev omejuje na prgišče borcev, saj za 
več nimajo ne volje, ne časa. Zato je free 2 
play za pretepačine smiseln in naraven. 


K dvomljivcu na prag 


Sicer je res, da tradicionalni založniki, ki ek- 
sperimentirajo s pristopom F2P - zlasti Nam- 
co, ki je v to obliko prelevil kar štiri svoje 
zvezdniške nize, poleg Caliburja in Tekkena 
še letalno arkado Ace Combat in dirkačino 

ortoped. 


Ridge Racer -, neradi razglašajo drugo plat medalje. Ta je, da red- 
kokatera nova pretepalka stane polno ceno, mnoštvo primerkov 
pa se je zaradi počasnega razvoja žanra izvrstno postaralo. Izdel- 
ki, ki so bili aktualni pred meseci ali celo leti, so še vedno enako 
priljubljeni in odlični, naj gre za Tekken Tag Tournament 2, Soul 
Calibur 5, Virtua Fighter 5 Final Showdown, Ultimate Marvel vs. 
Capcom 3, Persona 4 Arena ali The King of Fighters XIII. Nov iz- 
vod teh je moč tipično dobiti za med 20 in 30 evri, rabljene in na 
razprodajah za manj. Super Street Fighter IV je celo v aktualni 
brezplačni ponudbi za lastnike naročnine na zlate Xbox Live, pred 
meseci pa je bil del storitve Playstation Plus. Daš 15 evrov za digi- 
talno nadgradnjo in si lastnik najnovejšega Ultra SF4! Ali pa ubo- 
deš kako večno klasiko za bakšiš v obnovljeni obliki in digitalni 
distribuciji, na primer Street Fighter lll 3rd Strike Online Edition, in 
imaš dovolj materiala za leta resnega preučevanja sistema. 


Če bi um vodil telo ali bi poznali tehnologijo iz Matrice, bi bili 
navidezni pretepači takole natrenirani. Ker je resničnost resnič- 
na, smo pretežno nasprotje. A srce je vroče in čaka na fajt! 

Ampak to terja enkraten nakup, kakršnega tisti, ki niso zalju- 
bljeni v zvrst ali je ne poznajo, ne opravijo zlahka. Ravno tem 
je falanga brezplačnic namenjena, saj jim nudi takoj dostop- 
no, pa še zmerom dosti kakovostno izkušnjo, ki močno pre- 
seže običajne demote. Zato je sila koristna za tradicionalno 
nišni žanr, saj ga z zastonjskostjo približa sleherniku. Tekken 
Revolution in ostale F2P-borilnice igrajo številni, ki zanje ne 
bi konkretno plačali, jim pa ni odveč stegniti brezplačnega 
primerka iz internetne štacune in nato po malem scati keša. 
S tem se scena bogati in dobiva ljudi, ki bodo nemara pripra- 
vljeni seči globlje. V žep in žanr. Občinstvo so si tovrstne igre 
pridobile celo med pravovernimi fajterji, ki sami sebe izzivajo, 
s kako malo stroškov lahko pridejo čimdlje oziroma odklene- 
jo čimveč ter v postopku brutalno ownajo začetnike. Saj veš: 
kar je za Nube voda, je za n0Obe kri. Njihova lastna. 


KILLER INSTINGI 


Govorili smo o avtomatih in Killer Instinct, ki je prišel leta 
1994, je eden bolj znanih. Ne toliko zaradi borilnega sistema, 
ki je bil soliden, a ne med najboljšimi, kot za tisti čas oko iz- 
dirajoče grafike. Na delovnih postajah silicon graphics jo je 
ustvarila skupina Rare (glej anale v prejšnjem Jokerju) in po- 
stavila nov standard za renderirano 3D-podobo, nad katero 
smo lastniki domačih sistemov zgolj špricali kumis. 

Da je Microsoft za splovitev xboxa one obudil ravno KI, je ne- 
navadno le na prvi pogled. Lastijo si namreč Rare in s tem 
blagovno znamko. Žal pa so se mu spočetka posvetili manj, 
kot bi si zaslužil. Razvijalca Double Helix in Iron Galaxy (Di- 
vekick) sta potrebovala pol leta, da sta špil spravila v končno 
stanje, ki mu pravijo 'season one'. Očitno nameravajo ele- 
mente še dodajati - bržda nove like, nemara tiste iz manj zna- 
nega nadaljevanja. Le-to se je izgubilo v upadu zanimanja za 
pretepačine, ki je sledilo zlati dobi na polovici devetdesetih. 
Killer Instinct je klasična 2D, od strani gledana pretepalka, 
kjer se lika garbata, dokler jima ne zmanjka energije. Brez 
poškodb ali sličnih nadgradenj. Tisto, po čemer izstopa, so 
moškost, robustnost, grobost, ki nadomestijo orientalsko ri- 
sankavo pisanost, pa tudi hecno zapretiravano krvavost iz 
Mortal Kombata. Namesto j-popa nažigata tehno in metal, liki 
pa so ušli iz Dark Horsovih stripalbumov - mišičasti so, krvo- 
ločni, srepeči. Naj gre za nabildanega Jaga, ledeniškega gla- 
diatorja Glaciusa, računalniško alienskega Fulgora, volkodla- 
ka Sabrewulfa (živijo, Ultimate Play the Game!) ali okrutnega 
skeletneža Spinala. Osem jih je - okej, devet s paletno zame- 
njanim Shadow Jagom - in vsi so zajebani. Štimunga je s tem 
bistveno resnejša kot v večini azijskih pretepačin, ki se spo- 
gledujejo z animeji in furajo pederske frizurice s kjotskih ulic. 
Na to vpliva tudi grafika. Na prvi pogled ni nič posebnega, a 
izkaže se, da bi kaj takega ne moglo teči na konzolah minule 
generacije. Liki so veliki in podrobno animirani, s trzajočimi 
udi, gibljivimi obrazi in plapolajočimi kosi tkanine. Ozadja so 
polna detajlov, kot je švigajoča elektrika, vse pa osvetljujejo 
dinamične luči, ki ustvarjajo čudovito igro svetlobe in senc. 
Ne manjkajo niti slapovi delcev, ki zapršijo, ko udarec zade- 

Res škoda, da je KI na razpolago le za xbox one, sistem, ki se pri nas za- 
radi Microsoftove ignorance ne bo nikdar prijel. Je spektakularen in dober. 


pod 
m 
Ken usninc? 

Edina arkadna palica za xbox one je Mad Catzov 
killer instinct arcade fightstick tournament edition 2. 
Uporablja Sanwine dele, ima osem gumbov, LED- 
osvetlitev in dvižno ploščo za modanje. Evropska 
cena je 150 evrov, a izdelek je naprodaj malokod. 


ne, bliskanje ob boljših kombinacijah pa pošlje v 
beg slehernega epileptika. Na velikem teveju je Kil- 
ler Instinct paša za oči in nisem še srečal boljšega 
simulatorja vtisa, da imaš doma avtomat. 

Borilni sistem se okvirno zgleduje po Street Fighter- 
ju z merico Mortal Kombata, vendar ni kopirantski. 
Tako kot stari izvirnik temelji na iskanju otvoritev za 
kombinacije, ki pa s spretnim izvajanjem postanejo 
dolge in boleče. Struktura je precej rigidna in sesto- 
ji iz otvoritev, vezi in zaključkov. Finta je v tem, da 
znajo mojstri določene dele zamenjevati in tako 
kombote epsko podaljšati. Usmrtitev v Kombato- 
vem slogu ni, so pa ultrakombinacije, ki nasprotni- 
ka bombastično dotolčejo. Ker imaš na razpolago 
več načinov, kako se ogniti uspešni izvedbi kombov 
in jih prekiniti, je taktike dosti. Edina težava je, da 
se tisti, ki kasira, ob spremljanju razpotegnjenih 
kaznovanj dolgočasi. Vmes si lahko skuhaš kavo. 


Instinct sicer ne obiluje z modusi, ki so omejeni 
na klasični nabor arcade - online - training. A 
vsak od teh je kakovosten. Arkadni način nudi 
različne konce za vsak lik in v redu umetno pa- 
met, ki te nič ne ujčka, hkrati pa ne goljufa in ni 
runkeljsko neživljenjska kot v mnogih mlatilšči- 
nah. Spletno udejstvovanje premore opazoval- 
ne čakalnice in odlično internetno kodo, ki za- 
mik (lag) zbije na čisto sprejemljivega. Urjenje 
pa je najboljše v zvrsti. Na razumljivih primerih 
predoči vse, kar moraš vedeti o borbi, od osnov 
do hujših tehnik, ter ti daje izzive za preizkus, za 
katere nabiraš posebne točke. Zanje nato kupu- 
ješ ozadja, glasbo, barve za like in slično. 

Tisto, česar s 'killer points' ne boš kupil, je vse- 
bina, skrita za paywallom. Instinct je sicer brez- 
plačen in v tej obliki nudi trening, nalinijstvo ter 
enoigralstvo, vendar le z enim likom. Tega na 
nekaj časa rotirajo in smo doslej izkusili tri. Lah- 
ko se odločiš za nakup posamičnih likov, ki sta- 
nejo po 5 evrov; odklep vseh naenkrat, kar pride 
20 evrov; ali pridobitev izdaje 'ultra' za 40 apoe- 
nov, s čimer dobiš vse obleke in dobrote zanje 
(te ne spremenijo njihovih sposobnosti!) ter iz- 
virnik z avtomata. Celotna zasnova je kul, res je 
le, da na spletu srečuješ ogromno primerkov li- 
ka, ki je v danem obdobju dostopen vsem. 
Čeprav Killer Instinct ni docela dorasel visoko 
tehničnim japonskim borilnim špilom, se glede 
globine dobro drži in bo del letošnjega največ- 
jega tepežkarskega turnirja EVO. Je vznemirljiv, 
zadosti dodelan in nudi posebno, bolj testoste- 
ronsko izkušnjo. Daj mu priložnost, če le imaš 
xbox one. Isto svetujem, če si ga dolpotegnil no- 
vembra in bil razočaran, saj so ga odtlej do- 
polnili. 


Microsoft 6 xbox one 

Statične slike ne razkrivajo grafične glorije Killer In- 


MA stinctav gibanju. So pa že tu vidne mnoge podrobnosti. 

TEKKEN REVOLUTION 


Ubogi Poljak ni vedel, kaj ga je zadelo. Tip je izbral Lawa in imel 
7189 zmag. Jaz s Paulom sem imel točno 0 zmag. Zmlatil sem 
ga kot vola, da je lahko izustil zgolj "Kurde!" ("Sranje!"), nakar 
sem se neporažen umaknil. Saj sem se moral. Za tisto uro mi je 
zmanjkalo žetonov. 

Tak je bil pripetljaj v Revolutionu, F2P-odvrtku kultnega, dolgo- 
metražnega 3D-pretepanja, ki Namcu že leta nosi zlata jajca. 
No, zadnje čase bojda malce manj, zato izlet v novo obliko. Ta- 
ko, ki je do stranke že v osnovi precej radodarna. Nič ti ni treba 
plačati, da so ti dostopni trije modusi - enoigralstvo proti raču- 
nalniku s tremi težavnostmi in z demonskim Ogrom na koncu, 
urjenje ter internetni (rangirani in nerangirani) obračuni. Vse to z 
osmimi znanimi liki: to so Kazuya, Paul, Law, Lars, Jack-6, 
King, Lili in Asuka. Še enaindvajset osebkov iz prejšnjih Tekke- 
nov jih je moč naključno odklepati z udejstvovanjem ali kupova- 
ti za otipljive novce, med njimi Heihachija, Jina, Hwoaranga in 
Nino. Čisto nova je vampirka Eliza, ki meče projektile. Vic je v 
tem, da ti ob daljšem igranju zmanjka žetonov - prav res so to 
tokeni, kot bi imel pred sabo avtomat - in vstopnic za eno- ali 
večigralstvo. Potem moraš čakati ali izpljuniti cekin, kot veli bi- 
blija free 2 playa. Za štiri tickete, ki izboljšajo nagrade, daš slab 
evro. Se ne sliši dosti, a če te špil zagrabi, hitro presežeš denar, 
ki bi ga odštel za polnopravni Tekken Tag Tournament 2. 

In zagrabi te, saj je zloščen ter privlačen. Borilni sistem, ki vno- 
vič bazira na dveh gumbih za roki in dveh za nogi, je glede na 
šestico in TTT2 nekoliko poenostavljen, saj imajo borci manj 
potez. A niso ga bistveno pohabili. Ostajajo premikanje v triraz- 
sežnem prostoru, zidovi ali manko njih (pri tem ni ringoutov), 
okizeme - miselna podigra ob vstajanju s tal, meti, prestrezanja, 
finte. Prepoznavno tekkenskemu občutku in naboru gibov so 
dodali enostavno izvedljive mogočne udarce, po enega za vsa- 
kega nastopajočega, za katere ni ločenega merilnika energije. 
Spamaš jih torej lahko, a to ni priporočljivo, ker jih ni težko kaz- 

4 Posamično kupovanje likov je težko za denarnico. Bo 
na igranje, ki ti daruje naključne borce. No, začetna falanga je solidna. 


Revolution je barvit, hitro razumljiv in prijeten za igranje, 
a nudi študiozno globino. Te daje nostalgija? Poskusi ga! 


novati. Obenem so pisani na kožo ne tako znal- 
ski publiki, ki Revolution najbolj obrajta. V na- 
sprotju z Instinctom in standardnimi Tekkeni je 
moč like bildati, se pravi jim izboljševati tri ključ- 
ne lastnosti - moč, energijo in verjetnost kritič- 
nega zadetka. To frpjsko vleče, razlika med za- 
četnikom in okrepljenim borcem pa vseeno ni 
taka, da bi imel slednji bistveno prednost. Ozad- 
ja so sicer znana in modeli borcev tudi, so pa 
slednje obrobili v črno in dodali novo glasbo. 

Revolution ima nekaj hakeljcev. Ne vsebuje tre- 
ninga, ki bi začetniku razjasnil način borbe, in ne 
pozna lokalnega modusa za dva. To se mi zdi 
konkretna pomanjkljivost, a je smiselna s po- 
slovnega stališča - treba je služiti z žetoni, ne 
podpirati zastonjkarstva. Posamični liki so dragi, 
pet evrov za vsakega, umetna pamet v samotar- 


na 7 


Zdažijv z tazičnimi Biuotooth naprovarmi 
kot so mobilni telefoni, dlančniki in prenosniki, 
kodna moč zvočnika: 3W, 80 dB pri 0.5m 

lje se je zanesti 


stvu je švoh in v čakalnicah ljudje brezdelno visi- 
jo, ker še nimajo kovancev za nadaljevanje. In 
upoštevaj, da je moč kompleten Tag Tourna- 
ment 2, ki nudi polnopravno izkustvo z lokalnim 
multijem, dvema likoma na stran (v TR si ome- 
jen na enega) ter širšim naborom modusov do- 
biti za poldrugega desetaka ali manj. Vendar to 
terja plačilo, Revolution pa je moč zmerno pogo- 
sto igrati čisto brezplačno in se imeti fino. Ljudi 
na liniji je obilo in net koda solidna, špil pa po- 
zna opazovanje pretepov drugih in igranje proti 
konzoli med pričakovanjem nasprotnika. Taki- 
sto te ob vpisu vsak dan obdaruje. Lep presek 
med hardcorovstvom in nedeljskostjo, globino 
in dostopnostjo, torej, za katerega založnik pra- 
vi, da je priljubljen med mlajšimi. Razumljivo. 
Namco e playstation 3 

Junij 2014 


SOUL GALIBUR: 
LOSI SWORDS 


Soul Calibur je ena mojih najljubših prete- 
paških serij in srce se mi trga, kako jo je Nam- 
co v brezplačni obliki pohabil. Osnovno pre- 
tresljivo spoznanje je, da je Lost Swords eno- 
igralska zadeva, v kateri se bojuješ zgolj s 
konzolo. Slaba odločitev, saj umetna pamet ni 
bila nikdar odlika serije. Da bi užival v finesah 
privzeto odličnega bojnega sistema, ki ga niso 
spreminjali, potrebuješ živega nasprotnika. 
Potisnjen si v nekoliko nelinearno izbiranje na- 
log z vedno enakim ciljem: odvzemi energijo 
nasprotnikom, ki si sledijo eden za drugim. In 
to je vse. Edina 'popestritev' so dinamični do- 
godki, ki jih sproti objavlja Namco. Ti temeljijo 
na, uganil si, zaporednem tepežu capinov. 
Spomnim naj, da je imela davna enica za 
dreamcast misijski modus, kjer si dobival raz- 
nolike zadolžitve - napadla sta te dva, treba je 
bilo doseči določeno število zadetkov, so- 
vražnik je imel zmerom več zdravja. Lost 
Swords pa je dolgočasna, razvlečena jara kača 
enoličnih bitk s sovražniki, ki so osnovni liki iz 
serije, preoblečeni v kičaste gvante. Kljub te- 
mu ne moreš ustvariti lastnega bojevnika, kot 
si ga lahko v vseh novejših Caliburjih, temveč 
si omejen le na tri znane borce - Mitsurugija, 
Siegfrieda in Sophitio. 

Hildegardo, Ivy, Nightmara, Pyrrho in Taki od- 
kleneš z izpolnitvijo ustreznih kvestov, če se ti 
ljubi priti do tja. Mislim, da se ti ne bo. Oro- 
žarsko bojevanje je sicer odlično, s Soul Cali- 
burjevim sistemom ravnega in navpičnega za- 
maha, brce, prijema, odbojev (GI) ter premi- 
kanja v 3D-prostoru. Za nekaj časa lahko pri- 
kličeš celo pomagača. A pamet, ki je niso niti 
malo izpopolnili, je okorna in neživljenjska. 
Tipsko caliburjevski nasprotniki so v enem tre- 
nutku polbožje sposobni, v drugem pa ne zna- 
jo odreagirati niti začetniško. Zato so bitke pol- 
ne nihanj iz ene skrajnosti v drugo, iz zapored- 
nih sunkov v nezaščitence do kasiranja kom- 
pleksnih kombinacij, ker si odreagiral za ka- 
nec napačno. Tako zlahka izgubiš pri zadnjem 
v vrsti sovragov, poražen pa si lahko le enkrat. 
Bi rad nadaljeval? Kupi vstopnico ali izgubi 
vse, kar si pridobil do tedaj! Free 2 play v naj- 
slabši obliki. 

Svoje doprinese še medli sistem elementarnih 
občutljivosti, kjer določena oprema bolj poš- 
koduje drugo in je odpornejša na tretjo, reci- 
mo ogenj proti vodi. Bolj kot nova taktična 
plast je to izgovor, da iz skrinj, pridobljenih za 
uspehe, dobivaš kristale, s katerimi nadgraju- 
ješ krepelca. Istočasno dobivaš obleke, da 
tvoja joškata borka ne poskakuje naokrog v 
gatah kot na začetku. Kar je minus. 
Slejkoprej ti zmanjka 'sposobnostnih točk', 
virtualnih žetonov, s katerimi kupuješ pravico 
do udejstvovanja. Tedaj moraš počakati ali 
odšteti prave novce, tako kot za direktno pri- 
dobitev opreme. No, težko verjamem, da boš 
tako nestrpen. Če drugega ne, te bodo odvrni- 
li nalagalni časi, saj več čakaš kot igraš, in 
odsotnost zgodbene popestritve, saj je štorija 
le tekstovna. Pa manko ringoutov, kar je na 
caliburjevih ozadjih, ki so polna nezaščitenih 
prepadov, videti totalno butasto. Ter opazno 
poslabšana grafika glede na Soul Calibur V. 


naizust 2014 


Na pogled je Lost Sword tak Calibur kot mnogi 
drugi. A ko se ga orenk lotiš, odkriješ težave. 


Res je, da je Lost Swords šele štartal, medtem ko sta imela ln- 
stinct in Tekken dosti časa za izpopolnitev. Najverjetneje ga bo- 
do dodelovali in uravnoteževali, do konca leta so napovedani do- 
datni liki - Astaroth, Cassandra, Rock, Seong Mi-na. Toda v ak- 
tualni obliki je igra daleč preveč pokvečena, da bi ti jo priporočil. 
Kupi petico ali dvojko HD, Meči pa naj se izgubijo v pohabljeni 


brezplačnosti. The soul still burns ... but barely! 
Namco e playstation 3 in xbox 360 


SPARTAGUS LEGENDS 


Temelj Ubisoftove licenčnice je s škrlatom in spermo obrizgana 
televizijska serija, ki je skozi tri sezone spremljala rimskega gla- 
diatorja Spartaka od tedaj, ko postane arenski bojevnik, do ob- 
dobja, ko je vodil punt proti Rimljanom. V špilu nisi on, temveč 
začetniški gladiatorček v mestu Capua, kjer se sužnji urijo in so- 


"Ne bodi presenečen, če ne boš mogel takoj sekati digi- pap 
tov in izdirati vranic. Fatalityje je treba sproti kupovati. [m 5 /Ačmax C)aex 


delujejo v obračunih za zabavo plemenitašev. V 
bajti imaš več mišičnjakov, ki se razlikujejo po 
orožjih in s tem po pristopu k uničevanju nasprot- 
nikov. Slogov je osem, od meča in ščita prek dvo- 
jih bodal in pesti do macole. Nekateri poudarjajo 
obrambo, drugi hitrost, tretji doseg, vsemogočne- 
ga pa ni, tako kot ne kompleksnejših navez, na 
primer mreže s trizobom. Treba je misliti na svoje 
prednosti in pomanjkljivosti; s sulico držati so- 
vražnika na distanci, s pestmi pa navaliti nanj kot 
na prsato Lucy Lawless, eno od zvezd nizike. 
Čeprav je nabor udarcev majhen, kombinacije 
kratke in globina ne na ravni Caliburjeve, je boje- 
vanje v Legends simpatično. Spomni me na dav- 
nega Barbariana, saj kristalizira bistvene postavke: 
stav, ravnotežje, razdaljo, otvoritve, prestrezanja, 
izmikanja. Dosti obračunov, zlasti z močnejšimi 
borci, je takih, da več taktiziraš in se giblješ kot 
udarjaš. Navsezadnje ne moreš blokirati v nedo- 
gled, saj ti hitro zmanjka kondicije. Kar pa ne po- 
meni, da je igra realistična ali da je moč rundo 
končati z enim smrtonosnim udarcem. Kljub špri- 
cajoči krvi in usmrtitvam, ki jih je moč izvesti, ko je 
nasprotnik omamljen in gledalci norijo, gre za kla- 
sično arkado brez poškodb, ki bi vplivale na tepež, 
in drugih naprednosti. Pač se gladiatorja onegavi- 
ta, dokler eden ne telebne, pri čemer mu opcijsko 
odpade roka oziroma je zaklan v goltanec. 

To je zvečine tekmec, saj umetni um ni ravno od- 
ličen. V mestu, razdeljenem na težavnostne prede- 
le, čaka kup nasprotnikov, ki jih vodi konzola, 
med njimi šefi z imeni iz serije, kot je sluzavi As- 
hur. Če ne greš na pretežek nivo, se ne boš naga- 
ral. Zato gre bolj za počasen razvoj in zložno služe- 
nje sredstev, da kupiš boljšo opremo za svojega 
vojščaka, ki se ne razvija v statistikah, kot so sta 
moč in vzdržljivost. Namesto tega dobiva veščine, 
od večje naklonjenosti občinstva do boljših teles- 
nih postavk. Le nekatere arene so namenjene 
večigralskim spletnim bojem (lokalnih na eni kon- 
zoli ni), kjer se postaviš v vrsto in čakaš, da te sis- 
tem spari z naključnim človekom na okvirno ena- 
ki stopnji. Žal obračune kazi zamik, mnogo opaz- 
nejši kot pri Instinctu in Tekkenu. 

Ker je špil F2P, lahko napredek pospešiš s kupo- 
vanjem zlatnikov. Ti so najdragocenejše plačilno 
sredstvo in jih moraš imeti za vsa boljša orožja, pa 
tudi za malenkosti, kot je nov seznam gladiatorjev 
za trening. Dobivaš jih z igranjem, a pomalem. Na- 
videzna sredstva gredo nadalje za oživljanje ubitih 
podložnikov, kar stane vedno več, usmrtitve, ki jih 
sčasoma zmanjka in jih je treba dokupiti, in stave 
na boje s prijatelji z internetnega seznama. Slednje 
je mogoče le za srebro, saj kani Ubisoft služiti z 
zlatniki, in dejansko Spartacus Legends za normal- 
no udejstvovanje terja denarni vložek. Menim, da 
si prek nekaj evrov ne zasluži in da Tekken za 
manj nudi več. A ne dvomim, da bo marsikoga pri- 
tegnil zaradi tematike, orožij in drugačnosti. 
Ubisoft e PS3 in XB360 

Večigralski način je kaotičen sam po sebi. Tukaj pa imajo možiclji še stre- 
lice, ki se nekaj sekund odbijajo od površin. Nemalokrat fašeš v ni lastno. .£ 

o še ni bilo neta, smo se z vrstniki po 

zaužitju svežega zraka smeli zlekniti 

ob televizor v dnevni sobi in priklo- 

piti konzolo. Več kot nas je bilo, 
večje je bilo veselje. Z multitapom - vmes- 
nikom za več kontrolnikov smo razširili na- 
bor igralcev, nakar smo v četvero klali zlo- 
deje v Gauntletu ali si tekmovalno prašili riti 
v arenah Bombermana. To so bili časi, ko je 
bilo smokijev, kokte, udarcev v ramo in 
predvsem smeha v izobilju. 


Nespretni 


čico in se zadane v koleno. 


JPG /ouya Matt Makes Games 

v zrak izstreli puš- 


akci 


Nisem edini, ki se mu kolca po njih, saj se 
tja vrača cela garnitura neodvisnih razvijal- 
cev. Tako imamo poplavo indie špilov, ki ne 
povzemajo le staromodne podobe, temveč 
način igranja in pregovorno težavnost, ob 
čemer na rovaš spletnega vključijo zgolj lo- 
kalno večigralstvo. Taka sta odlična sab- 
ljaška naslova za PC, Nidhogg in Samurai 
Gunn. Že pred njima pa je manjšo norijo 
povzročil Towerfall. Njegov vpliv je bil ome- 
jen, ker je izšel za nerazširjeno in propadlo 
androidno mikrokonzolo oyya, kjer 
še vedno velja za najboljši špil. Re- 
šen spon pogodbe pa je sedaj kot 
Towerfall Ascension prispel na PS4 
in Steam. 


de [o a [si 
V časovnih izzivih moraš najhitreje onesposobiti vse slamnate lutke. Za zla- 
to odličje moraš biti mutant, a obstaja še hujša nevedina meja za vesoljce. 


Niti umetna inteligenica ti ne pusti počivati, tako se moraš nenehno gibati. 
di Se posebej, če ostaneš brez puščic. Skakanje po glavah vžge, a ne vedno. 


Ascens 


Stari, maš kako puščico? 

Gre za tekmovalno lokostrelsko razpaljotko, kjer se v od strani gledanih 
arenah, prepredenih s ploskimi prehodi, pomerijo do štirje gibčni mo- 
žiclji. Vsak zase ali v paru. Oboroženi so z loki in vsakogar nemudoma 
ugonobi sleherna količkaj smrtonosna nevarnost, od strela do padca v 
lavo. Strelice so omejene in vleči jih je treba iz trupel ter skrinj ali jih suni- 
ti nepazljivim soigralcem. V ravni črti je moč izstreliti rafal med premika- 
njem, dočim se je treba za merjenje ustaviti. Meriš lahko v digitalnih 
osem smeri ali, če si Japonec, v analognem prostem krogu. Akcijo dod- 
obra začinijo skakanje po glavah, visenje s pregibov in izmikanje ter pe- 
har nadgradenj v obliki eksplozivnih puščic, kril in ščitov. 

Ker uporabljaš le križec ali gobico in tri gumbe, lahko za kontroler popri- 
me vsakdo, skače in strelja. Zabava je instantna in luštna. Toda pod po- 
vršjem je dosti globine. Če so nasprotniki količkaj prisebni, je treba biti 
nenehno na preži in pokrivati vse smeri, saj ti hitro kdo pade na glavo. Ali 
te puščica, izstreljena v levo, zadene z desne. Mojstri izdatno uporabljajo 
izmik, ki omogoči drsenje, višje skoke in kratkotrajno neranljivost, ki 
omogoča lovljenje puščice v letu. Tega ni moč početi v nedogled, saj si 
med izvajanjem nemočen proti skokom na glavo, podvig pa pred vno- 
vično rabo terja ohladitev. A slednjo je moč z veščim vnosom ukazov 
preklicati in ga znova izvesti. 

Svoje doprinese nič manj kot sedeminšestdeset pravil, ki jih odklepaš in 
nato uporabljaš. Med zabavnejšimi so eksplozivna trupla, sprememba v 
duha po smrti in vključitev temnih portalov, ki nenehno bljuvajo sovrage. 
Kombinacij je obilo, zato si lahko najljubše shraniš ob bok tistim, ki so 
pripravljene za turnirje. 


Vedno sam 


Če so igralci na količkaj enakem spretnostnem DL je Towerfall žurer- 

ska spretnostna strategija, polna lova čez ploščadi, kjer se zavoljo dina- 

mične okolice vloge hitro menjajo. Kljub vsemu je ne obvladljiva, ne 
glede na pravila ali lokacijo. Slednjih je sto dvajset in so praviloma bolj 
ali manj odprte - padec v prepad te postavi na vrh, pobegu v levo sledi 
prihod na desno. Mestoma so poti pregrajene in jih moraš z eksplozivni- 
mi puščicami podreti. Nivoji so tematsko obarvani, tako da te v gozdu 
ogroža bodičevje, v ledeni jami drsi, dočim je moč v gradu na betice 
rušiti lestence in druge okrasne predmete. 

A poskrbljeno je tudi za tiste z zaposlenimi prijatelji, kajti na voljo so 
časovni izzivi in kampanja. Te se je moč lotiti sam ali sodelovalno v dvo- 
je, kjer morata udeleženca paziti, da ne preluknjata drug drugega. Sovra- 
gi segajo od plazečih spužv prek netopirjev in duhov do čudnih artefak- 
tov ter oboroženih čarovnikov. Minišefi so vešči lokostrelci, ki rabijo ena- 
ke trike kot igralec, glavar pa je en in se pojavi večkrat, a vedno z novim 
trikom, ki ga doda v repertoar v vsaki sveži fazi. Umetna pamet je solid- 
na in postaja boljša, tako se znajo računalniški možički umikati, izvajati 
bolj zapletene napade in spreminjati pot padca. Škoda le, da spočetka za 
puščavništvo niso dosegljivi vsi nivoji, kajti povečini jih je treba odkleniti 
z igranjem večigralskega načina. 


Prinesi prigrizke pa kontroler 


Towerfall Ascension je odlična arkada, ki je kljub začetnemu pogostemu 
umiranju vse prej kot cenena. Sčasoma ugotoviš, da si za vsak crkot kriv 
sam, in če si dovzeten, lahko ugotoviš marsikaj, kar pride v OO 

pa v brutalno zabavnem multiplayerju. Ta je samo lokalen, a nameno- 

ma, da se vrnejo časi Bombermana. Vstopnica vanje je pri 14 evrih in ta- 
ki kakovosti poceni, za avtentično izkušnjo pa dodaš jedačo, pijačo ter 
plešaste frende. Neprecenljiv večer zagotovljen. 


STF je arkada s previjanjem časa, 
kjer minula dejanja ostanejo. Tako 
lahko z enim likom postrelim bom- 
be, z drugim pa šicam cepelin. 


eto 198X, Zemlja. Vse je šlo k vragu in na Su- 
perčasovnem odredu junakov je, da spravi stvari v 
red ter prepreči nastanek katastrof. Na primer za- 
nikrnih licenčnih iger in boy bandov, za nameček 
pa še invazije vesoljcev. Posledice? Jezen Bog in po po- 
moti zmenek z lastno materjo. Kdaj začnejo? Danes. Ju- 
tri. Včeraj. Ni važno, saj znajo potovati skozi čas! 
Lep čas se že nisem ob kaki igri tako nasmejal kot ob di- 
gitalno razpečevani neodvisnici Super Time Force. Preve- 
va jo zafrkancija, ki marsikaj dolguje starim LucasArtso- 
vim pustolovščinam, ko smo opozarjali na triglave opice. 
Enook znanstvenik sreča svoj vojaški jaz, ki ima prevezi 
čez obe oči, roboti napadejo titana Atlasa, ki mu je ime 
Rick in ga je treba nafutrati z velesendvičem, medtem ko 
je glavni zlobec tako nespreten, da "mu ne bi uspelo vo- 
diti niti trume lemingov." Med liki, s katerimi upravljaš, pa 
so John Rambois, Jef Leppard in Dolphin Leppard. Umrl. 


Dajmo znova, tokrat skupaj 


Super Time Force je v temelju retro klasična, striktno 
enoigralska, od strani gledana platformska rešetalka v 
slogu Probotectorja. Toda čeprav šibaš na desno, skačeš 
in streljaš, zgolj s tem ne prideš daleč. Arkadni akciji je 
namreč pridodana merica strategije. 

S pritiskom na gumb ustaviš čas in ga po mili volji zavr- 
tiš nazaj, tja do začetka nivoja. Pri tem se zgodi nekaj ne- 
navadnega: kar si počel prej, se udejanji še enkrat in se 
prekrije z novimi dejanji. Recimo, da si v sovražnika po- 
slal naboj, nakar so te ubili. Previješ čas, ga spet zaženeš 
in na taistem mestu capina ustreliš še enkrat. Tokrat bo 
kasiral dva metka! To lahko ponavljaš, dokler imaš še 
kaj 'vrnitvenih žetonov". Paziti moraš tudi, da ti ne zmanj- 
ka krovnega časa, ki ga je le za minuto. 

Prijem ne bi bil tako efektiven, če ne bi imel ti kot igralec 
na zalogi več vojščakov, vsakega z dvema spretnostima. 
Šibkejšo sprožiš s kratkim pritiskom na gumb za strel, 
močnejšo s tiščanjem. John Rambois bljuva posamične 
krogle in trosi vročo plazmo v tri smeri, Jef Leppard ima 
odbijajočo se kroglo in v ravni črti letečo bazukaško gra- 
nato, dočim Shieldy Blockerson (smeh) odbija izstrelke 
in tvori plazemski ščit. Veščine kombiniraš in se tako 
prebijaš naprej. 


Ni: 
Prazgodovinski nivoji so posejani s kar nevarno dinozavrsko 
nesnago. A za vse si sam, saj igra ne pozna večigralstva. 


ze. 


Točkice užitka 

Samosvoji prijem je sprva izjemno zanimiv. Sploh za- 
radi razgibanosti šestih osrednjih stopenj s po štirimi 
podnivoji, čemur se pridruži tridelni finalni komplet. V 
časovnih obdobjih, kot so prazgodovina, srednji vek 
in današnjik, se prebijaš skozi gradove in mimo dino- 
zavrov, skačeš po avtomobilih v luftu, se dričaš skozi 
vodne tobogane, bežiš pred dvigajočimi se plameni in 
letaš po nebesih, kjer nate ščijejo angeli. 
Nekatere stopnje so premočrtne, druge so bolj razve- 
jane in nudijo skrite kotičke, kjer odkriješ dodatne li- 
ke. Tu vnovič pride prav časovno afnanje, saj greš re- 
cimo z enim likom na en konec, nakar prevrtiš uro in 
se odpraviš na drugega. Na enem mestu to botruje 
lahkotni uganki. Vsak komplet stopenj se konča s 
šefovskim bojem, kjer hobotnica, t-rex in gundamski 
kovinko nudijo težko zgrešljive tarče. Za nameček so 
skupki nivojev razporejeni nelinearno, tako da če se 
nekje zatakneš, lahko greš drugam in se kasneje 
vrneš. Tako ali drugače z rezultatom tekmuješ na 
spletnih lestvicah. 

Pod sovražnimi streli je podlegel p . 
še eden od mojih možičkov in po pa ij d gšij š 
zlu je šel nov 'žeton'. Trideset se La 

jih sliši veliko, a verjemi, da ni. 


Skakalne spretnosti so neobhodne--Celo dosti njih, kajti 
inercije je ravno prav, da hitro omahneš z robov v prepade. 
df% 


Na vsak način te stežka ne očarata pikslasta po- 
doba in čiptjunasto muziciranje. Zunanjost spomni 
na Canabalt v barvah in je polna kvadratkastih sli- 
čic, ki jih razganja od osebnosti. Komodorjevsko 
odpiskane poskočnice pa bodo sedle v srce vsa- 
kemu navdušencu nad igralskim triasom. 


Dve okoli vekarice 


Če si bil pazljiv, si zasledil, da sem glede zanimi- 
vosti previjanja ure zapisal 'sprva'. In res proti 
koncu finta nekoliko razvodeni, ker preveč upora- 
bljaš enake prijeme. Domala vsi večji spopadi ba- 
zirajo na tem, da z večkratnim vračanjem časa 
zbereš zadosti izstrelkov na ključnih mestih. Te- 
mu ustrezno so nekateri soldati bistveno bolj upo- 
rabni od drugih. Ker je vsebine za kake tri ure, se 
ti zdi, da si zvečine počel isto in da je bilo igre ko- 
nec ravno, ko bi potrebovala veličasten iztek. 
Kazi jo še par drugih minusov. Zahteva po na- 
tančnosti je velika, nadzor pa ravno toliko ohla- 
pen, da podležeš ob miniaturnih nepazljivostih. 
To je zlasti tečno na težavnosti 'super hardcore', 
ki se odklene po prvem končanju in kjer umrli liki 
v okviru stopnje načeloma ostanejo mrtvi. Diago- 
nalno streljanje in letenje 4 nažiganje sta čisto 
preveč naporna. Najhujša pa je gneča, ki nastane, 
ko si čas že večkrat vrnil in barabina obstreljuješ z 
več liki hkrati. Čeprav so minule kopije delno pro- 
zorne, gre preglednost rada v franže. 

Super Time Force je tako sicer intriganten, izvi- 
ren, smešen in vznemirljiv špil, ki pa zna biti živ- 
čen, neroden in nepravično zahteven. Ljubitelji 
hardcore arkadnih nažigačin bodo ovire znali pre- 
skočiti brez večjih ran in se jim 15 evrov na Xbox 
Live Arcade ne bo zdelo preveč. Ostali pa naj se 
držijo proč, sicer jim bo nasmeh ob drugače sim- 
patičnih vicih hitro postal grenak. 


Časoplovni Sneti je igral včeraj 
in danes. Jutri bržda ne bo več. 


xbox one / xhox 360 Capybara 

, krhan pipec in tristo kač! Krščenduš, jebela 
cesta, pa lonec primaruhe zraven! Sakrabolt, 
uhure frdamane! Holtnahamol, drek in fuk, 
prmejdeset! Da bi vas kuga in strela v mehko, 
šalobardi! Kar bo ona sfalila, bom pa jaz frtamuznu! 
Takele žlahtno slovenske kletvice so se oni dan usi- 
pale iz mojega lakturskega mozga, ko sem v Mario 
Kartu 8 odvozil tragično dirko in me je konkurenca 
poonegavila kot hotno samico. Pa je bilo to dovolj, da 
bi za vekomaj odložil gamepad wiija U? Še zdaleč ne. 
Takoj po počitku sem bil spet pred ekranom in se 
drenjal med simpatično Nintendovo bando, kot bi se 
nič ne zgodilo. Kriv sem bil jaz, ker sem slab. Špila ne 
gre dolžiti. Je predober. 


Z očanci na balanci 


Recept je natanko tak kot doslej. Z znalsko, drzno in 
vsaj malo pocarsko vožnjo gokarta ali motocikla pre- 
hiteti ostale risankaste like iz štalce japanskega vele- 
založnika. Med njimi so običajni osumljenci Mario, 
Luigi, Toad, Donkey Kong in Bowser, pa tudi manj 
razvpiti, kot sta modročupni Ludwig in tvoj mii. 

Tradicija veli, da izbira lika nekoliko vpliva na vozne 
lastnosti, saj so korpulentnejši čudaki hitrejši, a okor- 
nejši, manjši pa počasnejši in boljši v ovinkih. K temu 
takisto pripomore sestavljanje šajtrge iz treh delov, 
kar je uvedla sedmica. Glede na to, katero karoserijo, 


mv. 


Levo je prizor iz normalnega dela dirke, ko so a kolača nim Desno pa ima gokart pamesto! 
eysor] njih ž že šparglje kolute, ki ga držijo nad tlemi. Ker j je žoknil tekmeca, sta oba deležna pospeška. 


kolesa in letalno napravo si dal podse, boš morebiti 
hitrejši, vendar se boš slabše držal ceste. Izboljšanje 
ene lastnosti bolj kot v MK7 poslabša drugo ali druge, 
tako da je dinamika že pred dirko na višku. Sploh ko 
v zameno za sproti nabirane kovance odkleneš števil- 
ne sestavne dele, medtem ko ti zmage prinesejo do- 
datne like, dokler jih ni trideset. 

Udinjanja izročilu s tem ni konec. Pogled od zadaj, 
klasični trije krogi, prav toliko hitrostnih razredov 
(50, 100 in 150 kubičnih centimetrov), pobiranje na- 
ključnih dobrot, drsenje skozi ovinke ter včasih celo 
po ravnini ... Vse to so gradniki Mario Karta, brez ka- 
terih bi se praskali po glavi kot ob Diablu brez pe- 
klenščkov. Zato nepoučenemu ne gre zameriti, če po 
hitrem pogledu na špil meni, da ni nič novega. A kleč 
je, kakor pri vseh serijah z uveljavljenimi prijemi in 
publiko, v podrobnostih. Glede nanje se je to arkadno 
dirkanje z gokarti spremenilo. Napredovalo je. 


F-Zero živi 

Kakor se je poskakovalni Mario pred leti z Galaxy na 
wiiju odpravil v vesolje, v to smer kovinske konje zdaj 
požene še Kart. Vozilca opremi z vsemirsko futuri- 
stično protigravitacijsko tehnologijo, ki jim omogoča, 
da na določenih delih prog samodejno uvlečejo kole- 
sa. Ta nadomestijo energijski koluti, ki jih držijo tik 
nad površino. 

Sprememba se sliši majhna, a je bistvena. Predstav- 
ljaj si, da bi Need for Speed cepili z Wipeoutom in bi 
lahko avti peljali po stezah, ki se pnejo v nebo. Na- 
tanko to se zgodi v Mario Kartu 8, ki s tem sreča F- 
Zero, drugo proslavljeno, zadnja leta zapostavljeno 
Nintendovo dirkaško serijo. Ob tem takisto prisotni 
novosti iz sedmice, samodejno letenje med dvema 
točkama in vožnja pod vodo, zbledita. V izogib bruha- 
nju pred televizorjem se ne opazuješ, kako si posta- 
vljen na glavo. Zato pa vidiš, kako se steze vijejo k 
oblakom, se vratolomno spuščajo in spet diagonalno 
rastejo. Prav tako lahko na določenih odsekih zape- 
lješ prečno po zidovih, kjer levo postane dol in desno 
gor. Antigrav ima še eno posledico, izmenjevanje tur- 
ba med karti, ki se zaletavajo. S tem se zmeda in za- 
bavnost nadalje povečata. 

Učinkovitost teh prijemov uvidiš takoj, ko naložiš ka- 
ko tipsko sorodno igro. Kako dolgočasna je brez teh 
vratolomnosti po zgledu vlakcev smrti in delov, kjer 
bi videl, kako se ti dirkači, ki so šli po alternativni po- 
ti, podijo nad glavo. Mario Kart 8 je podoben vožnjam 
Michaela Schumacherja, godbi vrhunskega pianista, 
brcanju žoge Lea Messija. Tako na izi je videti vse, 
naravno, brez težav. A za to, da se lahko kot igralec 
brez motenj in zoprnij posvetiš dirkanju na robu zmo- 
gljivosti, je bilo treba ničkoliko oblikovalskega gara- 
nja. Vsa čast Nintendovim dizajnerjem, ki so poleg 
Blizzardovih najboljši v tem poslu. 


Mushroom Kingdom drift 


Hvala jim gre nadalje zaradi dvaintridesetih fanta- 
stičnih prog, ki so naposled na razpolago še v zrcalni 
varianti. So mešanica šestnajstih novih in prav toliko 
starih. Prav vse sveže z izpiljenimi zaporedji zavojev in 
ravnic sodijo v sam žanrski višek, naj govorim o izred- 
ni zasneženi Mount Wario, ki ni krožna in na kateri se 
po bondovskem skoku iz letala vsevdilj spuščaš po 

pobočju, čez ledenik skozi gozd do kucljastega izteka, 
sublimnih formulastičnih pistah ali izvrstni novi Rainbow 
Road v vesolju brez robnikov, ki je ena sama uživancija. 
Ni treba analizirati, zgolj občutiti. Stare proge pa niso le 
malo preurejene kot v Mario Kartu 7, temveč je levji de- 
lež orenk predelanih in spremenjenih, najmanj na rovaš 
naravno dodanih protigravitacijskih delov. 

Pogosti so pospeševalni koli na antigrav delih, številna 
razpotja in zvite bližnjice, ki vedno zahtevajo spretnost 
in tveganje. Najbolj pa navdušijo naključni elementi. 
Edinstvena lastnost arkadnih dirkačin je, da vsebujejo 
nepredvidljivosti, najraje promet. A Mario Kart 8 gre ko- 
rak dlje. Ponekod skozi zrak švigajo orjaška nihala in se 
obračajo ognjena kolesa, drugod tla cvrejo laserji in 
tolčejo macole, iz loncev zdaj levo, zdaj desno grizejo 
orjaške mesojede rože, skozi tla pa rijejo krti, ki na po- 
vršju puščajo dvignjeno zemljo. Ta je lahko ovira ali ra- 
bi kot skakalnica, s katere se s pravočasnim stiskom 
gumba za skok / drift odrineš in tako pridobiš pospešek. 
Je majhen, a sčasoma se naberejo. Skakati je moč tudi, 
ko ob tla udarjajo velikanske note, da vse vzvalovi, in s 
statičnih ramp. Tako si kar najdlje v nitrohitrosti, kar 
pripomore k boljšemu izidu in adrenalinu. 

Ključni izločevalec slednjega je bočno drsenje, ki ga je 
davno uvedel Mario Kart za nintendo 64. Glede na MK 
Wii je subtilno spremenjeno, saj je doseganje kratkega 
modrega in daljšega rdečega pospeška odvisna od te- 
ga, kako dolgo si tiščal gumb, ostrine zavoja in lastnosti 
vozila. Slično MK7, a ne enako. Nekateri teže vodljivi 
motocikli so namenjeni prav ostremu polaganju ovin- 
kov, medtem ko džipovski gokarti z večjimi kolesi stavi- 
jo na običajno hitrost in večjo stabilnost. Ni več razvpi- 
tega snakinga iz Mario Karta za DS, napredne (in delno 
goljufive) tehnike drifta, ki je omogočala modrasu pod- 
obno turbaško vijuganje po ravnicah. Skupnost je že 
odkrila delno alternativo, fire hop - skakanje med tur- 
bom, a ta ni enako škodljiv za moralo začetnikov in ti- 
stih z manj spretnimi prsti. Če se priučijo drsenja, imajo 
na splošno šanse za v redu rezultat. 


Košarica kubičnih gob 


Vsekakor je Mario Kart 8 enako zanimiv za staro in mla- 
do, za zelence in mojstre. Eni si izberejo najpočasnejšo, 
50 cc klaso, kjer je umetna pamet odpustljiva. Tu se 
bodo našli otroci, ki lahko uporabijo tudi gibalni nadzor 


Zdaj zmerom vidiš, ali ima tekmec v bisagi powerup in kateri je. Bodisi krožijo okrog njega, 


bodisi ga drži v roki. Če nima ničesar, je siromak, ki bo dobroto vzel iz naslednjega kristala. "o «..- 


JERBAS BONUSOV 


V Mario Kartu 8 ima vlogo tudi sreča. Manj kot v 
MK Wii, a vseeno. Tu je zbranih osmero njenih 
opotečih korakov, da boš vedel, kaj se ti lahko pri- 
peti — ali kaj lahko ti pripetiš ostalim, hi hi hi. Sim- 
patični novi powerupi so bumerang, ki se vrača k 
tebi, superhupa, ki odda koncentričen krog, in 'pi- 
raja-roža', ki nate montira tegel z okoli šavsajočo 
mesojedko. A tile tradicionalni so bolj bistveni. 


Od velike rdeče gobice v Mario Kar- 

tih že leta dobiš turbopospešek. V 

MK8 je zelo važno, kje ga uporabiš, 

V saj dosti manjših bližnjic temelji na 

tem, da se s takim brzenjem brez 

upočasnitev prebiješ čez hrapavo zunanjost proge. 

Prav raba mušnic zna na koncu pomeniti razliko 

med zmago in porazom. Če imaš še več sreče, do- 

biš tri male gobice, ki dajo prav toliko pospeškov. 
Zlata pa začasno omogoči neomejeno turbakanje. 


Ko iz zadnjih zvočnikov zaslišiš 

muziko in ugledaš ikono zvezdice, 

vw se umakni na stran in upaj, da njen 

začasni lastnik ni žleht. Ker ti si na- 

mreč vedno. V prelivajoče se barve 

odeti voznik je neranljiv — strela mu tedaj ne more 

nič, kar da v pravem trenutku veliko prednost — in 

prevrne vse konkurenčne šoferje, na katere naleti. 

Prav tako šiba čez pesek in zelenice. Ni pa v tej obli- 

ki turbaški in ugonobijo ga padci v prepade. Tako 
da ne misli, da boš ozvezden samodejno prvi. 


sm. Rumeni sadež je v MK8 močen, kot 

1 «. Že dolgo ni bil. Zaradi večjega po- 
udarka na dirkanju in držanju ideal- 
%. ne linije lahko ta sicer običajni po- 

werup docela uniči zasledovalce, ki 

se ti hočejo približati z drzno vožnjo. Zvito nastav- 
ljen olupek v slepem ovinku na idealni liniji ali tik 

AE Če so prve steze dokaj lahke, zaključne terjajo bistveno več spretnosti. Kot vidiš na levi, Rainbow 
Road nima ograj in ni baš široka. Po odvoženem se zlekneš in si ogledaš akcijski posnetek ( 
- ; . Mileni ila 


| — pie ——- me — 
kata! Ci 


RE. —. 


pred skakalnico pri žrtvi mimogrede povzroči kole- 
rični izpad in ti zagotovi trofejo. Najbolje je, če si 
deležen treh, a tudi ena ni od muh. Banano lahko 
tudi vlečeš za sabo, da te ščiti pred udarci v rit. To 
takisto storiš z določenimi drugimi bonusi, zlasti z 
oklepi, ali jih namesto predse zadegaš vzvratno. 


Poredni želvji oklepi so največji iz- 
ravnalni dejavnik v Mario Kartih. 
Najniže na njihovi vrednostni le- 
stvici so zeleni, ki jih nič ne vodi in 
jih izstreliš naravnost. Je pa moč z 
njimi, ker se odbijajo od zidov, pošteno škoditi tek- 
mecem — ali sebi. Sledi rdeči oklep, ki samodejno 
pikira v spredaj vozečega. Najmočnejši je modri, ki 
zleti do vodilnega, na poti sklati druge dirkače in 
detonira. Če nimaš troblje, si pečen! Plavcev je v 
MK8 srečoma manj kot prej, aleluja. 

Raketa je privilegij tistih, ki vozijo 


o — zadaj, saj je boljši ne ugledajo. 
nodi Povzroči, da se šofer in vozilce za 
kakih deset sekund prelevita v 


črno, srepečo raketo, ki z veliko hit- 
rostjo avtomatično piči tik nad tlemi. Koristnosti 
dotične dobrote ni treba dvakrat izpostavljati. Po 
drugi strani pa je treba v osmici najbolj doslej pre- 
misliti, kdaj jo izrabiti. Raketa namreč po stezah 
ubira staromodno linijo in dejansko je moč biti s 
spretnim izkoriščanjem bližnjic urnejši od nje. 


Udar strele z neba je še en bonus, 

ki iz uporabljalca privabi demon- 

sko režanje, iz ostalih pa bosan- 

sko-srbsko pridušanje. (Ni vsak 

laktur!) Ne le, da vse druge dir- 
kače, ki niso zaščiteni z neranljivostjo, otrese pri- 
boljškov, ki jih nosijo s sabo. Za nameček jih po- 
manjša, da so nekaj časa bedno drobni in počasni, 
ter jih na mestu ustavi, kar je najbolj predrzno, ko 
letijo. Sledi padec v prepad in vrnitev na začetek 
skoka. Glej, ne razbijaj gamepada. Ni kriv. 

Med dirkanjem nisi obrnjen na glavo, saj se slika vrti skupaj s tabo. Kako vratolomno 

si vozil, dodobra izkusiš šele v replayih v okviru MKTVja. Škoda, da ni streaminga! 

in gamepad ali wiijev kontroler su- 

čejo v zraku kakor volan. Nekoliko 
naprednejši bodo čislali vmesnih 

» / 100 cc, kjer nekateri tekmeci že 
€. znajo zadriftati in ubrati bližnjico. 150 
cc pa je za spretneže, ki se hitro 
učijo, in stare mačke, ki so zaob- 
vladali prejšnje dele serije. Tu je wii 

U spodoben nasprotnik, ki zna hra- 
niti powerupe za zmikljive odseke in 
ubirati krajšnjice. Za zlate pokale v 


tez z. vseh osmih prvenstvih s po štirimi 
ae! X dirkami v vsaki se je treba potruditi 

4 oi - in, da, imeti nekaj sreče. 
», |. Mario Karti so pač špili, kjer je ka- 


kovostna vožnja sila prepletena z 
Z. naključno dodeljenimi bonusi. V red- 
nih presledkih so na progah znova na- 
meščeni kristali z vprašajem in ko zapelješ 
čeznje, se v slogu enorokega jacka začne ples sličic. 
Ko se ustavi, dobiš powerup. Nekateri te pohitrijo, 
drugi zavdajo enemu nasprotniku, tretji vsem. Bolj 
kot zaostajaš, več možnosti je, da boš dobil nekaj 
močnejšega, pri čemer so nekatere silnejše dobrote 
za spredaj vozeče v celoti onemogočene. Če si sreč- 
ko, istočasno dobiš osem priboljškov iliti crazy 8, va- 
rianto lucky 7 iz MK7. Dobrote zakrožijo okrog tebe in 
čakajo, da jih boš izvolil uporabiti. 
No, v osmici je spretno volaniziranje s preciznim drif- 
tanjem bistveno in reset gumbov v slogu modrih 
oklepov (glej okvir) je zadosti malo, da nisi živčen. 
Mario Kart Wii je bil v tem pogledu veliko bolj pasji. 
Kljub temu pa šoferstvo ne pomeni vsega, kajti lahko 
si še tak maher, pa te bo nekdo s tremi pospeški neu- 
branljivo počil dol na ciljni ravnici. A po drugi strani 
je bil nemara brihten in je te pospeške prihranil. Toda 


v 


pogoltne norih osem. Odslej se 
v nebo vzpenja vsaka mestna ulica. 


Nintendo 

kaj bi se zgodilo, če bi ga treščila strela in bi bil ob 
vse? Ali če bi gobice, ki krožijo okrog njega, v drve- 
nju mimo kradljivsko izkoristil nekdo drug? 

Sliši se kaotično, in tudi je. Vendar je zmeda ureje- 
na, kakor se čudno sliši. Sčasoma se izkristalizirajo 
zakonitosti, ki po eni strani nagrajujejo tiste, ki do- 
bro vozijo in so pametni pri rabi priboljškov. Po dru- 
gi pa puščajo zadosti nepredvidljivosti, da je vzne- 
mirljiva in nepredvidljiva malodane vsaka dirka. 


Od junaka do bedaka 


To je tisto, zaradi česar je Mario Kart tako priv- 
lačen, da ga vsako generacijo kupi kaka polovica 
lastnikov aktualne Nintendove konzole in da se 
umešča v ospredje arkadnih dirkalnic. Tako edinst- 
venega in odlično udejanjenega spoja načrtovanja, 
veščine ter ostudnega poca ni nikjer drugod. To je 
špil, v katerem si dva kroga in pol od treh na repu, 
nakar naključno pobereš raketo, tri pospeške in 
modri oklep ter KOT ŠEF postaviš vrstni red na 
glavo. In hkrati tak, kjer z jeklenočeljustno nepopu- 
stljivostjo ter nadrkano veščino odbiješ vse napade 
konkurentov in čez ciljno črto zasluženo zapelješ 
prvi. Čeprav je občasno tako nepošten, da ga mo- 
raš v obrambo lastne prištevnosti po ribniško pre- 
kleti, se ravno zato vedno znova vračaš. Da bi po- 
stal dober, zmanjšal naključja na minimum, spilil z 
rekorda tistih zadnjih par stotink. 

Škoda za nekatere minuse. Žal mi je denimo, da so 
odstranili zabavni arenski modus battle, kjer si se 
preganjal po omejenih prostorih in drug drugemu 
pokal balone. To zdaj počneš na stezah, kar ni ena- 
kovreden nadomestek. Na račun svežine ne bi ško- 
dila nekoliko prevetrena struktura, čeprav obsto- 
ječa deluje, dočim bi izvedenci potrebovali kako 
težavnost več, saj najvišja 150 cc proti zelo dobrim 
kmalu klecne. Na spletu pa bi morale biti rangirane 
tekme urejene v lige glede na spretnost. Zdaj si z 
zmagami sicer višaš številčno oceno, a te venomer 
tlačijo v isti koš tako z maherji kot zgubami. 


oe 4 ri 
Pospeški, ki jih dobiš, če nekaj sekund voziš tik za konkurentom, so izdatnejši in ti lahko prinesejo 
veliko prednost. Ali pa ravno zaradi tega pridobitka zletiš v prepad in se do konca dirke ne pobereš. 


ika 

Na razdeljenem ekranu za dva upočasnitev ni. Vsak ima nadzorno ig 
metodo po želji, pri čemer je najbolj udoben Ujev pro controller. 


Hočemo Nintendo povsod! 


To pa je - če ne zahtevaš čisto sveže izkušnje, saj je 
osmica evolucija, ne revolucija - vse. ln ko na tehtnico 
postavim številne pluse, se ta krepko prevesi igri v prid. 
Poleg naštetih so to prekrasno farbovita grafika, ki teče 
pri 60 sličicah v sekundi in navduši s številnimi podrob- 
nostmi, od okolice do likov in vozil ... fantastična inštru- 
mentalna glasba z nalezljivimi orkestralnimi melodijami 
... posnetki, kjer se z neverjetnim posluhom sami zbere- 
jo najbolj vznemirljivi trenutki dirke in je moč filmček po- 
slati na YouTube ... kup nastavitev, kot so tekme brez 
powerupov in v načinu frantic, ki poveča verjetnost, da 
dobiš močne bonuse ... in alternativni modusi, kot so ja- 
vni in zasebni turnirji ter dirke na čas z duhci. 

Pa, znova izpostavljeno, odlični multiplayer, ki neslute- 
no podaljša življenjsko dobo igre in je mogoč tako po 
netu proti do enajstim nasprotnikom kot na eni konzoli 
proti do trem, kar je kot nalašč za družinske obračune. 
Res je, da pri razdeljenem zaslonu za štiri začne padati 
gladkost. A če je družba prava in količkaj izmojstrova- 
na, je ta igra tako neverjetno zabavna in hkrati globoka, 
da ure minevajo kot minute. Čeprav sediš sam ali s ko- 
legom v kajuti in v eno oziroma dvoje meriš moči s kupi 
Japoncev. Domala brez laga! 

Škoda le, da Mario Kart 8 teče na wiiju U, ki je v Slove- 
niji zaradi izdelovalčeve pasivnosti slabo razširjen, in ga 
bo posledično izkusilo malo državljanov. Skrhan pipec, 
tristo kač, krščenduš, jebela cesta ... 


RDEČI OKLEP 
ZNA RITJO 


Odkar je bil star devetnajst let, Sneti grdo dela s prija- 
teljčki. Meče jim smrdljive želvje oklepe in jih rine s 

prog, če le dobi priložnost. Taka je pač nujnost preživet- 
ja v nizu Nintendovih dirkačin Mario Kart, ki je z ravnokar 
izdano osmico dosegel častitljivo starost. 


iso vse Mariove igre poskakovalne. 
Neapeljski vodoinštalater s fetišem na 
gobice se je odpravil v dosti drugih 


žanrov, pri čemer je bil najuspešnejši, ko je leta 
1992 sedel v dirkalniček. Risankasto pisani Super 
Mario Kart, tretja najbolje prodajana igra za SNES, 
je bila po eni strani bistveno drugačna od sodob- 
nejših delov serije. V svoji psevdo-3D podobi je bolj 
poudarjala čisto dirkanje, kajti tedaj še ni bilo drse- 
nja - drifta in tehnik, ki iz njega izvirajo. Proge so bi- 
le kratke ter polne ostrih ovinkov in za rekorden izid 
si moral biti podkovan v vozni mehaniki, kjer si v za- 
vojih ob pretiranem pogumu brž letel na travo. Steze 
je bilo treba drgniti kot v resnih dirkačinah, najbolje 
v time trialih, kjer se nisi ubadal z nasprotniki. 


V Super Mario Kartu za SNES (1992) je zgornjo 
polovico zaslona zasedel poligon, spodnjo pa zem- 


ljevid. Ta je postala izkoriščena šele v dvoigralstvu. 


A na poljih z vprašaji si vseeno pobiral bonuse, kot 
sta bila pospešek ter neranljivost, in na nižjem mestu 
kot si bil, več možnosti je bilo, da boš iz vrtečega se 
kolesca dobil kaj zares uporabnega. Čeprav ima sveži 
Mario Kart 8 v primerjavi z dvaindvajset let starim 
prvencem neprimerno daljše piste in več elementov, 
od drifta in različnih vozil do letenja ter radodar- 
nejšega nabora dobrot, je obdržal taisto dvojnost, ki 
jo je udejanjil šef projekta, Mariov oče Shigeru Miya- 
moto. Za prvo mesto si moral biti spreten voznik, ki je 
znal zbiti verjetnost težav na minimum. Vendar hkrati 
tak, ki je razumel, da je sreča opoteča in da veščina ni 
edino, kar v Mario Kartih šteje. Lahko si bil še tak car, 
pa si v neugodnem trenutku fasal v rit samodejno 
merjen rdeči želvji oklep, prisoten še danes, in stop- 
ničke so splavale po vodi. Če je kdaj kak špil simuli- 
ral življenje v vsej njegovi kruti gloriji, je to Super Ma- 
rio Kart. Sploh ko si se podal v večigralstvo za dva v 
normalnem dirkanju in bojevalnem načinu, kjer si 
skušal prvi razpočiti tri balone. Po tistem ni bil več 
enak noben rojstni dan. 

Mario Kart DS je starosto naposled poslal na oddih v 
bokse. Proge so se kljub večji dolžini kot v izvirniku 
osredotočale na šoferstvo, kakor je v nasprotju z bolj 
v družabnost usmerjenima deloma za N64 in GC na- 
kazal Super Circuit. Že tam je bilo moč driftanje spro- 
žiti z držanjem gumba, v MKDS pa si to dopolnil z dr- 
kanjem smeri levo in desno. To je imelo za posledico 
znalsko driftanje s kačjo tehniko oziroma snaking. 
Veriženje malih turbopospeškov, do katerih prideš z 
drsenjem, in se je najbolj uveljavilo v pionirskih inter- 
netnih tekmah. Svinjarije, ki si jih dotlej uporabljal le 
proti familiji in kolegom v dnevni sobi, si odtihmal de- 
monstriral nasprotnikom z vsega sveta. Ki so te brž 


strih nezanemarljiv vpliv na dirkanje. Večji in težji 
NE REALNI a o naučili, da vaški prijemi v Tokiu ne štejejo dosti. 


so praviloma hitrejši, manjši pa okretnejši. 


ASEFALTNE KAČE 


Tja do Mario Karta za DS, ki je prišel leta 2005 in ga 
imam še sedaj v originalni obliki (modul mi lahko iz 
premrlih, mrtvih prstov izpuli le prometna policija), je 
bil Super Mario Kart nepresežen. O, saj je franšiza do- 
bila nove dele, od Mario Karta 64 za nintendo 64, ki je 
pomemben zato, ker je uvedel danes izredno po- 
membni drift, prek Double Dasha za gamecube, kjer 
sta v enem gokartu sedela dva lika in je eden vozil ter 
drugi uporabljal predmete, do Super Circuita za GBA. 
A občutek steznega 6 nadzornega mojstrstva, ki pre- 
veva Super Mario Kart, se ni ponovil. Stari in novi raz- 
vojniki, med njimi Intelligent Systems, ki jih poznamo 
po Advance Wars, so skušali predrugačiti prvotni sis- 
tem, ki pa ga je mojster Miyamoto z družabniki zadel 

do potankosti. 


Wiijevemu kartu so nekateri zamerili terjanje ma- 
hanja s kontrolerjem, če si hotel pri skokih udeja- 
njiti trik in s tem sprožiti majhen turbo. Mene ni 
motilo in imam wiijev MK pretežno v čislih. 


Nalinijsko udejstvovanje je bilo stalnica tudi v Mario 
Kartu Wii in Mario Kartu 7 za 3DS. Oba sta 'goljufivo' 
kačevstvo otežkočila s podaljšanjem časa, nujnega za 
pridobitev turba, in prispevala lastne ideje. Sedmica 
vertikalnost s potapljanjem in letenjem ter tvorjenje 
vozilc iz sestavnih delov, inačica za wii pa z rdečim 
turbom, analognim držanjem linije in motocikli. Kljub 
temu se je nekaj magije in tehnike izgubilo, tako da 
smo številni težko pričakovali Mario Kart 8. Kakšen 
je, si izvedel pred tem člankom. 


BENCINSKO 
KADILO 


Če bi bila Slovenija bolj nintendovska dežela, bi bilo 
več izostankov iz šol ter služb, ko bi ljudje skušali po- 
stavljati časovne rekorde v Mario Kartih. Teh nalez- 
V) ljivih in kljub preprostemu videzu izpiljenih arkadnih 

dirkačinah. Ker ni, se z njimi ubada posvečen krog, ki 
nestrpno čaka vsak nov del, kjer Nintendo zmerom 
znova čisla tradicijo, a jo istočasno razbija. Naj jim / 
nam bo ta črkovni oltarček v zadoščenje. 


OO SRE 
Dosti velikih ljubiteljev serije ne ve, da se je MK 
podal na avtomate. Nastali so trije primerki Mario 


Kart GP (1, 2, DX), ki so jih razvil z Namcom. 

ILA Ze | ie 

Pot do izbranega cilja kažejo široke puščice na tleh. V tem pri- 
meru označujejo pot, po kateri vozi konvoj nepridipravov. Ker 
se mi je zahotelo strelsko-vozne akcije, jih grem prestrezat. 


ka Tipski primer hekanja naprav. Skozi kamero pridobim pogled na tarčo in sekundo 
O nnstali tr tiščim gumb s kvadratom. Tako prodrem v računalnik ali namestim sledilni onegaj. 


5 is pli Tracker 


um ([2] VR2)] ZOOM 


Šefov v pravem pomenu besede ni, le oklepljenci. Dobro je, da zanje prihraniš kako 
O tab eksplozivno telo ali jih zvabiš med plinske jeklenke, nakar slednje preluknjaš. KABUM! " 


časih so sumljivci v plaščih na mestnih uli- 
cah gledali dol zato, da so skrili obraz in jih 
niso prepoznali. Zdaj to počno zato, ker 
strmijo v ekran pametnega telefona in mi- 
mioidočim hekajo bančne račune. Ob tem izvejo še, 
kaj so ti ljudje jedli za zajtrk in ali imajo čudna spolna 
nagnjenja. 

Tak je Aiden Pearce, znalski heker, ki biva v Chicagu 
bližnje prihodnosti. Metropola je kot nalašč za njego- 
ve spretnosti, saj so čipi praktično v vsem, od avto- 
mobilov in semaforjev do bančnih avtomatov ter kre- 
tnic za toplovodne cevi. Elektroniko povezuje enoten, 
monopolen operacijski sistem ctOS, izdelan v javno- 
zasebnem partnerstvu, kot se glasi županski evfemi- 
zem za 'veliko smo preložili v lastne žepe in nekaj 
imamo za bregom'. Kaj, Aiden odkriva do kraja te 
spodobne, čeprav (še) ne vrhunske igre po predlogi 
Grand Theft Auta. 

Satira, k nogi 

Kaj to pomeni, bržda veš: odprt svet, po katerem se giblješ brez 
večjih omejitev, opravljaš glavne ter stranske naloge in si po želji 
dobričina ali zlobnež. Občutek je zelo podoben GTAjem, zlasti peti- 
ci, saj se tretjeosebna vandranje po ulicah in vožnja korenito zgle- 
dujeta po Rockstarovi veleuspešnici. Po uveljavljenem postopku 
zapleniš katerokoli vozilo, od dirkalnikov in motociklov prek dru- 
žinskih vagnov do kombijev in policijskih SUVov. Če te opazi roka 
pravice, se je znebiš tako, da pobegneš na varno razdaljo iz označe- 
nega kroga. To ni enostavno, saj so vozila dokaj težka in jim zlahka 
odnese rit. Po drugi strani pa zdržijo veliko, da nazadnje kot v Car- 
mageddonu pelješ le še kadečo se karoserijo - dvesto na uro, da je 
za v reklame! Spod montla kadarkoli potegneš orožje in gangster- 
jem, kapsom ali naključnim turistom narediš plesanko po ledima, 
da kosi razdejanja in telesa frčijo vsenaokoli. In ko umreš, se brez 
pretresov zbudiš v mestu, pripravljen na nadaljnjo akcijo. 

Vendarle to ni Grand Watch Auto, kajti Ubisoft je na slavni predlogi 
predvsem gradil in jo sukal v neraziskane smeri. Različna sta že lik 
in splošna štimunga. 'Psi čuvaji' niso črnohumorna zafrkancija kot 
GTAji, marveč resnejša, domala realistična drama. Njihov (an- 
ti)junak ni ne luzer, ki hoče zaslužiti, ne norec, ki uživa v mučenju, 
temveč človek z osebno tragedijo. Aiden je v prometni nesreči izgu- 
bil nečakinjo, kar je zarezalo vanj, saj krivi sebe. Pot je prekrižal ne- 
pravim ljudem, ki so se ga skušali znebiti, žrtev pa je bila deklica. 
Zdaj se jih trudi odkriti, pri čemer naleti na številne mine: hekerske- 
ga tovariša, ki ni to, kar se zdi, bivšega sodelavca in zamorske tol- 
paše, ki skrivajo ključ do skrivnosti za ctOSom. 


Siva kučma, brade nič 


Čeprav številni pravijo, da je Aiden medel in nezanimiv, se s tem ne 
morem strinjati. Morda je težava v tem, da ni klovn kot modeli v 
GTAJih, niti zagrizen morilec v jasnem boju za svobodo kot prota- 
gonisti Assassin's Creedov. Kot se poklapa z izrazom 'grey hat hac- 
ker', ki ni ne pozitivec, ne negativec, je Pearce človek z dobrimi in 
slabimi lastnostmi, pri čemer slednje prejkone pretehtajo. V teku 
igre sicer rešuje bele sužnje in odstranjuje kriminalce, vendar ga za- 
radi njega nasrkajo mnogi običajni ljudje. V sebičnost in lom zako- 
nov te občasno prisili kampanja, tako pot pa si najpogosteje izbereš 
sam. Po mestu lahko loviš barabe ali ne, voziš previdno ali ne, poli- 
ciste streljaš v kolena ali v glave. Bolj kot si lopovski, bolj negativen 
sloves imaš pri meščanih in hitreje te bodo javili na 113. Če pa si an- 
gelski, te prebivalci slavijo kot heroja, četudi vidijo, da te išče polici- 
ja. Na igranje to ne vpliva dosti, ti pa igra s tako dvojnostjo zastavlja 
vprašanje: kakšen je Aiden? V marsičem tak, kot si ga ustvaril. 
Škoda, da zgodba ni dorasla pretežno resnobnim likom, med kate- 
rimi so poleg Pearca še drugi zanimiveži, vsak s svojimi interesi in 
ozadjem. Čeprav so igro konkretno prelagali, h koncu postane 
očitno, da so morali z izidom pohiteti, saj se nekatere niti izgubijo, 
druge so na brzino zavozlane, glavna pa se izteče z viscem. Za na- 
meček je premisa zadnje čase prežvečena in gre v smer nadalje- 
vanke Person of Interest ter stripa Watchmen. Softver nas nadzoru- 
je. Kdo opazuje? In kdo teži nadzornikom? 

Watch Dogs so špil, ki so ga istočas- 
no razvijali tako za PS3 in xbox 360 
kot za PS4, xbox one ter moderen 
PC. (Inačica za wii U menda pride je- 
seni.) A pogon Disrupt je prirejen 
next-genu in se na starejših mašinah 
ne obnaša ugodno. Na playstationu 3 
je špil sicer igralen in svet enako ve- 
lik. A dogajanje se dostikrat začne za- 
tikati, na ulicah pa je opazno manj 
ljudi in vozil, ob čemer je podoba v 
splošnem bistveno bolj groba. Med 
XBO in PS4 zmaga slednji, kjer je na- 
slov nekoliko bolj gladek in z višjo 
ločljivostjo. 


Kakovost podobe na PS4 ustreza 
PCjevi 'high' ob dokaj stalnih 30 fps. 
Skoda, da ni 60. PC ima še možnost 
grafične kvalitete 'ultra', ki pa je ne- 
dosegljiva, če imaš rad udejstvovanje 
brez težav. Računalniška inačica igre 
je namreč hroščata in igralci poro- 
čajo o rušenjih, prekinitvah in zatikih, 
pri čemer naj bi bili lastniki Nvidijinih 
kartic na boljšem od AMDjevih. Sam 
z igro po namestitvi novejših gonilni- 
kov za radeon nisem imel večjih 
težav, se je pa še vedno znala sesuti. 
Tudi zato sem raje opisal verzijo za 
PS4, ki mi je delovala kot urica. 


Stric Aiden te gleda 


Bržkone je šlo preveč truda avtorjev v navidezni Chicago z ruralno okolico, v ka- 
terem se počutiš nadvse domače. Drži, da ni helikopterjev, letal in padal, niti ne 
moreš vstopiti v sleherno stavbo, kot bi od next-gena morda pričakoval, svet pa j 

manjši kot v GTA5. Vendar kipi od detajlov in vzdušja. Predeli segajo od down- 
towna do slumov, od tovarniškega obrobja do ribiške vasice z marino, po kateri 
zaplavaš ali se zapelješ z barko, od predorov pod konkretno reko s krasnimi na- 
brežji do gorovja s kozjimi stezicami, od parkov do garažnih hiš in veleblagovnic. 
Gostota, raznolikost in logika prometa so na nivoju, moč je sesti na mestni vlak in 
se voziti od postaje do postaje, čakati pri dvižnih mostovih, si ogledovati opisane 


čikaške znamenitosti. Menjavata se dan in noč, dežuje in pada megla. 


Najbolje se imaš, ko spremljaš ljudi. Raznolikost in živost prebivalstva sta v špici 
zvrsti, kar je velik plus za tovrstno peskovniško igro, ki se v mnogočem zanaša 
na vtis med pohajkovanjem. Srečaš vsakovrstno gmajno, med njimi ulične re- 
perje, ki na vogalih razlagajo o money 6 bitches. A gledati in poslušati ni vse, kar 
počneš. S pritiskom na gumb vključiš telefon in se povežeš z (vladnim?) pro- 
gramjem, ki prepoznava obraze, jih povezuje z imeni, izpostavlja življenjske fakte 
in krade denar z bančnih računov. Tega kasneje dvigneš na bankomatu in ga po- 
rabiš za nakup orožij, tablet, ki te začasno okrepijo, avtomobilov, ki jih lahko in- 


stantno prikličeš, in podobnega. 


Efekt, ko virtualni kurzor skače po frisih in jih profilira, je izvrsten in dolgo se ni- 
sem naveličal branja podrobnosti o rulji, ki se kar ne začno ponavljati. Ta govori 


ur ar 
Ko orožje kupiš, ostane za vedno v tvojem arzenalu, četudi umreš. WE 
Slednje včasih ni slaba ideja, saj ti vstajenje obnovi vso municijo. 


m ai 


x: 
Takole je hekanje v WD — s klikanjem po kretnicah preusmerjaš tok poda- 
tkov med ključnimi točkami. Lahko bi si izmislili kaj tematiki primernega. 


—— " 


NA s z urne AM ;Y Bo" 7 
| Pri uličnem prodajalcu lahko kupiš digitalno drogico, nakar izbereš po- (e1:17 z 
E digro. V eni od njih streljaš leteče vijolične aliene, a brž rata dolgočasna. % 

o ženinih perverzijah, oni jadikuje psihiatru, tretji ščije pod tušem, četrti sanja o 
slavi. Ponekod je moč gledati skozi kamere in tu špil dobi obešenjaški priokus, 


ko se stara baba naslaja nad joški spodaj stanujoče sosede in sin fotru pred ki- 
nectom razlaga o špilu z morilcem (le kateri bi to bil?!). S prisluškovanjem in bra- 


njem esemesov izveš, kam so recimo skrili denar, nakar ga greš iskat. 


Pod vsem tem pa se skriva neprijeten občutek - kaj, če nekdo to resnično počne 
ali mu bo omogočeno v bližnji prihodnosti? Ne želi si, da Android ali iOS pogolt- 
neta vso konkurenco in da zmaga le 'tvoja' stran, kajti monopol ni nikdar dober. 


Watch Dogs to korenito poudarijo. 


Izbira pobega 


MOD mni 
[4 Stražarji se sodelavcev ne zavedajo kaj dosti in ne posumijo ničesar, | 
| če kak manjka. Ko zagledajo truplo, postanejo dodobra sumničavi. 

Hekerska raba telefona pelje še do drugih elementov. Tistih, ki najostreje ustva- 
rijo ločnico med Watch Dogs, Assassinom in drugimi sličnimi igrami. Navajeni 
smo denimo, da med avtomobilskimi dirkami streljamo, s čimer se najbolje zne- 
bimo zasledovalcev. Rešetanje z oken pa je v kampanji Psov onemogočeno, da 


smo se prisiljeni osredotočiti na alternativne, bolj hekerske cestne pristope. Ver- 


jetno prav zato, da jih ne bi prezrli na rovaš tipskih prijemov. 


Med vožnjo sede poslušanje glasbe, vendar soundtrack ni nič posebnega. Zve- 
čine ga tvori alternativni rock z nekaj bluesa, jazza in poročil. GTA5 je boljši. 


Aiden Pearce pesniško pomeni 'mali ognjeviti, ki prebada', kar pri ta- 5 
(05 o kih priložnostih upraviči. Vzbuhi eksplozij so bajni in reči letijo povsod. 

NO o vsnot.. 


Aiden je občasno herojski tip, ki pomaga tlačenim. Vendar je na splošno zajeban, sebi- 


čen in precej skvarjen. V bistvu je sociopatski morilec, ki ga je travma pošteno zdelala. 
—— 


H Dočim za krajo avtov Sprva a razbijaš š šipe, hitro pridobiš o Obi odklepa slehernega pre- 


voznega sredstva s telefonom. Če pa folk SElei (ra loči te hitro kdo puli Potem je veselo. 


O esa, 


GA 
eusan GTA bi se iz jošk zajebaval, Watch Dogs pa so drugačne baže, em, psi. Svet je te- 
a mačen resnoben, resen. Ravno dovolj realističen in resničen, da te ob zločinih zmrazi. 


ii Virtualno razpaljotko s pajkom bi lahko oblikovali v samostojno dolpotegljivo igro za de- 
Gu ua. setaka. Sproti dobivaš nove cilje in rešetaš po policistih. Škoda, da se začne kmalu vleči. 


VEČIGRALSKA PLAT 


Večina od šestih nalinijskih modusov je namenjena vdiranju v 
igre drugih ljudi oziroma obrambi pred njimi. Najpogostejši 
družabni modus je online hacking, kjer sam vpadeš k nekomu 
drugemu in mu skušaš shekati telefon. Branitelj te išče — z 
očmi in kamerami — in te, če te najde, preganja. Igra mačke z 
mišjo je fina v središču mesta, kjer je gneča. Toda večina 
igralcev ob obvestilu, da jih nekdo heka, oddrvi nekam na sa- 
mo, kar ubije vso zabavnost. Sličen način je invasion, kjer se 
iskalno območje sproti zmanjšuje, kolikor dlje je heker v vdi- 
ranju v telefon. Najmanj zanimiva inačica je online tailing, kjer 
je treba zasledovati živ cilj ali se zasledovalca znebiti. Sledita 
dokaj klasično moštveno streljanje (online decryption) v dveh 
moštvih s po tremi člani in grupno dirkanje. 

Najbolj zanimivo se mi zdi početje, za katerega uporabiš brez- 
plačno aplikacijo Watch Dogs Companion: ctOS Mobile za 
iOS ali Android. Tu se skuša nekdo z vozilom prebijati od ene 
do druge nadzorne točke, medtem ko človek na pravem fonu 
ali tablici v taktičnem pogledu od zgoraj sproža pasti ter na- 
denj kliče policijo. Zur je na obeh straneh! 


Tako s postopnim odklepanjem veščin v več drevesih, od boj- 
nega prek telefoničnega do sestavljaškega, pridobimo dostop 
do dviganja strebričkov v tleh, sprožanje špic, preklapljanja 
semaforjev, vzdigovanja mostov nad reko, eksplozij parnih 
cevi pod asfaltom in nevtraliziranja izbranih vozil, med njimi 
policijskih helikopterjev. Ker so kifeljci v Watch Dogs, če izbe- 
reš spodobno težavnost, opazno nevarnejši od onih v GTAjih, 
proti koncu igre potrebuješ veliko tovrstnih spretnosti. Med 
drugim te iščejo elektronsko in ti nič ne pomaga, če se potuh- 
neš med zgradbe ali se zavlečeš pod most. Prav tako ni 
smešnega prefarbanja avta. Če nimaš motilnika signala, ki ne 
traja dolgo, ali če ne uideš iz iskalnega kroga, navalijo nadte 
kot mulčad na Flappy Bird, treskajo vate in te rešetajo, ko se 
ustaviš. Helič pa te snajpa v sredo čela. 

Na rovaš tega in odprtosti mesta je dirkaških situacij obilo. 
Lahko se zapleteš v bežanja po uličicah, kjer so zapore pose- 
bej neugodne, si utreš pot na obvoznico, kjer ima ključno vlo- 
go hitrost vozila (urnejša so krhkejša), skušaš ubežati po vodi 
s plavanjem ali v gliserju. Taka dinamičnost, ki je reden gost 
tako v bluzenju okoli kot v misijah, blagodejno vpliva na 
splošni vtis. 


Sem pajek v temi ... 


Hekanje pa se ne izkaže le za volanom in med ošnofavanjem 
človeških poniglavosti. Nasprotno, najmočnejši pečat pusti na 
bojevanju, ki je šibka plat številnih open-world iger. Morda 
najbolj Grand Theft Autov. Tam je nadzorovani lik dokaj oko- 
ren, streljanje pa ne zares dobro izvedeno. Nasprotno je Ai- 
den, ko naleti na sovražnike, gibčen. Zna eziovsko gladko pre- 
magovati ovire in se ne obrača kot tanker na slab kapitanov 
dan. Tudi strelsko je sposoben, pri čemer se v maniri 'cover 
shooterjev' skriva za lepljivimi ovirami, kuka izza njih, od- 
pošilja krogle in se vnovič potuhne. Tako, kot je praksa v 
Mass Effectih, Gears of War in Splinter Cellu. Orožij je cel kup, 
od utišanih pištol prek brzostrelk do snajperk, bomb in grana- 
tometov. 

Spopadi razkrijejo še nekaj drugih prednosti v primerjavi z 
žanrskimi klasikami. Nasprotnikov resda ni dosti vrst, pač do- 
kaj standardni tolpaši, policisti, vojaki s čeladami in njihove 
teže oklepljene inačice z mitraljezi. A umetna pamet deluje ta- 
ko, da znajo kanalje napredovati k tebi, in to s strani (flan- 
king). Iz udobnega zaklona pa te preženejo z bombami. 

Direktni obračuni so čisto zabavni, vsaj si jih želiš ali vanje 
zapadeš. Ni pa nujno, kajti Watch Dogs so igra, ki od tebe v 
obračunih ne terja le enega pristopa. Ko zaideš na sovražno 


razpoloženo, rdeče obarvano območje, imaš na razpolago 
druge opcije. Fina je potuhnjena - k sovražniku se priplaziš 
od zadaj ali ga pričakaš za kako skladovnico, nakar ga s 
pritiskom na knof samodejno onesposobiš ali ubiješ. Moreš 
mu tudi vreči vabo, da se obrne proč od tebe, in že je tvoj. 
Tako redčiš sovražne vrste, da imaš s kroglami manj dela, 
ali jih kar docela počistiš. Vseeno pa nimaš toliko možnosti 
kot v pravih stealth igrah, saj ne moreš skrivati trupel, 
uničevati žarnic in izkoriščati senc. 


... in muha na fonu 


Najbolje je poseči po telefonu. Osnovna finta je, da z njim 
skočiš v kamero, nakar jo obračaš in približuješ pogled. Če 
vidiš naslednjo, lahko greš vanjo in jih tako verižiš. S tem 
dobiš dober pregled nad bojiščem in označiš tarče, ki so ti 
nato vsekozi vidne kot beli obrisi. Hecno je le, da skozi ka- 
mere nihče ne gleda, saj nimajo vloge pri tvojem gibanju. Iz 
njih se nadalje anonimno in varno, saj imaš telo daleč, he- 
caš z elektroniko. Sprožaš jeklene rolete, odpiraš ventile, da 
iz njih bušnejo plameni, onemogočiš klicanje okrepitev, ce- 
vi v tleh prisiliš k eksploziji. Isto storiš z granatami za paso- 
vi vojakov, da panično iščejo piskajočo nevarnost. Včasih 
jim jo uspe odvreči, včasih ne, hi hi. 

To ni skriptano, tako kot še marsikaj drugega ne. So- 
vražniki namreč po včitanju položaja z nadzorne točke, ki 
so nameščene tudi med misijami in jih srečoma na splošno 
ne manjka, niso venomer isti. Stojijo na predvidenih mestih, 
a ni nujno, da so enake vrste in z enako opremo. Poleg tega 
sam odločaš, od kod se boš območju približal. Zato so spo- 
padi vsaj do neke mere nepredvidljivi in vsakič drugačni. 
Sploh ker gladko prehajaš med vsemi tremi oblikami boja. 
Lahko si čisti duh, lahko rambo, lahko heker, malo vsakega 
oziroma več tega ali onega, po želji. 


Kmalu nasvidenje, Aiden 


Res je, da so Watch Dogs mestoma še luknjičavi in majavi, 
nekako po okvirnem zgledu prvega Assassina. So kar dolgi, 
kakih ducat do petnajst ur za glavno kampanjo in še enkrat 
toliko za stranske misije. Vendar se slednje kmalu začno 
ponavljati in niso dobro povezane s sredico. Moč je tekati 
okoli za virtualnim denarjem, streljati rožnate aliene, pre- 
strezati konvoje, uničevati gangsterska skrivališča in sesti v 
oklepljenega pajka, s katerim laziš po nebotičnikih in počez 
rešetaš. A vsega tega početja sem se kmalu naveličal. Zla- 
sti, ker se težavnostno slabo stopnjuje in je namenjeno 
predvsem kljukanju manjkajočih postavk, od nenakupljenih 
avtov do nepridobljenih veščin, od katerih jih je dosti bolj 
malo koristnih. Denarja imaš tako ali tako ogromno, ni pa 
recimo garaže za dobre avte. Malo je sicer nesmiselno terja- 
ti vse, kar ima GTA, ampak kaj takega bi se mi res zdelo na 
mestu. 

Mar bi več truda vložili v hekanje, ki je bilo visoko na listi 
marketinškega nakladanja, nakar se je izcimilo v miselno 
podigrico z obračanjem kretnic, da signal pride na prava 
mesta. Ni vedno preprosta, ni pa ravno Rubikova kocka, 
no. Če si mislil, da se boš resnično ubadal z računalniki, s 
kakim posebnim vmesnikom vdiral v mreže in po Mreži 
bežal pred virusi, boš razočaran. Watch Dogs so za hekanje 
tisto, kar so Assassin's Creedi za ubijanje - poenostavljena 
'simulacija', kjer je važen učinek, ne postopek. Stisneš knof 
in cilj je shekan. Obrneš kretnico in nisi več script kiddie, 
ampak grey hat haxx0r. Pajade. 

Kljub temu pa WD ni za na WC. V marsičem je to lepo nare- 
jena, zabavna, vznemirljiva in pogumna igra, ki se izkaže tu- 
di z večigralstvom (glej okvir). Odlika je takisto, da gre za 
novo serijo v svetu stalnih, varnih nadaljevanj. Nedvomno jo 
bomo še uzrli, na kar ne cika le konec, marveč že zdaj mili- 
jonska prodaja. Nove alternative kalifornijskemu kriminal- 


stvu in srednjeveškemu ašašinstvu se nadejamo čez dve leti. 

V nekaterih misijah ti ni treba niti pomoliti nosu iz zaklonah. 'Rajdaš' kamere in iz njih 
opraviš vse potrebno — shekaš elektroniko, sprožiš eksplozije, zamotiš ključne sovrage. 


-— 

Ondan sem se med hojo po ulici zalotil, kako pogrešam nekaj takega, kot je profilnik 
v Aidnovem fonu. Ob malih grehih in čudaškostih neznancev bi se nadvse zabaval. 


maja 
ka 


Hey man! | did not give you permisslon to take my pleture! 


Ko skozi miniiigro prodreš v določene strežnike, si lahko ogledaš, kako prebivalce Chica- 
ga vidi mogočni softver. Ker se vsi hočejo pokazati, so strojem in nadzornikom na očeh. 


"zm a 


Varnostnika lahko premotim tako, da sprožim alarm, nakar ga premlatim, ko pride pogle- 
dat, lahko ga ustrelim v glavo ali poskusim priti mimo tako, da mu ne storim nič. Raznoliko. 


IH 

Transistor je akcijski erpege z močnim taktičnim pridihom. Tale robot moč- 
no udarja ob tla, zato je modro ustaviti čas in premisliti, kako ga uničiti. 


FAIRVIEW 


Belodnevna okolica se pogosto izmenjuje z nočno, geometrijsko pravilna 
tla in zidove pa mehčajo organske oblike, med njimi kipi človeških oblik. 


isem ziher, da igralci absolutno terjamo do- 
bre igre. Zdi se mi, da namesto tega hočemo 
predvsem igre, ki nam ostanejo v spominu. 
Ki imajo srce, si upajo tja, kamor si druge 
ne, so izvirne in drugačne, četudi nepopolne. Tak je 
Transistor, neuradni naslednik indiejanskega hitiča 
Bastion za PC in xbox 360 (Joker 271, 85). Igralno je 
šlo za frpjsko akcijsko sekljačino, ki se je proslavila s 

sprotnim nastajanjem izometrične okolice in brezte- 
lesnim govorcem. Ta je pletel zgodbo in sproti ko- 
mentiral naše početje, tako da je bila pripoved docela 
prepletena z dogajanjem. Igralno je Bastion nekoliko 
zaostajal za svojo stilistično izvrstnostjo, a v končni 
fazi se je oboje spojilo v izkušnjo, ki zlepa ni zbledela. 
Natanko tako je s tranzistorsko, ki Bastion uporabi za 
izlet v nova, neraziskana območja. Kibernetska. 


Ne vedeti je vedeti 


Vnovič se znajdemo v izometričnem pogledu od zgo- 
raj, le da smo se iz srednjeveške pravljičnosti preseli- 
li v znanstvenofantastično prihodnost. Kiberpankov- 
sko noirovsko, kot bi se srečala William Gibson in 
Neal Stephenson ter v zakajeni beznici vrgla karte s 
Samom Spadom. Če nisi beroč, pomisli na Matrix in 
Blade Runnerja, le z manj alienov in umetnih ljudi. 
Digitalizacija je na višku in realnost obstaja v opri- 
jemljivi virtualnosti. Smo v futurističnem mestu, ki je 
iz neznanega razloga opustelo, kar pa ni edina ugan- 
ka. Junakinja, rdečelasa pevka, ki je izgubila glas 
(baba, ki je stalno tiho? Se vidi, da je ZF, ha ha!), se 
brez uvoda in razlage znajde sredi dogajanja. Puzlasto 
zgodbo detektivsko sestavljamo po koščkih, napa- 
berkovanih iz novoodkritih predelov, tekstov v termi- 
nalih, redkih srečanih oseb in izjav govorečega meča. 
Tega dečva stalno vlači s sabo in ji rabi kot edino 
orožje ter kompanjon. Izkaže se, da sta bila nekoč in- 
timno povezana, toda vprašanja ostajajo. Kdo je ose- 
ba v meču? Kdo je pevka in čemu je nema? Kaj je z 
mestom, zakaj so na ulicah le obnorjeni roboti in bio- 
loško-tehnološki zdrizi, ki te naskakujejo? Kdo so Ca- 
merata in kaj je Transistor? 


Ogled in osluh 


Rad bi rekel, da vsi odgovori pridejo, le potrpežljiv 
moraš biti. A resnica je taka, da je zgodba zakompli- 
cirana in razbita na ducate delcev, ki jih moraš 
združiti na lastno pest. Glede na strukturo in znanje 
angleščine, ki ga terja, se mi dozdeva, da bo njeno bi- 
stvo marsikomu pri nas ostalo nerazjasnjeno. 

No, vprašati se gre, kaj je pravzaprav srž. Da izveš, 
kaj se je zgodilo z rdečelasko in njenim družabnikom? 
To je na kraju nezgrešljivo. Ostalo je informacijski 
šum, ki ga lahko razumeš ali ne. Četudi ga ne, ustva- 
ri skrivnostno, črnikavo vzdušje, za katerega je morda 
celo bolje, da ga ne analiziraš do potankosti. S tem 
ostane Transistor ovit v tančico skrivnostnosti, kar je 
tisto, kar ga dela tako posebnega. 

Tančice ne tke le fabula, marveč je za njo v enaki me- 
ri zaslužna izvedba. Risarka Jen Zee, ki je bila na čelu 
mahalcev s čopiči pri Bastionu, je resnično razmigala 
prste in ustvarila izvrstno podobo, zaradi katere je špil 
videti kot stripalbum. Rahlo nadrealistična, kovinsko- 
organska okolica se bogato prepleta s stiliziranimi li- 
ki. Če kaj moti, so to občasno preveč žarko neonske 
barve, ki vlečejo na kič. Drugače pa je Transistor vi- 
zualna poslastica. Enako dodelana je zvočna plat, ne 
le zaradi občutenega glasovnega podajanja osebe v 
meču. Tako kot v Bastionu čveka nadarjeni Logan 
Cunningham, ki je sposoben le z zvoki iz grla podaja- 
ti mnoga čustvena in razumska stanja, v katerih se 
znajde inteligentno orožje. 

Takisto navduši glasba, kjer sta skladatelj Darren 
Korb in pevka Ashley Barrett naredila kompleten 
soundtrack, ki spomni na Morcheebo in The Last of 
Us ter je upravičeno naprodaj ločeno. Z miksanjem 
kitarskih rifov, močnih ritemskih podlag, elektronike, 
harmonike in zasanjanega petja je nastala perfektna 
podlaga za igranje, ki slednjega istočasno spremlja in 
je od njega čudno ločena, kot bi se sprehajala med 
dvema realnostima. Kar je dejansko njen namen. 


Ko vse obstane 


Vic igranja je predvsem v tem, kako se Supergiant 
Games poigravajo s kalupom. Štorijo so zlomili, jo 
pobalinsko razmetali in zabelili s programersko-he- 
kerskim izrazjem po zgledu jezika Ct. Igranje pa 
stalili v vignju ustvarjalnosti in ga prekovali v nekaj, 
kar je istočasno znano ter neznano. 

Po eni strani je Transistor akcijski erpege z razvojem 
junaka, aktivnim premorom in delno nelinearnim na- 
predovanjem. Strogo lahko slediš rdeči niti ali z razi- 
skovanjem najdeš obstranska področja za več zgod- 
be ter dodatne, spretnostno pogojene naloge, s kate- 
rimi dobiš ekstra izkušnje. Ko naletiš na sovražnike, 
tekaš po prostorsko omejeni areni, ki nastane okrog 
tebe, in z gumbi na joypadu v slogu Diabla sprožaš 
napade, ki si jih prej pripel nanje. 

A tu se udinjanje standardom konča in začne se pre- 
metavanje gradnikov. Če namreč ostaneš v realnem 
času, lahko napade sicer divje spamaš, a si prepoča- 
sen za efektivno izmikanje, ustvarjanje razdalje in sk- 
rivanje za občutljivimi zidovi, ki jih ima vsaka arena. 
Zato si marsikdaj prisiljen v to, da ustaviš čas. Tedaj 
sovragi obstanejo, barvna shema se spremeni v črno- 
neonsko, na zgornjem robu ekrana pa se pojavi črta, 
ki pove, koliko dejanj lahko izvedeš, preden se vrneš 
v realnost. Močnejši kot je napad ali daljši kot je pre- 
mik, več časa gre po zlu. A pazi: ko znova napoči 
normala, traja, da lahko spet napadeš. Plusi, minusi. 
Odločitve, odločitve. 


Hitro polna malha 


Ravno toliko kot to, kaj počneš, je pomembno, kate- 
re veščine si izbral. Ni jih veliko, kakih petnajst, a so 
raznolike, od hitrih in šibkih napadov prek krogel, ki 
se odbijajo med tarčami, do začasnega spreminjanja 
ciljev v prijateljske. 

Kar je posebno, je prilagodljivi sistem medsebojnega 
podpiranja moči. Spretnosti so lahko primarne, se- 
kundarne ali krovne in v vsaki od teh vlog imajo svoj- 
stvene lastnosti. Če na opletanje z mečem pripneš 
spreminjanje barabežev v zaveznike, boš s tem napa- 
du pridodal odstotkovno možnost friendanja tarč, švi- 
gajoča krogla bo postala eksplozivna in podobno. 
Vendar si preveč izmišljevati ne moreš, saj kmalu 
trčiš ob omejitve. Zato moraš izbirati med manj in 
močnejšimi funkcijami ter obratno. Dodatna spre- 
menljivka so 'limiterji', ki na različne načine okrepijo 
sovražnike in v zameno dajo več izkušenj. Če ti ne 
gre, velja nemara izklopiti limiterje. To je dinamičen 
način prilagajanja na splošno niti ne nizke težav- 
nostne stopnje. 

Zaradi menjavanja med realnim in ustavljenim ča- 
som ter spremenljive zaloge veščin so boji v Transi- 
storju taktični in dokaj raznoliki. Sploh zato, ker izgu- 
ba vse energije pomeni začasen izklop ene od moči, 
s čimer igra spodbuja eksperimentiranje. Tega nekaj 
vsekakor je, saj ne boš kar besno uletaval v boje in 
zmagoval. Sovražniki poskrbijo, da nikakor ne moreš 
v nedogled stiskati enega od napadov in zmagovati, 
kar je kul, saj te v zameno za zmage ne čaka roba kot 
v Hudičevcu. Zadovoljstvo in zmagovanje prideta iz 
tega, da razumeš, kako delujejo posamične vrste ro- 
bavsov, od jajčkastih nogatežev, ki obstreljujejo pod- 
ročje, prek teptajočih robotov in švigajočih kiberda- 
mic, ki znajo ustvarjati senčne odseve sebe, do dveh 
konkretnejših šefov. Eden je zajetna kačasta nesna- 
ga, ki se spogleduje z nordijsko mitologijo, drugi pa 
možak, ki tako kot ti obvlada aktivno pavzo. 


Pesmi prisluhnem drugič 


Res je sicer, da sčasoma najdeš kombinacijo udarno- 
sti, s katero brez večjih težav prekrižariš do konca pe- 
turne, striktno samotarske odisejadice. A Transistor 
je namenjen temu, da greš skozenj vsaj še enkrat, 
čemur se navadno reče new game 4, v tem primeru 
pa recursion mode. Po zaključku se obudiš znova, pri 
čemer obdržiš nabrane veščine in razvojni nivo. So- 
vragi pa so odtlej močnejši in nanovo remiksani. Ta- 
ko se lahko vsebina konkretno podaljša, zlasti če se 

Ko ura obstane, lahko podrobno in brez naglice načrtuješ, kaj boš storil. 
Točkice na tleh kažejo, kam bo šel napad, vidiš pa tudi premikanje junakinje. 

dodobra lotiš kratkih postranskih izzivov, med dru- 
gim spretnostnih ter časovno omejenih. V NG4 imaš 
priložnost, da bolje razumeš zgodbo, obiščeš vse ter- 
minale, ki razjasnjujejo kočljivo situacijo, in močneje 
odstreš težki baržunasti zastor. 

Toda vnovično skozihodstvo žal ne odstrani temeljne- 
ga problema, ki je pestil že Bastion. Igranje je sicer, 
kot sem dejal, DOKAJ raznoliko, ni pa ZELO raznoli- 
ko. Preprosto manjka vrst sovražnikov. V prvi polovici 
prihajajo redno, nakar le še kapljajo in proti koncu se 
stalno ubadaš z enimi in istimi možaki. Tudi šefi so 
bolj tako, z izjemo navedenega para so močnejše izpe- 
ljanke obstoječih kanalj in ne presenetijo. Da capini 
dobivajo nove spretnosti, ni nadomestilo za ozek na- 
bor različnih vrst. Zaradi slednjega boji ne postanejo 
preveč enolični, nekoliko pa. Glede na genialnost zas- 
nove bi si želel, da bi jo avtorji docela izkoristili. 


Ra z V. oi 
Zidovi so važni, saj ščitijo tako tebe kot sovrage. Eksplozije, ki vplivajo na W 
gruče nasprotnikov, jih začasno odstranijo i in s tem razkrijejo vsa telesa. 

Z mano v kiberpriželjcu 


No, ravno o tem sem govoril spočetka. Transistor ni 
perfektna igra. Vendar se kljub napakam zapiše v 
spomin. Po eni strani z vseeno dobršnim številom 
krčevitih obračunov z vsaj sprva domišljijskimi na- 
sprotniki, po drugi pa s skrivnostno štimungo, z ne- 
kim temačno elektronskim tonom, ki preveva noir lju- 
bezensko zgodbo. Morda je 19 evrov v Playstation 
Storu ali na Steamu za spoznanje preveč, a na kraju 
se ne spomniš fičnikov, temveč občutkov, ki so se ti 
porodili. Transistor jih vsekakor zna vzbuditi obilo. 


Sneti pogleda v kodo virtualne devoj- 
6: A nemo tne la, vom ke in binarno izdahne: "Hello, world!" 


PS4 /PC 

e me kdo pobara o naj špilih, mu ob treh zjutraj sanja- le 
vo zdrdram: Vagrant Story, Syndicate in Peggle. Nekaj ž 
čarobno neznanega je na tej pradavni varianti fliperja. V 
prvi del sem vložil več kot tristo ur in še zdaj ga kdaj 
poženem. Nadaljevanje sem nestrpno pričakoval, saj so ga 
sprva naredili le za xbox one, in ga dočakal na veliko bolj 
razširjenem xboxu 360 za ugodnih 10 evrov v digitalni distribu- 
ciji. Sledijo še druge platforme, ni pa znano, kdaj. 


Kaj si ti kadil, kaj nena to za 
samo neke kugle strelaš? 


Da. V osnovi je Peggle sličen japonskemu pačinku in marjani- 
Jeti Berg zaradi zadetka zelenega žitaka s pišem zamrzne polje, kar omo- cam, s katerimi smo se igrali kot otroci. Izstreliš kroglico, ki jo 
goči verižne kombinacije. To je edina specialka, ki lahko prestavlja zatiče. težnost vleče proti dnu. Na poti se odbija od statičnih ali dina- 
mičnih zatičev v obliki pik in zidakov, ki sproti izginevajo. Spo- 
daj se levo in desno premika košara, ki prepreči izgubo krogle, 
če ta pade vanjo. Cilj je z desetimi žogicami odstraniti vse 
oranžne čepe, ki so naključno umeščeni med navadne modre 
ter posebne zelene in vijolične. Slednji povišajo trenutni mno- 
žilnik, medtem ko zeleni odklenejo posebno lastnost mentorja, 
ki ga izbereš pred partijo. Toda osnovno mehaniko so izpilili že 
v prvencu in jo v razširitvi le nadgradili. Čeprav gre za polno- 
pravno nadaljevanje, mehaničnih posegov torej niso naredili. 


Je torej sploh kaj novega? 


Že na prvi pogled se opazi izpiljena in konkretno bolj barvita 
grafika, končno v visoki razločljivosti. Nadalje so sedaj mojstri 
na levi strani ekrana animirani. Ob zadnjih in zgrešenih strelih 
so živčni, drugače pa radostno hvalijo dobre poteze in ob po- 
sebnih od začudenja padajo vznak. Skupaj jih je pet, pol manj 
kot v prvencu. Od znanih je tukaj le maskota, samorog Bjorn, 
novi pa so z bovlingom obseden trol Jeffrey, jeti Berg, steam- 
: va? . A punkovski vrtni palček Gnorman in duhec majhne deklice Lu- 
ga Windy je prvi plačljivi dodatek, ki za dvae doda nov sklop desetih nivojev Nj/W"""SČY O... k vsakemu učitelju spadata njemu lastni specialka in him- 
ink. Namenjena je bolj izkušenim, saj v polje doda Je več množilnikov. na. Najbolj izstopata Bergova zamrznitev polja, ki nato v stilu 
A za curlinga odbija zatiče, in Lunino skritje modrih čepov, skozi ka- 
tere nato dosežeš oranžne. Plus deset tematskih nivojev in prav 
toliko premočrtnih ugank, ki jih spoznaš v kampanji. 
Vsak level ponudi še tri izzive, ki niso nujno izvedljivi naenkrat. 
Od tebe zahtevajo, da na primer narediš strel, ki navrže več kot 
125.000 točk, odstraniš vse zatiče ali ga končaš z drugim moj- 
strom. Uganke pa segajo od preseganja milijona točk prek 


terjajo, da izvedeš supertrik. Po končanju uvajanja odkleneš 
šesti, bolj zajeban sklop, ki ti omogoči prosto izbiro mojstra. 
Tako je vsebine, upoštevaje zanimive izzive in zagonetke, tri- 
krat več kot v prvencu, le da se okolja reciklirajo. 


Oda radosti 


Serija Peggle je znana po dobri zvočni plati, od kul efektov do 
uporabe klasične glasbe, specifično Beethovnove Ode radosti, 
ki je prej donela ob vsaki priliki. Tokrat evropsko himno slišiš 
le, če stopnjo končaš z Bjornom. Ostalim mojstrom so dodelili 
ENI z druge klasične melodije, kot sta uverturi Rossinija in Čajkov- 
feševanjem obrobnih pogojev in-ugank odklepaš preoble mo J skega. Nič manj ne zaostaja avtorska muzika, tako da je po 
jranju ne doprinesejo, je pa zabavno videti v nindž ja duhc VW zvočni plati Peggle 2 prava poslastica za ušesa in skupaj z zdaj 
HJ hi kad živanimi mojstri pričara prešerno vzdušje. Skoda pa, da so od- 
stranili lokalno večigralstvo, ki je bilo prisotno v konzolnih ver- 
zijah prvenca! Obljubili so zastonjski dolpoteg, ki ga še ni. Tako 
se je treba zanesti na tekmovanje za do štiri igralce po spletu. 
Perfektno zasnovo je težko izboljšati in tako smo v dvojki de- 
ležni le kozmetike. Gre za majhno evolucijo, ki stopa v korak s 
časom, a glede na kakovost temeljev in nizko ceno s tem ni nič 
narobe. Svet je lepši, če je v njem več Peggla. 


Raveerju se od čezmernega pegglanja čisto 
spegla. Jaha samoroga in mrmra ode. 


xbox 360 / xbox one  PopCap / Electronic Arts 


Junij 2014 


Sneti na golfišču priredi žur Z 
Yoshijem. Hitro nastane gneča. 


3DS Nintendo 

na dušek pogoltne vseh dvanajst delov igrane nadaljevanke Street Fighter: 
Assassin's Fist. Boleči spomini na hollywoodsko obravnavo so zdaj preteklost. 


jubitelji pretepaške serije Street Fighter, kate- 
re korenine segajo v leto 1987, z njenimi film- 
skimi priredbami nimamo sreče. V prvi polovi- 
V ci devetdesetih, ko je bila dvojka na višku pri- 
NAAIIU jubljenosti, je studio Universal odkupil licenco 
in jo dal v obdelavo rutinerjem, ki so imeli v mislih splošno 
publiko. Za glavno vlogo v Street Fighter: The Movie so 
priskrbeli Jeana-Clauda Van Damma kot Guila, nakar so 
zraven stlačili kup drugih likov iz franšize, od agentke 
Cammy (Kylie Minogue) do Sagata, Blanke in Zangiefa. 
Vsi so si delili le površinsko podobnost z borci iz špila, ki 
so bili kljub risankavosti daleč bolj pravomoški. Scenarij 
pa je bil toliko kot v talanje zaušnic zaljubljen v eksplozije 
in romantiko. 
Ne rečem, neobvezni in barviti film je bil za pogledat, pred- 
vsem zaradi blazne megalomanskosti Raula Julie kot Biso- 
na. Njegove igralske izkušnje so se poznale. A predstava je 
bila vse prej kot spoštljiva obravnava Street Fighterjevih 
oseb in konceptov. Isto je desetkrat bolj veljalo za kata- 
strofalni, pet let stari Legend of Chun-Li. Tako smo bili fa- 
ni primorani gledati japanske risanke, od v redu nadalje- 
vanke Alpha Generations (2005) do spodobnega celove- 
čerca Ties that Bind (2009), ki je izšel ob boku štirice. 


Iz malega je zraslo veliko 


Zato smo tolikanj bolj pobuljili, ko se je pred štirimi leti na 
YouTubu pojavil konceptni filmček Legacy. V njem sta se 
na gozdni čistini klofala Ryu in Ken, najprej karatejsko, na- 
kar s hadokeni, tatsumakiji in šorjukeni. Naposled je bil tu 
izdelčič, ki je dajal vedeti, da nekdo razume, v čem je vic 
Street Fighterja. V močnih likih z ozadjem. V nebrzdani, 
nezlagani borilni akciji. In v spoštovanju izročila. 

Nadejali smo se, da bo iz tega nastalo nekaj več - in s po- 
močjo vlagateljev, ki so nadomestili spočetka načrtovani 
Kickstarter, naposled je. Na YouTubu si je moč ogledati 
vso prvo sezono nizike Assassin's Fist, ki je zrasla iz Lega- 
cyja in je kot slednji sad ljubezni do franšize. Predvsem 
gansko-britanskega martialnega artista Joeyja Ansaha, ki 
se je v Bourne Ultimatumu zoperstavljal Mattu Damonu. Ta 
je tako producent kot režiser, pisec in eden glavnih nasto- 
pajočih. Pridružili so se mu drugoligaši, ki si bodo morda 
prav z Ašašinovo pestjo tlakovali boljše kariere. Skupnost 
je namreč navdušena in števec ogledov se bliža milijonu. 


Poznavalski slad 


Assassin's Fist nima hollywoodskih popadkov in se 
ne udinja tistim, ki Street Fighterja ne poznajo ali ne 
marajo. Je fanovski servis, ki stalno opleta s podtoni 
iz špilov (oblačila, frizure, poze, udarci, izjave, glasba 
...) in se osredotoča na razjasnjevanje uradne zgodbe. 
Spočetka sta v središču pozornosti mlada Ryu in Ken, 
ki sta tik pred vstopom v zadnji stadij treninga pri 
Goukenu. Ta ju začne učiti skrivnosti veščine ansat- 
suken (ta japonska beseda pomeni katerokoli ubijal- 
sko veščino, dobesedni prevod pa je 'morilčeva pest' 
- od tod naslov serije). Ansatsuken omogoča osredo- 
točanje notranje energije, 'ki', kar botruje iz igre zna- 
nim mrzlim kroglam in plamenečim pestem. Težava 
je v tem, da te lahko moč iznakazi, kar se je zgodilo 
Goukenovemu bratu Goukiju. Njuno pripoved sprem- 
ljamo v ključnih scenah iz preteklosti. V njih izvemo, 
kako je Gouki postal Akuma, 'demon', in kaj se je 
zgodilo s samurajskim mojstrom Goutetsujem. Stare 
like igrajo Japonci, ki tako zvečine tudi govorijo, 
medtem ko sta Ken in Ryu podkovana v obeh jezikih. 


Kristali zapuščine 


Nekaterim bodo iz Fista najbolj v spominu ostale bo- 
jevalne scene, ki so glede na majhni proračun obču- 
dujoče dobre. Ko se lomijo Ryu in Ken, Gouken in 
Gouki ali Goutetsu in Akuma, se normalna hitrost iz- 
menjuje z upočasnjeno, v kateri dobro vidimo zvečine 
prepričljive zadetke in blokade. To je nadgrajeno s 
fantazijskimi elementi, ko se med dlanmi zbira ener- 
gija za hadoken oziroma ko Akuma izvede teleporter- 
sko ultro, nakar mu na hrbtu zažari pismenka 'ten', 
nebesa. Res je, da borbe niso na nivoju kakega Ip Ma- 
na, toda kinetičnost, duh in slog prvin iz iger so ulo- 
vljeni domala perfektno. 

Drugi bodo navdušeni nad pristnostjo likov. Korejski 
črni opasanec Mike Moh bi lahko imel kako mišico 
več, a dobro kanalizira Ryujev metodični karate. Bri- 
tanski maneken / brcač Christian Howard je perfekt- 
no ognjevit Ken, tokijski igralec Akira Koieyama pa 
prepričljiv Gouken. Daleč od tega, da bi Assassin's 
Fist dobila nagrado za najboljše nastopajoče, vendar 


82 


so ti dosti nad običajnimi nastopi v tovrstnih fil- 
mih. Niti na humor ni pozabljeno - fanta ga gre- 
sta žingat in igrata Mega Mana na NESu, Kenu 
teži nori ribič, uleti SF-producent Yoshinori Ono 
in pokrovitelj serije je Honda :D. Tista prava! 


In-yo ... face! 


Sam sem najbolj čislal intimnost zgodbe in pri- 
spodobne pomene, zaradi česar nisem prav nič 
pogrešal ostalih borcev. Skozi dvanajst četrtur- 
nih epizod izkusimo najvažnejše: Ryujev in Ke- 
nov konec urjenja ter začetek njune 'bojevniške 
poti'. V podobni situaciji sta bila nekdaj Gouken 
in Gouki, brata, ki sta se ločila. Toda Ryu in Ken 
nista žlahta, a sta kljub rivalstvu kot eno. Njun 
odnos je zdaj napet, drugič simpatično sproščen. 
Sta dvojnost v enem, vsebovana kroga japon- 
skega simbola in-yo, ki ustreza kitajskemu jin- 
jangu. Tu moško, aktivno rdeče (Ken) raste iz 
žensko, pasivno hladnega (Ryu). Ugani, kateri 
simbol je na vratih doja, kjer Ryu in Ken preživita 
krst? Tako je, in-yo. In kakšni oblačili nosita? 
Tako je, rdeče in belo. Drugo sezono čimprej! 

REŽIJA ERIK SKJOLDBJARG 


V KINU OD 5. JUNIJA 


SLIKOSUK 


GODZILLA 


daj je Amerika zadnjič potrebovala vojaško po- 
K: Za časa naših življenj nobenkrat. Ravno 

obratno, oni so tisti, ki jo stalno nudijo drugim. 
Če je zaželena ali ne :). Tudi v novi hollywoodski 
Godzili so druge države neobstoječe. Sta le Japonska, 
od koder orjaški, nekoliko človekoliki kuščar v izvirni- 
ku prihaja (beri zapis o njem v prejšnjem Jokerju), in 
ZDA, kjer se odvije praktično vsa destrukcija. Če je 
Pacific Rim ustanovil zvezo držav, ki so se borile proti 
napadalcem z drugega sveta, so tu Združene države 
samozadostne. Kar pa je logično. Na svoji strani ima- 
jo namreč Godzilo! 


Novi Godzila je veliko manj t-rexovski kot oni iz Em- 
merichovega filma. Hkrati pa je postal dobesedno za- 
valjen, kot ameriško usmerjeni beštiji pritiče. 


Ja, to je drugačen 'Gojira', kit - gorila, kakor ga ime- 
nujejo Japonci. Namesto da bi poosebljal strah pred 
atomskim orožjem in bil eksplozija nuklearne bombe 
v počasnem posnetku, kot je bil v izvirnem filmu iz le- 
ta 1954, se prelevi. Še vedno je sila narave, ki se zbu- 
di, ko ga ljudje polomimo. Vendar to storimo z rado- 
vednostjo - z brskanjem po Zemljinih nedrjih prebudi- 
mo starodavni bitji, ki grozita, da bosta uničili civiliza- 
cijo in svet preplavili s potomstvom. Spomnita na Gi- 
gerjevega aliena, a hkrati kanalizirata Mothro, Godzi- 
linega klasičnega, molju podobnega sovražnika. Ozi- 
roma zaveznika, odvisno od volje scenaristov. No, tu 
zavezništva ni, kajti Godzila pride kot velikanski urav- 
noteževalec situacije in se udari z nakazama. V San 
Franciscu, ki ga temu ustrezno nasrka. 

Pol filma je namenjenega spremljanju človeške zgod- 
be, kjer vojaški sin kvazi norega znanstvenika spoz- 
na, da foter ni bil usekan. Med borbo z orjaškima gnu- 
sobama pride do izraza njegov marinski pogum, ki 
pooseblja korajžo ameriškega naroda, za ženo pa ima 
zalo medicinsko sestro, ki med nesebičnim reševa- 
njem ljudi trepeče za njim. Hollywood pač, zaljubljen 
v zastave in Army Men. Malo manj te herojske solza- 
vosti bi lahko bilo, pa logičnih nesmislov tudi. V God- 
zili denimo izvemo, da lahko detoniraš jedrsko bombo 
par kilometrov od velemesta in slednjemu ni nič. Do- 
bre nevidne ščite imajo Ameri, madonca. 

A ravno skozi to nadjunaštvo pride sporočilo. Ne gle- 
de na to, kaj stori vojaško najmočnejša država na 
svetu in kako se matrajo njeni čistunski heroji, bi 
krepko popušila, če ne bi bilo Godzile. Samo ta je kos 
pajkovsko-kobiličastima ostudama, ki si pri Svetem 
Frančišku uredita gnezdece. Ljudje smo dobri kvečje- 
mu za to, da naredimo betonsko džunglo, ki se nato 
spektakularno, užitkarsko ruši, gledalec pa ima v 2D 
ali 3D res občutek, da ga je obiskala stripovsko izmiš- 
ljena prazgodovina. Tisto "When dinosaurs ruled the 
world' iz Jurskega parka, ki ga film na več mestih iz- 


recno preslikava, je srhljivo izpostavljeno. ln čeprav 
nas Godzila reši ter je bolj človeški kot kadarkoli, je 
zmaga ob vsej destrukciji in žrtvah pirova. Narava 
vedno najde ravnotežje. Z nami ali brez nas. Sneti 
Če Godzilo še ujameš v kinu, fino. Sicer si ga oglej 
kasneje. Od daleč, da te ne potaca. 


MALEFIGENT 


ravljice imajo svoj čar, ker so vedno enake in se 
B jih ne naveličamo niti, ko jih slišimo stotič. Za- 

kaj torej spreminjati nekaj, s čimer smo živeli od 
malih nog in znamo skoraj na pamet? Morda zato, ker 
bi bilo včasih zgodbo zanimivo slišati iz drugega zor- 
nega kota in razumeti, kaj je razlog za strahote iz na- 
šega otroštva. To je pred desetletji potrdil veleuspešni 
broadwayski muzikal Wicked, na podlagi katerega je 
nastal Raimijev Oz. Maleficent isto stori z drugo priljub- 
ljeno zlobnico, hudobno vilo iz Trnuljčice, po kateri 
film nosi ime. 
Kdo je Zlohotnica? Po scenariju Linde Woolverton, ki 
je bila kot soavtorica podpisana pod Burtonovo Alico 
in Levjega kralja, je bila to prijazna punčara, ki je ži- 
vela v sosednjem, vilinskem kraljestvu in ga branila 
pred človeškimi zavojevalci. Mimogrede se je zaljubi- 
la v pobiča Štefana, ki pa je odrasel in jo zapustil. 


Bodimo si na jasnem: Maleficent je film o Angelini in 
dama svojo vlogo odigra vrhunsko. Vsi ostali so ob 
njej zgolj statisti. Pogrešam protiutež. 


84 


Prekletstvo, ki ga je izrekla nad Auroro - Trnuljčico, je 
le maščevanje nekdanjemu ljubimcu. Toda ko skrb 
nad dekletcem prevzamejo tri 'dobre' vile, se znova 
zgane njena dobrota. Ob nesposobnosti trojice botric 
namreč prav ona skrivoma postane tista, zaradi kate- 
re dete preživi. In ji nepričakovano priraste k srcu. 
Zgodba sama po sebi deluje šibko, posebej tistemu, 
ki je najbolj domač z Disneyjevo Trnuljčico iz petde- 
setih. Vendar je dosti bliže pravljici, kot sta jo zapisa- 
la brata Grimm oziroma francoski zgodbar Perrault. V 
tej različici speče lepotice mimoidoči (poročeni!) kralj 
namreč ni prebudil s poljubom, marveč jo je posilil in 
ji naredil dvojčka. Eden od otrok je potem izsesal trs- 
ko, ki je Trnuljčico ves ta čas zastrupljala. S tega sta- 
lišča je mračnost in pokvarjenost v človeškem kralje- 
stvu naenkrat dosti bolj smiselna. Nadnaravno bitje 
pa se izkaže kot nosilec morale v tem ogabnem sve- 
tu, ki v nepokvarjeni Aurori vidi možnost za spre- 
membo na bolje. 

To bi filmu nemara uspelo, če ne bi na režiserskem 
stolčku sedel debitant Robert Stromberg. Mož, ki je bil 
doslej odgovoren za posebne učinke in in se je podpi- 
sal kot umetniški vodja pod Avatarja ter Mogočnega 
Oza, se je odločil dati prednost formi pred funkcijo. 
Zlohotnica je zaradi tega vizualno čudovit film, poln 
vinjet, ob katerih se ti orosi oko. Sploh ko je v prvem 
planu Angelina, ki jo kamera časti prav po božje. A 
Joliejeva je edini motor filma. Ne zanikam, da je Zlo- 


Zlohotnici se pozna, da je Stromberg skrbel za vizual- 
no podobo dveh fantazijskih dežel, Pandore in Oza. 
Obe kraljestvi sta pošteno pravljični. 


hotnico upodobila odlično, toda spretnejši režiser bi 
mogel in moral dati možnost ostalim likom, da zasije- 
jo sami po sebi. Ne pa, da ob primadoni ostala zased- 
ba zbledi. Verodostojnost si skuša film povrniti z ne- 
posrednimi navezavami na predhodnico, od podob- 
nosti igralcev animiranim likom do praktično risanki 
identične scene, ko Maleficent prekolne Auroro. Toda 
v končni fazi so to spet odločitve umetniškega direk- 
torja, ne režiserja, človeka, ki nam s premikajočimi se 
podobami pripoveduje pravljico. 

Zato se je težko odločiti, komu je pravzaprav name- 
njen. Scenarij cika na starejše, vilinsko kraljestvo na 
otročke. A slednje bi znali mračnost kraja Štefana in 
podoba Zlohotnice prestrašiti - malo Auroro je odigra- 
la Angelinina hčerka, ker so se je bojda ostali otroci 
preveč bali. Večjim pa izdelek marsikdaj deluje preveč 
otročje in nekonsistentno. Tako film, namesto da bi 
generacije združil, razdvaja, saj za vsakogar najdeš ra- 
zlog, da bi si ga ne ogledal. Vseeno bi bilo škoda, če si 
ga navdušenec nad pravljicami ne bi. Guattro 
Zlohotnica že išče pravo ljubezen po srebrnih platnih. 

SLIKOSUK 


X-MEN: 
DAYS OF FUTURE PAST 


dkar se je ansambel Avengerjev izkazal za do- 

bičkonosni hit, so se veliki studiji, ki si lastijo su- 

permoževske licence, dodatno preusmerili v su- 
perherojske skupine in množičnost. Zadnji Spiderman 
je imel tri negativce in za prihodnjega jih obljubljajo 
šest, v naslednjem Supermanu se ne bo pojavil le 
Batman, ampak bodo nakazani zametki Justice Lea- 
gue, z Wonder Woman in Cyborgom vkup. Tukaj pa 
že imamo sveže Može in Žene X, ambiciozen poizkus 
združiti staro mutantsko zasedbo z novo. 


V stripu v preteklost pošljejo Kitty Pryde namesto 
Wolverina. A kje bi si studiji upali tvegati z žensko 
protagonistko v superjunaškem spektaklu?! 


Dnevi prihodnje preteklosti so okvirno narejeni po 
istoimenskem stripu iz 1981, vendar gredo v marsi- 
čem po svoje. Zgodba preskakuje med temačno pri- 
hodnostjo in preteklostjo v sedemdesetih, kakih deset 
let po First Class. V prihodnosti mutante in ljudi, ki 
jim pomagajo, napadajo roboti Sentineli. Ti so se 
zmožni prilagoditi sposobnostim nasprotnika, zato je 
boj z njimi obsojen na neuspeh. Dolgoletna nasprotni- 
ka, Profesor X in Magneto, zato združita moči in s po- 
močjo Kitty Pryde pošljeta v preteklost Wolverina, 
edinega, ki lahko preživi prenos. Njegova naloga je, 
da pobota njuna mlajša sebe in prepreči Mystigue, da 
bi izvedla atentat na znanstvenika Traska (mogočno 
brkati Peter Dinklage) in s tem sprožila holokavst. 

Drži, da film pričakuje določeno merico predznanja in 
da se bo moral nekdo, ki ne pozna ozadne zgodbe, 
dodobra osredotočiti. Poleg tega je naphan z liki - po- 
leg omenjenih so tu Beast, Colossus, Iceman, Sun- 
spot, Storm, Warpath, Bishop .... Vendarle pa ti z ne- 
kaj truda in predznanja uspe spremljati rdečo nit, ki 


Peter 'Tyrion' Dinklage kot izumitelj dr. Trask je po- 
sredno odgovoren za situacijo. Atentat nanj sproži mu- 
tantski holokavst, ki se razširi na celotno človeštvo. 


naizust 2014 


se vleče skozi širšo družbeno politično sliko in ustvari 
zapomnljive trenutke. Nekateri so tehnični, recimo ko 
hitri Guicksilver rešuje somutante pred izstrelki. Ško- 
da, da so ga uporabili le epizodno, saj je nadvse po- 
srečen lik. Drugi so globlji, zlasti tisti, ki se tičejo raz- 
lik med mladimi osebami in njihovimi inačicami v pri- 
hodnosti. V tem filmu najbolj spoznamo, kako so se 
znani junaki, ki niso Wolverine, razvili in čemu so po- 
stali taki, kot so. 

Novi X-Meni so solidni vsebinsko in akcijsko. Dogaja- 
li bodo tako fanom stripov kot bolj šundovske znan- 
stvene fantastike. Predvsem pa gre za najbolj stripov- 
ski film v X-seriji in širše, saj bi bil kljub temu, da se 
ne drži starega imenskega izročila, zlahka grafični ro- 
man. S tem ustvari dostojen most med svetovoma gib- 
ljivih in nepremičnih slik. Gerald 

Ujemite mutante v kinu, če jih še niso izgnali. 


A MILLION WAYS TO DIE 
IN THE WEST 


o se spraviš gledat izdelek, pod katerega je pod- 
pisan Seth MacFarlane, ti mora biti jasno, kaj od 


tega gospodiča z angelskim obrazkom in pe- 
klenskim jezikom pričakovati. Obilo straniščnega hu- 
morja, v katerem pozoren osebek najde konkretno 
uperjene strelice v sodobno družbo. Ob tem pa kup 
nekajsekundnih pojav znanih fac, ki so deležne heca 
na lasten račun. Kako ne umreti na Zahodu od recep- 
ta ne odstopa niti malo. Še več, avtorji so vložili dosti 
truda v to, da je reč navidez povsem klasičen vestern, 
vključno z epsko uvodno špico. Nakar ti to idilično 
podobo hitro ubijejo. 


Seth in Charlize sta prikupen par. Ob tem se prvi na- 
gleda ovnovskih kurcev, dočim deklina Liamu Neeso- 
nu v rit zapiči marjetico. 


MacFarlane igra nesposobnega ovčjerejca Alberta, ki 
se akutno zaveda, kako so junaki v kavbojkah ves 
čas na robu smrti. Ker se jim na vsak način trudi izo- 
gniti, velja za strahopetca. To ni všeč njegovi puhlo- 
glavi izbranki (Amanda Baynes), ki ga zato zapusti. V 
mesto pa pride nova huda bejba v podobi Charlize 
Theron, ki ji plašni, a prijazni Albert postane všeč. 
Odloči se, da ga bo naučila poguma in streljanja. 
Vendar se to izkaže za dvorezen meč, ko za njo prijez- 
di zloglasni revolveraš, njen mož Clinch (Liam Nee- 
son). Dvoboj točno opoldne bo neizbežen. 

Čeprav gre za dosti bolj plitek izdelek, kot je bil Ted, 
je A Million Ways spodobna komedija, ki temelji na 
kemiji med igralci. Krovno zgodbo redno prekinjajo 
prizori brezveznih smrti in ovčjih spolnih organov. 
Prvih je malo premalo, le kak ducat, slednjih pa od- 
ločno preveč! Glasbena točka z brkatim Neilom Pat- 
rickom Harrisom je dodaten bonus. Guattro 

Ogled filma ni en od načinov, kako umreti na Zahodu. 

EDGE OF TOMORROW 


o kuloarjih slišim, da je Na robu jutrišnjega dne 
B narejen po japonskem stripu, mangi, zaradi če- 

sar ima velike meče ter hude robote. Plakati to 
mišljenje spodbujajo, a nekoliko zavajajo. Prvič, man- 
ga obstaja, vendar film bolj kot na njej temelji na krat- 
kem tokijskem romanu All You Need Is Kill. In drugič, 
slog je drugačen, kot bi pričakoval od vojščakov v 
eksoskeletih ter s konkretnimi sabljami v rokah. Saj 
je dosti rompompoma, ampak bolj 'evropskega' in 
osebnega, ne tako nazaj potegnjeno veličastnega kot 
v Pacific Rimu in Transformerjih. 
Človeštvo je znova v nevarnosti zaradi napadalcev iz 
vesolja, tu imenovanih posnemovalci ali 'mimics'. 
Ime ni razloženo, gre pa za Matrixovim jako podobne 
kovinske lovkaste falote, le da z magičnim pridihom. 
Vojna ne gre najbolje, nakar glavni lik, kvazisoldat 
William Cage (Tom Cruise), zaradi nenavadnega do- 
godka na bojnem polju pridobi sposobnost resetiranja 
dneva po zgledu filma Groundhog Day. Le umreti 
mora. Z bjondo Rito (Emily Blunt), ki riti res nima, za- 
to pa modre učke in veliko odločnosti, tisočkrat crk- 
neta, da bi prišla do srca invazije. 


Cruise ima ravno prav glupo faco, da izpade kul v hu- 
mornih delih, in zagrizeno resno iz Nemogočih misij, 
da se lahko gre klasičnega junaka. 


Zasnova posebej v prvi polovici botruje nenavadne- 
mu tempu, ko se skupaj s Cagom še privajaš na ostre 
preskoke in možgane kravžljajoče situacije. Solidna 
strelsko-mlatilna akcija z vražje hitrimi in krvoločnimi 
mimiki, ki jo omogočajo baterijsko napajane bojne 
obleke. se izmenjuje z rastjo protagonista, ki je spo- 
četka vse prej kot klasičen heroj. Nasprotno, šeprtljav 
strahopetec je, ki si ne upa v vojsko in ga morajo va- 
njo 'vpoklicati' s silo. Tudi nekaj razmisleka o naravi 
vojne nudi scenarij, ki me je na nekaj mestih spomnil 
na kultni ZF-roman The Forever War o neznosnosti in 
nesmiselnosti bojevanja. Se pa film s takimi elementi 
kasneje ne ubada več, saj ga bolj zanimata klišejska 
ljubezenska zgodba in prikazi samožrtvovalnega člo- 
veškega junaštva, ki so v precejšnjem nasprotju z 
začetkom. Nekam se pobere tudi humor, ki je nekaj 
časa izpostavljen in čisto po azijsko v ostrem naspro- 
tju s sicer resnim tonom. Ob krikih, ko William kome- 
dijantsko umira na raznorazne boleče načine, se je 
težko ne smejati. 

Čeprav višek in iztek pri tistih, ki v ZFju ne iščemo le 
eksplozivno buhteče zabave, ne pustita dobrega oku- 
sa, se Edge of Tomorrow uvrsti v kategorijo 'je za po- 
gledat'. Kljub temu, da je literarna premisa nudila več 
zrn, ni spotikav kot Cruisov prejšnji tovrstni izdelek, 
Oblivion, ter pretenciozen kot Blomkampov Elysium. 
Pač ve, da je namenjen zlasti zabavi, in je s tem zado- 
voljen. Tudi prav. Sneti 

Tomorrow se v kinu jutri še ne izteče. 


NAMIZNIK 


Matos zapusti prenaseljeni in prevečkrat obiskani otok Catan ter razišče še druge 
destinacije germanske šole namizniške zabave. Tri se mu posebej dopadejo. 


" amizne igre nemškega tipa oziroma ev- 

roigre, kot se jim reče znotraj skupnosti, 

Slovencem niso neznanka. Res pa je, da 

znameniti Catan, ki se je kot prvi naselil 

- na podalpske jedilne mize, pogosto osta- 

ne edini. Če ste se jagnjetine v njem prenajedli in 

strategije samotno bijete le pred ekranom, vas spod- 

nji trije naslovi nemara spodbudijo, da zberete druš- 

čino in skupaj sedete za mizo. Velikih priprav ne pot- 

rebujete, le razgrnite glavno ploščo, jo obložite s su- 

rovinami, pred vsakega igralca pa postavite pomožno 

ploščo in figurice njegove barve. Igre se ne vlečejo 

kot Monopoly ali Risk, konec je vselej strogo defini- 

ran. Po partiji zbiranja surovin in gradnje miniimperi- 

ja je zmagovalec tisti, ki zbere največ točk. Pravila ni- 

so pretirano zaguljena in če imate bistre otroke, jih le 

posedite zraven. Igre najdete v specializiranih trgovi- 

nah, kot je Črna luknja, ob sreči pa tudi v založenih 
splošnih štacunah, na primer v Miillerju. 


STONE AGe 


Za primeren začetek odkrivanja stare celine velja 
Kamena doba. V škatli je čudovita plošča dimenzi- 
je A2, na katero zložimo surovine, nekaj ploščic in 
kart. Vsak izbere barvo svojih kamenodobnih lju- 
di, nakar jih začne izmenjaje s soigralci v stilu Age 
of Empires razporejati po terenu. Prvi seka les, 
drugi nabira jagode, tretji zbija skale. Sprva se 
preživljamo z lovom in nabiralništvom, surovine 
pa praskamo z golimi rokami. Naloga je z izdelavo 
orodij, razvojem poljedelstva in gradnjo koč na- 
praviti pleme karseda mogočno. 
Ob odsotnosti neposrednega boja in prikritega 
škodovanja je gonilo igranja medsebojno rivalstvo 
za posebne pozicije na plošči. Tako v vsakem kro- 
gu trepetaš, da bi zasedel mesto izdelovalca oro- 
dij, zasejal polje ali se z dvema figurama ugnezdil 
v hiško ljubezni in nazaj dobil tri. Podobno kot v 
Catanu dodatno strateško razsežnost dajejo civili- 
zacijske karte, le da je tu njihova teža dvojna, saj 
vsaka domiselno prinaša takojšnji in dolgoročni 
bonus. Uspešnost nabiralcev določajo kocke, ki 
vpletejo element naključja, s čimer je poskrbljeno 
za dobro mešanico taktike in sreče. 
Stone Age je namenjena širšemu krogu igralcev, 
bo pa razočarala tiste, ki jim ni zabave brez točno 
zadane misije. Poleg tega, da po izbrani strategiji 
zberete največ točk, cilja namreč pravzaprav ni. 
Nemški ilustrator Mihael Menzel za upodobitev ni 
uporabil ene same besede — vse, kar morate pre- 
brati, je nekaj strani prevedenih pravil. Ko izmol- 
zete izvirnico, si lahko omislite razširitev, ki pri- 
naša nove možnosti trgovanja in petega igralca. 
Hans im Gliick / 2-4 igralci / starost 10 4 / 
60-90 minut / okrog 35 EUR 

VILLAGE 


Village podoben koncept kot v Stone Age postavi 
v 18. stoletje. Oča so bili tesar, mama dela na po- 
lju, prvi sin je kaplan, drugi birokratski veljak, 
najmlajši fičfirič pa se po širnem svetu fijaka s 
kočijo, ki jo je z zadnjimi izdihljaji stesal pokojni 
ata. Užiti družbeni ugled, sklepati kupčije, videti 
širni svet in biti zapisan v vaško kroniko so cilji, 
proti katerim za mizo sedeči vodijo generacije 
svojih družin. 

Z zasedanjem delovnih mest na glavni plošči sku- 
šamo nadgraditi delovanje domačije. V obrtniš- 
kem cehu kupimo vola in izšolamo kovača, da iz- 
dela plug. Zdaj naša družina pridela več pšenice 
kot sosedova. Podarimo jo cerkvi, v zameno pa 
naš kaplan napreduje v farja. Tudi če igrate štirje, 
je medsebojna interakcija minimalna in povsem 
indirektna. Sosedu zamerim le, če pred mano pri- 
de na tržnico in sklene kupčijo ali če zasede zadnje 
prosto mesto v krajevni skupnosti. Tako vsakemu 
čas teče po svoje — dobesedno. Zaradi tega pristo- 
pa je Village nekaj posebnega in od taktike je odvi- 
sno, ali boš čas zadrževal ali pospešil. S slednjim 
boš družinskega člana pahnil v zgodnjo smrt in ga 
zapisal v knjigo večne slave. 


bed 


VRATA V bi 


Igra bore malo prepušča naključju in nima kocke. 
Kljub temu ni enostavno upoštevati vseh dejavni- 
kov, kajti rado se zgodi, da zmanjka prostora za 
umrle, kar pomeni konec partije. "Ampak meni še 
ni uspelo pripotovati do glavnega mesta, postati 
škof, niti konja nisem utegnil prodati! Imam pa 
strategijo za naslednjič." Vas v osnovi ni tipično 
slovenska, saj boste v njej zaman iskali gostilno — 
tako kot petega igralca jo prinese dodatek. Glavni 
cilj 'biti boljši od soseda' pa ostane nespremenjen 
in s tem našemu življu privlačen. 
Pegasus Spiele / 2-4 igralci / starost 12 4 / 
60-90 minut / okrog 35 EUR 

KINGSBURG 


Kraljestvu Kingsburg preti nevarnost, zato se vla- 
dar odloči na ogrožena ozemlja poslati izbrane gu- 
vernerje. Vsakemu je zaupana provinca, njen sp- 
lošni razvoj in predvsem obramba. Od dva do pet 
nas je, vsak je oborožen s tremi igralnimi kocka- 
mi. Čeprav nevarnost preti vsem, ne bomo stopili 
skupaj, marveč bomo sebično branili lastno ped 
zemlje. Mesto ob kralju čaka le najboljšega. 


Skozi pet let od pomladi do jeseni zbiramo surovi- 
ne, kopičimo vojsko in gradimo stavbe. Na zlo- 
veščo zimo se nad deželo zgrnejo orki, demoni, 
goblini in barbari. Njim v bran čez leto gradimo 
stražne stolpe in prepreke, obenem pa razvijamo 
gospodarstvo in cerkveno podobo. Glavni vir su- 
rovin je kraljevi dvor, ki predstavlja večino igralne 
površine. Po skupnem metu kock začnemo svoje 
seštevke razporejati po portretih grajskih veljakov. 
Od trgovca dobim les ali zlato, vojsko od generala, 
od prsate blondinke surovine po želji. 
Kljub temu, da je igra osnovana na kockah, gola 
sreča ne prinese zmage. Borba za pozicije na ploš- 
či je še za odtenek ostrejša, kot v kameni dobi ali 
na vasi. Ob neprevidnem planiranju ali škodoželj- 
nih soigralcih lahko izvisim, zaradi česar ne zbe- 
rem dovolj vojske in mi barbari oskrunijo cerkev. 
A tovrstna napetost spodbuja taktično razmišlja- 
nje in ustvarja tekmovalno vzdušje. Funkcija vsake 
stavbe je opisana v povedi ali dveh, zaradi česar je 
znanje angleščine dobrodošlo. 
Poldrugo uro zabave lahko taktično prevetrite z 
razširitvijo, ki doda osem novih zgradb in karte 
dogodkov. Okoliščine postanejo za vsakogar uni- 
katne, ko poleg seta alternativnih zgradb prejme 
kartico osebnosti. Vse našteto občutno poveča 
vrednost ponovnega igranja, a hkrati nekoliko za- 
maje uravnoteženost. 

Fantasy Flight / 2-5 igralcev / starost 13 4 / 

90 minut / okrog 50 EUR 

Epizoda 1, Grozeča prikazen 


se jasno spominja izleta v Los Angeles maja '99. Na lastne 
oči je videl manijo pred štartom nove trilogije Vojne zvezd. 


a sem bil tisti čas v mestu angelov, je bil 
kriv seveda E3. Takrat internet še ni bil 
tako instanten in samoumeven, zato so 
imele reportaže v tiskanih medijih večjo 
veljavo. Kar 22-stranski članek smo spi- 
sali in se navduševali nad prihajajočimi igrami, kot 
so Tiberian Sun, SU-27 Flanker 2, Ultima IX, Grand 
Theft Auto 2 in Guake III. Ter Daikatana! Med pre- 
gledovanjem fotografij mi je padla v uč podrobnost. 
Na sejmišču je bil s prvimi imaci, tistimi katodnimi, 
prisoten celo Apple. Očitno je bila pred petnajstimi 
leti firma še bolj ponižna. 
Druga junijska tematika je bila seveda Star Wars Epi- 
sode I, kar je glede na Darth Maulov fris samoume- 
vno. Minilo je vendarle šestnajst let od Jedijeve vrni- 
tve in zato smo se vsi tresli, kako bo silni tehnološki 
napredek vplival na predstavo oboževanega sveta. 
Dobro se spomnim kampiranja pred holivudskimi ki- 
nematografi, našemljenosti geekov in vseprisotnosti 


Prvo trilogijo je Georgij posnel oziroma izdal med 
letoma 1977 in '83. Takrat so vse posebne učinke 
delali na roke, s kostumi, maketami in modelčki. 
Epizoda 1, Fantomska prikazen, je bil izdelek druge 
dobe. Pričakovanja so bila zato gromozanska, a ve- 
liko starejših gledalcev je bilo razočaranih. Največ 


kritik je letelo na rovaš Jar Jar Binksa. Toda novi 
generaciji se je film prikupil in uspešno tlakoval pot 
nadaljevanjema. Me zanima, kako bomo sodili sed- 
mo epizodo prihodnje leto? Jo sploh delajo za nas, 
stare kozle? Bo norija presegla ono iz leta 1999? 

blagovne znamke v poslednji štacuni. Žal nisem imel 
prilike pogledati filma čez Lužo, kajti vračal sem se na 
dan premiere. Ker je pri nas film štartal šele štiri me- 
sece kasneje, smo za članek morali ubrati temno pot. 
Pridobili smo kontrabandno verzijo, tako, ki jo je ne- 
kdo kratkomalo posnel v kinu z ročno kamero. Tako 
slika kot zvok sta bila obupna in žal mi je, da sem si 
na tak način pokvaril sliko oziroma mnenje o filmu. Iz 
tega so se nekaj naučili tudi studiji, saj zdaj veliki na- 
slovi štartajo vzporedno po celem svetu. 

Tretja pomembna alineja Jokerja 71 je bil članek o 
naslednji konzolni generaciji, pri čemer smo, kot je 
pričala naslovnica, imeli sekskluziven testis dreamca- 
sta. Ta Segina škatla se je namreč na Japonskem 
prodajala že od jeseni preteklega leta, na druge trge 
pa je prišla skorajda leto dni kasneje. Tedaj znano 
igričarsko podjetje Ita plus je uvozilo par vzhodnih 
modelov, od katerih jim je enega zaradi nepravega 
napajalnika uspelo takoj skuriti. Drugega je zaplenil 
Sneti in se navduševal nad Virtua Fighterjem 3tb, Se- 
ga Rallyjem 2 in trorazsežnim Sonicom. 


George Lucas je pol svojih milijard pridobil s tržen- 
jem vojnozvezdne licence. Nov film so zato po- 
spremili vsesortni izdelki, tudi igre. Glavna je bila 
kar istoimenska, The Phantom Menace (73). Šlo je 
za arkadno pustolovščino, ki je sledila filmski pri- 
povedi. Baje je veliki šef osebno zapovedal, da mo- 
ra biti izdelek primeren za vsakogar. In je bil, ven- 
dar je to odvrnilo navdušence, ki so v preprostem 
igranju videli malo izziva in dodane vrednosti. 

I/ 1 M SEKSKLUZIVNO? 
Li 2 4 PLAYSTATION 2 
o j TESTIS DREAMCASTA 


[— sran WARS  VW!WTENDO "DOLPHIN? 
Episode 1 IZ PRVE ROKE 


A članek, v katerem smo predogledali tudi 'PSX 2' in 
Nintedov 'project dolphin', je vizionarsko povedal, da 
bo zmagala tista konzola z največ podpore. In je. 
Dreamcast se je sicer prvo leto prodajal še kar v redu, 
toda ko je čez slabo leto prišel močnejši in DVDjasti 
playstation 2, je Segi po skoraj dveh desetletjih kon- 
zoliranja zmanjkalo sape, partnerjev in denarja. 


— 
"HO armi., 


vo NEM na 
di 


Letalskih simulacij tiste dni zlepa ni zmanjkalo. Te- 
daj so izdelovalci igralnih palic res dobro živeli. Tudi 
za F-22 Lightning 3 (79) si jo nucal, čeprav špil ni 
baš stavil na realizem in si lahko z avionom počel 
vse možne neumnosti, pa je še vedno ostal v zraku. 
Ampak kljub popreproščenosti je bila igra po film- 
sko zabavna, lepo oblečena in še dobro večigralstvo 
je imela. Poleg tega ostaja špil bržda edini svoje 
baže, v katerem si lahko odvrgel jedrsko bombo. 


GESLO JE LETaLec, | VELKA GLIVIČNA 
OZNAČENO| MLETJE piLor | PJUHA, | BOLEZEN 
S PUŠČICO PLAHTA | NA VINU 

NJA 

SL. FILM. 
REŽISER 
(MITJA) 


GRŠKA 
BOGINJA 
JUTRANJE 

ZARJE 


RAŽENJ 


OKRASNI 


N(0)S 
NAMIZNO 
PREGRI- 
NJALO 


GIJI, EDIP 


RASTLINA 


Nagrajenci majskega kviznika: Peter Kocjan iz Kra- 
nja (WC), David Luskovec iz Cerkelj (WC), Damijan 
Oražem iz Ljubljane (WC) in Jakob Lah iz Ljubljane. 


ANASTAZI- 


Izžrebanci kražke: 


Mark Renko iz Ilirske Bistrice 
(MXGP), Jernej Kališnik iz Kranja (NFS Rivals). 
Rešitev: BRAZILSKE OKROGLINE. 


IGRALKA 
FERENČAK 


Geselj, ki izhaja iz prelestne kražkine slike, napiši 
v glasovnico, ki jo poišči na rumeni strani Joker.si, 


do 6. julijevca inkluzivno. 


KVIZNIK, KI DAJE V DAR WATGH 


Psi čuvaji so povsod okoli 
nas. Poznajo naše misli, 
besede in dejanja. Še več, 
na voljo imajo sredstva, da 
nanje vplivajo. Treba se je 
upreti. Treba je postati 
subverziven. Cas je, da 
udarimo nazaj! V ta namen 
smo vam namenili prgišče 


WATGHDOGS 


simulatorjev neorganizira- 
nega odpora, ki vas bodo 
pripravili na to, da končno 
postavimo prave ljudi pred 
zid, ko pride revolucija. In 
ta bo prišla! 

Zavedamo pa se, da niso 
vsi pripravljeni stopiti v 
prve vrste, in takenako ne 
kanimo tolerirati nesposob- 
nežev. Da vstopite v naš 
program, se boste zatorej 
morali izkazati. Pred vami 
je uvodni vprašalnik. 
Rešitev, ki je sestavljena iz 
črk pravilnih odgovorov, 
nam morate zaupati do 6. 
julija. Če nam boste ustre- 
zali, vas bomo obvestili. NE 
IŠČITE NAS. VEMO, KDO 
IN ODKOD STE. 


1. Kateri korporaciji kon- 
kurira podjetje Blume, ki 
je izdelalo ct0S? Iz neke 
druge igre vemo, da jih 
imajo že lep čas na očeh. 
o) Microsoftu 

h) Abstergu 

j) Yahooju 

a) Cyberdinu 


2. Kakšen domet ima si- 
gnal wi-fi standarda N pri 
običajnem usmerjevalniku 
za domačo rabo? 

d) pet pa četrt 

r) do 10 metrov 

a) zunaj do 200 metrov 

g) 6000 metrov 


3. Kaj pomeni telekomu- 
nikacijska kratica LTE? 
a) Long Term Evolution 


j) Liguid Terminal Enhan- 
cement 

e) Late Technical Error 

t) Ljubljanska Tovarna Elit 


4. V katerem mestu, ki je 
prizorišče Watch Dogs, so 
pilotsko splovili ct0S? 

a) Detroitu 

r) Chicagu 

i) San Franciscu 

t) Seattlu 


5. S katerim protivirusnim 
podjetjem so sodelovali 
avtorji, da bi vdore v sis- 
teme prikazali čimbolj 
realistično? 

p) Kaspersky 

r) Avast 

e) McAfee 

d) Eset 


6. Protagonist Aiden na- 
daljuje Ubisoftovo tradici- 
jo galskih imen. Kaj po- 
meni njegovo ime? 

a) veliki branilec 

j) glas ljudstva 

r) ognjeviti 

i) nevidni duh 


7. 'Grey hat' v heker- 
skem žargonu pomeni: 
t) etičnega hekerja 

d) zlonamernega hekerja 
r) lovca na hekerje 

o) hekerja, ki ni ne do- 
ber, ne žleht 


8. V kateri nadaljevanki 
ima vlogo vsevidni 
računalnik, ki mu je 
ctOS hudo sličen? 

g) Intelligence 

a) Law and Order 

m) CSI: New York 

x) Person of Interest 

ko se malce sprehodimo skozi galaksijo, 
bomo slejkoprej našli prostorček, nedaleč 
od najprometnejših poti, a vendar dovolj od- 
maknjen, da tja ne pride vsak brezveznik. Ne- 
kakšno počivališče za vse od dolge vožnje 
utrujene voznike tovornjač, priljubljeno zbira- 
lišče švercerjev in kraj, ki toči najboljše pivo v polmeru 
nekaj svetlobnih let. Kalahanova oštarija. Resnici na lju- 
bo zlobni jeziki natolcujejo, da je pivo tam najboljše le 
zato, ker v krogu nekaj svetlobnih let ni nobene druge 
oštarije. Vendar jih lahko mirno zabijemo, da je ravno 
zato še toliko boljše. Oštarija je dolga leta imela natanko 
enega prebivalca, ki je bil hkrati lastnik, glavni točaj in 
na mnoge načine režeča se zverina, s katero ni dobro 
češenj zobati. 

Posebej zato, ker je bil možakar nekakšen pokrovitelj 
najbolj znane, najboljše in neulovljive Alex Stone, ve- 
soljske najemnice. (Hej, bolje se sliši kot morilka. Poleg 
tega bi ji s tem nazivom storili krivico.) Sicer znajo dob- 
ro obveščeni povedati, da je Kalahan mož, ki se mu ne 
bi bilo dobro zameriti niti, če Alex sploh ne bi bilo. Toda 
vsem zadostuje dejstvo, da punca JE. Kar je očitno zla- 
sti od tedaj, ko se je priselila k njemu po šokantnem ra- 
zodetju, da pričakuje njegovega otroka. 

Po simbolnem rojstvu, ki je bilo nekdaj že natanko popi- 
sano, se je Smrt v podobi privlačne pripadnice ženskega 
spola odločila upokojiti in posvetiti zarodu. Kljub temu 
je promet v oštariji za nekaj let znatno upadel. Ko pa so 
običajni osumljenci dojeli, da Alex misli resno, so se 
vrnili. Vedno se. In mali Martin je z njihovih vandranj 
zmerom dobil kako darilce. Bil je pač prikupen mulc in 
mama je imela razlog manj, da bi jim storila kaj nepri- 
jetnega. 

Tako je življenje v gostilniški dejavnosti leta minevalo 
brez posebnosti. Generacije šoferjev so se počasi me- 
njale, Martin pa je rasel kot betelgeška kopriva in postal 
prisrčen, zvedav, včasih nekoliko nadležen osemletnik. 
Vendar na Alex v pravih kotih vesolja niso pozabili. Še 
zdaleč ne. In glej zlomka, nekdo si je zaželel njenih 
uslug. Možak je imel samo eno napako - vajen je bil, da 
dobi vse, kar se mu zahoče. Zlepa ali zgrda. 

Formalne ponudbe niso obrodile uspeha. Vedno višje 
ponudbe raznoraznih valut, od galaktičnih kreditov do 
redkih kovin in celo političnih uslug, so neprebrane ob- 
ležale v hiperpoštnem predalu. Kurirji in odposlanci, iz- 
vežbani v pogajanjih - eh, ne slepimo se, šlo je za psio- 
nične teroriste, ki so nasprotni strani v glavo podtikali 
nujo, da se strinjajo s ponudbo - se niso vrnili. Še huje, 
ni vedel, ali so jo raje podurhali s predplačilom ali pa jih 

je nemara smrtonosna upokojenka preprosto po- 
spravila. 

Torej bo moral pristopiti drugače. Najti razpoko v 
njenem oklepu. Hitro mu je potegnilo, kaj oziroma 
kdo je ta razpoka. Tokrat ne bo zaupal nikomur. Če 
hočeš, da je delo opravljeno, ga moraš opraviti 
sam. 


Martin se je ravnokar prikradel izza vogala in kot 
pravi vesoljski heroj vihtel svoj anihilator, ko je na 
parkirišče zavil STROJ. Ves v kromu, s stiliziranimi 
plameni, ki niso bili narisani, marveč vžgani, da je 
kovina globoko spremenila barvo, kupom spojler- 
jev in, kot je kazalo, povsem novim ultramasnim 
pospeševalnikom. Verjetno pobič ne bi dobil tako 
velikih oči, če bi se tam ustavil sam Božiček. Na- 
gonsko je stopil proti čudoviti ladji, a je pamet 
prevladala. Mama mu je vedno govorila, da niso 
vsi, ki se ustavijo pri njih, znanci ali nasploh dobri 
fantje. Zato je raje ostal v zavetju stene in nameril 
orožje. Kot pravi vesoljski tihotapec! No, hitro ga je 
povesil, ko je zasikala loputa in se je iz plovila iz- 
motala znana postava. Stekel je proti njej 

"Stric Mali!" 

"Ti si mali, mali! Če me tako kliče tvoja mama, še 
ne pomeni, da imaš tudi ti ta privilegij!" 

A možu so se ustnice vihale v nasmeh, medtem ko 
je Martin občudujoče poskakoval okoli vesoljske 
ladjice, ki je obetala, da se od zvezde do zvezde po- 
ganja z nesluteno hitrostjo. Kjerkoli v kozmosu so 
že, otroci so povsod enaki. 

"Je lepa, a?" 

Pobič kar ni mogel najti besed, s katerimi bi mu od- 
govoril. 

"Bi jo rad preizkusil?" 

To je bilo za Martina skorajda preveč. Malodane bi 
v notranjost zlezel skozi zaprto loputo! 

"Hej, ne tako hitro! Povej mami, da greva na na 
vožnjo!" 

Kar odneslo ga je do vrat, kjer je v eni sapi zatulil: 
"MAMISSTRICOMMALIJEMSEGREMPELJATADIJO!" 
Še preden bi Alex utegnila karkoli odgovoriti, je 
drobna postava izginila skozi loputo, mogočni stroj 
pa je z brutalnim pospeškom potrdil svoj videz. 

Nekaj ur kasneje je na parkirišču pristalo malo 
manj frajersko plovilo. A izvežbanemu očesu niso 
ušle prodrobnosti, ki so nakazovale, da se pod ne- 
ugledno zunanjostjo skriva resnična pošast. Iz nje 
se je spet prikazal znani obraz. Ni še dobro stopil 
skozi vrata, je že zarobantil: 

"Eno pivo, prosim, od ta grde kelnarce!" 

Namesto odgovora je dobil v glavo mokro cunjo in 
navzoči so se zakrohotali. No, ko je prišel do šan- 
ka, ga je že čakal vrček zlatorjavega opoja. 

"Hej, Mali, da ne boš spet rekel, da nič ne naredim 
zate," je navrgla Alex in ga s tem spomnila na nju- 
no interno šalo. Že več kot petnajst let — vsaj po 
njunih bioloških urah - sta si vzajemno očitala, da 
se zgolj izkoriščata. Oba sta se nasmehnila, nakar 
se je oštirka zresnila. 

"Kje imaš pa Martina?" 

Mali jo je začudeno gledal. 

"Saj sem šele prišel, odkod naj ga ... 


» 


V naslednjem trenutku je ležal na tleh, po Adamovem 
jabolku pa mu je poplesoval nož, s katerim je Alex še 
pred sekundo rezala limone. Divje je zagolčala: 
"KJE - JE - MOJ - OTROK?!" 

Minile so manj kot tri sekunde, a naenkrat sta v pro- 
storu ostala sama. Kdor je imel le malo pameti, je na- 
enkrat začutil potrebo, da bi bil čisto drugje. Mali je 
debelo pogoltnil, kar mu je prislužilo čedno prasko na 
vratu. 

"Alex, kaj ti je? Tri mesece bluzim v zakotju in ko 
končno pridem v malo civilizacije ..." 

"S tabo je šel!" 

Takrat je začutila roko na rami. Prsti so se oblastno 
stisnili. 

"Alex," je dejal Kalahan. 

Z veliko samopremagovanja je razklenila prste. Ku- 
hinjski pripomoček je zažvenketal po tleh ob Malijevi 
glavi. 

"Šele prišel sem. Pojma nimam, o čem govoriš." Nato 
je dojel. "Hočeš reči, da naj bi odpeljal Martina???" 
Vsi trije so skočili pokonci in se pognali v pisarno. 
Alex je prva dosegla zemljevid. Besno je mahala po 
hologramski podobi, dokler je ni Kalahan potisnil 
vstran. 

"Spet boš vse pokvarila, nehaj." 

Z vajenimi kretnjami je vnesel zaporedje ukazov in 
prižgala se je lučka dobre tri sisteme stran. Utripnila je 
in se pojavila v četrtem sistemu. Kalahan je zažvižgal. 
"Madona, je hiter. Mali, ga lahko ujameš?" 

Švercer je zrl v karto in mračno pokimal. 

"Ja, če me boš vodil. Dvakrat daljši skok lahko nare- 
dim. Alex?" 

Ta je že bila v drugi sobi. Tiho in zgolj v spodnjih 
hlačkah je stala pred odprto vitrino. Mali ji je položil 
roke na rame. Nekaj trenutkov sta oba tiho zrla v 
prašno, črno in srebrno uniformo. Zamrmrala je: 
"Rekla sem, da je ne bom nikdar več oblekla ..." 
"Vsaj skrbi te ne, da bi ti ne bila prav. Takrat si za sa- 
moprilagodljiv oklep dala pravo bogastvo. Saj ne, da 
bi se moral kaj dosti prilagoditi. Še vedno si huda," 
mu je kljub resnosti situacije zaigral na obrazu pore- 
den nasmešek. 

"Mali?" 

"Ja?" 

"Samo besedico še zini, pa te na mestu ubijem." 


x Li x 


Le dobri dve uri je trajalo, da sta ujela kromirano le- 
potico, ki je očitno obstala v napol opuščeni rudarski 
postojanki. Alex je skočila iz kabine, kot bi imela do- 
datno raketo v zadnjici. 

"MARTIN! MARTIN!" 

Loputa je spet frajersko zasikala in ven je zlezel osem- 
letnik. 

"Živjo, mami." 

"Kje je pa..." 

Pobič je skomignil in pokazal v notranjost. Mali je zle- 
zel v ladjo, a se je vrnil že čez nekaj trenutkov in si z 
roko šel čez vrat v univerzalni gesti, ki ni dopuščala 
dvoma. 

Alex je pograbila sina in ga privila v objem, ki je gro- 
zil, da ga bo zadušil. Potem ga je vprašujoče pogleda- 
la. Martin je spet skomignil in rekel: 

"Mislil je, da je moj anihilator igrača." 

